
PARYŽIUS 


1 skyrius 


Nuo Paryžiaus iki Grizono Šveicarijoje viena diena kelio 
automobiliu. Hobas vežėsi drauge savo bičiulę Hildą. Hilda 
buvo olandė, gavusi Prancūzijos pilietybę, dirbo “Ruks" gale- 
rijoje Paryžiuje ir laisvai kalbėjo keliomis Europos kalbomis. 
Hobas baiminosi, kad jo mėginimų susišnekėti prancūziškai 
Šveicarijoje gali ir nesuprasti, o šveicariško vokiečių kalbos 
varianto jis nemokėjo. Jis išvis nemokėjo vokiečių kalbos. Be 
to, Hilda buvo linksma ir žavi, iš pažiūros - tipiška šviesiap- 
laukė pienininkė. Trumpai tariant, kaip tik tokia palydovė, ko- 
kia reikalinga Žmogui, pasiryžusiam atskleisti tamsias 1r bud- 
riai saugomas vieno geriausių Europos kurortų paslaptis. 

Hobas paliko išsinuomotą “Reno" lankytojams skirtoje au- 
tomobilių stovėjimo aikštelėje ir kartu su Hilda patraukė į cen- 
trinį priimamąjį. Buvo skaistus ir gaivus vasaros rytas, būdin- 
gas Šveicarijos Alpėms. Tokią dieną malonu gyventi, net jei- 
gu tu ne Ibicoje. V 

Hobas turėjo daugybę variantų, kaip apeiti sanatorijos re- 
žimą - be abejo, itin griežtą. Bet nusprendė pradėti nuo atvi- 
ro puolimo - tiesiog tam, kad patikrintų gynybos tvirtumą. 

Jo prašymu Hilda priėjo prie budėtojų stalelio ir paprašė 
susitikti su misteriu Sertoriu. Budėtoja atsakė, kad misteris 
Sertoris nieko nepriima. Pokalbis vyko anglų kalba, taigi Ho- 
bas būtų galėjęs apsieiti ir be Hildos. 

- Betgi tai juokinga! - šūktelėjo Hilda. - Mes trenkėmės 
čionai iš paties Paryžiaus asmeniniu misterio Sertorio dukters 
prašymu. O dabar turėsime išvažiuoti net nešnektelėję su juo? 

- Aš čia niekuo dėta, - atsakė budėtoja. - Tai paties mis- 
terio Sertorio įsakymas. 

- Iš kur man žinoti, ar jūs kalbate tiesą? - neatlyžo Hilda. 

- Mes turime atitinkamą dokumentą su misterio Sertorio 
parašų. Galiu parodyti, jei norite. 

Hilda grįžtelėjo į Hobą. Tas kiek nuleido akių vokus. Hil- 
da jį suprato. 

- Popierių parodyti nesunku! Mes norime pamatyti patį 
misterį Sertorį! 

- A, pamatyti - tai kas kita! 

- Atsiprašau? - nesuprato Hilda. 

- Misteris Sertoris ir kiti mūsų klientai atvažiuoja čionai 
dažniausiai kaip tik norėdami pabėgti nuo savo giminaičių. Jie 
atsisako susitikti su šeimos nariais, kadangi nenori, kad tie 
juos trukdytų. Mes tik vykdome klientų pageidavimus. O pa- 
matyti... - Budėtoja žvilgtelėjo į laikrodį. - Eime. 

Hobas ir Hilda nužingsniavo paskui budėtoją. Pakilo laip- 
tais per kelis aukštus, perėjo platų koridorių ir atsidūrė prie- 
šais stiklinę sieną. 

- Štai jis, - parodė budėtoja. 

Už sienos buvo didelė dengta čiuožykla, kur sukosi ant le- 
do keliasdešimt pagyvenusių žmonių. Iš jų išsiskyrė aukštas 
gyslotas senis šiltomis kelnėmis ir bordo spalvos megztiniu. 
Hobui net nuotraukos neprireikė - jis iškart atpažino misterį 
Sertorį. 

- Kol mūsų pacientai gali vaikščioti, čiuožimas ant ledo 
yra kasdienės terapijos dalis, - paaiškino budėtoja. - Mes ro- 
dome juos visiems norintiems. Kad nekiltų įtarimų. Jūs net ne- 
įsivaizduojate, ką ima 1šsigalvoti kai kurie žmonės, kai jiems 
neleidžiama susitikti su giminaičiais! 

- Kuo puikiausiai įsivaizduoju, - paprieštaravo Hobas. - 
Misteris Sertoris neblogai atrodo. 

- O, taip, - linktelėjo budėtoja. - Jo sveikata stebėtinai stip- 
ri. Iš visko sprendžiant, pragyvens dar daug metų. 

Taigi Hobui teko grįžti į Paryžių nieko nepešus. Ir perduoti 
nieko gero nežadančią informaciją Tomui Fleriui, kuris vylė- 

si artimiausiu metu gauti dėdulės Sertorio palikimą ir persi- 
kraustyti iš savo prašmatnios, bet ankštos vilos San Chuane, 
Ibicos saloje, į prašmatnią vilą Santa Gertrūdoje. Tomas jau 
nusižiūrėjo tinkamą namuką, kuriame būtų galima patogiai 
įkurdinti visus savo svečius ir keturis afganų kurtus... Deja, 
“Alternatyvios seklių agentūros“ ataskaita padarė galą jo sva- 
jonėms. Taip pat ir Hobo pajamų šaltiniui. Tai nutiko kaip tik 
prieš atsirandant naujai bylai. 


2 skyrius 


Išaiškinęs klausimą dėl Sertorio palikimo Hobas nutarė 
dar kiek pasitrinti Paryžiuje - gal pasitaikys koks darbelis. Ma- 
rielė Lefler, vyriausioji “Šarleman" leidyklos redaktorė, pasiū- 
lė jam paviešėti pas ją keletą dienų, ir Hobas priėmė pasiūly- 
mą. Tačiau kelios dienos ištįso į kelias savaites, pinigai, kaip 
visada, išseko, ir kantrybė taip pat ėmė po truputį sekti. 

Marielė grįžo iš darbo dar labiau pavargusi nei paprastai, 
ir Hobas suprato, kad šis vakaras jam bus ne pats maloniau- 
sias. Marielė nutrenkė ant stalo savo “diplomatą", prigrūstą 
rankraščių bei korektūrų, priėjo prie lango ir pažvelgė laukan. 
Nepratardama Hobui nė žodžio. 

Ji gyveno “Sal dez Arm“, naujajame pastate Monparnaso 
bulvare, penkioliktame aukšte. Iš balkono atsivėrė stulbinan- 
tis vaizdas - Monparnaso stoties geležinkelio stoties pagalbi- 
niai bėgiai. Dangus buvo balkšvas kaip Žuvies pilvas, nušvies- 
tas šaltų didmiesčio žiburių. Pats butas nedidelis, bet su dau- 
gybe kambarėlių. Ant sienų - Marielės vaikų ir giminaičių 
nuotraukos; vaikai šiuo metu atostogavo Bretanėje. Ir pačios 
Marielės nuotrauka, kur ji įsiamžinusi su Simona de Bovuar. 
Nuotrauka buvo padaryta prieš ketverius metus, kai “Šarle- 
man" leidykla išleido Bovuar knygą apie kelionę po Ameriką 
drauge su šviesiaplaukiu fechtuotoju italu, apie kurį jį taip 
jausmingai rašė “Apres de ma Blonde. 

- Ir kas gi nutiko šįkart? - pasidomėjo Hobas. 

- Pasikviečiau kai ką pavakaroti, - pranešė Marielė užsirū- 
kydama cigaretę. Ji rūkė stiprias cigaretes “Žitan". Traukė vie- 
ną po kitos, prisidegdama nuo nuorūkos. Nuo ryto iki vakaro, 
kartais ir iki vidurnakčio. Hobas, užkietėjęs rūkalius, ėmė ne- 
kęsti šio kvapo - stipraus juodo tabako ir rūgštaus raudono vy- 
no mišinio, kvapo, neatsiejamo nuo Marielės. 

- Viešpatėliau! Ir ką gi tu pakvietei? 

Marielė išvardijo keletą personų - visos susijusios su lei- 


dyba. “Kekšių šutvė“, kaip mintyse vadino jas Hobas, nepa- 
taisomas šovinistas. 

- Aš prižadėjau, kad tu pagaminsi savo garsųjį čili. 

- Na, jau ne! - užprotestavo Hobas. - Nė už ką! Negamin- 
siu jums jokio čili. Jūsiškiai mėsininkai taip smulkiai kapoja 
mėsą, kad išeina ne čili, o paštetas. 

- Pats tai paaiškink svečiams, - pareiškė Marielė. - Tu juk 
kalbi prancūziškai - tai ir paaiškink. 

- Man sunkiai sekasi aiškintis prancūziškai. 

- Todėl, kad tu beveik niekada nešneki prancūziškai. O juk 
galėtum kalbėti su manimi. 

- Aš negaliu taip laužyti liežuvio! Ir gerklę ima perštėti. 

Manelė priekaištingai pažvelgė į jį. 

- Kas tau, Hobai! Pasidarei tikras surūgėlis! 

Gal ir taip. Bet ko gi jam džiaugtis? Ir apskritai kodėl jis 
gyvena čia, šiame bute, su šia moterimi? Juk jis turi savo bu- 
tą - nykų ankštą butuką Maseno bulvare, kurį dalinasi su flei- 
tininku Patriku, savo bičiuliu iš Ibicos. Patrikas ką tik grįžo iš 
kelionės į Po, kur lankėsi su Ana Laura, prancūze mergina, su 
kuria jau seniai draugauja. Jiedu pagaliau apsisprendė gyventi 
kartu. Patrikas ketina artimiausiu metu persikraustyti į mažą 
municipalinį Anos Lauros butuką d'Ivri aveniu rajone - kai tik 
jos sūnus sugrįš į muzikinės kultūros institutą Romoje. O tuo 
tarpu Hobui leidus jųdviejų bute Maseno bulvare Patrikas 
įkurdino Anos Lauros giminaičius, kad šie galėtų praleisti 
šventes Paryžiuje. O Hobas įsitaisė pas Marielę. 

Bet tai buvo ne pati geriausia idėja. Marielė ėmė jam ne- 
bepatikti. O ar išvis kada patiko? Taip, kadaise patiko. Tačiau 
tai buvo iki tol, kol jiedu apsigyveno drauge. Betgi kodėl ji 
taip elgiasi su sūriu? Martielė tvirtino, kad šaldytuve sūriai 
genda, todėl juos reikia laikyti kambario temperatūroje. “Aha, 
kad jie ramiai sau pūtų“, - atrėžė Hobas. Pirmą kartą juodu 
rimtai susipyko būtent dėl sūrio. Juokinga, dėl kokių menknie- 
kių kartais pykstasi žmonės! Verčiau jau bartųsi dėl kokių 
nors svarbesnių dalykų. Pavyzdžiui: “Kodėl tu manęs nemy- 
11? Jųdviejų atveju tai būtų absoliučiai teisingas klausimas. O 

jie - dėl sūrio... 

Aišku, esmė buvo ne sūris. Jie turėjo daugybę priežasčių 
nesutarti, ir pati svarbiausia iš jų niekaip nebuvo susijusi su 
Mariele. Hobas sėdėjo be pinigų. Tiesą sakant, šiuo metu jis 
darė tą patį, ką ir Žanas Klodas: leidosi išlaikomas moters. 

Tiesa, Marielė neduodavo jam pinigų. Bet užtat maitinda- 
vo. Todėl valgyti tekdavo tai, ką duodavo. Abu vaidino, kad 
Hobas laukia čekio iš Amerikos. Dalis tiesos šioje vaidyboje 
visgi buvo: čekiai iš Amerikos kartais iš tiesų ateidavo, ir kai 
kurie jų iš tiesų būdavo skirti Hobui. Bet nedaug ir nedažnai. 
O pastaruoju metu nebuvo visai. 

Ir visgi jiedu atkakliai laikėsi įsikibę šios iliuzijos. Marielė 
buvo žema ir stora. Be to, rengdavosi plačiais tamsiais rūbais 
- tokius Paryžiuje vilki Balzako amžiaus moterys. Ir todėl at- 
rodė dar storesnė, negu buvo iš tiesų. Nuoga ji atrodė dar pa- 
kenčiamai. Nors Hobui dėl to buvo jau nei šilta, nei šalta. 

Ir staiga sučirškė telefonas. Marielė nukėlė ragelį. 

- Tau, - pasakė ji. 


3 skyrius 


- Hobai? Čia Fošonas. 

- Sveiki, inspektoriau. Kuo galiu pasitarnauti? 

- Norėčiau, kad nedelsdamas atvažiuotumėte pas mane, - 
pareiškė Fošonas įprastu pedantišku tonu. - Jeigu, žinoma, jūs 
dabar nepernelyg užsiėmęs. 

- Aš jūsų paslaugoms, - atsakė Hobas. 

- Dabar beveik 21.00. Lauksiu jūsų 22.00 aikštėje prie 
“Sen Gabrielio" metro stoties. Sutarta? 

- Gerai. O kas nutiko? 

- Mes tikimės, kad jūs galite atpažinti vieną mus dominan- 
tį asmenį. 

Fošonas užsikosėjo ir padėjo ragelį. 

Inspektoriaus Fošono instrukcijos būdavo aiškios ir tiks- 
lios. Iš pirmo žvilgsnio. Bet... “Lauksiu jūsų 22.00 aikštėje 
prie “Sen Gabrielio" metro stoties". Puiku. Tik kurgi ji yra, to- 
ji stotis? Hobas ilgai tyrinėjo Paryžiaus metro schemą, kol pa- 
galiau rado: rytinėje pusėje, už miesto ribos, Nuji sen Luar ra- 
jone. Ir kodėl būtent 22.00? Aišku, policininkai mėgsta tiks- 
lumą. Bet 22.00, arba, žmoniškai kalbant, dešimta valanda va- 
karo - tai juk velniškai nepatogus laikas! 

Kuo labiau Hobas tolo nuo Martelės, tuo prasčiau jis šne- 
kėjo prancūziškai. Hobas suprato, kad tai nesąmoningas - ir 
beprasmis - jo kerštas Martelei. Jis mėgo užsiimti savianalize, 
neatsiejama nuo savęs gailėjimo. 

Marielė tikėjosi, kad Hobas dalyvaus vakarėlyje, ir jam vi- 
sai nesinorėjo iššaukti eilinį jos pykčio priepuolį. Marielės 
pyktis pasireikšdavo įvairiai: šaltu įniršiu, abejingumu, apsi- 
mestiniu paslaugumu, tūžmingu sarkazmu. Bet kuriuo atveju 
- nemalonu. Antra vertus, nuo inspektoriaus Fošono tam tik- 
ra prasme priklausė Hobo likimas, nors pats Hobas ir nenorėjo 
to pripažinti. Veikdamas Paryžiuje “Alternatyvios seklių 
agentūros" vardu Hobas kiek prasilenkė su įstatymais, ir Fo- 

šonas panorėjęs galėjo atimti iš jo privataus seklio licenciją. 
O laikytis visų licencijos išdavimo taisyklių būtų buvę tas pat, 
kas būti dailininku, kuriam leidžiama tapyti tik impresionizmo 
stiliumi ir draudžiama bet kokiomis aplinkybėmis naudoti 
oranžinę spalvą. 

Fošonas ir anksčiau kreipdavosi į Hobą pagalbos - tokios 
pagalbos, kurią gali suteikti skurdžius amerikietis linguojan- 
čia, bet greita eisena, pažįstamas su didžiąja dalimi nemato- 
mosios Paryžiaus pusės atstovų. Kas gali nutikti, jeigu Hobas 
neatvyks į šį pasimatymą? Galbūt nieko. O galbūt viskas, kas 
blogiausia. Fošonas gali atimti iš jo licenciją ir netgi išgrūsti 
iš šalies: inspektorius, kaip ir bet kuris aukšto rango policijos 
pareigūnas, turi ryšių su imigracijos tarnyba bei kitomis val- 
džios sferomis. Antra vertus, gal tai išeitų tik į gera... Po vel- 
nių! Kiek galima kyboti tarp dangaus ir žemės? Metas pradė- 
ti kažką veikti. 

O dėl Marielės - tegu sau putoja! Jeigu Hobas su ja mie- 
ga, tai dar nereiškia, kad privalo gaminti tą nelemtąjį čili troš- 
kinį jos bičiulėms. 

Be to, čili troškinys - brangus malonumas, ypač patiekia- 
mas kaip pridera, su kukurūziniais paplotėliais, aštriais blyne- 
liais bei pyragėliais iš kukurūzų miltų su mėsa ir prieskoniais. 
O visa tai yra brangu, kadangi čia, Paryžiuje, produktai mek- 
sikietiškiems patiekalams parduodami tik delikatesų parduo- 
tuvėse konservuoti arba šaldyti. Čia kažkodėl manoma, jog čili 
- delikatesas. Taigi ir kainuoja jis atitinkamai. 

Hobas sugaišo beveik valandą, kol nusigavo iki “Sen Gab- 
rielio'' stoties. Na, tiek to. Reikia išsiaiškinti, kodėl Fošonas 
parinko pasimatymui tokią keistą vietą ir valandą. Pokštauja? 
Nepanašu į Fošoną - į savo darbą inspektorius visuomet žiū- 
rėjo rimtai. 

“Sen Gabrielio“ stotyje nebuvo nė gyvos dvasios. Išlipęs 
iš antros klasės vagono Hobas nužingsniavo ilgu plytelėmis 1š- 
klotu tuneliu, nuklijuotu cigarečių “Galuaz" bei “Prentan" re- 
klamomis bei plakatais, siūlančiais praleisti atostogas “saulė- 
toje Martinikoje". Palei sienas rikiavosi ilgi mediniai suolai. 

Ant vieno jų miegojo valkata, apsitaisęs operetės juokdario 
skarmalais; tamsiai raudonas nuo alkoholio veidas buvo apžė- 
lęs dygiais rudais šeriais. Hobui einant pro šalį, valkata kaž- 
ką sumurmėjo, bet Hobas nenugirdo - o jei ir būtų nugirdęs, 
veikiausiai nebūtų supratęs. Ar galima nesuprantamą vapalio- 
jimą svetima kalba laikyti lemtingu ženklu? Hobas užlipo 1!- 
gais prišnerkštais laiptais ir išėjo į gatvę. 

Šioje Paryžiaus dalyje jam dar neteko lankytis. Pastatai at- 
rodė skurdūs ir apleisti. Žemai pakibęs mėnulis slėpėsi pilkoje 
migloje. Rūke sklaidėsi gintarinė žibintų šviesa. Gatvės buvo 
plačios. Keletas sutiktų praeivių panėšėjo į atvykėlius iš Šiau- 
rės Afrikos - neaukšti vyriškiai beformiais pilkais 1r rudais 
kostiumais. Gatvės buvo išdėstytos Paryžiui būdingu “žvaigž- 
dės" principu: nuo centrinės aikštės-ašies šakojosi keturios ar 
penkios gatvės-stipinai. Kitapus gatvės stovėjo policijos mik- 
roautobusas. Greta - du policijos motociklai su įjungtais rau- 
donai mėlynais švyturėliais. Fošonas veikiausiai bus ten. Ho- 
bas patraukė link mikroautobuso, stabtelėjo praleisdamas 
“Greitosios pagalbos" mašiną, kuri sustojo šalia motociklų. 

Priėjo policininkas. Hobas paaiškino, kad Fošonas prašė jo 
atvažiuoti. 

- Lukterėkite minutėlę, - paprašė policininkas. - Jis kaip 
tik baigia apklausą. 

- Bet kas gi nutiko? 

- Inspektorius papasakos jums viską, ką manys esant rei- 
kalinga. 

Fošonui pasisekė: jis rado Žmogžudystės prie “Sen Gabrie- 
lio" metro stoties liudininką. Netgi du liudininkus: senąjį Be- 
nė, buvusį “Lemjė" cirko maniežo inspektorių, dabar jau išėju- 
sį į pensiją, ir Fabiolą, “guminę" mergaitę. Tiesa, Fabiolai bu- 
vo jau virš keturiasdešimties. Tačiau jos pailgame blyškiame 
veide nesimatė nė vienos raukšlės, o plaukai buvo supinti į il- 
gą mergišką kasą. Iškart krito į akis nepaprastas, tiesiog ne- 
žmogiškas tos moters grakštumas, tarytum ji būtų be kaulų. 
Fabiola buvo labai liesa, tikriausiai svėrė nedaugiau kaip šimtą 
svarų. Bet visi jos judesiai, netgi kai paprasčiausiai prisideg- 

davo cigaretę, buvo tokie gracingi ir dailūs, kad Fošonui ji at- 
rodė panaši į gyvatę. Lygūs juodi, žvilgantys plaukai suimti 
stora spalvinga gumute. Žydros akys, “kaspinėlio" formos lū- 
pos, smailas smakras. Ant dešinės rankos didžiojo piršto - ma- 
žytis deimantas, be abejo, Benė dovana, nors iš kur senis ga- 
vo tiek pinigų - bala žino. “Lemjė" cirkas anaiptol negarsėjo 
dosnumu savo buvusiems darbuotojams. Pats Benė buvo stam- 
bus maždaug septyniasdešimties metų vyras žilais plaukais su 
dažų liekanomis. Pro retas plaukų sruogas švytėjo rausva 
strazdanota galvos oda. Kostiumas juodais ir baltais langeliais 
- ne visai kaip klouno, bet panašus - seniui buvo ankštokas, 
matyt, pastaruoju metu Benė dar labiau papilnėjo. Portretą už- 
baigė ugningos akys po sunkiais vokais bei žili ūsiukai, ku- 
riuos jis nuolat glostinėjo. 

Benė išėjo iš “Sen Gabrielio" stoties apie pusę devynių. 
Kartu su Fabiola. Buvo ketvirtadienis, ir jiedu grįžinėjo iš “Sa- 
marietės", kur drauge su kitais pagyvenusiais cirkininkais vai- 
dino vaikams švento Eduardo, cirko globėjo, garbei. Diena bu- 
vo neįprastai šalta birželio mėnesiui, tad Benė užsivilko tvido 
kostiumą, o Fabiola - kotiko kailiu puoštą švarkelį, vienintelį 
daiktą, kurį sugebėjo pasiimti su savimi iš Rygos 1957 metais, 
kai pabėgo į Švediją, į Stavangerį. 

- Iš pradžių, inspektoriau, nepastebėjau nieko neįprasto, - 
pasakojo Benė. - Čia, Sen Gabrielio rajone, žmogžudystės - 
negirdėtas dalykas. Čia gyvena neturtingi, bet padorūs žmo- 
nės. Dori darbininkai ir pensininkai, tokie kaip mudu su Fa- 
biola. Ar jūs kada matėte mus arenoje, ką, inspektoriau? 

- Deja, ne, - mandagiai atsakė Fošonas. 

- Na, nesvarbu. Aš atrodžiau gana įspūdingai, galite ma- 
nimi patikėti. O štai Fabiola buvo tikra žvaigždė! Odaliskos 
gracija... 

- Ir ką gi jūs paskui pamatėte? - pertraukė senį inspekto- 
rius. 

- Na, pirmiausiai išgirdau šūksnius. Nesakyčiau, kad labai 
išgąstingus. Tiesiog įprastos gatvės peštynės. Tai yra iš pra- 
džių taip pamaniau. 

- Papasakok apie arklį, - įsiterpė Fabiola. Jos balsas buvo 
skambus ir švelnus. 

- Arklys čia niekuo dėtas, - paprieštaravo Benė, tapšnoda- 
mas jos ranką. - Suprantate, inspektoriau, mes išgirdome šūks- 
nius, paskui pamatėme bėgančius žmones, o dar po akimirkos 
gatve prašuoliavo arklys. Mes, suprantama, pamanėme, kad 
triukšmas kilo dėl arklio. Tik vėliau sužinojome, kad tai sen- 
daiktininkas Šarnapas, kuris gyvena Sen Gabrielio gatvėje, o 
savo arklį laiko Furžerelio gatvėje - tai štai, tas Šarnapas kaip 
tik iškinkė arklį ir jau ketino nuvesti jį į gardą, pašerti, nuva- 
lyti, pašnekinti - aš ir pats retkarčiais užsuku į jo arklidę, ar- 
kliai, žinote, veikia kažkaip raminančiai, ypač žmogų, visą gy- 
venimą praleidusį arenoje, šalia gyvūnų. Taigi būtent tas ar- 
klys dūmė pro mus paklaikęs iš išgąsčio, mat jį užkabino ma- 
šina. Mašina išlėkė iš už kampo, apsisuko ant dviejų ratų, de- 
šiniuoju sparnu trinktelėjo vargšui Šarnapui į nugarą ir bloš- 
kė į akmeninę sieną. O prieš tai toji mašina įsirėžė į minią - 
aš pats šito nemačiau, bet ji partrenkė madam Sovjė, kuriai 
priklauso gatavų drabužių parduotuvė kvartalo gale, ir dar du 
žmones, man nepažįstamus. Girdėjau, kad visi jie liko gyvi, ir 
labai tuo džiaugiuosi, inspektoriau. Tai buvo tikras košmaras: 
minia klykia, trys žmonės guli ant grindinio, partrenkti auto- 
mobilio, kuris vijosi vyriškį su šiaudine skrybėle. Taip, skry- 
bėlė buvo šiaudinė, su blizgančia žalia juosta. Net keista, ko- 
kios smulkmenos krenta į akį pavojaus minutę. Aš ganėtinai 
aiškiai mačiau tą vyriškį - keliskart buvau sutikęs jį gatvėje. 
Bet kuo jis vardu, nežinau. Jis ne iš mūsų rajono. Man regis, 
užsienietis. 

- Suprantate, automobilis vijosi būtent jį! - įsiterpė Fabio- 
la. - Iš pradžių vienas, “Pežo", o paskui dar vienas, tokia maža 
vokiška mašinėlė. Kaip ji vadinasi, Andrė? 

- “Poršė", - atsakė Benė. - 911-tasis. Labai išsiskiria iš ki- 
tų. O ir lekia kaip vėjas! Tikriausiai kai tave pervažiuoja to- 
kia mašina, tai ypač kraupu. 

- “Poršė" jo nepervažiavo, - paprieštaravo Fabiola. 

- Bet kaip stengėsi! Tačiau, tavo tiesa, “Poršė" vyriškio 

nepervažiavo. Jis išėjo iš kavinės “Aržan" Sen Gabrielio gat- 
vėje, ir staiga pasirodė tos mašinos. Skrybėlėtasis nėrė į nute- 
kamąjį griovį. Tikriausiai susitrenkė petį, nes nukrito ant ak- 
menų, bet užtat išgelbėjo gyvybę. Tiesa, neilgam. Jis, ko ge- 
ro, tiesiog nespėjo pagalvoti, kad gali būti ir daugiau mašinų. 

- Trečioji atlėkė iš priešingos pusės, - paaiškino Fabiola. 
- Tokia didelė! 

- Man regis, 350-asis “Mersedesas", - patikslino Benė. - 
Vairuotojas tikriausiai pastebėjo, kaip skrybėlėtasis palindo po 
stovinčių automobiliu, todėl pasuko savo “Mersedesą" tiesiai 
į jį. “Mersedesas" važiavo mažiausiai keturiasdešimties kilo- 
metrų per valandą greičiu ir rėžėsi į stovintį automobilį. Tiks- 
liai nepamenu, kokios markės, atrodo, “Opelis". “Opelis" nuo 
smūgio išlėkė ant šaligatvio, o vyriškis su šiaudine skrybėle li- 
ko gulėti ant gatvės grindinio, panašus į vėžlį, kuriam nuplė- 
šė kiautą. Beje, tuo metu jis buvo jau be skrybėlės. Skrybėlė 
nukrito jam nuo galvos, kai jis lindo po mašina. 

- Šviesiaplaukis; su odine striuke - tikriausiai gana bran- 
gia, - įsiterpė Fabiola. 

- Jis kelias sekundes tysojo ant žemės, kol atsipeikėjo. 
Paskui tikriausiai pamatė, kaip pirmoji mašina, “Poršė", apsi- 
suko, nes pašoko ant kojų ir metėsi bėgti. Visi metėsi bėgti. 
Ten buvo koks tuzinas žmonių. Kai kurie išėjo iš kavinės pa- 
žiūrėti, kas čia dedasi. Dvi mašinos nusivijo šviesiaplaukį. O 
paskui - net nebepamenu kaip - jos atsidūrė Sen Gabrielio 
aikštėje. 

- Jos užvažiavo ant šaligatvio persekiodamos bėglį, - pa- 
aiškino Fabiola. 

- Juk žinote tą aikštę, inspektoriau? Vidury yra kavinė, o 
šalia spaudos kioskas. Taigi mašinos ėmė sukinėtis po aikštę, 
o aikštėje yra dar skveriukas su suoleliais. Visai nedidelis 
skveriukas, vos keli platanai. Ir dar autobuso stotelė. Bėglys 
puolė link skveriuko. Aikštėje buvo ir daugiau žmonių, tačiau 
mašinų vairuotojai šių visai nepaisė. Jie paprasčiausiai vertė 
žmones iš kojų, stengdamiesi pasiekti tą šviesiaplaukį. Visai 
kaip kaubojai, mėginantys atskirti karvę nuo bandos! Žinote, 

kaip kine rodo. Mašinos vijosi bėglį, o tas spruko nuo jų, su- 
kinėdamasis tarp suoliukų. Persekiotojai lėkė tiesiog per skve- 
rą ir gerokai aplamdė savo mašinas. Tačiau šviesiaplaukis ne- 
prarado narsos. Jis kiek pasisukiojo tarp suoliukų, o paskui nu- 
taikė progą ir pamėgino pasprukti per bulvarą. Bet persekio- 
tojai jį pavijo! 

Tą akimirką priėjo žandaras, atidavė pagarbą inspektoriui 
ir pasakė: 

- Štai, inspektoriau. Radau nužudytojo striukės kišenėje. - 
Ir padavė Fošonui užrašų knygelę odiniais viršeliais. 

- Pravers, - linktelėjo Fošonas, slėpdamas knygelę kišenė- 
je. 

- Ir dar šitą, - tęsė žandaras. - Nužudytasis laikė jį ranko- 
je. 

Žandaras ištiesė Fošonui mažytį žalią buteliuką iš kažko, 
panašaus į nefritą. 


4 skyrius 


- A, Hobai! Malonu jus matyti. 

Fošonas kaip visada buvo apsirengęs nepriekaištingai ir 
senamadiškai. Apvalus inspektoriaus veidas atrodė be galo 
rimtas. Plona viršutinė lūpa bylojo apie santūrumą, putni apa- 
tinė - apie aistringą prigimtį, o gal apie polinkį į rajumą. 
Skvarbios rudos akys tarytum švietė iš vidaus. 

- Ar negalėtumėte atpažinti vieno asmens? - paklausė ins- 
pektorius. 

- O kodėl aš? 

- Todėl, kad jis svetimšalis ir, iš visko sprendžiant, gyve- 
no Ibicoje. 

- Iš ko sprendžiant? 

- Mes turime to Žmogaus pasą. O dėl Ibicos - jis turėjo 
šiaudinę rankinę su išsiuvinėtu užrašu “IBICA". Kaklą buvo 
apsirišęs skarele, atrodo, ispaniška. Ir marškiniai ispaniški. 

- Ibicoje kasmet apsilanko nemažiau kaip milijonas turistų. 

- Galbūt jis nuolatinis tenykštis gyventojas, kaip ir jūs. 

- Ten gyvena tūkstančiai žmonių, inspektoriau, ir daugu- 
mos jų aš, deja, nepažįstu. Bet tiek jau to, jei norite, galiu 
žvilgtelėti. 

- Būčiau jums labai dėkingas. 

- O kas gi nutiko? Eismo nelaimė? - paklausė Hobas, tik 
dabar pastebėjęs paskubomis statomą policijos užkardą. - 
Klausykite, jeigu tai nelabai svarbu, galima, aš nežiūrėsiu? Šį- 
vakar turėjau gaminti čili troškinį, bet, jei teisingai jus supran- 
tu, tai, kas yra šitoje “Greitojoje", visiškai sugadins man ape- 
titą! 

- Man regis, Hobai, būdamas privatus detektyvas jūs ne- 
turėtumėte taip bijoti kraujo, - pareiškė Fošonas. Inspektorius 
kalbėjo taisyklinga anglų kalba, be jokio akcento, ir netgi ga- 
nėtinai vaizdingai, bet visgi buvo akivaizdu, kad jis svetimša- 

lis. 

- Gal jums pasirodys keista, - atsakė Hobas, - bet netgi 
amerikiečiai detektyvai ne itin mėgsta braidyti po kraują. 

- “Braidyti po kraują“... - mąsliai pakartojo Fošonas. - 
Gražiai pasakyta! Lyg Šekspyro dramoje. Bet tiek to. Eime, 
Hobai. Tai išties svarbu. 

Lavoną pernešė ant šaligatvio ir uždengė žaliu brezentu. 
Šalia stovėjo du policininkai su guminėmis lazdomis prie dir- 
žų. Ant brezento sublizgo lietaus lašeliai. Ore tvyrojo dyzeli- 
nio kuro ir benzino kvapas. Rūkas tirštėjo, dulksna smarkėjo. 
Fošonas pastovėjo, supdamasis nuo pirštų ant kulnų, paskui 
pasilenkė ir įgudusiu mostu nuklojo brezentą. 

Po juo gulėjo šviesiaplaukis trisdešimt penkerių - keturias- 
dešimties metų vyriškio lavonas. Balti marškiniai be kaklaraiš- 
čio, krūtinė aptaškyta krauju ir purvu. Gelsvai rudos kelnės, 
balti sportiniai batai. Ant kaklo - stora auksinė grandinėlė. Ho- 
bas pasilenkė, norėdamas geriau ją apžiūrėti. Ant grandinėlės 
kabėjo auksinė moneta, kurioje buvo iškalti du leopardai, pa- 
siruošę šuoliui. Hobas pažvelgė į negyvėlio veidą. Jis buvo su- 
daužytas, bet atpažįstamas. 


5 skyrius 


Fošono kabinetas buvo panašus į banką akmeniniame pa- 
state, užimančiame didžiąją kvartalo dalį tarp d' Anfer ir Kle- 
ber gatvių. Prie įėjimo į pastatą, tarp dviejų bronzinių įstiklintų 
durų, rūkė keletas policininkų. Dauguma Paryžiaus naktinių 
patrulių budėjo senojoje policijos nuovadoje šalia Deputatų 
rūmų. Fošono skyrius neužsiiminėjo eiliniais nusikaltimais - 
apiplėšimais, muštynėmis, šeimyniniais nesutarimais. Tai žan- 
darų veiklos sritis. Fošonas ir jo žmonės medžiojo stambes- 
nius Žvėris. Į nacionalinio saugumo valdybą būdavo nukreipia- 
mos tik tos bylos, kurios galėjo turėti tarptautinę reikšmę. Di- 
džiuma jų po to keliaudavo į atitinkamus departamentus. Ei- 
linėmis eismo nelaimėmis Fošonas nesidomėjo - tuo labiau 
įvykusiomis tokiame Paryžiaus užkampyje, kaip Sen Gabrie- 
lis. 

Hobas žingsniavo greta inspektoriaus, atsilikęs per pusę 
žingsnio. Jis buvo visa galva aukštesnis už Fošoną - tiksliau, 
puse galvos, nes vaikščiojo pakumpęs. Jiedu praėjo plačiu 
centriniu koridoriumi su kabinetais abiejose pusėse. Kai kurie 
1š darbuotojų, kurie sėdėjo vienmarškiniai už rašomųjų stalų, 
kėlė galvas ir linkčiojo inspektoriui. Fošonas jiems nelinkčio- 
j0, tik kažką bambėjo po nosimi. Pagaliau priėjo liftą, prisig- 
laudusį prie prašmatnių dvigubų marmurinių laiptų. Mažytė 
kabina labiau priminė spintą. Fošonas seniai skundėsi, kad lif- 
tas pernelyg ankštas ir lėtas. Tačiau ministerija atsakinėjo, kad 
įrengti naują nėra galimybės, kadangi tam reikėtų nugriauti 
dvi, o gal net tris marmurinės kolonas, puošiančias pirmojo 
aukšto vestibiulį. O jų nugriauti negalima, nes pastatas pa- 
skelbtas nacionalinės reikšmės architektūros paminklu. 

Kol jie kilo į ketvirtą aukštą, Fošonas nekalbėjo. Niūnia- 
vo kažką po nosimi, supdamasis ant kulnų ir spoksodamas į 
lubas, tartum tikėdamasis, kad jose staiga išryškės nusikaltė- 
lio fizionomija. Ketvirtame aukšte jiedu išlipo ir pasuko į kai- 

rę. Dabar pirmas žingsniavo Hobas - jis jau buvo čia lankęsis 
ir žinojo kelią. Visame aukšte švietė viena vienintelė lempu- 
tė koridoriaus gale. Fošono kabinetas buvo paskutinis kairėje 
pusėje. Durų inspektorius niekada nerakindavo. Ant stalo degė 
lempa žaliu gaubtu. Nusviedęs skrybėlę ant lentynos šalia skė- 
čio, Fošonas įsitaisė už stalo ir parodė Hobui į kėdę. 

- Senokai mudu nesimatėme, Hobai, - tarstelėjo inspekto- 
rius. - Kaip gyvuoja jūsų agentūra? 

Tiesą sakant, Fošonas apie “Alternatyvios seklių agentū- 
ros" reikalus - tiksliau, apie jų nebuvimą, - žinojo daugiau ne- 
gu bet kuris iš agentūros darbuotojų, įskaitant jos savininką ir 
vyriausiąjį seklį Hobą Drakonianą. Ir Hobas žinojo, kad Fošo- 
nas tai žino. 

- Agentūros reikalai kuo puikiausi ir mano reikalai kuo 
puikiausi, ir apskritai viskas nuostabu, - atkirto Hobas. - Pra- 
šyčiau iškart eiti prie reikalo. 

- Kokio reikalo? - pasidomėjo Fošonas, nutaisęs kuo ne- 
kalčiausią miną. 

- Velniai rautų! - neištvėrė Hobas. - Liaukitės paikiojęs, 
Emili. Jūs iškvietėte mane į Sen Gabrielį, paskui atsitempėte 
čionai. Prašau paaiškinti, kokio velnio jums reikia, ir paleisti 
mane namo. 

- O, kokie mes karingi! - nusišaipė Fošonas. - Nejau taip 
nekantraujate grįžti pas savąją Marielę? 

- Nesakyčiau, kad labai, - prisipažino Hobas. - Šįvakar tu- 
rėjau gaminti savo garsųjį čili troškinį visai miniai poniučių iš 
leidybinių sferų... 

- Vadinasi, Marielė jūsų laukia? Na, nieko, paaiškinsite 
jai, kad jus užlaikė policijoje svarbiu reikalu. 

- Jūs prastai pažįstate Marielę, jei manote, kad toks men- 
kniekis pateisins mane jos akyse, - paprieštaravo Hobas. 

- Man derėjo iškart įspėti jus apie tos damos būdą. 

- Tai kokio velnio neįspėjote? 

- Nesikarščiuokite, - sudraudė jį Fošonas. - Žinote, Hobai, 
kas man jumyse nepatinka? Jūs visai neišmanote plepėjimo 
meno. Ar esate perskaitęs bent vieną detektyvinį romaną? 

Faraonas ir privatus seklys pirmiausia turi pasišnekučiuoti apie 
šį bei tą. Faraonas visuomet eina prie reikalo aplinkiniais ke- 
liais. 

- Man nėra kada skaityti detektyvinius romanus, - atrėžė 
Hobas. - Aš pernelyg užsiėmęs agentūros reikalais. 

- O laisvalaikiu? 

- Skaitau Prustą. 

- Kas buvo tas vyrukas po brezentu? 

- Stenlis Baueris. 

Fošono veidas ištįso0. 

- Na, kas gi taip daro, Hobai! Jūs turėjote pasakyti, kad 
matėte jį pirmą kartą gyvenime - nors aš spėjau pastebėti, kaip 
išsiplėtė jūsų akys, - paskui turėjote numykti, kad galbūt ir bu- 
vote keliskart jį sutikęs, ir taip toliau, ir tik galiausiai prisipa- 
žinti, kas tas žmogus - jūsų brolis, prieš daugelį metų pradin- 
gęs be Žinios. 

- Inspektoriau Fošonai, liaukitės kvailiojęs! O jeigu jau 
taip norite pakvailioti, nusiveskite mane į restoraną ir pavai- 
šinkite sočiais pietumis. 

- Nejaugi Martielė jūsų nemaitina? 

- Mudu susitarėme, jog išlaidas dengsime per pusę. O aš 
neturiu pinigų. 

- O kaipgi jūsų garsusis čekis iš Amerikos? 

- Dar negavau. 

Fošonas užjaučiamai šyptelėjo. 

- Tai ką, Marielė išlaiko jus? 

- Ką jūs! Tai prieštarautų jos principams. Išlaikyti jauną 
vyrą? Nė už ką! Martielė perka maistą sau vienai ir apsimeta 
mananti, jog aš maitinuosi už savo pinigus. 

- O jūs ką darote? 

- Laukiu, kol ji užmigs. O tada suvalgau likučius. Trijų 
dienų senumo avieną ar veršieną sustingusiuose taukuose. Ne- 
apsakomas malonumas. O desertui - apipelijęs sūris. 

- Mielas drauge, priimkite mano nuoširdžią užuojautą. 
Moters sugebėjimas žeminti vyrą prilygsta tik vyro sugebėji- 

mui taikytis su pažeminimu. 

- Kas taip pasakė, Larošfuko? 

- Ne-e, tiesą sakant, mano tėtušis. Jis porindavo smagias 
istorijas apie arabų šokėjas, kurios ateidavo pas juos į stovyklą 
prie Sidi Bel Abeso. 

- Mielai jų paklausyčiau, - atsiliepė Hobas. - Ypač gurkš- 
nodamas baltą vyną restorane “Pjė diu Košon". 

- Tai sakote, Stenlis Baueris. 

- Taip, vardas iškilo mano atmintyje. Gaila, kad nieko dau- 
giau neprisimenu. 

- O kur judu susipažinote? 

- Tiesiog visai išlėkė iš galvos! - atsakė Hobas, stuksenda- 
mas sau per kaktą. - Sakoma, kad alkis silpnina atmintį. 

- Hobai:! - pratarė Fošonas jau ne juokaudamas, 0 grėsmin- 
gu tonu. - Nereikia su manimi žaisti! 

- Tai frazė iš vieno jūsų mėgstamų detektyvinių romanų? 
- pasidomėjo Hobas. - O kodėl man su jumis nepažaidus? Aš 
noriu ėsti, o grįžti į Monparnaso bulvarą ir pagaminti čili troš- 
kinį, kaip matau, jau nebespėsiu. Kažin kodėl jūs, prancūzai, 
manote, jog čili - delikatesas? 

- Mes visada painiojame egzotiką su malonumu, - atsakė 
Fošonas. - Tai mūsų išskirtinis sugebėjimas. 

- O Viešpatie! - Hobas panarino galvą ant rankų. 

- Vargšelis! - tarė Fošonas. - Gerai, daugiau nebekankin- 
siu jūsų. Eime. Galbūt pašteto lėkštė atgaivins jūsų atmintį. 

- Pridėkite dar antienos filė, - pridūrė Hobas, - 1r aš papa- 
sakosiu jums, kas nutiko teisėjui Kreiteriui! 

- Comment?* - paklausė inspektorius, nei iš šio, nei iš to 
staiga prakalbęs prancūziškai. 

Į “Pjė diu Košon" jie nenuėjo. Fošonas nusivedė Hobą į 
aludę “Lip" - mat staiga užsimanė choucroute garnie. Beje, 
“Lip" tik vadinosi alude, o iš tikrųjų buvo senas pagarsėjęs 
restoranas Sen Žermeno bulvare, priešais “De Mago". Tai bu- 
vo tikri rūmai: patamsėję senoviniai veidrodžiai, krištoliniai 


*Ir kas gi? (pranc.) 

šviestuvai, gintarinė lempų šviesa, padavėjai su smokingais ir 
prašmatni publika - tiesa, pastaruoju metu darėsi vis sunkiau 
atskirti ją nuo publikos, kuri tik mėgino atrodyti prašmatniai. 
Ir, be abejo, neišvengiami turistai vokiečiai, neišvengiami tu- 
ristai anglai bei visokie kitokie turistai, palaipsniui tampantys 
neišvengiami - ypač japonai. Hobas taip pat užsisakė shouc- 
route. Jam atnešė didžiulę lėkštę sočios kiaulienos, gausiai pa- 
gardintos prieskoniais, su bulvėmis ir raugintais kopūstais. Ka- 
da ir kaip prancūzai spėjo pamėgti vokiškas dešreles bei rau- 
gintus kopūstus, tebėra paslaptis. Apie tai nekalbama nė vie- 
name “Turistų vadove". 

Fošonas užsakė baltojo bordo. Ir Hobas mintyse širdingai 
padėkojo Dievui už tai, kad šis sukūrė Prancūziją, kur netgi 
policijos tardymai vyksta prie vyno taurės. 

- Na, tai ką gi jūs galite pasakyti apie Stenlį Bauerį? - pa- 
sidomėjo Fošonas. 

- Apie ką tokį? - nusistebėjo Hobas. 

- Apie Žmogų, kurį atpažinote. 

- Atpažinau? Aš? Klausykite, Emili, o kas, jeigu aš visa tai 
išgalvojau? Tyčia, kad patekčiau į “Lip". 

- Hobai, tai visai nejuokinga. 

- Aš maniau, jūs norite, kad visaip išsisukinėčiau nuo tie- 
saus atsakymo ir dažniau nukrypčiau į lankas kaip privatūs 
sekliai romanuose. Ar, išskyrus cirkininkus, dar kas nors ką 
nors matė? 

- Liudininkų nėra. Mes, be abejo, apklausėme žmones ka- 
vinėje “Arzan""', kur Stenlis Baueris sėdėjo prieš tai, kai jį nu- 
žudė. Pakalbėjome su savininku, kuris juos aptarnavo. 

- Juos? 

- Prieš pat mirtį Baueris šnekėjo su kažkokiu tipu. 

- Su kokiu tipu? Kaip šis atrodė? 

- Jis sėdėjo šešėlyje. Kavinės savininkas jo gerai neįžiūrė- 
jo. Tiesiog kažkoks vyras. Jis išėjo. Netrukus po to išėjo ir 
Baueris. Ir tada pasirodė mašinos. 

- O apie tą kitą vyrą daugiau nieko nesužinojote? Plaukų 

spalva? Ūgis? 

- Jis sėdėjo. Ir buvo su skrybėle. Kavinės savininkas net 
skrybėlės neįstengė apibūdinti. 

- Puiku! - pareiškė Hobas. - Ir dėl šito aš praleidau vaka- 
rėlį? 

- O kada turi ateiti svečiai? - pasidomėjo Fošonas. 

- Atsiprašau? 

- Na, Marielės svečiai, kuriems jūs turėjote gaminti čili. 

- Tikriausiai kaip tik dabar renkasi, - atsakė Hobas, kuris 
tą akimirką įgudusia ranka vyniojo kvapnius, vyne išmirkytus 
kopūstus apie rausvą kiaulienos gabalėlį prieš dėdamas jį į 
burną, užkąsdamas traškia batono riekele ir užgerdamas vyno 
gurkšniu. 

- Arba jūs man tuoj pat viską papasakosite, arba aš iškvie- 
siu žandarą, kuris palydės jus namo, - pareiškė Fošonas. - Ir 
jūs dar spėsite ištroškinti savąjį čili. 

- Jūs nepadarysite šito, inspektoriau! Juk tikrai nepadary- 
site? 

- Prancūzų policijos žiaurumas tiesiog netelpa į anglosaksų 
suvokimo rėmus, - pašaipiai atšovė Fošonas, labai patenkin- 
tas savimi. Tada padėjo servetėlę ant stalo ir ėmė palengva 
stotis. 

Hobas sugriebė jį už rankos. Fošonas iškart atsisėdo. 

- Jūs mėgstate juokauti, inspektoriau, o pats juokų nesu- 
prantate! 

- Pasakokite apie Bauerį. 

- Anglas. Maždaug keturiasdešimties metų. Nebuvo mano 
artimas bičiulis. Susipažinome prieš porą metų Ibicoje. Jis ten 
turėjo draugų. Pas kažką viešėjo... Palaukite, tuoj prisimin- 
siu... Taigi pas Eliotą Ternerį, aktorių. 

- Jūs pažįstate Ternerį? - pertraukė Hobą Fošonas. 

- Aha. O ką? 

- Neseniai Monparnaso kino centre žiūrėjau filmų, kuriuo- 
se jis vaidino, retrospektyvą. Ar jis iš tiesų toks nenaudėlis 
kaip jo herojai? 

- Ne, daug blogesnis. 

- Kalbama, kad jis baisus mergišius. 

- Melas. Užkietėjęs gėjus. 

- Tikrai? Filmuose jis nuolat rėžia sparną apie kieno nors 
žmoną. 

- Gyvenime jis nuolat rėžia sparną apie kieno nors sūnų. 

- Tai Stenlis Baueris buvo jo bičiulis? 

- Tikriausiai. Kaip jau sakiau, Baueris viešėjo Ternerio vi- 
loje San Chosė. Nedažnai matydavau juos drauge. Nežinau, ar 
tikrai jiedu buvo draugai, ar tiesiog Baueris šantažavo Ternerį. 

- O kuo vertėsi tasai Baueris? 

- Kad jis lyg ir niekuo ypatingu nesivertė. Gal gyveno iš 
šeimos pajamų. Bent jau pats Baueris leisdavo taip manyti. 

- Leisdavo manyti? 

- Na, jeigu taip galima pasakyti. Baueris dažnai vaišinda- 
vo gėrimais “El Kabaljo Negro“ lankytojus ir girdavosi savo 
šeimos ryšiais bei tuo, kad jo senelis buvo artimas Eduardo 
VII bičiulis. O gal kokio nors kito Eduardo, tiksliai nepame- 
nu. Bet visa tai jis pasakodavo amerikiečiams. Jeigu užeigo- 
je būdavo anglų, Baueris paprastai prilaikydavo liežuvį. Neži- 
nau, ar jis tiesiog pūtė miglą į akis, ar tai buvo išgirtasis an- 
gliškas humoras, toks subtilus, kad beveik nepastebimas. 

- Jūs Žinojote, jog Stenlis Baueris prekiavo narkotikais? 

Hobas papurtė galvą. 

- Dabar bent aišku, kodėl jūs juo susidomėjote! Jūs įsiti- 
kinęs, kad informacija teisinga? 

- Nužudytasis turėjo buteliuką su narkotikais, kuriuos pla- 
tino. Tai nauja narkotikų rūšis, neseniai aptikta Niujorke. Ar 
žinote, kas yra “soma"? 

- Pirmąsyk girdžiu. 

- Ir ne tik jūs. Bet netrukus ji ims plisti. Norėčiau užsiimti 
ja anksčiau, negu tai įvyks. Ar matėtės su Baueriu po to, kai 
jis viešėjo Ibicoje? 

- Ne. 

- Netgi lankydamasis Londone? 

- Juk sakau, kad ne! Jis man nepatiko. Vienas 1š tų pasi- 
pūtėlių, kurie turi bjaurų įprotį žvengti visa gerkle. Tipiškas 
Vudhauzo herojus. Mudu su Baueriu neturėjome nieko ben- 
dro. 

- Bet kiti, be abejo, laikė jį šauniu vyrukų? 

- Dėl skonio nesiginčijama. Ypač su kai kuriais. 

- Ką, pavyzdžiui, galvoja apie jį Naidželas Vitonas? 

- Kodėl jums nepaklausus paties Naidželo? Ir kodėl jums 
staiga parūpo jo nuomonė? Ar tik neketinate apkaltinti Nai- 
dželą tuo, kad jis aprūpino Stenlį Bauerį naujais narkotikais, 
o paskui jį nugalabijo? 

Fošonas nudavė neišgirdęs Hobo klausimų. Jo žvilgsnis 
klaidžiojo po ryškiai apšviestą restorano salę. Tai buvo vienas 
iš nemaloniausių inspektoriaus įpročių, bent jau Hobo many- 
mu: nukreipti dėmesį kitur, vos tik paliečiami itin svarbūs da- 
lykai. Hobas numanė, kad inspektorius daro tai tyčia, siekda- 
mas savo tikslų. Viena iš daugelio atidirbtų Emilio Fošono 
kaukių. Tikrojo savo veido jis nerodė niekam. Kažin ar jis iš- 
vis turėjo savo tikrąjį veidą? 

- O ką pastaruoju metu veikia Naidželas? - pasidomėjo Fo- 
šonas. - Senokai jo nemačiau. 

Hobas apmaudžiai dėbtelėjo į inspektorių. 

- Atrodo, kad siūlote man išduoti geriausią draugą už du- 
benį vokiškų troškintų kopūstų, suvalgytų paryžietiškoje pra- 
bangoje. Tapti masalu, už kurio turėtų užkibti jums reikalin- 
gas žmogus. Tikriausiai išmokote šito iš savo mėgstamųjų ro- 
manų? Ką gi, džiaugiuosi, galėdamas jums pasitarnauti... Nai- 
dželas užsiima tuo pačiu kaip visada: prekiauja narkotikais 
Honkonge, plėšia bankus Valparajise. Spėju, kad jis bus pri- 
kišęs nagus prie politinės žmogžudystės, įvykdytos prieš mė- 
nesį Monpeljė. Juk pažįstate Naidželą - niekaip nenustygsta 
vietoje. 

- Dabar ne laikas juokauti, bet aš vertinu jūsų humorą, - at- 
rėžė Fošonas. 

- Ačiū. Aš tik stengiausi palaikyti pokalbį. 

- Gal norite ko nors išgerti prieš pratęsdamas šią temą? 
Espreso? Jums dvigubą? 

- Na, štai, dabar jūs kalbate kaip Marlio šmėkla, - burbte- 
lėjo Hobas. 

Fošonas akimirkai susimąstė. 

- Taip, šįkart pataikėte. Aš parodžiau jums Praėjusias Ka- 
lėdas jūsų velionio draugo Stenlio Bauerio lavono pavidalu... 

- Ir ką gi aš pamatysiu per Būsimas Kalėdas? 

- Padavėjau! - Fošonas sustabdė gunktelėjusį plinkantį vy- 
riškį, skubantį pro šalį su padėklu rankoje. - Du konjako ir du 
dvigubos espreso kavos. Ir sąskaitą prašyčiau. 

- Jokios sąskaitos, inspektoriau! Įstaiga vaišina! 

- Perduokite įstaigai mano padėką, - atsakė Fošonas, - ir 
tuo pačiu perduokite, kad už šį nerangų mėginimą įbrukti man 
kyšį aš pasistengsiu pačiu artimiausiu laiku atsiųsti čionai patį 
priekabiausią sanitarijos inspektorių. Tegu laukia. 

- Inspektoriau! Mes tik norėjome padaryti jums malonu- 
mą! Patikėkite... Inspektoriau, jeigu aš taip pasakysiu, mane 
i5mes iš darbo! 

- Tuomet tiesiog atneškite užsakymą, - paprašė Fošonas. 
- Ir sąskaitą. 

Nedidukas padavėjas lengviau atsiduso ir nubėgo. 

- Drobė, aliejus: “Nepaperkamasis inspektorius Fošonas 
rūsčiai atsisako nemokamų pietų"! - nusišaipė Hobas. - Nuo- 
stabu! Aš sužavėtas! Tai kaip ten su Būsimom Kalėdom? 

- Tuoj parodysiu, - pažadėjo Fošonas. - Hobai, aš tikiuo- 
si jūsų pagalbos šioje byloje. Netgi reikalauju. Sužinokite apie 
Stenlį Bauerį viską, kas įmanoma. Kam buvo naudinga juo at- 
sikratyti? Regis, nusikaltimas buvo ganėtinai kruopščiai supla- 
nuotas. Ir pasidomėkite ta “soma". 

- Gerai jau, gerai. O kuo jūs man atsilyginsite? 

- Tiesiog neatimsiu iš jūsų leidimo užsiimti jūsiškiu neti- 
kusiu amatu. Nors mano viršininkas jau seniai siūlo tai pada- 
ryti. Hobai, aš nejuokauju! Jūs turite ryšių Ibicoje. Galite 1š- 
siaiškinti viską, kas reikalinga. O tuo tarpu ar nenorėtumėte 

paskambinti Marielei ir pranešti, kad užtruksite? 

- Kad ją kur galas! - numojo ranka Hobas. - Tegu sau 
pūkščia! 

- Jūs narsus žmogus, Hobai Drakonianai! - šyptelėjo Fo- 
šonas. 


6 skyrius 


Kitą rytą, vos spėjęs pranešti apie Bauerio mirtį jo arti- 
miausiam giminaičiui, broliui, gyvenančiam Anglijoje, Fošo- 
nas sulaukė skambučio iš Niujorko policijos. Skambino leite- 
nantas Gerigas, su kuriuo Fošonas jau buvo keliskart kalbėjęs. 
Jiedu keisdavosi informacija ir bendradarbiavo kovoje su tarp- 
tautiniu narkotikų verslu, apeidami Interpolą, apie kurį abu bu- 
vo ganėtinai prastos nuomonės. 

Pažėręs oficialių mandagybių tiradą, Gerigas perėjo prie 
reikalo: 

- Štai dėl ko skambinu, Fošonai. Turiu čia įdomų atvejį ir 
norėčiau Žinoti, ar jums nepasitaikė kas nors panašaus. Iš pra- 
džių pamaniau, kad tai opiumas... 


Jeigu jūs esate Niujorke ir jums reikalingas opiumas, va- 
žiuokite į Čainatauną, kinų kvartalą. XIX amžiaus pradžioje 
Kinija du kartus kariavo su Anglija būtent dėl opiumo - neno- 
rėjo įsileisti jo į šalį. Tačiau anglai nenusileido. Juk reikėjo 
kažkur realizuoti indiškųjų aguonų plantacijų produkciją! O 
paprastiems kinams opiumas patiko. Iš pradžių opiumo preky- 
bos sostine buvo Kantonas, paskui Šanchajus, dar vėliau Hon- 
kongas. Bet septintajame praėjusio amžiaus dešimtmetyje si- 
tuacija pasikeitė. Kam gaišti laiką su opiumu - prisidegti pyp- 
kę, įtraukti porą dūmų, paskui pypkę iškratyti ir vėl pradėti 
viską 1š pradžių, - jeigu galima išgauti daug stipresnį poveikį 
iš heroino? Pagaminti heroiną visai nesudėtinga, o jo rinka kur 
kas platesnė negu opiumo. Paskui į madą atėjo kokainas, ir na- 
tūraliųjų narkotikų laikai baigėsi. Dvidešimtame amžiuje pa- 
grindiniais opiumo prekybos centrais tapo dešimtys kinų kvar- 

talų, išmėtytų po visą pasaulį. Ten galėjai gauti ir kitų egzo- 
tiškų natūraliųjų kvaitalų. Todėl leitenantas Gerigas visai ne- 
nustebo sužinojęs, kad vienoje iš lindynių, kurios Četem-skve- 
ro rajone dygo kaip grybai po lietaus - tik spėk skaičiuoti! - 
rastas Žinomas asmuo, miręs nuo narkotikų perdozavimo. 

- Bet tai buvo ne opiumas, - pareiškė Gerigui seržantas, 
pirmasis atvykęs įvykio vieton. Jiedu stovėjo ties rytinio Brod- 
vėjaus ir Klinton-strito kampu, ir jų veidai policijos švyturė- 
lių šviesoje darėsi pakaitom tai mėlyni, tai raudoni. 

- Iš kur jūs žinote? - nustebo Gerigas. 

- Užtenka pažvelgti į tą žmogėną, - atsakė seržantas. - 
Vaizdas ne itin malonus, bet pamokantis. Jis 15-A bute. 

Gerigas įėjo į laiptinę, užkopė laiptais iš penkių pakopų, 
abipus kurių puikavosi dvi šiukšliadėžės, iki viršaus prigrūs- 
tos supuvusių apelsinų ir kiniškų laikraščių. Durys su išdaužtu 
stiklu, užtrauktu tankiu metaliniu tinklu, buvo atrakintos. Už 
durų - ilgas koridorius. Ant grindų suskilinėjęs linoleumas, lu- 
bų dažai atsilaupę, blausios gal keturiasdešimties vatų lempu- 
tės. Prie laiptų stoviniavo dvi senos kinės. Jos kažką sučiauš- 
kėjo leitenantui, rodydamos į viršų. Gerigas ėmė kopti nušiu- 
rusiais laiptais. Nykūs koridoriai, vaikiūkščiai įžambiomis juo- 
domis akimis, dirsčiojantys iš už durų, užkabintų grandinėle. 
Gerigo skrandis kaipmat užprotestavo - leitenantui vos prieš 
mėnesį operavo išvaržą. Tokiomis akimirkomis,kaip ši jis ne- 
įžvelgdavo savo profesijoje visiškai jokios romantikos. Dar 
vienas aukštas - ketvirtas, ar ką? Mirtis nepaiso tokių smul- 
kmenų, kaip vyresniojo policijos leitenanto išvarža. Jau nekal- 
bant apie varikozinį venų išsiplėtimą. Penktajame aukšte jo 
laukė dar vienas kinas - vidutinio amžiaus vyriškis su netvar- 
kingu baltu kostiumu ir panama ant galvos. 

- Ten, - pasakė jis Gerigui, rodydamas į atviras duris ko- 
ridoriaus gale. 

- O jūs kas toks? - pasidomėjo Gerigas. 

- Misteris Li, namo savininko įgaliotinis. Man paskambi- 
no vienas iš gyventojų, ir aš nedelsdamas atvažiavau. 

- Iš kur? 

- Iš Staivezentauno. 

- Nieko sau, jūs atkakote greičiau, negu aš iš Pirmosios 
nuovados! 

Gerigas patraukė link pravirų durų. Kinas baltu kostiumu 
nusekė iš paskos. 

- Leitenante, ar negalėtumėte skirti man minutėlę prieš įei- 
damas? - paprašė jis. 

Gerigas atsigręžė. Jis buvo tvirtas, augalotas vyras, beveik 
dvigubai stambesnis už Li ir tikrai visa galva aukštesnis. 

- Ko norite, Li? 

- Noriu tik pasakyti, kad nei namo savininkas, nei gyven- 
tojai niekaip nesusiję su šiuo įvykiu. 

- Ar ne per anksti pradedate išsisukinėti? - paklausė Ge- 
rigas. - Regis, jums dar niekas nepateikė jokių kaltinimų. 

- Dar nepateikė, - atsiduso Li. - Bet juk pateiks. 

Gerigas įžengė pro 15-A buto duris. Kambarys, kuriame 
jis atsidūrė, akivaizdžiai atspindėjo kažkieno rojaus viziją. 
Grindys užtiestos raudonai mėlynu turkišku kilimu. Sienos 1š- 
klijuotos aksomą imituojančiais popieriniais apmušalais, ku- 
riuose buvo pavaizduoti Rytų išminčiai aukštomis kepurėmis, 
einantys per upę tiltu. Palei dvi sienas pūpsojo ilgos žemos ku- 
šetės. Palubėje - krištolinis sietynas, metantis ant sienų dau- 
gybę skaisčių šviesos “zuikučių". Kambarys nebuvo labai erd- 
vus, bet jį tarytum praplėtė didžiulis veidrodis per visą sieną. 
Du žemi įmantriai išdrožinėti staliukai iš poliruoto riešutme- 
džio. Greta vienos iš kušečių - žurnalų stovas. Jame du nau- 
jausi “Playboy" numeriai, atsakantys į tradicinį klausimą: kuo 
jūs užsiimate bandydamas naują narkotiką? 

- Jaukus butukas, - tarstelėjo Gerigas. - Ar daug čia tokių? 

- Šitas vienintelis, - atsakė Li. - Bet juk nėra nieko nusi- 
kalstamo tame, kad žmogus įsirengia butą taip, kaip jam pa- 

tinka? 

- Butas priklausė velioniui? 

- Ne, velionis nuomojo jį iš misterio Achmadžio, namo sa- 
vininko. 

- Achmadis? Italas, ar ką? 

- Iranietis. 

- Ir jam priklauso namas Čainataune? 

- O kas čia nuostabaus? - gūžtelėjo pečiais Li. - Mūsų lai- 
kais Amerikoje viskas priklauso užsieniečiams. 

Gerigas paprašė paaiškinti, kaip rašoma namo savininko 
pavardė, ir užsirašė ją bei adresą į užrašų knygelę. 

- Jūs matėte velionį? 

- Mačiau. 

- Tai ne misteris Achmadis? 

- Ne, sere. Tikrai ne. Tai buto nuomininkas. 

- Ar turite misterio Achmadžio namų telefoną? 

- Žinoma. Tik jūs jo nerasite namie. Misteris Achmadis iš- 
vykęs su reikalais. 

- Į Iraną? 

- Į Šveicariją. 

- Vis tiek padiktuokite. 

Užsirašęs telefoną Gerigas pasakė: 

- Vadinasi, jūs čia už viską atsakingas. 

- Klausykite, leitenante! Aš tik namų valdytojas. Mane nu- 
samdė ne tam, kad ką nors žudyčiau. 

- Velionio pavardė? 

- Irito Mutinamis. 

- Iranietis? 

- Japonas. 

- Japonas Čainataune? 

- Daugelis šį rajoną laiko prestižiniu. 

Gerigas ėmė apžiūrinėti butą. Policija jau atliko kratą, ta- 
čiau patikrinti dar sykį tikrai nepakenks. Šiukšlių krepšyje 
blizgėjo skaisčiai žydro celofano kvadratėlis, suglamžytas taip, 

tarytum anksčiau buvo apvyniotas apie golfo kamuoliuko dy- 
džio rutuliuką. Šokolado įpakavimas? Būna tokių šokoladinių 
rutuliukų... Gerigas įdėjo celofano skiautę į maišelį, skirtą 
daiktiniams įrodymams, 1r tęsė patikrinimą. 

Kampe stovėjo elektrinis židinys su dirbtine liepsna. Ge- 
rigas kyštelėjo tenai ranką, kiek panaršė ir apčiuopė kažką 
glotnų bei vėsų. Buteliukas iš kažko skaidraus ir žalio, pana- 
šaus į nefritą, maždaug keturių colių ilgio, atkimštas, tuščias. 
Gerigas prisikišo buteliuką prie nosies ir pauostė. Šleikštokas 
salsvas kvapas, visiškai nepažįstamas. 

- Kas tai, kažkokie kiniški smilkalai? - paklausė Gerigas, 
tiesdamas buteliuką Li. 

Tas pauostė. Glotniame kino veide atsispindėjo neapsi- 
mestinis sutrikimas. 

- Net neįsivaizduoju, kieno tai kvapas. 

- Tai nefritas? - paklausė leitenantas, iškeldamas buteliu- 
ką prieš šviesą. 

Li gūžtelėjo pečiais. 

- Neturiu supratimo. Aš domiuosi tik beisbolu. Bet pažįstu 
vieną vyruką, kurio būtų galima paklausti. 

- Aš irgi tokį pažįstu, - atsakė Gerigas. - O ar seniai šitas... 
- leitenantas žvilgtelėjo į užrašų knygelę, - ar seniai šitas Mu- 
tinamis čia apsigyveno? 

- Prieš nepilnus metus, - pasakė Li. - Mano sąrašuose jis 
nuo vasario pradžios. 

- Ar kartais nežinote, kuo jis vertėsi? 

- Studentas. Bent jau taip jis parašė registracijos knygoje. 

- Kas pas jį lankydavosi? 

- Neturiu supratimo. Mano darbas - rinkti nuompinigius ir 
remontuoti namą. Gyventojų aš neseku. 

Li apsigręžė, ketindamas eiti sau. Gerigas taip staigiai pa- 
stvėrė jį už peties, kad mažasis kinas susverdėjo ir būtų nukri- 
tęs, jeigu leitenantas nebūtų jo prilaikęs. 

- Li! - pareiškė Gerigas. - Man visai nesinori traukti iš jūsų 

informaciją po trupinėlį. Susitarkime šitaip: tučtuojau išklojate 
man viską, ką žinote apie Mutinamį. Ir tada jums nereikės pra- 
leisti nakties nuovadoje. 

- Jūs neturite preteksto mane sulaikyti, - paprieštaravo Li. 

- Nesijaudinkite, ką nors sugalvosime. 

- Mes, kinai - įstatymus gerbianti tauta. Jūs neturite teisės 
tai daryti. 

- Man ir nereikės nieko daryti, nes jūs, įstatymus gerbian- 
tis pilietis, laisva valia papasakosite man viską, ką žinote apie 
Mutinamį ir jo bičiulius. 

- Gerai. Paleiskite. 

Li išsilygino švarką, nusiėmė panamą, pataisė ją ir vėl už- 
simaukšlino. Gerigas išsitraukė iš kišenės daiktinių įrodymų 
maišelį ir įkišo tenai buteliuką. O tada sukryžiavęs rankas ant 
krūtinės ėmė laukti, kol Li pasitaisys kaklaraištį ir tuo pačiu, 
be abejo, apgalvos, ką sakyti. 

- Apie Mutinamį ir jo bičiulius aš ničnieko nežinau. O 
jums derėtų žinoti, kad Čainataunas labai populiarus tarp ja- 
ponų. Pas mus yra gyvenę ir kiti verslininkai japonai. Galbūt 
jie buvo misterio Mutinamio draugai. O gal ir misterio Ach- 
madžio. Man niekas nieko neaiškino. Galbūt jie nuomojo šį 
butą perpus su misteriu Mutinamiu. Iš kur aš galiu žinoti? Jų 
pavardžių taip pat nežinau. Juk mes gyvename laisvoje vals- 
tybėje, ne policinėje... 

- Ne, bet viskas veda į tą pusę, - atšovė Gerigas. - Arčiau 
reikalo, Li! Aš tiriu žmogžudystę. Nejaugi norite, kad suim- 
čiau jus ir ištardyčiau policijos nuovadoje? 

- Juk sakiau, kad jums nepatiks tai, ką čia pamatysite, - at- 
siduso Li. - Bet aš iš tiesų papasakojau viską, ką žinau. Ar jau 
galiu eiti? 

- Palikite savo pavardę, adresą bei telefoną seržantui, lau- 
kiančiam apačioje. Ir nemėginkite išvažiuoti iš miesto be mūsų 
žinios. Štai mano vizitinė kortelė. Aš - leitenantas Gerigas. Jei 
dar ką nors prisiminsite, malonėkite man paskambinti, būsiu 

labai dėkingas... 


**x* 


- Taip, - burbtelėjo Fošonas. - Ir mes čia turime panašų at- 
vejį. Tai įvyko vakar vakare, ir man dar reikia sulaukti skro- 
dimo analizės, kad galėčiau kažką tiksliai pasakyti. Tačiau be 
žaliojo buteliuko, tokio pat kaip jūsiškis, taip pat neapsieita. 
Paskambinsiu jums, kai sužinosiu ką nors naujo. 


7 skyrius 


Vidury dienos Marielės bute sučirškė skambutis. Hobas 
atidarė duris. 

Ant slenksčio stovėjo aukštas šviesiaplaukis anglas. 

- Misteris Drakonianas? 

- Taip, - nepatikliai burbtelėjo Hobas. 

- Aš - Timotis Baueris. Stenlio brolis. Tas prancūzų polis- 
menas buvo toks malonus, kad davė man jūsų adresą. Jis pa- 
sakė, jog padedate jam tirti bylą. 

Hobas pakvietė Bauerį vidun ir pasodino ant nepatogios 
kušetės, aptrauktos juoda oda, su chromuotomis kojelėmis. 

- Kiek suprantu, jūs - privatus seklys? 

Hobas linktelėjo. 

- Jūs gerai pažinojote Stenlį? 

- Beveik nepažinojau. Mudu keliskart buvome susitikę va- 
karėliuose, tačiau, kiek pamenu, nė sykio nesišnekėjome. 

- Hm... taip, - numykė Timotis. - Atleiskite, nenoriu kiš- 
tis į svetimus reikalus, bet kodėl jūs padedate prancūzų poli- 
cijai tirti bylą, jeigu beveik nepažinojote Stenlio? 

- Stenlis gyveno Ibicoje, - paaiškino Hobas. - Aš irgi di- 
džiąją laiko dalį gyvenu Ibicoje. O policijai padedu todėl, kad 
inspektorius Fošonas stengiasi nesikišti į užsieniečių, negyve- 
nančių Paryžiuje, reikalus, ir todėl pageidauja, kad tuo užsiim- 
čiau aš. 

- Hm... taip. Tikriausiai jums žinoma, kad Stenlis buvo ho- 
moseksualus? 

- Taip. Tai yra aš neįsitikinęs, kad tai tiesa, bet Ibicoje visi 
taip kalbėjo. 

- Deja, tai tiesa, - atsiduso Timotis. - Toks jis grįžo iš Ito- 
no. Man nesinorėtų dabar apie tai kalbėti, tačiau šeimai tai bu- 
vo sunkus išbandymas... 

- Kodėl? - pasidomėjo Hobas. 

Timotis atlaidžiai šyptelėjo. 

- Jūs įsivaizduojate, kas yra Britanija? Maža ankšta sale- 
lė. Visi apie visus viską žino. Ypač kariškių šeimose. Mūsų gi- 
minės šaknys siekia Ričardo Liūtaširdžio laikus... 

- Kiek pamenu, tas Liūtaširdis irgi buvo žydras? Buvo ten 
tokia istorija su vienu vyruku, vardu Blondelis... 

- Taip, buvo. Bet apie tai garsiai nekalbama. Turiu ome- 
ny, kad Britanijoje homoseksualizmas nelaikomas sveikintinu 
reiškiniu kaip Valstijose... 

Apie tai, kad Valstijose homoseksualizmas laikomas svei- 
kintinu reiškiniu, Hobas girdėjo pirmąkart, tačiau nusprendė 
nesiginčyti. 

- Taip, tai be galo įdomu, - mandagiai atsakė jis. - Tai kuo 
galiu pasitarnauti, misteri Baueri? 

Timotis Baueris kietai sučiaupė lūpas. Buvo matyti, kad jis 
jaučiasi nesmagiai. Gana išvaizdus, įdegęs vyras, jau įžengęs 
į penktą dešimtį. Jis muistėsi ant kušetės ir, matyt, nežinojo, 
kur dėti rankas. Galiausiai susidėjo jas ant kelių, aptemptų pil- 
komis kelnėmis su nepriekaištingu kantu, ir pasakė: 

- Suprantate, tai gerokai išmuša iš vėžių - kai staiga suži- 
nai, jog tavo tikras brolis nužudytas... 

- Suprantu, - pritarė Hobas be ypatingos užuojautos. - Bet 
visgi tai geriau negu atvirkščiai, ar ne? 

Baueris, matyt, nusprendė praleisti Hobo pastabą pro au- 
s1S. 

- Panašu, kad prancūzų policija neturi supratimo, kas tai 
padarė. O jūs? 

- Aš taip pat. Ir apskritai tai ne mano reikalas. 

- Aš nepasitikiu prancūzais, - pareiškė Timotis. - Ypač kai 
kalbama apie užsieniečio, ir dar gėjaus, nužudymą. 

Hobas kiek gūžtelėjo pečiais. Ne, ypatingos užuojautos jis 
tikrai nejautė. 

- Mudu su Stenliu niekada nebuvome labai artimi, - tęsė 
Timotis. - Aš tarnauju kariuomenėje. O jūs juk žinote, kokie 
tie britų kariškiai! Karininkija - tai savotiškas klubas. Ir į žyd- 
ruosius jame žiūrima kreivai. Supraskite mane teisingai. Pats 

aš nesu tokių ribotų pažiūrų ir per daug nesigėdijau Stenlio. 
Bet, turiu pripažinti, nenorėjau, kad mane matytų jo draugijo- 
je. Mano draugai kitaip išauklėti. Supraskite mane teisingai, 
Jie puikūs Žmonės, tačiau homoseksualizmas jiems - visų pir- 
ma tema anekdotui. O Stenlis neslėpė savo seksualinės orien- 
tacijos. Ir kodėl turėjo slėpti? Tam tikra prasme tai buvo auk- 
lėjimo klaida. Pater mokė mus niekada nieko nesigėdyti. Bet, 
aišku, kas galėjo Žinoti, kad šeimoje išaugs gėjus? 

“Tikriausiai jų tėtušis turėjo galvoje, kad nereikia gėdytis, 
jeigu neturi ko gėdytis“, - pagalvojo Hobas. 

- Ir vis dėlto man gaila Stenlio, - kalbėjo toliau Timotis. - 
Mudu neblogai sutardavome, nors jo gyvenimo būdas kėlė 
man pasišlykštėjimą. Be to, jis buvo mano brolis. Ir aš neno- 
riu, kad bylą patylomis nugrūstų į tolimiausią stalčių. Juk vi- 
siems žinoma, jog prancūzų policija tokias bylas tiria be ypa- 
tingo noro. 

- Nesąmonė, - atkirto Hobas. - Prancūzų policija dirba ga- 
nėtinai sąžiningai ir negrūda “į tolimiausią stalčių" Žmogžu- 
dystės bylų. 

- Bet ką jie gali? Sprendžiant iš to, ką man pasakė Fošo- 
nas, tai nepanašu į vietinių žydrųjų kerštą. Stenlį galėjo už- 
mušti kas nors iš Ibicos. Jeigu tai tiesa, nusikaltėliai veikiau- 
siai jau grįžo į salą. Jūs sutinkate su manimi? 

- Manyčiau, Stenlį nužudė ne be priežasties. 

- Tikriausiai čia bus įsipainioję ir daugiau užsieniečių. Bet 
juk tas inspektorius Fošonas neskris į Ibicą tirti žmogžudystės, 
teisingai? 

- Aišku, neskris, - sutiko Hobas. - Kol kas jis neturi tam 
jokių priežasčių. Bet jis atliks savo darbą, galite neabejoti. 

- Neabejoju. Bet į Fošono užklausimą ispanų policija at- 
sakys, kad taip, Žinoma, mes užsiimsime tuo manana*, ir jeigu 
kas nors užklys į policijos nuovadą ir prisipažins įvykdęs 
žmogžudystę, mes, be abejo, suimsime tą asmenį - aišku, jeigu 
Jis pasirodys ne siestos metu. Ne, man šito maža. Noriu, kad 
byla būtų nuodugniai ištirta. 

“rytoj (isp.) 

- Tai ko būtent jūs norite? - pasidomėjo Hobas. 

- Jūs - privatus seklys. Aš noriu, kad jūs rastumėte žudi- 
ką. 

- Ką gi, aptarkime jūsų pasiūlymą. Pirma, mes turime taip 
mažai duomenų, kad jų gali neužtekti surasti žudikui. Antra, 
jeigu man visgi pasiseks ir aš išsiaiškinsiu, kas tai padarė, tai 
dar nereiškia, kad sugebėsiu viską įrodyti. Noriu pasakyti, kad 
gali atsitikti taip, jog aš rasiu Stenlio žudiką, bet negalėsiu jo 
areštuoti. 

- Ką gi, aš įsitikinęs, kad jūs padarysite viską, kas įmano- 
ma, - išreiškė viltį Timotis. - Suprantu, vilties nedaug. Bet vis- 
gi jaučiu, kad reikia kažką daryti. 

- Aš pasistengsiu, - patikino jį Hobas. 

Timotis išsitraukė čekių knygelę, “amžinąją plunksną" ir 
išrašė Hobui čekį penkiems šimtams svarų. 

- Anaiptol nesu turtingas, - pasakė jis. - Tai viskas, ką ga- 
liu sau leisti. Daugiau pinigų neduosiu. Esu tikras, kad už šią 
sumą padarysite viską, kas įmanoma. 

- Padarysiu, ką galėsiu, - pažadėjo Hobas. - Kur siųsti ty- 
rimo rezultatus? Ir kaip juos perduoti - telefonu ar raštu? 

- Rezultatai man nereikalingi, - atsakė Timotis. Buvo ma- 
tyti, kad jis apgalvojo visas smulkmenas dar skrisdamas čio- 
nai iš Londono. - Kada surasite žudiką - jeigu surasite, - ma- 
lonėkite parašyti man klubo adresu. - Jis įteikė Hobui savo vi- 
zitinę kortelę. - Ir, būkite malonus, nerašykite ant voko atga- 
linio adreso. Tokiomis aplinkybėmis privalau bet kuria kaina 
išvengti skandalo. 

Hobui tai nelabai patiko, bet jis sutiko. Viena iš privataus 
seklio pareigų - imti pinigus iš žmonių, kurie mėgina atsipirkti 
nuo savo sąžinės, kaltinančios juos tuo, jog jie nieko nepadarė. 
Šiuo atžvilgiu sandėris buvo visiškai teisėtas. 


8 skyrius 


Kitą dieną Hobas patraukė į kavinę “Aržan" Sen Gabrie- 
lio gatvėje. Jis mielai būtų pasikvietęs draugėn Naidželą, sa- 
vo pagrindinį padėjėją, bet Naidželas kažko išdūmė į Angliją. 
Todėl Hobui teko pasiimti kitą savo padėjėją Paryžiuje, Žaną 
Klodą, liesą, gyslotą trisdešimties su trupučiu metų vyruką 
juodais standikliu suteptais plaukais ir plonyčiais ūsiukais. Ža- 
nas Klodas kaip visada darė pavojingo, įtartino ir apskritai ne- 
malonaus žmogaus įspūdį. Šiandien jis vilkėjo dryžuotus “chu- 
liganiškus" marškinėlius ir juodas aptemptas kelnes. 

Kai prie jų priėjo padavėjas priimti užsakymo, Hobas pa- 
prašė pakviesti kavinės savininką. Pasirodė savininkas - nedi- 
dukas, kresnas, plinkantis žmogelis, geranoriškas, bet įdirgęs. 

- Aš buvau čia vakar vakare, - pasakė Hobas. - Padedu 
prancūzų policijai tirti bylą. 

- Taip, mesjė. 

- O čia mano padėjėjas Žanas Klodas. 

Savininkas linktelėjo. Žanas Klodas grėsmingai prisimer- 
kė. 

- Mes norėtume daugiau sužinoti apie Žmogų, pietavusį su 
nužudytuoju. 

Kavinės savininkas plačiai skėstelėjo rankomis. 

- Aš jau sakiau inspektoriui, kad pats juos aptarnavau. Ir 
jau papasakojau viską, ką spėjau pastebėti. 

- Suprantu, - atsakė Hobas. - Bet man pasirodė truputį 
keista, kad kavinės savininkas pats aptarnauja lankytojus, kai 
tam yra padavėjai. 

- Nieko čia keisto, - paprieštaravo savininkas. - Marselio 
pamainos laikas baigėsi, todėl aš pats padaviau tai, kas buvo 
užsakyta. 

- O užsakymą priėmė Marselis? 

- Taip, Žinoma. Jis viską užsirašė, lapelį atidavė man, nu- 

sirišo prijuostę ir išėjo. Mūsų laikais jaunuoliai labai griežtai 
laikosi profsąjungos taisyklių, kai tos taisyklės jiems naudin- 
gos. 

- Inspektoriui Fošonui jūs šito nepasakėte. 

- Tiesiog išlėkė iš galvos - buvau visai sutrikęs. O ir ko- 
kia prasmė sakyti? Juk tuodu lankytojus aptarnavau aš ir jau 
papasakojau viską, ką mačiau - tai yra beveik nieko. 

- Taip, žinoma. Bet gal visgi malonėtumėte paprašyti Mar- 
selio prieiti prie mūsų staliuko? Norėčiau užduoti jam keletą 
klausimų. Galbūt jis pastebėjo ką nors, į ką neatkreipėte dė- 
mesio jūs. 

Kavinės šeimininkas gūžtelėjo pečiais, tarsi norėdamas pa- 
sakyti: “Na, ir dienelė!" Bet vis dėlto nuėjo ir pakvietė vaiki- 
ną, aptarnaujantį staliuką kitame salės kampe. 

Marselis buvo jaunas, simpatiškas šviesiaplaukis. Panašus 
į Žaną Pjerą Omoną jaunystėje. Tik plaukus jis, ko gero, gar- 
biniavosi pats. 

- Taip, užsakymą priėmiau aš. Bet nieko įsimintino nepa- 
stebėjau. Jiedu tiesiog sėdėjo ir draugiškai šnekučiavosi. O kai 
visa tai įvyko, manęs jau nebebuvo, kaip žinote. 

- Apie ką jiedu šnekučiavosi? - paklausė Hobas. 

Marselis įsižeidęs įsitempė. 

- Aš niekada nesiklausau lankytojų pokalbių, mesjė! 

Čia įsikišo Žanas Klodas: 

- Klausyk, mon vieux*! Aš čia ne juokauti atėjau. Tu juk 
padavėjas, n'est-ce pas?** O padavėjai visi kaip vienas mėgs- 
ta kišti nosį į svetimus reikalus. Taip kad skubiai klok, ką pa- 
vyko nugirsti. Antraip ateisiu čionai dar kartą, ir ne vienas, o 
su draugeliais. Ne tokiais, kaip kolega Hobas. Hobas - džen- 
telmenas. O mano draugeliai kalba kita kalba, supranti, ber- 
niuk? Mes priversime tave papasakoti netgi tai, ko nebuvo. 
Tad verčiau klok viską geruoju ir apsaugok mus nuo rūpesčių, 
0 save nuo nemalonumų. 

Hobas susiraukė, bet nutylėjo. Jam nepatiko Žano Klodo 


*Seni (pranc.) 


**Ar ne? (pranc.) 

metodai - labai jau šiurkštūs. Bet, reikia pripažinti, veiksmin- 
gi. Stebėtina, kaip lengva įbauginti žmogų! 

- Nereikia man grasinti, mesjė! - išdidžiai atsiliepė Marse- 
lis. - Kartoju, aš nepratęs klausytis svetimų pokalbių. Be to, 
tiedu vyrai kalbėjosi angliškai ir ispaniškai, o aš tu kalbų ne- 
moku. 

- Nebandyk mano kantrybės! - supyko Žanas Klodas. - Tu 
kažką žinai, kad tave skradžiai! Aš matau tai iš tavo kvailo 
snukio ir iš to, kaip mindžikuoji vietoje. Liaukis sukęs uode- 
gą! Paskutinį kartą sakau, klok viską, kas gali mums praversti. 

- Aš beveik nieko nežinau, - pasidavė Marselis. - Bet gal- 
būt jums pravers žemėlapis? 

- Žemėlapis? Koks žemėlapis? Šeimininkas apie jį nieko 
nesakė. 

- Tikriausiai tiedu vyrai nuėmė jį nuo staliuko prieš priei- 
nant šeimininkui. 

- Tai koks tai buvo žemėlapis? 

- Jie baksnojo į jį pirštais ir juokėsi. Mesjė, aš tikrai ne- 
supratau, ką jie kalbėjo. Bet elgėsi taip, tarytum būtų keitęsi 
prisiminimais, ir rodė tas vietas, kur vyko kažkokie įvykiai. 

- O koks tai buvo žemėlapis? 

- Kelių atlasas su pažymėtomis degalinėmis. Ispaniškas. 

- Kokios vietovės? 

- Nemačiau. Tikriausiai Ispanijos dalis. 

- L-labai gerai, - pagyrė Žanas Klodas. - Na, jeigu jau pra- 
dėjai, tai ir tęsk. Kas dar? 

- Daugiau nieko, mesjė. 

- Turi būti dar kas nors! Kaip atrodė tas antrasis vyras? 

- Jis sėdėjo šešėlyje. Bet pastebėjau, kad jis labai įdegęs. 
Sakyčiau, vidutinio amžiaus. O ant piršto turėjo žiedą su sma- 
ragdu. 

- Tu įsitikinęs, kad tai buvo smaragdas? 

- Gal ir stikliukas, iš kur man žinoti? Tačiau buvo nušli- 
fuotas kaip briliantas. Koks kvailys šitaip vargs su stikliuku? 

- Ką dar gali pasakyti apie to Žmogaus išvaizdą? 

- Nieko, mesjė. 

- Na, o apie jų pokalbį? Gal bent kažką prisimeni? 

- Tik “a votre sante"*. Tai jie pasakė prancūziškai. Kai 
susidaužė. Todėl ir įsiminiau. 

- Kuris tai pasakė? 

- Kitas. Ne tas, kurį nužudė. 

- O tas, kurį nužudė, ką atsakė? 

- Jis atsakė: “Ir jums to paties, senjore". 

- Senjore - o toliau? Jis pasakė pavardę ar vardą? 

- Neturiu supratimo. Jis pratarė tokį keistą garsą - gal tai 
buvo ispaniškas “r"', mesjė. Daugiau nieko nesupratau. Tai 
viskas, mesjė. Tikrai viskas! 

- Šaunuolis! - pagyrė Žanas Klodas, plekšnodamas pada- 
vėjui per skruostą. - Matai, kaip gerai išėjo? Na, Hobai, eime? 
Čia mes daugiau nieko nepešime. 

Jiedu išėjo į gatvę. 

- Ir ką gi mes sužinojome? - paklausė Žanas Klodas. 

- Tamsaus gymio arba labai įdegęs vyras. Kurio gimtoji 
kalba veikiausiai ne prancūzų, o galbūt anglų arba ispanų. Ir 
jo pavardėje galbūt yra dvigubas ispaniškas “r"'. 

- Ne per daugiausiai, - burbtelėjo Žanas Klodas. 

- Bet jau šis tas. Gal Ibicoje pavyks sužinoti daugiau. 

- Nori, vyksiu kartu su tavimi? 

- Būtų puiku. Tik tau teks pačiam apsimokėti kelionės iš- 
laidas. Agentūros finansinė būklė kritiška. 

- Na, tuomet verčiau liksiu Paryžiuje, pasaulio sostinėje. 
Aš tik norėjau padėti... 

- Labai malonu iš tavo pusės... 


*I jūsų sveikatą (pranc.) 

9 skyrius 


Fošonas parodė Hobui Stenlio užrašų knygelę. 

- Paslauga kolegai, - sarkastiškai tarstelėjo jis. 

Tačiau Hobas rado tik vieną jam žinomą vardą - Ervė Vil- 
morenas, jaunas prancūzų baleto šokėjas, gyvenantis tai Pary- 
žiuje, tai Ibicoje. Fošonas jau apklausė jį, tačiau dabar Hobas 
tyrė bylą Timočio Bauerio užsakymu, todėl nusprendė dar sykį 
šnektelėti su Ervė. Juolab kad Fošonas nepasidalino su juo ap- 
klausos rezultatais. 

Ervė nenoriai sutiko priimti Hobą savo bute de Perė gat- 
vėje, kur gyveno kartu su dar dviem šokėjais. Hobas atėjo 
maždaug vienuoliktą ryto. Ervė buvo jaunas, lieknas, raume- 
ningas. Rusvi plaukai apkirpti Nižinskio stiliumi. Jis mūvėjo 
gerai pasiūtus siaurus mėlynus džinsus, išryškinančius stiprias 
šlaunis, vilkėjo žydrą megztinį iš Kašmyro vilnos su paraity- 
tomis rankovėmis, apnuoginančiomis įdegusias beplaukes ran- 
kas. 

- Aš jau papasakojau inspektoriui Fošonui viską, ką Žinau, 
- įspėjo Ervė. 

Hobas palingavo galvą. 

- Vienas patikslinimas. Tu papasakojai inspektoriui Fošo- 
nui viską, ką nutarei galįs papasakoti. Ervė, tu juk pažįsti ma- 
ne. Aš tavęs neįduosiu. Stenlis pardavinėjo narkotikus? 

- Tik ne man! - šyptelėjo Ervė. - Aš narkotikų neperku. 
Man jų veltui duoda. 

- Visai nekaltinu tavęs tuo, kad leidi narkotikams savo pi- 
nigus, - nuramino jį Hobas. - Ir turi daug draugų, kurie juos 
vartoja. 

- Apie tai aš nieko nežinau, - atšovė Ervė. 

- Liaukis, Ervė! Juk mudu kartu gaudėme kaifą. Vakarė- 
lyje pas Džonstoną. Tu atėjai su Elmiru de Ori, pameni? 

Visą tą laiką Ervė stengėsi išlikti rimtas. Bet dabar jo dai- 

liai apibrėžtų lūpų kampučiai nejučiom kilstelėjo aukštyn. 

- Šaunus buvo vakarėlis! 

- Taip, ir kalifornietiškas kvaitalas buvo neblogas. Paklau- 
syk, Ervė, aš anaiptol nemėginu apkaltinti tave kokiais nors 
neteisėtais veiksmais. Aš tiesiog noriu išsiaiškinti, už ką nu- 
žudė Stenlį. Dirbu jo broliui. Ir nepranešiu policijai nė žodžio 
iš to, ką tu man papasakosi. 

Kiek pasvarstęs, Ervė, matyt, nusprendė, kad Hobu gali- 
ma pasitikėti. ' 

- Stenlis pardavinėjo naujus narkotikus. Sakė, kad jie va- 
dinasi “soma". Pats Stenlis nuo jų buvo septintam danguj. 
Kalbėjo, kad tai siaubingai brangu, bet tiesiog pritrenkiantis 
dalykas. Pasakiau jam keletą vardų. Juk pažįsti paryžiečius: 
nuolat vaikosi naujovių. 

- O pats ar bandei? 

Ervė papurtė galvą. 

- Ketinome išmėginti drauge su Stenliu. Šįvakar... - Jo vei- 
das sielvartingai ištįso. 

- O kam jis įsiūlė tą “somą"? 

- Na, Hobai, juk žinai, kad vardų aš neminėsiu! Netgi tau, 
mielasis. Juolab kad nė vienas iš tų žmonių negali būti įpainio- 
tas į Stenlio nužudymą. Turtingi paryžiečiai nežudo tų, kurie 
tiekia jiems narkotikus. Tu tai žinai neblogiau už mane. 

- Tačiau gali bent jau pasakyti, su kuo Stenlis bendravo 
prieš pat mirtį? 

| - Ak, Hobai, tau iš to nebus jokios naudos! Be to, aš ir 
nežinau. 

- Nagi, Ervė! Man reikia nors vieno vardo. Kažko, už ko 
galėčiau užsikabinti. Stenlis pastaruoju metu gyveno pas tave? 

- Aš jau sakiau tai Fošonui. 

- Vadinasi, tu turi Žinoti, su kuo jis planavo susitikti tą va- 
karą, kai jį nužudė. 

Ervė atsiduso. 

- Na, gerai, jeigu jau tau taip svarbu. Su Etjenu Vargasu. 
Pažįsti Etjeną? Aukštas, dailus berniukas iš Brazilijos, kuris 
prieš porą mėnesių lankėsi saloje. 

- Ne, nepažįstu. Jis susitikinėjo su Stenliu? 

- Ne, mano mielas. Deja, Etjenas yra šimtu procentų he- 
teroseksualus. Jis susitikinėjo su Anabele. Anabelę tai tu tik- 
rai pažįsti, ar ne? 

- Taip, šiek tiek. Ji čia, Paryžiuje? 

- Kiek žinau, ne. Regis, Etjenas atvažiavo be jos. 

- O kur jis apsistojo? 

- Tikriausiai kokiame nors viešbutyje. Kokiame būtent - 
nežinau. 

- Jis atvyko vienas ar su kuo nors? 

- Nežinau, kai mačiau jį, buvo vienas. Pasakė, kad yra su- 
sitaręs susitikti su Stenliu. 

- Kaip jis elgėsi? 

Ervė gūžtelėjo pečiais. 

- Brazilas! Ko iš jų norėti? 

- Turiu omeny, ar nesinervino? 

- Kiek pastebėjau, ne. 

- Jis buvo užėjęs čionai, pas tave? 

- Taip. Pasakė, kad turi susitikti su Stenliu. Aš atsakiau, 
kad Stenlis išėjęs. Paklausiau, gal ką perduoti. Etjenas atsakė, 
kad nereikia. Neva jie susitarę susitikti vėliau, bet jis ėjęs pro 
šalį ir nusprendęs užsukti. Ir išėjo. Tik tu, Hobai, niekam nė 
žodžio. Aš tau šito nesakiau! 

- Nesijaudink. Ar negali pasakyti, kam dar Stenlis siūlė 
“somą"'? | 

- Aš susakiau jam pustuzinį vardų. Ar kas iš tų žmonių nu- 
pirko, nežinau. Tikrai nežinau, Hobai. 

- O Etjenas? Kaip manai, jis galėjo nupirkti? 

- Na, jis tam pakankamai turtingas. Vargasų šeima užima 
aukštą padėtį Rio de Žaneire. Jo tėvas turi vilą saloje, netoli 
San Chuano. Juk sakiau, kad tas dalykėlis gana brangus. Bet 
kam Stenlis jį pardavė - nežinau. 

- O kur dabar Etjenas? Tikriausiai irgi nežinai? 

- Neturiu supratimo, mano mielas. Galbūt grįžo į Ibicą. 


Antroji dalis 


IBICA 


1 skyrius 


Pažvelgęs pro iliuminatorių Hobas išvydo toli apačioje Ibi- 
cos salą, netikėtai pasirodžiusią properšoje tarp debesų. Hobas 
sėdėjo šalia storo įkyraus verslininko, kuris pradėjo pokalbį 
papasakodamas, kad jis kilęs iš Diuseldorfo, atvyko į Paryžių 
verslo reikalais, bet greitai juos sutvarkė ir nutarė praleisti sa- 
vaitgalį Ispanijai priklausančioje Ibicos saloje. Ar Hobui yra 
tekę ten buvoti? Nelaukdamas atsakymo, verslininkas prane- 
šė turįs ten bičiulį, gyvenantį naujajame kondominiume prie 
Santa Eulalijos - vadinasi “Šturmkeningas". Ar Hobas ką nors 
girdėjo apie jį? Žurnale “Europos architektūra“ apie jį rašė, 
kad tai “originali senų ir naujų stilių samplaika". Trys plauki- 
mo baseinai, korintietiška arka, kriauklės formos estrada ir 
trys restoranai, vienas iš kurių gavo keturis paršelius pagal 
žurnalo “tarptautinis gurmanas“ reitingą. Kondominiume yra 
parduotuvės bei maisto produktų krautuvėlės 1r, kas svarbiau- 
sia, savas vokietis mėsininkas, kuris gamina dešras, Schwei- 
nefleisch* bei kitus gerus mėsos produktus - visai kaip namie. 
Po to sekė neilga paskaita apie dešras, užsibaigusi tokiu pra- 
nešimu: 

- Dešrų atžvilgiu aš labai išrankus! Tikrą dešrą moka ga- 
minti tik vokiečiai. Prancūziškos dešros atrodo simpatiškos, 
bet jose per daug česnako, o šiaip jos visai be skonio. Anglai 
dešras daro bet kaip, ir skoniu šios primena pjuvenas, visai 
kaip anglų politika. Ne, tikrą dešrą moka pagaminti tik Vokie- 
tijoje.. Ypač Diuseldorfe! 


*Kiauliena (vok.) 

Visos kaimyno kalbos metu Hobas tik linkčiojo galva. 
Mūsų laikais nedažnai išgirsi tokių senamadiškų šovinistinių 
išvedžiojimų! O Hobui patiko užkietėję nacionalistai. Hobas 
juos kolekcionavo. Europą jis įsivaizdavo kaip didžiulį Disnei- 
lendą, kur kiekviena šalis rengiasi savo tautiniais kostiumais, 
tiekia savo produktus, turi savas ypatingas tradicijas ir savo ti- 
piškus atstovus, kurie visada mielai kalba apie save. Hobą ža- 
vėjo tai, kad italai taip ištikimai garbina savo makaronus, 
skandinavai - savo degtinę ir taip toliau, įskaitant ir belgus su 
jų midijomis bei pommes frites*. Bet dažnai Hobas pats sau 
priekaištaudavo dėl tokio ciniško 1r lengvabūdiško požiūrio. 
Ar gali normalus žmogus žavėtis balaganiniu ekscentriškumu? 
Net ir tais atvejais, kai tas ekscentriškumas tikras, neapsimes- 
tinis. Tai, ko jis ieško, neturi nieko bendro su šiuolaikine re- 
alybe. Europa seniai liovėsi buvusi Disneilendu. Dabar ji be 
galo rimta. Bet tik ne amerikiečių akimis - pastarieji, savo ne- 
laimei, net japonų nesugeba priimti rimtai. Amerikiečiai vyks- 
ta Europon ne tam, kad prisiliestų prie realybės. Realybės jie 
ir namie turi apsčiai. Jie vyksta pasimėgauti vietiniu koloritu. 
O ten, kur jo neranda, išgalvoja patys. 

Lėktuvas kiek pakrypo ir apsigręžė. Apačioje atsivėrė vi- 
sa Ibica. Mažytė salelė, šiuolaikinis reaktyvinis lėktuvas pra- 
skrenda virš jos mažiau kaip per minutę. Viduryje - kalnagūb- 
ris, į pietus nuo jo - slėniai, į šiaurę - statūs skardžiai, smin- 
gantys į jūrą. Virš šiukšlyno šalia Santa Karolinos kybojo dū- 
mų stulpas: šiukšlynas degė kiauras paras, darydamas gėdą vi- 
sai salai. O paskui lėktuvas ėmė leistis. Sužibo lentelė: “Už- 
sisekite diržus". 

Ir štai pagaliau Hobas nužengė ant dulkėto asfalto ir nu- 
žingsniavo link bagažo išdavimo skyriaus. Už pertvaros būria- 
vosi žmonės, pasitinkantys draugus ir mylimuosius. Ar jo kas 
nors laukia? Vargu. Paskutinį kartą jis lankėsi saloje prieš pus- 
metį, kai buvo atvažiavęs į Hario Hemo vestuves. 

Išskubėjęs iš oro uosto, Hobas sėdo į taksi ir pagaliau 
įkvėpė pažįstamų salos aromatų: čiobrelis ir jazminas, apelsi- 


*Keptos bulvės (pranc.). 

nas ir citrina. Pro šalį lėkė žemi kvadratiniai namukai, sutūpę 
palei kelią į Ibicos miestą. Priešakyje pasirodė Dalt Vilja, se- 
novinis miestelis, primenantis graikiškas kiklodes - šimtai bal- 
tų kubų, dygstančių tiesiog iš žemės. Kubisto svajonė. 

Taksi vairuotojas mėgino plepėti su juo savo primityvia 
anglų kalba. Bet Hobui nesinorėjo šnekėti. Jis pernelyg bran- 
gino pirmąsias minutes saloje, todėl tylėdamas ieškojo žvilgs- 
niu pažįstamų vietų palei kelią. Ibicos žemėlapis sėte nusėtas 
salos istorijos paminklais. Štai šioje vietoje ispanų faraonai iš 
kovos su narkotikais skyriaus suėmė Mažylį Tonį. Ties ta ak- 
menų šūsnimi kadaise stovėjo Arlen baras - Eliotas Polis už- 
sukdavo tenai išlenkti taurelės, kol fašistai sulygino užeigą su 
žeme. Štai Čia tu susipažinai su Alicija judviejų pirmąją auk- 
sinę vasarą. O štai ir pavojinga sankryža, kur vieną gražų va- 
karą Ričardas Sicilietis nulėkė nuo kelio su savo galinguoju 
banditiškuų “Sitroenu"', įsirėžė į vietinių gyventojų lūšnelę ir 
sutraiškė ten miegojusius brolį ir seserį. Kalbama, esą Ričar- 
das užtikęs juodu vienoje lovoje. Bet jis niekam nespėjo apie 
tai papasakoti. Atvyko pilietinė gvardija ir išsivežė jį į ligoninę 
- mat Ričardas susilaužė ranką. O pakeliui jis mirė dėl nepa- 
aiškinamos priežasties. 

Pirmoji stotelė - Santa Eulalija. Išlipęs iš taksi prie nuo- 
mos punkto, Hobas išsinuomojo septyniašimtąjį “Seatą". Vos 
tik išvažiavo į kelią, vedantį į San Karlosą, tuoj už gyvenvie- 
tės staigiai kylantį į kalnus, jo nuotaika taip pat pakilo. Va- 
žiuodamas pro San Karlosą, Hobas pamatė apie pustuzinį hi- 
pių: šie dainavo, pritariant gitarai, ir gėrė alų už medinių sta- 
liukų lauke prie Anitos baro. Hobas dar kiek pavažiavo vin- 
giuotu plentu - kairėje ant kalvos Robino Moemo namas - ir 
pasuko į akmenuotą keliuką, vedantį į jo paties fazendą K'an 
Poeta. Mašiną paliko aikštelėje priešais garažus po išsikeroju- 
siu algorobus medžiu. Namo vaizdas pripildė Hobo širdį ne- 
apsakomo džiaugsmo. Architektas sakė, kad vila pastatyta pa- 
gal visus auksinio vidurio ar auksinio pjūvio - Hobas tiksliai 
neįsidėmėjo - reikalavimus, laikantis klasikinių proporcijų. 
Kad ir kaip ten būtų, namas buvo išties gražus: du fligeliai, su- 

jungti triaukščiu statiniu, virš kurio dabar džiūvo skalbiniai. 
Hobas nusileido trim laipteliais prie vartelių akmeninėje tvo- 
relėje, apvytoje vynuogienojų. Namie buvo tik nedidukė juo- 
daplaukė mergina su rausvu maudymosi kostiumėliu. Ji gulėjo 
hamake ir skaitė Alisterio Maklino knygą plonais viršeliais. 
Hobas matė merginą pirmą kartą. Ji pasisakė esanti Salė, Šou- 
lo draugė. Šoulas buvo Hobo bičiulis iš Izraelio. Dar mergina 
pranešė, kad visi išėję į paplūdimį. O kas jis toks? Hobas pa- 
aiškino, kad jis fazendos šeimininkas. Mergina pagyrė namą 
ir Hobą - už svetingumą. 

Hobas nuskubėjo vidun, nutrenkė lagaminą savo kamba- 
ryje trečiajame aukšte ir paskubomis persirengė: balti medvil- 
niniai šortai, pilki marškinėliai su trimis sagomis ir sandalai. 
Tada vėl išėjo, sėdo į mašiną ir nuriedėjo plentu atgal, Santa 
Eulalijos pusėn. Ties Ses Pines pasuko gilyn į salą, į Morno 
slėnį, pro migdolmedžių plantacijas. Netrukus kelias ėmė kilti 
aukštyn, link Sedos des Sekvines, kalnų keteros, stūksančios 
vidury salos. Maža mašinėlė įveikė įkalnes be didelio vargo. 
Siaurą asfaltuotą kelią pakeitė žvyrkelis, toks pats vingiuotas 
ir status. Keliskart teko apvažiuoti uolų iškyšulius, kybančius 
virš kelio: Ibicos kalnų tiesėjai buvo linkę verčiau apeiti kliū- 
tis, negu jas sprogdinti. Galų gale Hobas pravažiavo paskuti- 
nį staigų posūkį ir priešakyje, ten, kur kelias leidosi į lomą, iš- 
vydo iš plokščių akmenų sukrautą tvorą, juosiančią Hario He- 
mo fazendą. 

Hobas paliko automobilį aikštelėje, kaip tik tam reikalui 
iškirstoje vidury dygliuotų kaktusų atžalyno, šalia Hario “Se- 
ato". Tada nužingsniavo palei akmeninę tvorelę, kol pamatė 
namą, boluojantį priešingame kalvos šlaite. Nedidelis kaimiš- 
kas namas, gal dviejų šimtų metų senumo, o aplinkui - keturi 
ar penki įdirbtos žemės hektarai. Visur buvo stebėtinai švaru, 
kaip ir visuose Ibicos ūkiuose, išskyrus tuos, kurie priklausė 
“žmonėms iš pusiasalio" - taip čia vadino ispanus iš žemyno. 
Vienoje kiemo pusėje rikiavosi svirnai, vis dar iki pusės už- 
pilti a/gorobus medžių vaisiais, kurių pilna visa sala. Hobas iš 
tolo užuodė jų nemalonų salsvą kvapą. Bet šis asocijavosi su 

Ibica ir todėl Hobui buvo brangus. 

Pats namas irgi buvo tipiškas - maždaug vienodo dydžio 
akmenys, sutvirtinti moliu, iš viršaus užtepti cementu ir tinku. 
Kaip ir beveik visoje saloje, pagrindinio kambario plotas pri- 
klausė nuo baltojo ąžuolo kamieno 1lgio - būtent iš tokio me- 
džio būdavo daroma centrinė sija. Įstačius siją į vietą, prie jos 
tvirtindavo ąžuolines gegnes, o paskui visa tai užversdavo ša- 
kaliais bei suplūktu moliu. Stogas buvo plokščias, kiek įdubęs 
per vidurį, kad kauptųsi lietaus vanduo. Paskui vanduo liet- 
vamzdžių sutekėdavo į požeminę cisterną, iš kur Haris esant 
reikalui siurblių perpumpuodavo jį į baką ant stogo. 

Netgi langai išliko senoviški, nors Haris jau seniai rengėsi 
juos pakeisti. Bet vis delsė. Jis didžiavosi siauručiais lange- 
liais, kurie anais laikais saugodavo gyventojus nuo žiemos šal- 
čių 1r neleisdavo vidun piratų saracėnų iš Alžyro bei Maroko, 
puldinėjusių salą vos ne iki XIX amžiaus vidurio. Nuo Ibicos 
iki Šiaurės Afrikos krantų buvo mažiau kaip šimtas mylių, ir 
saracėnai daugelį amžių plėšė Ibicos gyventojus. O kadangi 
valdžia buvo toli, neprisišauksi, pastarieji išmoko patys savi- 
mi pasirūpinti. Kiekvienas kaimas, kiekvienas namas buvo ta- 
rytum tvirtovė ar bent jau įtvirtinimas, turintis sulaikyti pira- 
tus, kol atvyks pagalba. Dabar į salą vietoje saracėnų plūdo 
anglų ir vokiečių turistai - o tie daugiau davė, negu ėmė. Kar- 
tais Hobas susimąstydavo, ką g1 iš tiesų davė Ibicai pastarų- 
jų dešimtmečių pokyčiai. Kova su piratais mokė saliečius būti 
narsius ir nepriklausomus. O turistai atnešė į salą siaubingą 
beskonybę, “Makdonaldus" ir ištisus skandinaviškus, vokiškus 
bei prancūziškus “kaimelius", kurie atrodė groteskiškai, ka- 
-dangi jų statytojai sąmoningai stengėsi išlaikyti atitinkamą ar- 
chitektūros stilių. Amerikietiškų “kaimelių" kol kas nebuvo, 
bet ir jie netruks pasirodyti. 

Kieme kapstėsi kelios vištos. Marijos darbas. Tokie žmo- 
nės, kaip Haris Hemas, nesukurti tam, kad laikytų vištas. O 
štai apie Hario žmoną negali nieko teigti užtikrintai, išskyrus 
tai, kad ji graži, didinga ir pernelyg gera jam - apkūniam plin- 
kančiam faraonui pensininkui iš Džersio, Niudžersio valstijos, 

šiuo metu - Hobo Drakoniano partneriui, nemokamai dirban- 
čiam jo “Alternatyvioje seklių agentūroje". 

Hobas žengė dar kelis žingsnius palei tvorelę ir šūktelėjo: 

- Ei, Hari! Tu namie? 

Jo šūksnis nuvilnijo per kiemą pagautas aido, atsimušusio 
nuo kaimynystėje stūksančio skardžio. Iš pradžių niekas neat- 
sakė. Bet po minutėlės iš namo išpuolė stambus plinkantis vy- 
riškis su atsikišusiu pilvuku, baltais marškiniais ir darbinėmis 
chaki spalvos kelnėmis, apsiavęs minkštus sandalus su virve- 
liniais padais, įprastus saloje. 

- Hobai! Užeik! 

Atlapojęs vartelius, Haris įsivedė Hobą į kiemą. Dabar 
Hobas pamatė ir antrąją Hario mašiną, ispanų gamybos “Sit- 
roeną", stovintį už svirnų. 

- Pačiu laiku pasirodei! - pasakė Haris. - Įkalbėjai mane 
dirbti savo agentūroje, o pats nusiplovei į Paryžių, palikęs ma- 
ne čia pelyti. 

- Marijos glėbyje! - priminė Hobas. 

- Na, taip, tas tiesa, - šyptelėjo Haris. - Tiesą sakant, gy- 
venti čia nuostabu. Bet visgi malonu retkarčiais šnektelėti su 
broliu amerikiečiu. 

- O kuo tau nepatinka vietiniai? 

- Na, su vietiniais puikiai sugyvenu. Tik štai anglai ir pran- 
cūzai man tikrai ne prie širdies. 

Tokia jau buvo Hario lemtis: anaiptol nebūdamas kosmo- 
politas, jis kuo puikiausiai įsiliejo į Ibicos čiabuvių gyvenimą. 
Harį lengvai galėjai palaikyti vienu iš aborigenų - jis turėjo di- 
džiąją dalį tiek jų ydų, tiek privalumų. 

- Kaip sekasi? - paklausė Hobas. 

- Kuo puikiausiai. Tik turiu susitikti su Navaru. Jis prašė 
atsivežti ir tave, jeigu netikėtai pasirodytum. 

Navaras buvo civilinės gvardijos, tai yra vietinės ispanų 
policijos, leitenantas. Hobas negalėjo pavadinti jo draugu, ta- 
čiau jau daugelį metų jie buvo geri pažįstami. 

- O kokiu reikalu? 

- Et, turėjau čia vieną nedidelį nemalonumą užpraeitą nak- 

tį. Nieko rimto. Paskui papasakosiu. 

Haris nusivedė Hob3ą į virtuvę, erdvią ir linksmą, su spal- 
votais vietinių dailininkų estampais ant nubalintų sienų. Tiek 
šaldytuvas, tiek viryklė buvo prijungti prie dujų balionų. Dar 
čia kabėjo dujinė lempa, kuri degė net ir dabar, vidury skais- 
čios dienos - juk langas buvo tik vienas, ir tas siaurutėlis. Šiaip 
jau Haris nemėgo dujinių lempų - jos šnypštė 1r skleidė nema- 
lonų, nors ir silpną kvapą. Jis mieliau naudodavosi žibalinėmis 
“Aladino lempomis". Hariui patiko jų švelni auksinė šviesa, 
tad jis apsiėmė pats jas šveisti ir trumpinti dagčius, kadangi 
Marija, praktiška kaip tikra Ibicos gyventoja, nematė žibalinė- 
se lempose jokios romantikos. Kam jos reikalingos, jeigu bu- 
tanas daug pigesnis, 0 ir naudotis juo paprasčiau. Ir apskritai, 
kam reikalinga visa tai, jei galima už porą šimtų dolerių įsives- 
ti elektrą nuo transformatoriaus ties plentu? Tačiau Haris ne- 
sutiko. Jam patiko, kad jo fazendoje nėra elektros. Tai tenki- 
no jo romantišką prigimtį. Marijai patiko vyro romantizmas, 
tačiau pabandyk paaiškinti tai seserims, jau nekalbant apie te- 
tules, dėdules, pusseseres, pusbrolius ir visą kitą gausią gimi- 
nę! 

- Haris nemėgsta elektros, - tvirtindavo jiems Marija. - Ir 
šiaip jo skonis senamadiškas, nors jis ir amerikietis. 

Šeimyna prikišinėdavo jai, kad amerikiečiai tokie nebūna. 
“O maniškis - toks!" - atšaudavo Marija, ir giminaičiai užsi- 
čiaupdavo, kadangi kitų amerikiečių šeimoje nebuvo. 

Haris išvalė kavinuką, pripylė vandens ir pastatė ant ug- 
nies. Atkimšo du butelius alaus, kad nebūtų nuobodu laukti, 
kol išvirs kava. Galiausiai išėmė iš šaldytuvo kumpį - puikų 
kumpį, kurį nuolat žiaumoja ispanai. Štai kodėl tie iš jų, ku- 
rie turi daugiau pinigų, paprastai būna stori. 

- Nešokinėk, - pratarė Hobas. - Kiek vėliau nuvažiuosime 
papietauti. Ar Chuanito baras veikia? 

- Ne, atidarys tik kitą savaitę. Bet “La Estrelja" dirba, be 
to, atsidarė dar vienas naujas restoranėlis, “Los Asparagatos", 
su itališka virtuve. Žmonės kalba, kad visai neblogas. 

- Ką gi, pažiūrėsime. Kaip Marija? 

- Marija - tiesiog stebuklas! - atsakė Haris. 

Jiedu su Marija susituokė vos prieš pusmetį baltoje San 
Karloso bažnytėlėje. Hobas buvo vyriausiasis pabrolys. Marija 
atrodė Žžavingai su nėriniuota atlasine močiutės vestuvine suk- 
nele, siūta rankomis. Hobas prisiminė, kaip krito į akis skir- 
tumas tarp jos veido tamsgymio ovalo ir raudonos kvadratinės 
amerikietiškos Hario fizionomijos. Sutuokė juos tėvas Gome- 
sas, Marijos nuodėmklausys, prieš tai įsitikinęs, kad Haris dar 
šiek tiek prisimena katalikų tikėjimo dogmas. Haris prižadė- 
j0 ateityje dažniau užsukti į bažnyčią. Tėvas Gomesas puikiai 
žinojo, kad jis pažado nevykdys, tačiau formalumai buvo at- 
likti, o pats tėvas Gomesas, katalonas iš Barselonos, buvo ne 
iš tų, kurie stato kliūtis žmogiškajai laimei. 

- Kodėl neįspėjai, kad atvažiuosi? - papriekaištavo Haris. 

- Nespėjau, - paaiškino Hobas. - Prieš penkias valandas ir 
pats nežinojau, kad išskrendu iš Paryžiaus. 

- Tai kas gi nutiko? - paklausė Haris, išsikratydamas ciga- 
retę iš savojo “Rumbos" pakelio. 

- Turiu kai ką išsiaiškinti. 

- Pavyzdžiui? 

- Reikia daugiau sužinoti apie vieną vyruką, vardu Stenlis 
Baueris. 

- Girdėta pavardė. Anglas? Regis, gyvena saloje? 

- Tas pats. Prieš tris dienas jį nudėjo Paryžiuje. 

Haris linktelėjo. 

- O koks mūsų reikalas? Nužudytasis buvo mūsų klientas? 

- Jo brolis nusamdė mane, kad rasčiau žudiką. Ir Fošonas 
nori, kad užsiimčiau šia byla. Jis užsiminė apie mūsų licenciją 
dirbti Paryžiuje. 

- Supratau... - nutęsė Haris. - Ir ką gi reikia sužinoti apie 
tą vyruką? 

- Norėtųsi žinoti, kuo tokiu užsiiminėjo čia, už ką jį galėjo 
nudėti Paryžiuje. Su juo turėjo susitikti Etjenas Vargasas, gy- 
venantis saloje. Ir dar: prieš pat mirtį Stenlis sėdėjo restorane 
su kažkokiu vyriškiu. Ne Vargasu. Vyriškis išėjo. O po kelių 
minučių Stenlį nužudė. 

- O ką žinai apie tą vyriškį, su kuriuo jis sėdėjo restorane? 

- Beveik nieko. Vidutinio amžiaus, tamsaus gymio arba la- 
bai įdegęs. Nešioja žiedą su stambiu akmeniu, panašiu į sma- 
ragdą. Jie kalbėjosi angliškai ir ispaniškai, žiūrinėjo 1spaniš- 
ką kelių atlasą, galbūt Ibicos kelių. Ir dar padavėjui, kuris vi- 
sa tai mums pranešė, pasirodė, kad to žmogaus pavardėje yra 
dvigubas ispaniškas “r"". 

- Puiku, - burbtelėjo Haris. - Pagal šiuos požymius taip 
lengva rasti žmogų! Gerai, pabandykime. Kiek pas mus Ibico- 
je tamsaus gymio ispaniškai kalbančių žmonių? Gal tik koks 
milijonas? 

- Ir pats suprantu, kad duomenų mažoka. Bet pamėginti 
galima. Ir dar vienas reikalas. Man reikia šnektelėti su Keite 
dėl tam tikrų stiklinių buteliukų. 

Haris įtariai nužvelgė Hobą. 

- Su Keite? Tai juk tavo buvusi žmona? 

Hobas linktelėjo. 

- Hobai, tu dievagojaisi, kad nutraukei visus ryšius su ta 
dama. 

- Taip, žinoma. Bet man reikia kai ką iš jos sužinoti. 

- Ką būtent? 

- Tai susiję su Stenlio nužudymu. Ar esi kada girdėjęs apie 
narkotiką, vadinamą “soma"'? 

Haris pagalvojo, paskui papurtė galvą. | 

- Jis visai naujas, - paaiškino Hobas. - Tai tarptautinės 
reikšmės reikalas. Galbūt labai rimtas. 

- O kuo čia dėtas Stenlis Baueris? 

- Klausyk, aš tau viską paaiškinsiu vėliau, per pietūs. O 
kur Marija? 

- Išvyko į Maljorką. Kažkokia šeimos šventė. Hobai, pa- 
aiškink dabar. Kas nutiko? 

- Prie Stenlio lavono rastas mažas žalias buteliukas. 

- Na, ir kas? Kuo čia dėtas tu? 

- Prancūzų policija labai susidomėjo tuo buteliuku. Tokių 
gali pasirodyti ir daugiau. Jie nori žinoti, kam priklausė bute- 
liukas, 1š kur jį gavo Stenlis. 


56 


- Taip, suprantama. Bet... 

- Hari, tame buteliuke ir buvo “soma". O aš beveik tikras, 
kad buteliukas - mano. 

Haris Hemas prisimerkė. 

- Tavo? Po velnių! Tu įsitikinęs? 

- Manau, kad taip. Turėjau jų visą krūvą. Jie ypatingos for- 
mos, nesupainiosi su kitais. Atsivežiau gal tris šimtus tokių 
buteliukų iš Indijos kartu su sariais dar tais laikais, kai prekia- 
vau su hipiais. 

- Ir ką tu į juos pilstei? 

- Kvepalus. Pigius jazmino kvepalus iš Kašmyro. Turėjo 
paklausą. Bet tie buteliukai puikiai tinka ir hašišui. 

- Dėl Dievo meilės, Hobai... 

- Nenusipaistyk, Hari. Tai buvo prieš šimtą metų. Aš jau 
seniai “užrišau". O tuos buteliukus buvau visai užmiršęs. Bet 
kadaise jie buvo mano prekinis ženklas. Todėl privalau išsiaiš- 
kinti, kas jais naudojasi. Kol policija neįtarė manęs. 

- O kur matei juos paskutinį kartą? 

- Mėtėsi sandėlyje mano fazendoje. 

- Kurioje, Hobai? 

- K'an Doro, toje, kuri dabar priklauso Keitei. 

- Taip, ko gero, tau visgi reikia šnektelėti su ja. 


2 skyrius 


Keitės fazenda buvo Santa Gertrūdėje. Palikęs Harį, Ho- 
bas nusileido nuo kalnų į plentą, paskui per Morno slėnį išva- 
žiavo į pagrindinę magistralę. Pravažiavęs Santa Eulaliją, jis 
pasuko link Ibicos miesto, paskui dešinėn, link San Antonijo 
Abado, ir pravažiavęs dar vieną mylią atsidūrė šalia nedidelės 
vilos kiek nuošaliau nuo kelio. 

Kieme stovėjo dvi mašinos: senutėlis žydras Keitės “S1t- 
roenas'' ir dar ganėtinai naujas amerikiečių gamybos mikroau- 
tobusas “Fordas". Hobas pastatė mašiną greta. Jam jau ėmė 
mausti duobutėje po krūtine. 

“ Detektyvui nespėjus nė durelių užtrenkti, į kiemą išbėgo 
Keitė. 

- Hobai! Tai puikumėlis! 

Ji buvo tokia pat graži, kaip ir anksčiau. Tiksliau, netgi pa- 
gražėjo nuo tada, kai Hobas matė ją paskutinį kartą. Ryškias- 
palvis sarafanas, apnuoginti pečiai, šviesūs plaukai - auksiniai, 
o galuose beveik balti, papurę ir kedenami vėjo... 

Hobas užgniaužė kvapą. Paskui giliai įkvėpė ir iškvėpė. 
Ramiau, brolyti! Ši moteris visuomet vedė tave iš proto. 

- Sveika, Keite. Važiavau pro šalį ir nutariau pažiūrėti, 
kaip laikaisi. 

Keitė buvo trisdešimties su trupučiu, ūgis vidutinis, šyp- 
sena kaip saulės spindulys. Pastaraisiais metais ji šiek tiek pa- 
pilnėjo, bet vis tiek buvo labai graži. Jos keistas aromatas i|- 
gam įstrigdavo atmintin - vienas iš tų neįtikėtinų tamsių mus- 
kusinių kvapų, kuriems neįmanoma atsispirti. Saulės šviesos 
įsikūnijimas - taip kadaise vadindavo ją Hobas. 

- Ko gi tu stovi, užeik! 

Keitė nusivedė Hobą į namą - nediduką šiuolaikinį bunga- 
lą. Į priebutį išėjo vyriškis - aukštas, raumeningas, pasitempęs, 
su mažyčiais ūsiukais, nedidelės dailios kojos apautos sporti- 

niais bateliais, prašmatnus baltas kostiumas, gašliame tamsaus 
gymio veide - nuobodulio išraiška. 

- Hobai, tai Antonijas Morenas. Nežinau, ar jūs pažįstami? 
Senjoras Morenas - dailininkas, atvyko iš Madrido. Gana gar- 
sus. Žinau, tu beveik neseki įvykių meno pasaulyje, bet gal 
visgi girdėjai apie jo freską su negyvais arkliais Montjuič ga- 
lerijoje? Ji sukėlė daug triukšmo. Senjoras Morenas sutiko pa- 
rodyti man kai kuriuos savo darbus. Aš dabar dirbu galerijos 
“Madras" agente. Mes tikimės, kad senjoras Morenas leis 
mums iškabinti keletą savo drobių. Senjore Morenai, tai Ho- 
bas Drakonianas, mano buvęs vyras. 

- Labas, - piktai burbtelėjo Hobas. 

- Encantado!* - pašaipiai pragydo Morenas. 

- Man būtina pasikalbėti su Hobu, senjore Morenai, - pa- 
aiškino Keitė. - Galbūt jūs tuo tarpu nuvažiuotumėte į viešbutį 
tų drobių, kurias ketinote man parodyti, ir grįžtumėte už pus- 
valandžio? 

- Taip, žinoma, - gaižiai atsakė Morenas. Ir nurūko savo 
amerikietiškuoju “Fordu". 

Keitė nusivedė Hobą į jaukią užpakalinę verandą ir įpylė 
jam bei sau šaldytos arbatos. 

- Vaikai Šveicarijoje su Dereku. Jie baisiausiai nusimins 
sužinoję, kad buvai atvažiavęs, kai jų nebuvo... Atrodai kaž- 
koks pavargęs. 

- Nesėkmės vargina, - paaiškino Hobas. Jis nepasidomė- 
jo, kaip sekasi Derekui, ir didvyriškai susilaikė nuo klausimo, 
ar tarp Keitės ir Moreno yra dar kas nors, išskyrus negyvus ar- 
klius. Vis tiek nepasakys... 

- Ką, agentūra neturi klientų? 

- Ne, darbo yra, tik pinigų nėra. 

- Na, gal dar viskas susitvarkys, - paguodė jį Keitė. 

Hobas linktelėjo, žiūrėdamas kažkur pro šalį. Šitas More- 
nas sugadino jam visą dieną, jeigu ne visą mėnesį. Hobas tie- 
siog negalėjo pakęsti kitų vyrų greta Keitės, netgi Dereko, su 
kuriuo ji gyveno jau beveik penkerius metus. Aišku, kvaila ti- 


*Aš sužavėtas! (isp.) 

kėtis, kad tarp jųdviejų su Keite dar kažkas gali būti. Metas 
užbaigti savo reikalus ir grįžti į Paryžių. Pas Marielę. Tfu! 
“Metas keisti savo gyvenimą“, kaip pasakė Rilkė. 

- Klausyk, Keite, noriu paklausti tavęs vieno dalyko. Pa- 
meni mano žaliuosius buteliukus? Na, tuos, kuriuos atsivežiau 
iš Indijos prieš kokias dvi dešimtis metų? 

- Be abejo, pamenu, - atsakė Keitė. - Tu dar pardavinėjai 
juose hašišą. 

- Kai mudu išsiskyrėme, palikau krūvą tokių buteliukų, 
tuščių, sandėlyje už namo... 

- Ol, tu palikai ten visą kalną visokiausio šlamšto! Ir kar- 
vių odas, ir tuos bjaurius siuvinėtus indiškus kapšelius... Ir dar 
plunksnas - turėjai kelias šūsnis plunksnų! 

- Nieko nuostabaus. Pardavinėjau tą šlamštą prekeiviams, 
rengiantiems kassavaitines hipių muges. 

- Žodžiu, ten buvo devynios galybės visokių niekniekių. Ir 
dar stikliniai rožančiai - Viešpatie, tie stikliniai rožančiai! Kas 
gi dar? 

Keitė nutaisė mąslią miną. Pati gražiausia moteris, kokią 
Hobas buvo sutikęs gyvenime, ir greičiausiai išvedanti jį iš 
kantrybės. Kas kartą, kai Hobas prašydavo tik atsakyti į kon- 
kretų klausimą, Keitė leisdavosi ųž devynių marių į prisimini- 
mų šalį. 

- Pameni Filipą? - paklausė ji. - Tą, kuriam tu padovano- 
jai visas savo pypkes hašišui rūkyti? 

- Pamenu. Jis ketino rašyti lyg 1r kažkokį traktatą apie rū- 
kymo priemones. Keite, tai kaip ten su tais buteliukais... 

- Aš manau, - pasakė Keitė, žiūrėdama Hobui tiesiai į akis, 
- manau, kad mudviem buvo labai gera kartu tais senais lai- 
kais! Tiesa, Hobai? 

Hobo širdis suspurdėjo iš džiaugsmo - ir vėl ėmėsi savo 
monotoniško kasdieninio darbo. Taip, jiedviem buvo labai ge- 
ra - porą savaičių. O paskui dveji pragaro metai. Štai ir visa 
liūdna jų šeimyninio gyvenimo istorija. 

- Taip, mudviem buvo labai gera, - sutiko Hobas. - Gaila, 
kad Piteris Somersas ne laiku pasipainiojo. 

- Piteris? Tai tu manai, kad mes išsiskyrėme dėl Piterio? 

- Juk užtikau tave su juo lovoje! 

- Taip, bet tai buvo po to, kai sužinojau apie tavo intrigė- 
lę su Zaraja. 

- Apie Zarają tu žinojai dar iki tol, kai viskas prasidėjo! 

- Bet juk tai buvo tais metais, kai nutarėme duoti vienas 
kitam visišką laisvę, pameni? 

- Na, tai buvo tik teorija. Iki galo mes taip ir nesusitarėme. 

Hobas vilkėjo vien marškinėlius trumpomis rankovėmis, 
bet jam pasidarė karšta. Jis jau pamiršo visas tas senas istori- 
jas ir nebenorėjo jose kapstytis. Ne, dėl skyrybų kalta tik Keitė 
- ir netgi jei tai netiesa, jis nenori šito Žinoti. 

- Tik teorija? - perklausė Keitė trumpai nusijuokdama. - 
Hobas buvo visai užmiršęs tą lojimą primenantį juoką, o da- 
bar prisiminė. - Tai gal Anabelė irgi buvo tik teorija? 

- Anabelė? Keite, juk tarp manęs ir jos nieko nebuvo! 

- Tikrai? Tuomet tu tvirtinai ką kita! 

- Aš tik norėjau priversti tave pavyduliauti. 

- Ką gi, tau nepavyko. Beje, gali dar sykį pamėginti su 
Anabele. Ji grįžo į salą. Gyvena čia netoliese. 

- Man visai nerūpi, kur ji gyvena! Niekada neturėjau su ja 
jokių reikalų ir nenoriu turėti. 

- Visada mokėjai meluoti, - pareiškė Keitė. - Na, bet judu 
dar turėsite laiko prisiminti senus gerus laikus. 

- Ką tu čia paistai? Aš visai neketinu susitikinėti su Ana- 
bele! 

- O be reikalo. Žaliuosius buteliukus atidaviau jai. 

Hobas apsigręžė eiti lauk, bet ūmai stabtelėjo. 

- Tu kartais nepažįsti tokio Etjeno Vargaso? 

- Kelis kartus buvau sutikusi paplūdimyje. Mielas berniu- 
kas. 

- Kartais nežinai, kur jis gyvena? Man sakė, kad jo tėvas 
turi saloje vilą. 

- Taip, ir aš apie tai girdėjau. Bet nemanau, kad Etjenas 
gyvena pas tėvą. Tikriausiai jis gyvena pas Piterį Antrąjį. 

3 skyrius 


Piteris Antrasis buvo antras pagal reikšmingumą narkoti- 
kų prekeivis Ibicoje. Hašišo specialistas, pakvaišęs dėl koky- 
bės. Sklandė gandai, kad jis turi Maroke nuosavą plantaciją ir 
asmeniškai stebi, kaip marihuanos lapai perdirbami į hašišą. 

Kadangi jis buvo Piteris Antrasis, reikėjo manyti, kad eg- 
zistuoja ir Piteris Pirmasis. Saliečių nuomonės apie tai, kas 
toks Piteris Pirmasis ir ar jis iš viso egzistuoja, nesutapo. Dau- 
gelis spėjo, jog Piteris Antrasis tyčia taip pasivadino tikėdama- 
sis, kad policija ims ieškoti Piterio Pirmojo, o Antrąjį paliks 
ramybėje. Reikia pasakyti, ši užmačia buvo veiksminga. Tai- 
gi Piteris Antrasis netrukdomas klestėjo. 

Anaiptol ne visos fazendos Ibicoje buvo statomos laikan- 
tis salos tradicijų. Piterio Antrojo namo stogas buvo su pla- 
čiais į viršų riestais karnizais kaip japoniškų namukų Kurosa- 
vos filmuose. Rytietišką vilos koloritą pabrėžė ilgos tibetietiš- 
kos vėliavėlės ant aukštų bambuko karčių, linksmai plazdan- 
čios vėjyje, nuolat glamonėjančiame kalvos viršūnę netoli San 
Chosė. Namo viduje japoniškus motyvus atspindėjo iki bliz- 
gesio išvaškuotos medinės grindys, negausūs baldai - tai da- 
rė erdvės įspūdį - bei suveriamos bambukinės pertvaros tarp 
kambarių. Piteris Antrasis galėjo leisti sau išmoningą papras- 
tumą. Dzenbudistinis smėlio sodas, kurį praeidavo lankytojai, 
žingsniuodami nuo plento link pagrindinio vilos pastato, bu- 
vo tikras šio rafinuoto skurdo šedevras: trys apgalvotai išdė- 
lioti akmenys smėliu užpiltoje dvidešimties kvadratinių jardų 
aikštelėje. Hobui tas sodelis labai patiko. Deja, jis negalėjo 
sau tokio leisti. Visų pirma jis neturėjo nei laiko, nei jėgų kas- 
dien lyginti aikštelę grėbliu ir rankioti kiekvieną lapelį ar ša- 
pelį, nukritusį ant smėlio per naktį. Hobo fazenda buvo už- 
griozdinta daiktais. Todėl jis ir žavėjosi prabangiu Piterio būs- 
to paprastumu. 

Tą rytą, kai Hobas užvažiavo pas Piterį, vila atrodė tuščia. 
Hobas garsiai pašaukė šeimininkus, kaip įprasta Ibicoje, kai 
atvažiuoji į svečius iš anksto neįspėjęs. Niekas neatsakė. Bet 
Piterio ir Devi mašinos stovėjo priešais namą. Todėl Hobas 
nužingsniavo už namo. Ir ten rado Devi, minkančią pietums 
duoną su cukinija. Ji vilkėjo alyvinį sarį, vešlius tamsius plau- 
kus buvo susirišusi pakaušyje. 

- Sveikas, Hobai! 

- Šaukiau, šaukiau, o jūs neatsiliepėte... 

- Čia nieko nesigirdi. Sakiau Piteriui, kad reikia įrengti vi- 
dinio ryšio sistemą, bet jis nenori nieko girdėti apie tai. Jis juk 
veržiasi į vienovę su gamta. 

- Šeimininkas čia? 

- Valdovas svirne šnekasi su dvasiomis. 

- Na, tuomet jo netrukdysiu. 

- Nieko tokio, eik drąsiai. Piteriui ir jo dvasioms nesutruk- 
dys nauja draugija. 

Devi buvo neaukšto ūgio, labai daili. Juodi plaukai turė- 
j0 vario atspalvį - tikriausiai ji dažėsi chna. Devi atrodė egzo- 
tiškai netgi šioje egzotiškoje saloje. Ji buvo anglų inžinieriaus, 
stačiusio užtvanką Radžaspure, ir šviesiaodės Radžaspuro 
princesės duktė. Bent jau taip tvirtino pati Devi. Sužinoti tie- 
są apie žmogų čia, Ibicoje, buvo gana sunku: visi pasakojo 
apie save tai, ką norėjo. 

Palypėjęs akmeniniais laipteliais, vedančiais pro bambu- 
kų giraitę, 1r aplenkęs nedidelį tvenkinį, Hobas atsidūrė prie 
svirno, stovinčio ties galine sodybos riba. Tokiuose svirnuo- 
se vietiniai gyventojai laikydavo algorobus medžio vaisius, o 
Piteris - marihuaną, savo rankomis išaugintą nepaprastąją 
žaliavą. Prekyba narkotikais buvo jo profesija, o gamyba bei 
vartojimas - hobis. 

Hobui įėjus, Piteris kilstelėjo galvą ir įdėmiai pažvelgė į jį. 
Tuo metu vilos šeimininkas dailiomis siuvinėjimo žirklutėmis 
karpė vieną iš vešlių marihuanos krūmų, tupinčių vazonuose. 
Ant švarios skarelės šalia vazono puikavosi žalių su auksiniu 
atspalviu lapų krūvelė. Šalia stovėjo dar vienas žmogus - la- 

bai aukštas jaunuolis, kurio odos spalva priminė kavą su pie- 
nu. Hobas jau buvo matęs jį kažkokiame vakarėlyje. Jaunuo- 
lis buvo iš Brazilijos. Žmonės kalbėjo, kad jis turtingas - ar 
bent jau jo tėvas labai turtingas - ir draugauja su Anabele, da- 
bar gyvenančia kažkur Ibicos mieste. 

Hobas užvažiavo paklausti, kada Piteris ketina pradėti bu- 
distinės meditacijos užsiėmimus, kuriuos jis rėmė. Tais laikais 
Ibicoje telefonai buvo tik kontorose bei viešose įstaigose, to- 
dėl norint ką nors sužinoti tekdavo važiuoti pas reikiamą žmo- 
gų arba tikėtis, kad vieną gražią dieną atsitiktinai sutiksi jį ka- 
vinėje, restorane arba paplūdimyje. Pastaruoju atveju reikalas 
galėjo užtrukti pernelyg ilgai, taigi, jeigu atsakymas tau buvo 
reikalingas savaitės laikotarpiu, tekdavo važiuoti į svečius. 

- Reikia dar palūkėti, - atsakė Piteris. - Saulėtasis Džimas 
sutiko vesti užsiėmimus, bet jis dabar išvykęs į Barseloną 
pirkti atsarginių motociklų detalių savo parduotuvei. 

- O'kei, - tarstelėjo Hobas. - Tuomet gal galėtum praneš- 
ti man, kada prasidės užsiėmimai? 

- Gali manimi pasikliauti, - pažadėjo Piteris. 

- Taip, ir dar norėjau tavęs paklausti, ar esi kada girdėjęs 
apie tokį narkotiką - “soma"? 

- Žinoma! Klasikinis Senovės Indijos narkotikas. Ir dar 
toks dievas. O ką? 

- Kalbama, kad jis gaminamas ir mūsų laikais. 

- Labai abejoju, - pareiškė Piteris. - Receptų neišliko. Nie- 
kas neturi nė menkiausio supratimo, iš ko gamino “somą"". 
Man regis, tau kažkas bus prikabinęs makaronų ant ausų, se- 
ni. 

- Paryžiaus policija galvoja kitaip, - papriekaištavo Hobas. 

- Visi prancūzai paranojikai, - paskelbė Piteris. - Prancū- 
zija - sąmokslo teorijos motina. Tai prasidėjo dar nuo tamplie- 
rių. Etjenai, ar tu kada girdėjai apie tokį narkotiką? 

- Ne, - atsakė Etjenas. - Bet jeigu toji “soma" pasirodė 
rinkoje, norėčiau išbandyti. O kuo čia dėta prancūzų policija, 
Hobai? 

- Na, man regis, niekam ne paslaptis, kad aną savaitę Pa- 

ryžiuje nudėjo Stenlį Bauerį. Tai štai, prancūzai mano, kad jis 
platino naują narkotiką, vadinamą “soma"". 

- Tikiuosi, jie klysta, - metė Piteris. 

- Kodėl? - pasidomėjo Hobas. 

- Tas naujamadiškas dalykėlis gali labai pakenkti mano 
verslui. 

- Eisiu, paprašysiu Devi užplikyti man arbatos, - pasakė 
Etjenas. - Iki, vyručiai. 

Ir išėjo į saulės užlietą kiemą. Piteris neskubėdamas susu- 
ko suktinę iš ką tik nupjautos marihuanos. Suktinę jis suko 
taip, kaip įprasta Vest Indijoje - iš penkių lapelių, todėl išėjo 
kažkas panašaus į cigarą. Kol Piteris darbavosi, abu tylėjo: Pi- 
teriui, vienam iš žinomiausių narkotikų prekeivių saloje, tai 
buvo beveik šventas reikalas. Be to, jis nemėgo kalbėti apie 
savo verslą. 

Baigęs darbą, Piteris ištiesė suktinę Hobui. Tas prisidegė 
ją mediniu degtuku, įtraukė dūmą keturis penkis kartus, paten- 
kintas kostelėjo ir perdavė Piteriui. Piteris užsirūkė. Abu įsi- 
taisė mediniuose krėsluose, stovinčiuose čia pat, svirne, ir kurį 
laiką tylėjo. Pirmoji dienos suktinė - šventa akimirka. 

Galiausiai Piteris paklausė: 

- Kaip gyvuoja tavo agentūra? 

- Normaliai, - atsiliepė Hobas. 

Po to jie rūkė tylėdami. Nebuvo reikalo kalbėtis. O po pus- 
valandžio Hobas išvažiavo namo apimtas lengvo kaifo, su gerą 
unciją sveriančiu “šventykliniu rutuliukų" kišenėje. Piteris da- 
rė tuos rutuliukus iš rinktinio Pakistanietiško hašišo ir vynio- 
jo į žydrą celofaną - tai buvo jo prekinis ženklas. Brangi do- 
vana. Pastaruoju metu Piterio reikalai taip gerai klostėsi, kad 
jam jau nebereikėjo pardavinėti “šventyklinių rutuliukų". Da- 
bar jis dovanodavo juos kaip suvenyrus artimiausiems drau- 
gams. 

Sunku ar lengva gauti informaciją Ibicoje, priklauso tik 
nuo jūsų apsukrumo. Jeigu jus dominantis asmuo gyvena San- 
ta Eulalijoje, jums visų pirma reikėtų užeiti į “El Kiosko“, ka- 
vinę po atviru dangumi. Ji įsikūrusi miestelio centre, greta pa- 
minklo Abeliui Matusui, viršutinėje prie jūros vedančios tera- 
sos dalyje, išklotoje plytelėmis. 

Hobas netruko prisirinkti paskalų apie Stenlį Bauerį. Tas 
vyrukas nuolat svečiavosi pas ką nors iš anglų, amžinai be 
skatiko kišenėje, bet rengėsi padoriai: profesionaliam “senjo- 
rui iš visuomenės" geras kostiumas - tokia pat būtinybė kaip 
automechanikui veržliaraktis. Taip pat ir geri batai. Stenlis 
Baueris įsiminė žmonėms savąja batų kolekcija iš Bali mados 
namų. Ir dar jis turėjo auksinį laikrodį, neva iš Odmaro Pikė 
- veikiausiai Honkongo gamybos padirbinys, bet juk nežiūrė- 
si po svetimo laikrodžio dangteliu, kad išsiaiškintum, origina- 
lus jis ar padirbtas. 

Hobas sėkmingai pasirinko laiką - po pietų, prieš pat atsi- 
darant parduotuvėms po vidurdienio siestos. Kavinėje sėdėjo 
čiabuvių minia, o prie jų kojų lyg šunyčiai glaudėsi šiaudinės 
rankinės, laukiančios vakarinių pirkinių. 

Danas Tomas sėdėjo už viduriniojo staliuko - aukštas, 
šviesiaplaukis, kaip visada užsimaukšlinęs kapitono kepurę. 

- Stenlis? O kaipgi. Mačiau jį aną savaitę. Girdėjau, išvy- 
ko į Paryžių. O ką, jis tau skolingas? 

- Ne. Man reikalinga jo pagalba tiriant bylą. 

Tomas ir jo bičiuliai sutartinai nusikvatojo. Tais laikais 
niekas rimtai nežiūrėjo į Hobą su jo agentūra. Jį ėmė gerbti vė- 
liau, kai į salą atsibeldė senas italas, už kurio suėmimą buvo 
paskelbtas atlyginimas. 

- Pamėgink paklausinėti jo draugužę, - tarė Tomas. 

- O kas ji? - paklausė Hobas. 


66 


- Anabelė. Ne prancūzė, o kita Anabelė, iš Londono. Juk 
pažįsti ją, Hobai? 

- Taip, be abejo. Tik nežinojau, kad ji gyvena su Stenliu. 
Kaip ji? 

- Žmonės kalba, kad vis dar aukšto lygio, - atsakė Tomas. 
- Graži kaip iš paveiksliuko ir gudri kaip lapė. 

- O kur ji dabar gyvena? 

- Kad aš prasmegčiau, jei žinau. Bet tikrai ne Santa Eula- 
lijoje. Didžioji Berta turėtų žinoti. Juk žinai, kur gyvena Di- 
džioji Berta? 

- Tikriausiai Dalt Viljoje, jeigu nepersikraustė, - pasakė 
Hobas. - Klausyk, Tomai, Haris žadėjo užsukti čionai išgerti 
alaus. Perduok jam, kad šiandien negalėsiu su juo papietauti. 
Pamėginsiu pagauti jį vėliau pas Sendį. 

Ir Hobas nuvažiavo išsinuomotuoju automobiliu į Ibicos 
miestą. Automobilį paliko miesto pakrašty, stovėjimo aikšte- 
lėje šalia automobilių dalių parduotuvės, ir pėstute patraukė 
link taksi stotelės Alamedėje. Važiuoti tenai mašina nebuvo 
prasmės - Dalt Viljoje nėra mašinų stovėjimo aikštelių. Dide- 
lis juodai baltas taksi “Mersedesas"' nuriedėjo La Kalė de las 
Farmasias, pasuko dešinėn, ir jie atsidūrė prie romėniškosios 
Dalt Viljos sienos. Tai buvo pati aukščiausia ir pati seniausia 
miesto dalis. Taksi pasisukinėjo siauromis stačiomis gatvelė- 
mis, pravažiavo muziejų, dar sykį pasuko - ir sustojo. Hobas 
užsimokėjo, išlipo iš mašinos ir nužingsniavo toliau skersgat- 
viais, tokiais siaurais, kad netgi du praeiviai vos galėjo prasi- 
lenkti. i 

Didžioji Berta gyveno bevardžiame skersgatvyje už kelių 
žingsnių nuo aukščiausio senamiesčio taško. Ibicoje pilna už- 
sieniečių, įsitikinusių, kad būtent jie gyvena geriausiame, gei- 
džiamiausiame, prestižiniame rajone. Kuo mažesnė sala, tuo 
išrankesni joje gyvenantys svetimšaliai. Kiekviena Ibicos dalis 
turėjo savų gerbėjų, nebent išskyrus šiukšlyną ir šalia jo esan- 
čius rajonus - triukšmingus ir dvokiančius, labiau primenan- 
čius Dantės pragarą. 

Dalt Viljoje netrūko senų elegantiškų namų su prašmat- 

niais erdviais butais. Tarp namų augo medžiai, ir oras ten buvo 
švarus. Vienintelė problema - kaip tenai nusigauti. Įkalnė stati, 
autobusai nekursuoja, į patį centrą net taksi nepravažiuos. Ta- 
čiau Berta išsprendė šią problemą: ji paprasčiausiai beveik ne- 
išeidavo iš namų, nebent papietauti gretimame restorane ar ap- 
lankyti parodą Simso galerijoje, esančioje toje pat gatvėje. Ar- 
ba jeigu Bertą kviesdavo į kokį nors pobūvį. Mat išsigauti iš 
namų jai buvo išties sudėtinga. Juk Didžioji Berta svėrė bemaž 
tris šimtus svarų. O šiaip ji buvo linksma, gyvenimo džiaugs- 
mu trykštanti amerikietė. Sklandė gandai, kad ji giminiuojasi 
su Delavero Diuponais. Berta gyveno Ibicoje nuo neatmena- 
mų laikų - ir respublikos laikais, ir valdant Frankui, ir paskui, 
kai Franką nuvertė ir atkūrė respubliką. Ji pažinojo Eliotą Polį, 
mielai bendravo, mylėjo žmones, mėgo muziką. Ir pinigų tu- 
rėjo. Diuponų - arba veikiausiai kokios nors kitos, mažiau ži- 
nomos, bet tokios pat turtingos šeimos - pajamos leido jai gy- 
venti elegantiškai ir ištaigingai priiminėti svečius. Didžioji 
Berta rengdavo pobūvius vos ne kas mėnesį, draugavo su vi- 
sų stilių ir pakraipų aktoriais, muzikantais bei dailininkais, tiek 
talentingais, tiek ne, kai kam iš jų skolindavo pinigų, kitiems 
leisdavo gyventi savo mažytėje viloje San Chuane. Žmonės 
kalbėjo, kad ji asmeniškai pažįsta visus salos gyventojus. Tai, 
aišku, buvo mažai tikėtina. Turistinio sezono metu pro Son 
San Chuano oro uostą praeidavo nemažiau kaip milijonas at- 
vykėlių. Tačiau Berta iš tiesų pažinojo daug Žmonių, o apie 
tuos, kurių nepažinojo asmeniškai, esant reikalui galėjo viską 
sužinoti. 

Didžioji Berta pasitiko Hobą tarp savo žydinčių gėlynų 
priešais namą ir nusivedė vidun. Jos butas buvo didelis, erd- 
vus, visur pristatyta sofučių, kušečių, krėslų su pintomis atkal- 
tėmis, vietinės gamybos skrynių, staliukų - ir dar dvi suklijuo- 
tos iš šukių romėniškos amforos, siaurėjančios į apačią, ant 
geležinių padėklų. Berta nusivedė Hobą į terasą, kur maloniai 
dvelkė vėjelis, o grindys iš tamsiai raudonų terakotinių plyte- 
lių buvo užlietos saulės. Apačioje plytėjo visas Ibicos miestas, 
baltų kvadratų ir stačiakampių pakopomis besileidžiantis link 

uosto su begale kavinių ir keliais turistiniais laineriais prie- 
plaukoje. 

- Na, tai kas gi atvedė tave į šį erelio lizdą? - paklausė 
Berta, kokias penkias minutes paplepėjusi apie šį bei tą. 

- Aš ieškau Anabelės, - paaiškino Hobas. - Ir tikėjausi, kad 
patarsite, kur ją rasti. 

- Galiu sužinoti, - pasakė Berta. - Duok man porą diene- 
lių, aš paklausinėsiu žmonių. Na, o kas naujo tavo gyvenime? 
Tu čia su reikalais ar šiaip leidi laiką vėjais kaip visi mes? 

- Aš tiriu Stenlio Bauerio nužudymą. Tikriausiai girdėjo- 
te apie tai? 

Berta linktelėjo. 

- Loranas skambino iš Paryžiaus. Apie tai rašė “Herald 
Tribune". Jį buvo apėmusi visiška prostracija. 

- Girdėjau, Anabelė susitikinėjo su Stenliu? 

- Taip, jie dažnai kartu vaikščiodavo į vakarėlius. Bet 
Stenlio nedomina merginos, pats Žinai. 

- Girdėjau. Tačiau jie buvo draugai. 

- Bet juk tai ne nusikaltimas, ar ne? 

Hobas nusprendė išmėginti kitą taktiką. 

- Berta, ar norite dirbti man? - 

- Aš? Privačiu detektyvu?! 

- Ne. Privataus detektyvo padėjėju. 

Didžioji Berta šyptelėjo, palingavo galvą, bet nepasakė 
“ne". Ji atsistojo, priėjo prie bufeto ir sumaišė dvi džino su 
sodos vandeniu. Hobas žinojo, kad pinigų jai netrūksta. Ber- 
tos finansiniai reikalai buvo kuo puikiausi. Ji netgi turėjo kaž- 
kokių akcijų ir nekilnojamojo turto... Tačiau Berta buvo iš tų, 
apie kuriuos sakoma “liežuviu apmeta, ataudžia ir išardo" - 
mėgo visur šniukštinėti, mėgo paplepėti, apkalbėti. O Hobo 
pasiūlymas duotų jos pomėgiui teisėtą pagrindą. 

Grįžusi su dviem taurėmis, Berta ištiesė vieną Hobui. 

- Ir ką man reikėtų daryti? 

- Tą patį, ką ir dabar. Susitikinėti su žmonėmis. Rengti po- 
būvius. Vaikščioti į parodų atidarymus. Pietauti geruose res- 
toranuose. Aišku, aš neįstengsiu viso to apmokėti. Bet juk jūs 

ir taip visa tai darote. O paskui papasakoti man, ką sužinojo- 
te. 

- Taip, žinoma. Tai ne problema. 

Hobas seniai žinojo, kad žmonės, netgi patys plepiausi, 
mieliau kalba tada, kai jiems už tai moka, net jeigu mokestis 
tik simbolinis. Nes apmokamas plepėjimas - tai jau ne plepė- 
jimas, o darbas, tai yra padorus, gerbtinas ir naudingas užsi- 
ėmimas. Ir netgi patys didžiausi akiplėšos ir savavaliai prade- 
da gerbti padorumo reikalavimus, jeigu tas padorumas apmo- 
kamas. 

- Viliojantis pasiūlymas! 

Štai ir Didžiajai Bertai patiko mintis tapti naudinga visuo- 
menei - jeigu, aišku, tai bus įdomu ir dargi ne už dyką. Bet 
daug mokėti nereikės, o tai labai tiko Hobui. Hobas daug ir ne- 
turėjo. Visi žinojo, kad jo agentūra - veikiau rožinė svajonė 
negu solidi veikianti įstaiga. O kas gali būti patraukliau už ro- 
žinę svajonę, net jeigu tu ne koks nors dekadentas? Juolab kad 
tai nepareikalaus daug pastangų, o piniginę naudą visgi duos. 

- Tai ką gi man daryti, Hobai? Aš juk jau nebe tokia vik- 
ri, kokia buvau kadaise! 

- Berta, jums ničnieko nereikės daryti, išskyrus tai, ką ir 
taip darote. Tas ir yra svarbiausia! 

- O ką būtent tu nori dabar žinoti? 

- Man reikalinga informacija apie vieną asmenį. Reikia su- 
žinoti, kas jis toks ir apskritai viską, kas įmanoma. 

Ir Hobas papasakojo Bertai apie vyriškį, kurį matė Pary- 
žiuje su Stenliu Baueriu prieš tai, kai pastarąjį nužudė. Viską, 
ką žinojo. 

- Mažoka, - tarstelėjo Berta. 

- Jeigu kas sugebės išsiaiškinti, kas tas Žmogus, tai tik jūs! 

- Tu man pataikauji, Hobai! Tačiau tu teisus. Jeigu nei aš, 
nei mano pažįstami nežino, kas šis žmogus, vadinasi, jis išvis 
neegzistuoja. - Berta kiek pamąstė, paskui paklausė: - Vadi- 
nasi, tau reikalinga informacija? Bet aš mėgstu dalintis infor- 
macija. Kodėl turėtum man už tai mokėti? 

- Vertingas paslaugas dera apmokėti, - pasakė Hobas. - O 

aš mėgstu naudotis draugų paslaugomis. Tai “Alternatyvios 
seklių agentūros" devizas. 

- Garbingas devizas. 

- Ir aš taip manau. 

- Bet kvailokas, kaip ir visi garbingi devizai. 

Hobas gūžtelėjo pečiais. 

- Na, tai kaip, sutinkate ar ne? 

- Sutinku, velniai rautų! - pareiškė Berta. - Mielai padir- 
bėsiu vienu iš tavo detektyvų. O ką dar tau reikia sužinoti? 

Hobas net sutriko. Jis nebuvo pratęs prie tokio tiesmuku- 
mo. Jam reikėjo pagalvoti. 

- Na, išskyrus tai, kur ieškoti Anabelės ir kas tas paslap- 
tingas ispaniškai kalbantis ponas, man reikėtų žinoti, kas ap- 
skritai naujo Ibicoje. Turiu omeny, kas naujo čia įvyko pasta- 
ruoju metu? 

- Tai kad čia nuolatos kažkas vyksta, - pasakė Berta. - 
Naujos parodos ir parduotuvės tave domina? 

- Ne, vargu. O kas dar? 

- Jeigu tu patikslintum... O naujas viešbutis? 

- Ką, pradėjo veikti naujas viešbutis? 

- O tu negirdėjai? Keista. 

- Aš ką tik grįžau 1š Paryžiaus. 

- A-a, tuomet suprantu. Šalia San Manteo statomas naujas 
prabangus viešbutis. Kalbama, kad japoniško stiliaus. Pradės 
veikti už poros savaičių. Kitą trečiadienį bus didelis pokylis. 

- Jūs eisite? 

- Žinoma, aš - sąraše “B". 

- Argi yra keletas pakviestųjų sąrašų? 

- Be abejo, mano mielas! Nejaugi nežinai, kaip tai daro- 
ma? Iš pradžių įvyks didžiulis priėmimas - antroje dienos pu- 
sėje viešbučio teritorijoje. Ten susirinks pusė salos. Į jį patekti 
gali bet kas, netgi be pakvietimo. Tai sąrašas “C". Paskui, va- 
kare, kai visokia smulkmė išsiskirstys, bus pietūs ir šokiai iš- 
rinktiesiems. Kokiam šimtui žmonių. 

- Tai sąrašas “A"'? 

- Ne, brangusis, tai sąrašas “B". Jis vis dar labai 1lgas. 

- Tai kas pateks į sąrašą “A"'? 

- Ogi kai pakviestieji pagal sąrašą “B" išsinešdins - maž- 
daug po vidurnakčio, - liks tik patys pačiausi, apie dešimt 
žmonių. Savininkai, investuotojai ir, suprantama, jų damos - 
arba kavalieriai, kaip kieno. Ir jie iki ryto sėdės, gers ir gau- 
dys kaifą. Bet tai ne taip įdomu kaip pokylis sąrašui “B". Ne- 
bent snobo požiūriu. Be to, į sąrašą “A" nepateksi, jeigu nesi 
dalininkas arba dalininko meilužis ar meilužė. 

- O kas tie dalininkai? - parūpo Hobui. - Kas stato viešbu- 
tį? 

- Žinau tik iš nuogirdų. Lyg ir keletas turtingų japonų bei 
keletas turtingų lotynų amerikiečių. Kalbama, kad pagrindinis 
rėmėjas - jakudza. Žinai, taip vadinasi japonų mafija. Aišku, 
žinai. Plauna pinigus užsienyje. Įdomu? 

- Labai. O ar negalima būtų padaryti taip, kad mudu su 
Hariu Hemu įtrauktų į sąrašą “B"? 

- Padarysime, - pažadėjo Berta. - Dabar aš dirbu tau. Mano 
ryšiai - tavo ryšiai. Beje - aišku, tai nėra labai svarbu, bet vis 
dėlto, - kiek ketini man mokėti? 

- Negaliu pasakyti, kol nežinau, kiek bendradarbių man 
prireiks. Jūs gausite procentus nuo pajamų, priklausančius nuo 
to, kiek laiko iš jūsų atims darbas ir koks bus jo rizikos laips- 
nis - jeigu taip nutiktų. 

- Na, laikas parodys, - pasakė Berta. - Bet geriau be rizi- 
kos. Pakalbėsiu su vienu lotynų amerikiečiu, kuris draugavo su 
Stenliu. Beje, Anabelė gyvena Figueretuose, “Avilyje". 

- Lyg ir sakėte, kad jums reikia dar paklausinėti žmonių? 

- Tai buvo iki to, kai tu mane nusamdei, brangusis! Aš tie- 
siog ketinau paklausti Anabelės, ar ji norės tave matyti. Bet 
dabar tai neturi reikšmės. 


5 skyrius 


Hobas nusileido nuo kalvos, ant kurios buvo įsikūręs mies- 
tas, ir nužingsniavo atgal į mašinų stovėjimo aikštelę, kur pa- 
liko savąją mašiną. O iš ten, pravažiavęs klaikius naujuosius 
rajonus, pasuko link Figueretų. 

Pagaliau miestas liko toli už nugaros. Dabar jis važiavo 
duobėtu žvyrkeliu. Vienoje kelio pusėje bangavo jūra, kitoje 
rikiavosi viešbučiai, nudažyti pasteliniais tonais. Tai buvo nau- 
joji Ibica. Figueretų nejuosė senovinė romėniška siena kaip 
Dalt Viljoje. Šis miestelis stovėjo vienas pats pakeliui į drus- 
kos kasyklas, aptiktas dar romėnų ir naudojamas iki šiol. 

Dabartinis Ibicos suklestėjimas aplenkė Figueretus. Tai 
buvo mažyčių krautuvėlių, varganų bariukų ir antrarūšių res- 
toranėlių miestelis, kur gyveno visokie nevykėliai, narkoma- 
nai, alkoholikai, gaunantys šiek tiek pinigų iš tėvynės, perdegę 
muzikantai, susenę kortuotojai profesionalai, sužlugę versli- 
ninkai ir panašiai. 

“Aviliu" vadino tris senus keturių aukštų namus su išori- 
niais laiptais, sujungtus takeliais bei skalbinių virvėmis. Pro 
langus atsivėrė gražus, tik pernelyg tolimas vaizdas į jūrą ir 
molą. 

Anabelė gyveno pastate dos*, tercero piso**. Hobas už- 
lipo laiptais pro užpakalines duris, prie kurių pūpsojo šiukš- 
šaukė ant kačių, seniai - ant bobų, bobos raudojo, prisiminda- 
mos praeitį, o neblaivūs poetai kurpė 1š viso šito nevirškina- 
mas eiles, pasižyminčias nebent šlubuojančiu fantazijos polė- 
kiu. Žodžiu, scena iš “Porgi ir Bes" europietišku stiliumi. 

- A, Hobai! - pašaukė Anabelė. - Užeik ir griūk. Alaus no- 
ri? 

- O kaipgi! 

*Du (isp.). 
**Trečias aukštas (isp.). 

Butukas buvo mažas 1r netvarkingas. Geriausia, ką jame 
galėjai pamatyti - tai vaizdas pro langą: žemučiai nameliai pa- 
krantėje ir žydra jūra. Didelis langas buvo atlapotas iki galo, 
ir vidun veržėsi lengvas vėjelis, kedenantis skalbinius, Anabe- 
lės išdžiaustytus balkone. Trenkė kate. Santana, sena marga 
Anabelės katė, sėdėjo ant išklibusios kėdės atkaltės ir nedrau- 
giškai dėbčiojo į Hobą. Katės dvokas maišėsi su alyvų alie- 
jaus, česnako ir ūkinio muilo kvapais. Pati Anabelė vilkėjo šil- 
kinį kimono - o gal ir nailoninį, Hobas menkai išmanė tokius 
dalykus. Šiaip ar taip, kimono buvo raudonai oranžinis. Atvipę 
atlapai atidengė pilnas smailėjančias, kiek nukarusias krūtis. 
Kai Anabelė užsimetė koją ant kojos, kimono skvernas nusly- 
do žemyn, apnuogindamas įdegusią šlaunį. Anabelė buvo, ko 
gero, pati dailiausia narkomanė saloje. Ji gimė Londone, kaž- 
kur Svis Kotedžo rajone, maždaug prieš trisdešimt metų. Jos 
veidas Hobui šiek tiek priminė Džoaną Kolinz jaunystėje. Pir- 
mąsyk Anabelė atvyko Ibicon dar būdama paauglė ir susidė- 
j0 su Juoduoju Rodžeriu, heroino prekeiviu iš Detroito. Jiedu 
puikiai gyveno, kol Juodąjį Rodžerį sučiupo policija pirmosios 
stambios operacijos metu. Tąkart faraonai susėmė daugelį nar- 
kotikų prekeivių, narkomanų ir kitokių nepageidaujamų asme- 
nų. Tačiau Anabelė visada gebėjo atsisakyti narkotikų, jei no- 
rėjo. Deja, pastaruoju metu šitas sugebėjimas ėmė silpti. Tie- 
sa, ant jos rankų dar nebuvo adatos žymių: Anabelė didžiavosi 
savo dailių kūnu ir švirkšdavosi narkotikus tarp kojų pirštų. 

- Kuo tu dabar užsiimi? - pasidomėjo Hobas. 

Anabelė gūžtelėjo pečiais. 

- Dirbu pardavėja pas Murzių Domingą. Šuniškas darbas, 
bet teks pakentėti, kol parduosiu keletą paveikslų. 

Be viso kito, Anabelė buvo dar ir dailininkė. Vaikiškos te- 
plionės, kurias ji išdidžiai vadino “primityvais", vaizduojan- 
čios laukuose dirbančius senius ir, avis besiganančias tolėliau, 
be jokios perspektyvos, pelnė triukšmingą pripažinimą salos 
dailės galerijose. Bet paskui ją išstūmė kiti dailininkai, dar pri- 
mityvesni, dar labiau nepaisantys perspektyvos. Ibicos daili- 

ninkai primityvistai nuolat rungtyniavo tarpusavyje, kuris pri- 
mityvesnis. 

- O kaip tu gyveni? - paklausė Anabelė. Ji atsistojo, pri- 
ėjo prie šaldytuvo ir ištraukė du butelius alaus “San Migel". 
Iš šaldytuvo atsklido galingas troškintos avienos su turkiškais 
žirniais dvokas - be abejonės, ji buvo pagaminta dar aną savai- 
tę. Hobas jau ėmė gailėtis, kad sutiko išgerti alaus. - Tebetu- 
ri savo agentūrą? 

Hobas linktelėjo. Išeiviai iš Ibicos taip retai imdavosi sa- 
vo verslo kur nors užsienyje, kad visi tokie atvejai buvo žino- 
mi salos gyventojam, ir jie atidžiai sekė savo žemiečių sėkmės 
viražus, kad spėtų pasiskolinti iš jų pinigų trumpų klestėjimo 
periodų metu. 

- Gavai naują užduotį? 

Hobas linktelėjo. 

- Padedu prancūzų policijai tirti bylą. 

- A, tai tu čia su reikalu? 

- Taip, renku duomenis apie Stenlį Bauerį. Ar negalėtum 
papasakoti, kuo jis užsiiminėjo pastaruoju metu? 

- Oi, Hobai, koks tu avigalvis! Mielas, bet kvailas. Kodėl 
aš turėčiau pasakoti tau apie Stenlį, net jeigu ką nors Žinočiau? 
Juolab kad nieko nežinau. 

- O ką, yra priežasčių nepasakoti? 

- Tikriausiai nėra. Bet nenoriu turėti nemalonumų. 

- Anabele, juk mudu seni draugai! Papasakok man viską. 
Aš nieko neperduosiu policijai ir netgi užtarsiu tave, jeigu kas. 

- Aišku, užtarsi, Hobai. Jeigu sugebėsi. Bet kodėl nepa- 
klausi paties Stenlio? 

- Negaliu. Jį nužudė. 

Anabelė įsmeigė į Hobą išplėstas akis. 

- Nužudė?! Tikrai? 

Hobas linktelėjo. 

- Kaip? 

Hobas papasakojo jai, kaip žuvo Baueris. Anabelė pamąs- 
tė, paskui palingavo galva. 

- Hobai, mielai papasakosiu tau viską, ką žinau. Bet ne 

čia. Nusivesk mane papietauti į “El Olivo“, ir aš užgiedosiu 
kaip kanarėlė. Tik palauk minutėlę, kol persirengsiu. 


*xkx 


- Ragavai šitų blynelių su ikrais? - paklausė Anabelė po 
valandos, kai jiedu sėdėjo “El Olivo" balkone, virš vienos iš 
Stačiųjų Senamiesčio gatvelių. - Tikri ikrai, Hobai, o ne koks 
nors daniškas marmalas iš menkės faršo. 

Hobas mintyse pažymėjo, kad ji labai jau greitai atsigavo 
po šoko, sukelto Žinios apie Stenlio nužudymą. 

- Ikrai tikri? - perklausė Hobas. - Tai gerai, nes man bu- 
vo dėl to neramu. 

Abu jau spėjo pasisveikinti su kokiu tuzinu pažįstamų, 
skubančių pro šalį “su reikalais", kurie atima didžiąją Ibicos 
gyventojų laiko dalį. Po dviejų taurelių naminės degtinės Ana- 
belė pagaliau prašneko: 

- Iki praėjusio mėnesio išties daug laiko praleisdavau su 
Stenliu Baueriu. Mudu kartu vaikščiodavome į vakarėlius. Po 
to, kai nutraukiau santykius su Etjenu. Tarp mūsų nieko nebu- 
vo - jis juk “žydras", pats žinai. O dabar Stenlį nužudė... Man 
nesinori apie jį kalbėti. 

Hobas laukė. Anabelė šyptelėjo ir paprašė palinkusio virš 
stalo padavėjo atnešti jai kokteilį su šampanu. 

- Ir viskas? - pyktelėjo Hobas. - Visa tai galėjau sužinoti 
1š pirmojo sutiktojo, ir tai būtų man kainavę tik konjako tau- 
relę. 

- O kuo aš kalta? Paklausk dar ko nors! 

- Kada matei Stenlį paskutinį kartą? 

Anabelė susimąstė, prikandusi 1lgą raudoną nagą. 

- Manau, jo išvykimo išvakarėse. Mes pietavome pas Ar- 
len. 

- Jis neminėjo, ko vyksta į Paryžių? 

- Sakė, kad turi sutvarkyti vieną reikalą, o kokį - nesakė. 

- O paskui? 

- Tikriausiai ketino grįžti čionai. Tiksliai nežinau. 

- Jis neatrodė nervingas, susirūpinęs ar panašiai? 

- Stenlis? Jis atrodė taip, tarytum niekada gyvenime netu- 
rėjo jokių problemų. 

- Puiku, - burbtelėjo Hobas. - Ar kartais nematei jo su tam- 
siaodžiu arba įdegusiu vyru, kalbančiu ispaniškai, veikiausiai 
ispanu arba lotynų amerikiečiu, kuris nešioja žiedą su stambiu 
smaragdu ir kurio varde yra dvigubas ispaniškas “r"*? 

- Nepamenu tokio. 

- Labai jau greitai atsakei! - pažymėjo Hobas. 

- Kuria prasme? 

- Tu netgi nesusimąstei. Ir iš to aš darau išvadą, kad Žinai, 
apie ką kalbu. 

- Ne-e. Aš tiesiog pažįstu visus Stenlio bičiulius. Beveik 
visi jie anglai arba prancūzai. Nėra nė vieno lotynų amerikie- 
čio. 

- Gal nori dar kokteilio su šampanu? 

- Aš užsisakysiu, nesirūpink. Padavėjau! 

- Tu žinojai, ką Baueris ketino veikti Paryžiuje? 

- Aš apskritai menkai jį pažinojau, Hobai. Mudu tiesiog 
smagiai leisdavome laiką drauge. Kodėl tu mane kamantinė- 
ji? 

Hobas užsirūkė “Rumbo"", užsikosėjo ir nugėrė gurkšnį 
alaus. 

- Gaila, kad pati paklausei. O aš ketinau įvilioti tave į 
spąstus ir priversti viską prisipažinti. 

- Na, jeigu jau taip išėjo, pasakyk, kam tau šito reikia? 

- Ogi prancūzų policija domisi. 

- Tikrai? Tai gal 1r atlygis paskirtas? 

- Klausyk, Anabele, jeigu už naudingą informaciją būtų 
paskirtas atlygis, aš iškart būčiau tau pasakęs. Jeigu man už- 
mokės, išskirsiu tau dalį. Bet pirmiausia papasakok man apie 
Stenlį. Tu juk mėgsti lankytis Paryžiuje? | 

- Žinoma. O ką? 

- Ogi tą, kad inspektorius Fošonas, tiriantis šią bylą, pasi- 
rūpins, kad tu susipažintum su tradiciniu prancūzų priekabu- 
mu. Jeigu nesutiksi mums padėti. Vos tik pasirodysi Paryžiuje, 


77 


tave suims ir ištardys. Fošonas gali pridaryti tau nemalonumų. 

Anabelė ramiai apgalvojo Hobo žodžius. 

- Na, tuomet aš tiesiog nevažiuosiu į Paryžių. 

- Bet kam tau atsisakyti kelionių į Paryžių, jeigu neturi ko 
slėpti? 

Anabelė sutriko. 

- Hobai, aš nesu tokia gudri, kad apmulkinčiau tave. Aš iš 
tiesų nieko nežinau. Viešpatie! Stenlį nužudė! Tai nesiseka! 

- Manyčiau, tai ne sėkmės klausimas. 

- Turiu omeny, kad man nepasisekė. Na, o Stenliui apskri- 
tai niekuomet nesisekė. Nereikėjo man skolinti jam trijų šimtų 
svarų tai kvailai kelionei. 

- Ruoškis, Anabele, - paliepė Hobas. - Mums metas išei- 
ti. 

Padavėjas atnešė sąskaitą: septyniasdešimt trys doleriai. 
Neskaitant arbatpinigių, kurių Hobas užmiršo duoti. Ir neskai- 
tant šampano. 


6 skyrius 


Šalia restorano, nedidelėje aikštėje priešais hipių avalynės 
parduotuvę, buvo taksi stotelė. Įsodinęs Anabelę į taksi, Ho- 
bas įbruko jai tūkstantį pesetų kelionei. Šiandien jis nebeno- 
rėjo jos nei matyti, nei girdėti. Tada siauru skersgatviu nu- 
žingsniavo į automobilių stovėjimo aikštelę už restorano, kur 
paliko išsinuomotąjį “Seatą". Toji aikštelė buvo netaisyklin- 
gas stačiakampis, atitvertas nubalintais akmeniniais stulpeliais. 
Priėjęs arčiau Hobas pamatė, kad ant jo mašinos kapoto sėdi 
kažkoks vyras ir rūko. Nepažįstamasis įtraukė paskutinį dūmą 
ir numetė nuorūką ant žemės: raudonas žiburėlis nubrėžė tam- 
soje ugninę liniją. 

- Ei, - prakalbo vyras, - tu Hobas Drakonianas? 

- O jūs kas? - pasiteiravo Hobas. 

- Tavimi dėtas, aš tuo nesidomėčiau, - atsakė nepažįstama- 
sis stodamasis ir eidamas artyn. 

Jo judesiuose buvo kažkas, kas visai nepatiko Hobui. Jis 
ėmė palengva trauktis atatupstas gailėdamasis, kad yra ne iš tų 
detektyvų, kurie nešiojasi pistoletą. Tiesa, Europoje ne taip jau 
paprasta gauti leidimą šaunamajam ginklui, bet galima buvo 
įsigyti bent jau peilį ar kastetą! O dabar Hobas neturėjo nie- 
ko, išskyrus šratinuką, o ir tas buvo vidinėje kišenėje, kol iš- 
sitrauksi... Tuo tarpu nepažįstamasis artėjo ir atrodė grėsmin- 
gai. Hobas grįžtelėjo atgal. Ten nieko nebuvo, 0 jeigu ir bu- 
vo kokie Žmonės, jų nesimatė tropinės nakties tamsoje. Iš “El 
Olivo" sklido tranki roko muzika, kuri tikriausiai nustelbs bet 
kokius klyksmus. 

Hobas atsitraukė per porą metrų, ketindamas apsigręžti ir 
bėgti atgal į restoraną. Bet kairėje pasigirdo žingsniai. Jis pa- 
žvelgė ton pusėn. Tarp dviejų mašinų išniro dar vienas vyras, 
kuris eidamas užsiseginėjo kelnių užtrauktuką. 

- Klausykite, - kreipėsi į jį Hobas, - aš turiu nemalonumų. 

- Žinau, - atsakė tas. 

Hobas nebuvo visiškas stuobrys ir iškart suprato, kad šie- 
du vyrai veikia išvien. 

- Ko jums reikia, vyručiai? - paklausė jis tikėdamasis, kad 
balsas nedreba. 

Pirmasis vyras, aukštas ir stambus, vilkėjo tamsų kostiu- 
mą, 0 jam ant galvos puikavosi juokinga tirolietiška kepurai- 
tė su lapės uodegėle, prisegta sidabrine sagtimi. 

- Mes sužinojome, kad kiši nosį į svetimus reikalus. Štai 
ir atėjome su tavimi pasišnekėti, - atsakė jis su nežymiu ak- 
centu, išduodančiu lotynų amerikietį. 

O jo bendrininkas - mažiukas, tūžmingas, su smulkiais 
graužiko dantukais, blykčiojančiais virš juodų marškinių, su 
baltu kaklaraiščiu ir batais metalinėmis nosimis - pridūrė: 

- Kalbėsimės šiurkščiu fiziniu būdu, kurį esame geriausiai 
įvaldę. 

Dar vienas /atinos, panašu, kad menkai išsilavinęs, bet 
pretenzingas. 

Kalbėdami užpuolikai užtikrintai artėjo, versdami Hobą 
trauktis, ir taip įvarė jį į siaurą praėjimą tarp mašinų. Praėji- 
mo gale dunksojo gal dešimties pėdų aukščio siena, už jos - 
skardis. Hobas nebeturėjo kur dėtis, nebent į priekį, tiesiai 
jiems į rankas. O į rankas jis nenorėjo. Taip, padėtis buvo tik- 
rai nemaloni! 

Ir staiga Hobas išgirdo, kaip atsidarė mašinos durelės. 
Grįžtelėję ton pusėn visi trys pamatė, kaip iš didelio seno ap- 
dulkėjusio “Mersedeso" išlipo dar vienas vyras. Iš pradžių Ho- 
bas įžiūrėjo tik tiek, kad jis su tamsiais marškiniais ir tamsio- 
mis kelnėmis. Kai trečiasis nepažįstamasis priėjo arčiau, Ho- 
bas pamatė dar iš šviesius garbanotus plaukus - vienintelę 
šviesią dėmę aplinkui. Prisiartinęs prie jo, Žmogus pasiteira- 
vo: 

- Jūs misteris Drakonianas? 

- Mielai pasišnekėsiu su jumis kokį kitą kartą, - atsakė Ho- 
bas. - O tuo tarpu ar nesugebėtumėte pakviesti policijos? 
“Greitoji, ko gero, irgi būtų ne pro šalį. 

- Visai teisingai, seni, - pritarė augalotasis lotynų ameri- 
kietis. - Verčiau nešdinkis iš čia. 

- Man reikia pasikalbėti su misteriu Drakonianu, - paprieš- 
taravo šviesiaplaukis. - Reikalas nelaukia. 

Neūžauga nusijuokė - trumpai ir atgrasiai. 

- Sakai, nelaukia? Teks palaukti, vaikeli! Antraip aš... 

Ir jis pasuko link šviesiaplaukio nepažįstamojo, stovinčio 
siauroje properšoje tarp mašinų. Dabar sceną apšvietė blausus 
delčios pjautuvas, tingiai išlindęs iš už debesies. 

- Rytoj atvyksta misteris Vargasas, - nerūpestingu tonu 
pranešė šviesiaplaukis. 

Anie du stabtelėjo, bet tik sekundei. 

- O koks mūsų reikalas? - paklausė žaliūkas. 

- Jis nori, kad nebūtų jokio triukšmo. 

- Kol jis atvažiuos, triukšmo jau ir nebebus, - atrėžė žaliū- 
kas. - O dabar nešdinkis velniop. Mums reikia pasikalbėti su 
šituo ŽMogumi. 

- Ne, - lakoniškai atsakė šviesiaplaukis. - Tai jūs nešdin- 
kitės 1š čia. 

Lotynų amerikiečiai vėl pradėjo puolimą: šįsyk jie ataka- 
vo šviesiaplaukį, supdami jį iš dviejų pusių. Hobas jau ketino 
bėgti pagalbos - kai tik keliai nustos nemaloniai virpėję. Švie- 
siaplaukis nerūpestingai pasisupo nuo kulnų ant pirštų, paskui 
žengė link žaliūko lengvu šokio žingsneliu. Neūžauga Žiurkės 
veidu išsitraukė kažką iš kišenės: pistoletą, peilį ar skustuvą 
- ką būtent, tamsoje nesimatė. Bet tai buvo nesvarbu, kadangi 
nepažįstamasis netikėtai apsisuko ant vienos kojos ir spyrė ba- 
to galu - lengvai ir tiksliai kaip futbolininkas, mušantis įvar- 
tį. Daiktas, kurį neūžauga išsitraukė iš kišenės, nulėkė toli į 
tamsą ir žvangtelėjęs metalu nukrito ant kažkokios mašinos 
stogo. 

- Nieko sau! - burbtelėjo augalotasis, palenkė apvalią ma- 
kaulę ir puolė į priekį. 

Tačiau šviesiaplaukis vėl apsisuko, atlikęs keistą baleto pi- 
ruetą, šastelėjo į šalį ir staigiai ištiesė rankas. Pasigirdo dus- 
lus trakštelėjimas - tai jo rankos susilietė su žaliūko galva ir 


81 


pečiu. Žaliūkas stabtelėjo, susvyravo, nerangiai užsimojo 
smogti šviesiaplaukiui - bet to jau nebebuvo šalia. Grakščiai 
stypčiodamas ant pirštų galų, jis pabėgėjo link neūžaugos, pra- 
nėrė pro šalį ir rėžė alkūne jam į pilvą. Neūžauga suriko ir su- 
mosikavo kumščiais. O šviesiaplaukis vėl apsisuko, šįsyk 
švystelėdamas atgal vieną koją ir pataikydamas mažajam /a- 
tinos į “saulės rezginį". 

Neūžauga dusliai aiktelėjo ir nukrito ant nugaros, burna 
gaudydamas orą. Šviesiaplaukis tuo tarpu vėl prisiartino prie 
augalotojo taip greitai mostaguodamas rankomis, kad šių be- 
veik nesimatė, ir smūgiuodamas tai viena, tai kita koja. Žaliū- 
kas ūmai išlėkė į orą, akimirkai pakibo horizontalioje padėty- 
je, statmenai šviesiaplaukiam nepažįstamajam, ir tėškėsi ant 
asfalto, susitrenkdamas pakaušį. Ten ir liko gulėti, stenėdamas 
pro kruvinus dantis tarytum milžiniškas vabalas su lotynų 
amerikiečio akcentu, apverstas ant nugaros ir sutrėkšta koja. 

Šviesiaplaukis nepažįstamasis atsigręžė. Kiek pagulėjęs, 
žaliūkas vargais negalais atsistojo, bet jau nebemėgino pulti, 
o metėsi bėgti. Po kelių sekundžių iš paskos nuklibikščiavo ir 
neūžauga. 

- Na, atrodo, šį reikalą jau sutvarkėme, - tarstelėjo švie- 
siaplaukis. 

- Ačiū, - pratarė Hobas, sunkiai suvaldydamas troškimą 
pulti savo išgelbėtojui į kojas ir pabučiuoti minkštapadžius 
pusbačius. Šiaip ar taip, jis išgelbėjo Hobo kailį, jeigu ne gy- 
vybę. - Ar galėčiau sužinoti, kuo jūs vardu? 

- Žinoma. Aš Chuanas Braga, nors paprastai mane vadina 
Vana. 

Braga! Ispaniškas “r"'? Tiesa, žiedo su smaragdu nėra, bet 
juk jis galėjo nusimauti žiedą, prausdamasis po dušu, ir pas- 
kui užmiršti užsimauti... Ne, nereikia daryti skubotų išvadų. 
Ispaniškų pavardžių su garsu “r" - devynios galybės. Juolab 
kad šitas “r"' ne dvigubas. Ir apskritai “r"" - vienas dažniausių 
garsų visose pasaulio kalbose, neskaitant japonų. 

- Niekuomet nesu jūsų matęs, - pasakė Hobas. 

- Tai todėl, kad didžiąją laiko dalį praleidžiu fazendoje. 

- Kokioje? 

- K'an Soledad. Ji priklauso Silverijui Vargasui, mano pa- 
tronui. 

- Vargasas... Ar jis kartais neturi sūnaus, vardu Etjenas? 

- Turi. “ 

- Koks ankštas šis pasaulis! - pareiškė Hobas. Nors tai bu- 
vo savaime suprantama - Ibica 1š tiesų labai ankštas pasaulis, 
tik gyvendamas joje tai kartais užmiršti. 


7 skyrius 


Tą naktį Hobas puikiai išsimiegojo - nuosavoje lovoje, 
nuosavame miegamajame, nuosavoje fazendoje. Ir migdolme- 
džio šakos raminamai šnarėjo už lango. Ryte jis nusiskuto, už- 
simovė švarius džinsus, užsivilko žydrus marškinėlius su tri- 
mis sagutėmis ir nulipo į virtuvę pasiruošti pusryčių. Tačiau 
dujų balionas buvo tuščias, atsarginio irgi niekas nepasirūpi- 
no pripildyti. Įsikrovęs abu didelius oranžinius balionus į ma- 
šinos bagažinę jis nuvažiavo pusryčiauti į Anitos užeigą. Ten 
įsitaisė atvirame kiemelyje, po vynuogienojais, apsivijusiais 
išsikišusius žemo stogo sijų galus. Paskui Pablo parduotuvė- 
je kitapus gatvės apkeitė tuščius balionus į pilnus. Bet nutarė 
dar negrįžti namo. Gal nuvažiuoti iki Hario Hemo? Ne, ver- 
čiau pamėginti pagauti jį Santa Eulalijoje, kavinėje “El Kios- 
ko“. Hobas nuvažiavo į miestą, rado vietą mašinai aikštelėje 
priešais Umberto “Mėsainius" ir pėstute patraukė į “El Kios- 
ko". Haris iš tiesų buvo ten, šveitė kiaušinienę su kumpiu ir 
skaitinėjo užvakarykštį “Paris Herald Tribune". Hobas prisė- 
do šalia, ir jiedu užsisakė po cafe con Ieche*. 

- Na, kas naujo? - paklausė Haris. 

Hobas papasakojo jam apie vakarykštę dieną, apie Anabe- 
lę, apie du užpuolikus ir savo šviesiaplaukį išgelbėtoją. 

- Sakėsi esąs Chuanas Braga, bet dažniausiai jį vadina Va- 
na. Esi kada girdėjęs apie tokį žmogų? 

- Pirmąsyk girdžiu. 

- Jis pasakė aniems dviem, kad Silverijus Vargasas šian- 
dien atvyksta į salą. Tikriausiai tai kažką reiškia, nors jiems ir 
nepadarė didelio įspūdžio. Ar pavardė Vargasas tau ką nors 
sako? 

Haris papurtė galvą. 

- O aš neturiu jokių naujienų, išskyrus laišką iš Marijos. 
Ji linksminasi Maljorkoje, turėtų grįžti poryt. Na, tai ką dary- 
sime? 


*Kava su grietinėle (isp.). 

Hobas stengėsi susikaupti, tačiau visuotinis tingulys, vieš- 
pataujantis saloje, jau buvo beužvaldąs ir jį. 

- Manau, reikėtų lukterėti ir pažiūrėti, kaip toliau klosty- 
sis įvykiai. Kaip ten sakė Fricas Perlas? “Neragink upės!“ 

- Tai galėtų būti mūsų salos šūkis, - pažymėjo Haris. - Ei- 
me į Agua Blanka? 

- Eime, - sutiko Hobas. - Jau nebepamenu, kada paskuti- 
nį kartą buvau paplūdimyje. Užkąsime ten - užeisime į “La 
Terasa". 

- Puiku! Gal susitikime pakeliui į Agua Blanka ir važiuo- 
kime viena mašina, kad nereikėtų varinėti abiejų tais ožkų ta- 
kais. 

- Paimkime manąją, - pasiūlė Hobas. - Tą, kurią išsinuo- 
mojau. Na, pasimatysime po poros valandų. Aš dar turiu rei- 
kalų. 

- Kokių? 

- Reikia paimti skalbinius iš skalbyklos, nupirkti gazuoto 
vandens ir nuvežti namo dujų balionus. Tiek rūpesčių! 

Sutvarkęs buitinius reikalus, Hobas išvažiavo į kelią, ve- 
dantį į Agua Blanka, ir palaukė Hario. Tas atsivežė porą pa- 
tiesalų ir keletą knygelių minkštais viršeliais. Jie pernešė vi- 
sa tai į Hobo mašiną ir nudūmė duobėtu žvyrkeliu, kuris vin- 
giavo tarp kalvų ir baigėsi automobilių stovėjimo aikštele prie 
paplūdimio Agua Blanka. Susirinkę mantą, bičiuliai užsuko į 
restoraną užsisakyti staliuko, paprašė patiekti priešpiečius po 
valandos ir nusileido laipteliais į pakrantę. Diena buvo nuosta- 
bi: žydras dangus, nedideli debesėliai, mėlynai žalia jūra ir 
įdegę poilsiautojų kūnai, nugulę dviejų mylių ilgio paplūdimį. 
Jie įsitaisė po šiaudiniu skėčiu, davę monetą berniūkščiui, sau- 
gojusiam jį, ištiesė du paklotus ir atsigulė degintis. Paskui 1š- 
simaudė ir vėl pasidegino. Pakartojus šią procedūrą dar du 
kartus, ir priešpiečių metas atėjo. Restoranėlyje “La Terasa" 
jiems atnešė žuvies asorti, kur buvo primaišyta visko, ką pa- 
gaudavo žvejai salos pakrantėse, su pilka vietine duona, alie- 
jumi bei alyvuogėmis, ir dar du butelius “San Migelio" alaus 
užgerti visa tai. Paskui jie grįžo į paplūdimį, dar sykį pasinė- 

rė į bangas ir porą valandėlių nusnūdo po skėčiu. Tai buvo 
viena iš tų nepakartojamai beprasmių dienų, iš kurių ir susi- 
deda Ibicos vasaros žavesys - užsieniečių požiūriu. Vietiniai 
gyventojai prie jūros eina tik Žuvies gaudyti. 

Hobas nuvežė Harį ten, kur jis paliko mašiną, ir susitarė 
susitikti su juo vėliau, per pietus. Tada grįžo į savo fazendą, 
greitosiomis apsiprausė po dušu (niekas nepasirūpino pripildy- 
ti baką ant stogo), nusiskuto ir persirengė pietums. Paskui vėl 
nuvažiavo į Santa Eulaliją 1r užsuko pas Sendį. Peržiūrinėda- 
mas paštą aptiko Didžiosios Bertos raštelį, kurį perdavė vie- 
nas iš jos pažįstamų, važiavusių pro šalį. “Reikia pasikalbėti. 
Atvažiuok rytoj ryte". Hobas susuko raštelį ir įsikišo kišenėn. 
Reikia tikėtis, kad iki jo atvažiavimo raštelį perskaitė nedau- 
giau kaip dvi dešimtys smalsuolių. Netrukus pasirodė Haris. 
Jie išgėrė po porą stikliukų ir nuėjo pas Chuanitą kartu su dar 
keliais pažįstamais. Pas Chuanitą gavo labai gardžių omarų su 
majonezu. Galiausiai dar užsuko į “Juodąją katę" ir išsiskirs- 
tė po namus. 


8 skyrius 


- Hobai, - pasakė Berta kitą rytą per pusryčius, kai detek- 
tyvas užsuko pas ją, - išskirsi man pinigų išlaidoms? 

- Kam? 

- Aš jau spėjau patuštinti piniginę. 

- Įtraukite tai į savo ataskaitą. Juokauju. Kam išleidote pi- 
nigus? 

- Daviau kyšį. Juk detektyvo padėjėjams priklauso davinė- 
ti kyšius, teisingai? 

- Na, priklausomai nuo to, ką jums pavyko sužinoti. 

- Tai kainuos tau du tūkstančius pesetų. Būtent tiek aš su- 
plojau vaišindama Dolores. 

- Kas ta Dolores? 

- Padavėja. Dirba pas Murzių Domingą. Anabelės kaimy- 
nė. 

- Jokių problemų, - atsakė Hobas, traukdamas iš kišenės 
dvi tūkstantines. - Ir ką gi jūs sužinojote? 

Berta įsimetė pinigus į rankinę su užrašu “Ibica". Senutė 
tiesiog švytėjo. 

- Na, štai, dabar aš jaučiuosi tikra detektyvė! Pats sma- 
giausias pojūtis nuo tada, kai pirmąsyk dūriausi LSD! 

- Baisiai malonu girdėti, - pasakė Hobas. - O dabar, jeigu 
Jau baigėte puikuotis, gal visgi papasakotumėte, ką būtent su- 
žinojote? 

- Ogi nieko ypatingo! - įsižeidusi atrėžė Berta. - Tik var- 
dą to žmogaus, kurio tu ieškai. Na, to, kurį matė su Stenliu 
Baueriu Paryžiuje. 

Ir Berta išklojo Hobui, ką jai papasakojo Dolores. Pada- 
vėja džiovė skalbinius savo balkone, kai pas Anabelę atėjo 
svečias. Tai įvyko rytojaus dieną po Stenlio išvykimo į Pary- 
žių. Nepažįstamasis buvo nelabai aukštas, bet petingas, tam- 
saus gymio ir, kaip pasakė Dolores, “blogų akių" - ką tai reiš- 

kia, ji nepaaiškino. Anabelė, iš visko sprendžiant, jo nepaži- 
nojo, bet visgi įsileido. Dolores nunešė likusius skalbinius 
džiauti į kitą balkoną ir girdėjo, kaip jie kalbėjosi. Žodžių ne- 
suprato, bet tonas buvo nedraugiškas. Vyriškis pakėlė balsą. 
Jis kalbėjo ispaniškai. Anabelė atsakinėjo angliškai, matyt, 
prieštaravo. Dolores įsitikinusi, kad girdėjo antausio garsą ir 
Anabelės kūkčiojimą. Paskui jie vėl ėmė kalbėtis, dabar jau 
tyliai, bet įtemptai. Dolores jau norėjo bėgti pagalbos - už pu- 
sės mylios nuo namo yra civilinės gvardijos kareivinės, - bet 
vyriškis išėjo, garsiai trinktelėjęs durimis. Jis sėdo į mašiną, 
paliktą ties gatvės kampu, ir nuvažiavo link San Antonijo Aba- 
do, į priešingą pusę nuo Ibicos miesto. 

- Dolores nesakė, ar tas vyriškis mūvėjo žiedą su smarag- 
du? - paklausė Hobas. 

- Žiedo ji nepaminėjo. Bet kai paklausiau apie jį, pasakė, 
kad taip, žiedas lyg ir buvo. 

- O vardas? 

- Iš viso pokalbio Dolores aiškiai nugirdo tik vieną frazę: 
“Prašau, nereikia, Aranke!'' Taip šūktelėjo Anabelė, kai vyriš- 
kis jai sudavė. 

- Arankė? 

- Taip ji išgirdo. 

- Jūs tikra šaunuolė! - pagyrė Hobas. - Aišku, dar negali- 
me būti tikri, kad tai tas pats asmuo, kurio ieškome, tačiau 
bent jau yra už ko užsikabinti. 

- Nori ko išgerti? - paklausė Berta. - Aš tiesiog nenusėdžių 
vietoje! 

- Kavos, jeigu galima. 

Hobas nusekė paskui šeimininkę į plytelėmis išklotą vir- 
tuvę. Kol Berta virė kavą, Hobas pasidomėjo: 

- Anabelė sakė man, kad draugavo su Etjenu. Ar žinote ką 
nors apie tai? 

- Be abejo! - patvirtino Berta. - Tau su pienu? Sėskis, tuoj 
papasakosiu. Etjenas - prancūziškas vardas, bet tas vaikinas at- 
vyko iš Brazilijos. Dabar gyvena saloje. Pirma, ką tau pasakys 
bet kas, kurio paklausi - kad jis gražus. 

- O antra? 

- Kad jis turtingas. Tiksliau, kad gaus didžiulį palikimą. 
Pavaišink cigarete, viską papasakosiu. 

Kai Anabelė ir Etjenas susipažino pobūvyje naujajame Ur- 
sulos Ogltorp name už Santa Barbaros, tarp jų suliepsnojo 
geismas iš pirmo žvilgsnio. Tiedu gražūs jauni Žmonės, nepai- 
santys sustabarėjusių visuomenės normų, atrodė tiesiog sukurti 
vienas kitam - bent jau artimiausiam mėnesiui. Ibicoje kara- 
liavo pavasaris, metas, kai visi pavargę nuo žiemos ieško nuo- 
tykių vasarai. Etjenas buvo ką tik atvykęs iš Rio de Žaneiro. 
Jiedu su Anabele pažvelgė vienas į kitą virš siaurų šampano 
taurių - ir žaidimas prasidėjo. 

Jie apsuko visą malonumų ratą - vaikščiojo į diskotekas, 
rengė iškylas į pajūrį, gėrė jaukiuose senamiesčio vyno rūsiuo- 
se, landžiojo į Tanit urvą, grožėjosi saulėlydžiu virš Vedros, 
vaikštinėjo senovine romėnų siena, žiūrėdami iš viršaus į Žais- 
linius garlaivius, boluojančius prieplaukoje žalios jūros fone. 

O kai salos malonumai pabodo, jie pasinaudojo Etjeno 
aviabilietu neribotam reisų kiekiui ir leidosi keliauti. Į Biari- 
cą, Santanderį, Chuan les Pinsą, o paskui anapus Atlanto - į 
Jamaiką 1r netgi Havaną. Bet kai abu pagaliau grįžo, kažkas 
tarp jų buvo įvykę. Tokia patyrusi akis, kaip Bertos, iškart pa- 
stebėjo, kad jaunuoliai nusivylę vienas kitu. Anabelė nesakė 
jai, kas atsitiko. Bet praėjus savaitei po grįžimo ji nutraukė 
santykius su Etjenu ir ėmė susitikinėti su Stenliu Baueriu. Ne- 
trukus Stenlis išskrido į Paryžių. O Etjenas išvažiavo į tėvo vi- 
14 kalnuose už San Chuano ir pastaruoju metu jo beveik nesi- 
matė. Štai kaip viskas buvo. 


9 skyrius 


Nusiprausęs po dušu ir apsivilkęs baltą laisvo kirpimo kos- 
tiumą - tokie Ibicoje dėvimi vasaros vakarais, - Hobas paliko 
fazendą ir nuvažiavo į Santa Eulaliją. Vargais negalais radęs 
vietą mašinai, jis patraukė pas Sendį, pakeliui grožėdamasis 
alyviniu saulėlydžiu. Pas Sendį, kaip visada, net obuoliui ne- 
buvo kur nukristi. Iš magnetofono liejosi barokinė Renesanso 
epochos muzika. Taurėse su “Kruvinąja Mere“ ir džinu skimb- 
čiojo ledukai. Salę apšvietė blausi šviesa, kuri smelkėsi iš po 
pintinių, užmestų ant neryškių lempučių vietoje gaubtų. 

Prasibrovęs pro minią Hobas ėmė peržiūrinėti korespon- 
denciją, suverstą ant staliuko šalia baro. Jis nelaukė laiškų, bet 
kas žino! Ir, savo nuostabai, aptiko pusiau permatomą žydrą 
voką iš Paryžiaus. Praplėšęs jį, Hobas dar labiau nustebo. Vo- 
ke gulėjo čekis dešimčiai tūkstančių frankų ir Žano Klodo laiš- 
kelis. Laiškelio tekstas lakoniška Žano Klodo maniera skelbė: 
“Tai dalis užmokesčio už naujausią agentūros darbą. Naidže- 
las tikriausiai jau viską tau papasakojo. Jis žadėjo užsiimti ir 
tuo kitu reikalu". 

Naidželas Paryžiuje? Koks dar “naujausias darbas''? Koks 
“kitas reikalas''? Hobui apsisuko galva. Be abejo, malonu gau- 
ti pinigų - apskritai tai vienas iš didžiausių malonumų, žino- 
mų šiuolaikiniam žmogui, - tačiau visą malonumą gadino er- 
zinantis pojūtis, kad vyksta kažkas svarbaus, o jis nieko 
nežino. 

Hobas dar sykį peržiūrėjo visą korespondenciją, tikėdama- 
sis rasti laišką su paaiškinimais. Nieko! Jis pašaukė Sendį ir 
paklausė, ar pastaruoju metu jam niekas neskambino. 

- Mano mielas, - atsakė Sendis, - jeigu kas nors būtų 
skambinęs, aš būčiau tau pranešęs, pats žinai! Lukterėk, pa- 
klausiu barmeno. - Jis grįžtelėjo į barą. - Filipai, Hobui niekas 
neskambino? 

- Niekas, - atsiliepė Filipas. - Būčiau pasakęs. 

- Ar galiu paskambinti? - paprašė Hobas. - Supranti, rei- 
kalas labai svarbus... 

Tais laikais Sendis buvo vienas iš nedaugelio Santa Eula- 
lijoje, turinčių telefoną, ir nelabai noriai leisdavo lankytojams 
juo naudotis. Tačiau Hobas - išimtis. Vietiniai gyventojai tru- 
putį didžiavosi jo seklių agentūra. 

- Žinoma, skambink. Tik nekalbėk per ilgai. Ir jeigu skam- 
binsi į užsienį, neužmiršk paklausti operatoriaus, kiek laiko 
prašnekėjai ir kiek tai kainuos. 

Hobas užlipo į antrą aukštą, į mažą plytelėmis išklotą 
kambarėlį, kur paprastai nakvodavo Sendis, kai baras dirbdavo 
iki vėlumos ir jam nesinorėdavo važiuoti į savo vilą Siestoje. 
Hobas paskambino operatoriui Ibicoje ir paprašė surinkti Emi- 
lės Šumacher buto numerį - ten dabar gyveno Naidželas. Bet 
ten niekas neatsiliepė. Hobas pamėgino rasti Naidželą jo pa- 
ties name Londone, Kju Gardense. Jokių rezultatų. Tada pa- 
skambino į Paryžių, į barą “Kit-Ket", kur priimdavo skambu- 
čius Žanui Klodui. Bet baro S aiminiolas atsakė, kad Žanas 
Klodas išvykęs nežinia kur. Gal ką perduoti? Hobas pasisakė, 
kas esąs, ir paaiškino, kad jam skubiai reikalingas Žanas Klo- 
das. Gal šeimininkas bent apytikriai žino, kur jį būtų galima 
rasti? Į tai šeimininkas atsakė: “Galbūt jūs 1š tikrųjų jo virši- 
ninkas, mesjė, bet man jūs tik balsas telefono ragelyje. Galbūt 
jūs iš tiesų pažįstate Žaną Klodą. Bet tokiu atveju jūs turėtu- 
mėte žinoti, kad jeigu aš pasakysiu jums, kur jis dabar, jis ma- 
ne užmuš. Juolab kad aš vis tiek nežinau, prisiekiu". 

Hobas neužmiršo užsirašyti skambučių laiko ir kainos. 
Nusileidęs į barą, paprašė Sendį pridėti tą sumą prie jo sąskai- 
tos. Paskui pastebėjo ką tik įėjusį Harį Hemą ir parodė jam 
Žano Klodo laišką. 

- Tu man ne kartą minėjai, kad Naidželas labai išsiblaškęs, 
- pasakė Haris. - Štai dar vienas įrodymas. Kaip manai, gal 
Anabelė gali ką nors žinoti? 

- Gali, - pritarė Hobas. - Kiek aš žinau, ji vienintelė pažįsta 
ir Naidželą, ir senjorą Arankę. Reikia nuvažiuoti pas ją ir iš- 

siaiškinti. 

- Nori, važiuosiu su tavimi? - pasisiūlė Haris. - Vis tiek 
neturiu ką veikti. 

Jie nuvažiavo kartu link Ibicos Hario mašina, aplenkė patį 
miestą, įsuko į Figueretus ir sustojo prie “Avilio", Anabelės 
namo, maždaug dešimtą vakaro. Anabelės buto langai buvo 
tamsūs, į beldimą niekas neatsiliepė. Tačiau iš gretimo buto iš- 
lindo jos kaimynė Dolores - su chalatu, galvą apsivyniojusi 
rankšluosčiu. 

- Ar jūs kartais ne Hobas Drakonianas? - paklausė ji. 

Kai Hobas tai patvirtino, Dolores pratarė: 

- Anabelė tikėjosi, kad užvažiuosite, ir paliko jums rašte- 
lį. 

Mergina atnešė popieriaus lapelį ir įteikė Hobui. 

Raštelio tekstas skelbė: “Hobai, mielasis! Atsitiko kai kas 
svarbaus. Išvykstu į Londoną. Jeigu man pasiseks, galbūt su- 
žinosiu tai, kas tave domina. Jeigu nuspręsi atvažiuoti - o tai 
būtų neblogai, - ieškok manęs pas Arlen". Ir telefono nume- 
ris Pietiniame Kensingstone. 

Grįžęs į mašiną, Hobas atsisėdo ir susimąstė. Haris kiek 
lukterėjo, tada paklausė: 

- Na, ir kur dabar? 

- Į oro uostą! - pareiškė Hobas. 

- Tu juk be daiktų! 

- Nieko, pasą, pinigus ir užrašų knygutę turiu. O skustu- 
vą ir atsarginius džinsus galima nusipirkti ir Londone. 


Trečioji Dalis 


LONDONAS 


1 skyrius 


Lėktuvas pakilo į orą tiksliai pagal tvarkaraštį, skrydis pra- 
ėjo be jokių nuotykių. Diena buvo apsiniaukusi, tačiau kom- 
panijos “Iberija" lėktuvas greitai ištrūko iš debesų sluoksnio. 
Netrukus po sparnais pasirodė žalioji Anglija. Apie vidurdienį 
jie jau nusileido Hitrou oro uoste. 

Praėjęs muitinės bei imigracijos tarnybą, Hobas sėdo į au- 
tobusą ir nuvažiavo į Viktorijos stotį. Ten susirado telefono 
būdelę ir paskambino į Paryžių, vildamasis aptikti Naidželą 
Emilės Šumacher bute. Niekas neatsiliepė. Paskambino į Kju 
Gardensą - šiaip, dėl visa ko. Ir ten niekas neatsiliepė. 

Hobas užkando picerijoje prie stoties, paskui paskambino 
dar keliais numeriais - šįsyk ieškodamas kur apsistoti. Tačiau 
nė vieno iš jo pažįstamų, matyt, nebuvo namie. Ko gero, vis- 
gi teks apsistoti viešbutyje - paprastai Hobas šito vengdavo, 
tiek iš taupumo, tiek iš principo. Galiausiai jis išsitraukė už- 
rašų knygelę rudais dirbtinės odos viršeliais ir susiieškojo Lor- 
nė Atenos, muzikanto iš Vest Indijos, telefono numerį - jiedu 
susipažino viename vakarėlyje Paryžiuje. Paskambino. Lornė 
buvo namie ir pasakė, kad pas jį galima pernakvoti, jeigu tik 
Hobas nėra nusiteikęs prieš mušamuosius instrumentus ir su- 
tiks miegoti ant sofos. Nei viena, nei kita Hobui nepatiko, bet, 
kaip sakoma, dovanotam arkliui į dantis nežiūrima, net jeigu 
tu privatus seklys. Tad jis nusprendė šiąnakt pernakvoti pas 
Lornė, 0 rytoj pasiieškoti geresnės vietos. 

Lornė gyveno pačiame Vestborn Grouvo centre, kur: 
didžiąją gyventojų dalį sudarė išeiviai iš Vest Indijos. Tai bu- 

vo ilga, plati, kiek apleista gatvė, garsėjanti antikvarinėmis 
krautuvėlėmis bei peštynėmis dėl nacionalinio priešiškumo. 
Hobas paskambino prie lauko durų, ir Lornė įleido jį į laipti- 
nę. Lornė butas buvo penktame aukšte. O lifto nesimatė. Kai 
gerokai pridusęs Hobas įžengė pro duris, Lornė karštai pasvei- 
kino jį - netgi pernelyg karštai. Lornė, šviesiaodis negras su 
vešlių garbanų kupeta - mat manė, kad tokia šukuosena jam 
labai tinka, - buvo saksofonistas, tikrai geras saksofonistas. 

- O, sveikas! Be galo džiugu tave matyti! Užeik, nusimesk 
nuo pečių baltųjų naštą! 

Lornė buvo nedidukas ir mitrus. Jis akimirksniu įbruko 
Hobui butelį alaus, sumuštinių su vištiena ir didžiulę žolės 
suktinę, tokią, kokias suka iš laikraščio ir kurios atjungia ta- 
ve visai dienai. Suktinės Hobui, deja, teko atsisakyti. Smegenų 
jam šiandien dar prireiks. 

Lornė įdavė jam atsarginį buto raktą. Hobas nusiprausė po 
dušu, nusiskuto ir persirengė. Drabužius jam paskolino Lornė: 
džinsus, vilnonius marškinius ir striukę su šiltu pamušalu. Pas- 
kui jis įsitaisė svetainėje, primenančioje Viktorijos laikus, už- 
sirūkė “Dukado", susirado Džordžo Vitono darbo telefoną, ku- 
rį buvo užsirašęs ant laikraščio skiautės, ir paskambino. 

Atsiliepė Džordžo sekretorė; paprašė palaukti, su kažkuo 
pasišnibždėjo ir perdavė ragelį Džordžui. Hobas jau pradėjo 
aiškinti, kas esąs, bet Džordžas iškart jį prisiminė: jiedu buvo 
susitikę prieš keletą metų. Tada Hobas pasakė ieškąs Naidželo 
skubiu reikalu. 

- Aš maniau, kad jis Paryžiuje, - nustebo Džordžas. 

- Aš maniau, kad jis Londone, bet man perdavė, kad Pa- 
ryžiuje. O dabar aš išvis nežinau, kur jis. Man būtina jį surasti. 

- Tiesą sakant, aš ir pats ieškau Naidželo, - pranešė Džor- 
džas. - Deja, nesėkmingai. O jūs nebandėte užvažiuoti į Dere- 
ko Posonbio galeriją Vestende? Užsukite tenai. Aš vis skam- 
binu, bet negaliu prisiskambinti. Žinote, ką? Užvažiuokite šį- 
vakar pas mane, apie septintą, aptarsime šį reikalą ir galbūt ką 
nors sugalvosime. Tikiuosi, Naidželas neišdūmė šunims šėko 
pjauti, kaip būdavo anksčiau. 

- Ir aš tikiuosi, - atsiduso Hobas ir užsirašė Džordžo adre- 
są. 

Paskui pamėgino rasti Anabelę Arlen bute Londone. Ra- 
gelį pakėlė pati Arlen ir pranešė, kad Anabelė išėjusi. 

- Apsipirkti, - pridūrė ji be jokio reikalo. - Bet ji laukė ta- 
vo skambučio. Gal būtų galima tau perskambinti? 

Hobas padiktavo jai Lornė telefono numerį ir prižadėjo 
pats dar sykį paskambinti po poros valandų. 

Paskui jis pabandė rasti Žaną Klodą Paryžiuje, bet atsilie- 
pė vakarykštis pašnekovas, kuris vėl atsisakė pranešti, kur da- 
bar galėtų būti Žanas Klodas. 

Galiausiai Hobas paskambino Patrikui. Ragelį pakėlė jo 
sužadėtinė Ana Laura, kuri pranešė, jog Patrikas kelioms die- 
noms išvykęs pas draugus į Amsterdamą. 

- Tau atėjo laiškas, - pridūrė Ana Laura, - bet aną savaitę 
buvo užsukęs Naidželas ir jį pasiėmė. 

- Kam buvo adresuotas laiškas? 

- Tau per agentūrą, mūsų adresu. 

- Ar Naidželas jį atplėšė? 

- Atplėšė ir perskaitė. 

- Jis tau nesakė, nuo ko laiškas ir kas jame rašoma? 

- Nesakė. Jis greitai perskaitė, sučiaupė lūpas, sumurmė- 
jo: “Aha!" - tokiu tonu, lyg turėtų omeny: “Kaip įdomu!" ar- 
ba “Nieko sau!" - paskui įdėjo laišką atgal į voką, įsikišo ki- 
šenėn, padėkojo man ir išėjo. 

- O laiškas buvo ilgas? 

- Ant vienos lapo pusės. Tą tiksliai prisimenu. 

- Atgalinio adreso ant voko nebuvo? 

- Rodos, ne. Nors tiksliai neprisimenu. 

- O ar tame laiške nebuvo nieko neįprasto? Turiu omeny 
patį voką, popierių? 

- Na, popierius buvo toks šlamantis. Atkreipiau į tai dėme- 
sį, kai Naidželas jį išlankstė. Tikriausiai brangus. Juk tas šla- 
mantis popierius būna brangus, ar ne? 

- Lyg ir taip. Kas dar? 

- Tai kad nieko. Nebent herbas... 

- Herbas? Tikrai? 

- Nesu įsitikinusi. Dabar kapstausi atmintyje, bandau pri- 
siminti ką nors naudinga. Galbūt aš tai pati sugalvojau. Bet ne, 
ant lapo visgi buvo kažkoks iškilus antspaudas ar herbas. Re- 
gis, raudonai geltonas. 

Hobas vos susilaikė nepasitikslinęs: “Ar tu tuo įsitikinu- 
si?" Bet tik paklausė: 

- O ant voko herbo nebuvo? 

- Regis, ne. Nei antspaudo, nei atgalinio adreso. 

- Puiku. Ačiū, tu man labai padėjai. Ar daugiau nieko ne- 
prisimeni? 

- Nieko. Tik tai, kad Naidželas paklausė, ar negalėtų iš 
mūsų paskambinti. 

- Ir tu, žinoma, leidai? 

- Žinoma. 

- Ir kam jis skambino? 

- Neturiu supratimo. Naidželas paprašė išvirti jam kavos, 
ir aš išėjau į virtuvę. O kai grįžau, jis kaip tik dėjo ragelį ir 
atrodė labai patenkintas. 

- O paskui? 

- Pasakė, kad turi paskambinti Žanui Klodui. 

Ir ką pasakė jam? 

- Žano Klodo Naidželas nerado, burbtelėjo, kad šis tikriau- 
siai kiurkso kokioje nors kavinėje Forumo aikštėje, ir išėjo. 

- Tai viskas? 

- Viskas. Viskas, ką prisimenu. Tik bijau, kad kai ką ga- 
lėjau ir pati prigalvoti. 


2 skyrius 


Išvykdamas į San Isidro salą Karibų jūroje Naidželas bu- 
vo laimingas ir kupinas vilčių. Bet kai Europa liko toli už nu- 
garos ir po “Flamingo-737* sparnais nusidriekė nykios Atlanto 
platybės, jo pakili nuotaika ėmė sklaidytis. Naidželas staiga 
suvokė, kad jam visai nesinori kažkur skristi. Labiausiai jam 
norėjosi kuo greičiau grįžti į Londoną. Birželio galas, už ke- 
lių dienų motušės gimtadienis. Naidželas ir jo brolis Džordžas 
per mamos gimtadienį visuomet atvažiuodavo į jos sodybą 
Druzhole, pietų Škotijoje, šalia Eiršyro. Naidželas iš paskuti- 
niųjų stengdavosi nepraleisti mamos gimtadienio. O šįmet jai 
sukanka aštuoniasdešimt treji. Jai tai buvo svarbi data. Nors 
senutė gana lengvai taikstėsi su savo amžiumi, Naidželas ži- 
nojo, kad širdyje ji vis labiau bijo artėjančios mirties. Pasta- 
ruoju metu ji dažnai kalbėdavo apie Naidželo tėvą Čarlzą 
Frensį Vitoną, kuris žuvo Libane prieš aštuonerius metus, kar- 
tu su dviem stebėtojais iš JTO rinkdamas medžiagą straipsniui 
“Gardian" - jų džipas užvažiavo ant minos. Čarlzas ir Hesta iš- 
siskyrė prieš daugelį metų ir susitikdavo tik per svarbiausias 
žiemos iškilmes. Bet Čarlzui žuvus, Hesta, sakytum, neteko 
kažko labai svarbaus. Šiaip jau senutė prašnekdavo apie buvu- 
sį vyrą tik tuomet, kai pajusdavo artėjant mirtį - kai paaštrė- 
davo artritas ar sustreikuodavo širdis. Naidželas visuomet bu- 
vo netikusi avis šeimoje - ir Hestos Viton numylėtinis. Džor- 
džas buvo pedantas, sąžiningas valstybės tarnautojas, dirbantis 
kažkokį nuobodų darbą kontržvalgybos skyriuje ir nuolat 
gromuliuojantis tą patį klausimą: ar vesti jam Emilę, su kuria 
buvo neoficialiai susižadėjęs jau trejus metus. 

Naidželas jautė pareigą aplankyti Hestą. Ne taip jau daug 
laiko jis skirdavo savo šeimai. Prieš ketverius metus vargšei 
mamai teko visiškai vienai ištverti itin skausmingą tulžies pūs- 
lės operaciją, mat Naidželas tuo metu kiurksojo Čade, mė- 


gindamas susitikti su Sandžu al Ataru. Jis tuomet trumpai dir- 
bo kovos su vergija komisijoje. Deja, tai buvo ne pirmas ir ne 
paskutinis kartas, kai šeimoje kažkas vyko, o jo šalia nebuvo. 
Vitonų negalėjai pavadinti draugiška šeima, bet jų širdyse te- 
beruseno toji niūroka škotiška ištikimybė, rūsti, bet patikima. 
Ir Naidželas jautėsi nuolat išduodąs savo giminę. O juk jis bu- 
vo vyriausiasis šeimoje. Ir tarėsi geriausiai pažįstąs pasaulį. 
Naidželas turėjo auksines rankas ir užvis labiausiai mėgdavo 
užsitempti kokius nors palaikius džinsus ir imtis remonto, ku- 
rio Druzholui, motinos sodybai, reikėjo nuolat. Ypač jam pa- 
tikdavo taisyti akmenines tvoras. Tos tvoros nebuvo labai se- 
nos, gal tik šimto ar dviejų šimtų metų senumo, ir visgi tai bu- 
vo puikus mūrijimo meno pavyzdys. Akmenys kruopščiai pa- 
rinkti - dėkui Dievui, ko jau ko, o akmenų Škotijoje netrūks- 
ta - ir taip meistriškai sudėti, kad tarp jų ir ylos neprakištum. 
Naidželas niekur kitur Europoje nematė tokių mūrų, netgi Ibi- 
coje, kur senovinės akmeninės tvoros buvo sukrautos nepras- 
čiau už Egipto piramides ar keistąsias Maču Pikču piramides. 
Kaip ir jų, Druidų Buveinės akmeninių tvorų neįstengė pra- 
mušti joks patrankos sviedinys. 

Naidželas žavėjosi tvirtais senoviniais mūrais. Jis ir pats 
buvo neblogas architektas mėgėjas. Jis pats pagal savo projek- 
tą pasistatė vilą Ibicoje, netoli San Chosė. Paskui, žinoma, ne- 
teko jos pagal vestuvių-skyrybų sutartį. Bet tebeturėjo teisę iš- 
pirkti ją už nustatytą kainą. Jeigu gaus pinigų - o tokia tikimy- 
bė kasmet mažėjo. Taigi motinos sodyba Škotijoje buvo arti- 
miausia tam, ką jis galėjo pavadinti namais. Nuosavo namo 
Kju Gardense Naidželas nelaikė namais. Jį įsigijo trumpai te- 
trukusiu klestėjimo laikotarpiu, siekdamas pelningai investuoti 
pinigus ir turėti vietą, kur galėtų apsistoti lankydamasis Lon- 
done. Jis pats perstatė vidines sienas, pakeisdamas kambarių 
išplanavimą ir tuo žymiai padidindamas pastato vertę. Namas 
buvo Kingstrite, pusiaukelėje nuo metro stoties iki pagrindi- 
nių Kju Gardenso parko vartų. Gera vieta, tik truputį apleis- 
ta, ypač po galingos vėtros, nusiaubusios Kju Gardensą. Ir vis- 
gi tai pelninga investicija - ji atneš jam krūvą pinigų, jeigu, Ži- 

noma, Naidželas sumanys parduoti namą. O tuo tarpu jis įsi- 
kūrė vieninteliame pusrūsio kambaryje, kadangi likusią namo 
dalį teko nuomoti: du butus, kuriuos jis įrengė pirmame aukš- 
te, ir dar tris kambarius antrame bei trečiame aukštuose. Jau- 
kus namukas. Tačiau ypatingos meilės Naidželas jam nejau- 
tė. Jo širdis priklausė akmeniui, gyvam Škotijos ir Ibicos ak- 
meniui, menančiam senus laikus ir papročius. Galbūt būtent 
meilė senienoms bei egzotiškiems mažmožiams vertė Naidželą 
bastytis po pasaulį. Jis niekaip nenustygo vienoje vietoje, nau- 
jų veidų ir neregėtų kraštų ilgesys vijo jį vis toliau, ir todėl 
Naidželas nuolat praleisdavo svarbius įvykius, tokius, kaip 
mamos gimtadienis. 

Ir kuo daugiau jis galvojo apie tai, tuo labiau niršo. Na, ir 
įžūlumas to Santoso! Jis tikriausiai mano, kad Naidželas - 
koks klajojantis sendaiktininkas! Ir kuriems galams Naidželui 
reikalingas tas kvailas sandėris ir tie penki tūkstančiai “žalių" 
avansu! Juk veikiausiai teks nakvoti toje velnio neštoje ir pa- 
mestoje saloje. Geriausiu atveju į Londoną jis grįš poryt. Ir vėl 
praleis mamos gimtadienį! Koks siaubas! 

O gal pasiųsti po velnių tą sandėrį ir grįžti namo, pabūti su 
šeima? Štai ir seseriai Alisai reikalinga jo parama - nors sesers 
pasiklausius, peršasi išvada, kad paramos labiau reikia jos vy- 
rui Kailui. Tačiau Kailas turi savo šeimą, tegu jie jo ir gailisi 
- visi tie Džo, Bobai ir Merės Dži, su kuriais Naidželas susi- 
pažino per Alisos vestuves Dalase prieš pustrečių metų. Aiš- 
ku, reikia pripažinti, kad Alisa baisi niurzglė, o vienintelis jos 
vyro nusikaltimas - tai, kad jis ilgam palieka ją vieną, išva- 
žiuodamas verslo reikalais. Kailas užsiiminėjo kažkokiu rizi- 
kingu verslu, kuris leido Alisai prašmatniai gyventi didelėje 
sodyboje už šimto aštuoniasdešimties mylių į pietus nuo Ama- 
riljo. Ir dabar Alisa tvirtina, kad daugiau nebeištvers - o juk tu- 
rėjo Žinoti, kam ryžtasi, kai tekėjo už Kailo. Naidželui visuo- 
met buvo sunku rasti su ja bendrą kalbą. Ir vigi ji buvo jo se- 
suo, jo šeimos narė. Be to, mama... 

- Ar nenorėtumėte atsigaivinti, sere? 

Naidželas krūptelėjo ir pakėlė akis. Užsigalvojęs jis visai 

užmiršo, kur esąs. Ir dabar prisiminė, kad sėdi apytuščiame 
lėktuve, skrendančiame per Atlantą. Į jį kreipėsi stiuardesė - 
liekna, pasitempusi, su gražiu biustu, gana dailaus veidelio, iš 
pažiūros maždaug trisdešimties metų. Oda auksinio atspalvio 
- tikriausiai euroazijietė, mėgstamiausias Naidželo tipas. 

- Atsigaivinti? - perklausė Naidželas. - O stipresnių gėri- 
mų galite pasiūlyti? 

- Taip, sere. Ko pageidautumėte? 

- Škotiško viskio. Prašyčiau neskiesto. “Glenlivet"", jeigu 
turite. Ir dar, širdele, man reikia patarimo. 

- Patarimo, sere? Kokio? 

- Ką galima padovanoti gimtadienio proga aštuoniasdešimt 
trejų metų damai, kuri turi viską? 

- Leiskite pagalvoti, - pasakė stiuardesė. 

Ji nuėjo į bufetą ir atnešė Naidželui viskio. Jiedu įsikalbė- 
j0. Paaiškėjo, kad mergina buvo kilusi iš Barbadoso, dabar gy- 
veno Londone. Matyt, augaloti išvaizdūs vidutinio amžiaus an- 
glai su ruda barzda ir žydromis akimis jai patiko nemažiau, ne- 
gu Naidželui - žavios euroazijietės auksine veido oda ir skais- 
čiomis akimis. Jiedu pasitarė, ką būtų galima padovanoti Nai- 
dželo motušei, paskui paplepėjo apie šį bei tą: lėktuvas buvo 
apytuštis, ir mergina beveik neturėjo darbo. Iki atvykimo į San 
Isidrą jie spėjo susitarti, jog susitiks vakare prie turgaus. Es- 
tera matė ten labai mielas primityvistines akvareles dailiais rė- 
mais; jų autorius buvo gana garsus San Isidro dailininkas. Gal- 
būt jos tiks dovanai. 

Tuoj po vidurdienio lėktuvas ėmė leistis. Pažvelgęs žemyn 
Naidželas išvydo plokščią akmenuotą salelę, apaugusią palmė- 
mis. Tolumoje matėsi Venesuelos krantai. Ties horizontu ky- 
bojo purūs debesėliai, saulė skaisčiai švietė, kaip ir pridera 
tropikuose. Naidželas jau visiškai išsivadavo nuo sąžinės prie- 
kaištų ir dabar mintyse mėgavosi būsimuoju pasimatymu su 
Estera, o paskui su Santosu. 


3 skyrius 


Kitą rytą Naidželas pabudo anksti kuo puikiausiai nusitei- 
kęs. Stiuardesė, tokia liekna ir pasitempusi su savąja unifor- 
ma, kaip tik ruošėsi išeiti. Jos lėktuvas skrido atgal į Londo- 
ną. Eidama pro duris ji pasiuntė Naidželui oro bučinį. 

Primityvistinės akvarelės Naidželui nepatiko. Bet jiedu su 
Estera pasivaikščiojo po miestą ir pavakarieniavo “Mėlynbarz- 
džio pilyje", geriausiame San Isidro restorane. Paskui išgėrė 
ir pašoko “Sutemų grotoje“, viešbučio “Kongresas"' bare. O po 
to puikiai pasismagino viešbučio numeryje. Dabar Naidželas 
užsisakė kavos su rageliais ir palindo po dušu. Reikės paskam- 
binti Santosui, pasakyti, kad jis jau čia. Gaila, kad Estera šian- 
dien išskrenda. Antra vertus, jiedu juk susitarė susitikti Lon- 
done. 

Išsimaudęs ir papusryčiavęs Naidželas išėjo iš “Kongreso" 
į centrinę Puerto San Isidro gatvę. Palei šaligatvius stypsojo 
aukštos palmės. Po jomis rikiavosi prekystaliai, nukrauti vai- 
siais ir konservais. Gatvė, kaip paprastai, buvo sausakimša 
dviračių, triračių bei keturračių transporto priemonių. Įprastas 
Karibų mišinys: skurdas, ryškios spalvos ir gera nuotaika. 

Tačiau atmetus vietinį koloritą, San Isidras atrodė gana ny- 
kiai. Ši sala buvo sukurta kaip atogrąžų rojus ir niekam dau- 
giau netiko. O kadangi šiais laikais atogrąžų rojaus poreikis 
smarkiai kritęs, San Isidras skurdo. Mieste buvo tik keli šio to 
verti pastatai skardiniais stogais ir vienas su čerpių stogu, 
sprendžiant iš proporcijų, olandiškas. 

- Tai bankas, sere, - pranešė jam plikas taksistas su akcen- 
tu, būdingu Karibų šalių taksistams. - O ten - Ramerija, ten 
gyveno piratas Morganas, kai jį paskyrė gubernatoriumi. 

- Nuostabu! - žavėjosi Naidželas. - O ten kas? - paklausė 
jis, pastebėjęs visai neblogą Karibų architektūros pavyzdį, sta- 
tytą, matyt, karaliaus Georgo laikais: tai buvo paprastas pasta- 

tas su dviem sparnais, centriniu įėjimu, kolonada išilgai pir- 
mojo aukšto ir balkonu išilgai antrojo. Priešais namą žaliavo 
rūpestingai prižiūrima veja su keliais senais medžiais. 

- Čia Vyriausybės rūmai, sere. 

- A-a! - apsidžiaugė Naidželas. - Privežkite mane prie cen- 
trinių durų. 

Matyt, Naidželo čia jau laukė. Vos tik jis prisistatė, man- 
dagiai besišypsantis šveicorius įleido jį ir palydėjo vidun, o 
paskui prašmatniais dvigubais laiptais aukštyn į antrąjį aukš- 
tą, iki pat audiencijų menės. Minkšti baldai, skaisčiai raudo- 
nos užuolaidos, didžiuliai langai nuo grindų iki lubų - puikūs 
langai, tik dalis jų buvo užkalti lentomis. Patalpa atrodė įspū- 
dingai, tik grindų, matyt, senokai niekas nešlavė. 

Galbūt Santosas nusivylė, kai vietoje Hobo pasirodė Nai- 
dželas Vitonas, bet sugebėjo šito neparodyti. Jis bėgte išbėgo 
iš kabineto - nedidukas, tamsaus gymio, su smaila barzdele, 
labai panašus į Robertą de Niro “Angelo širdyje", misterio 
Kifro vaidmenyje. Jis vilkėjo nepriekaištingą baltą kostiumą, 
avėjo rudus pusbačius smailėjančiais galais. Ant pirštų - keli 
žiedai. Santosas širdingai spūstelėjo Naidželo delną abiem 
rankom. 

- Džiaugiuosi jus matydamas, majore Vitonai! Gaila, kad 
misteris Drakonianas negalėjo atvažiuoti kartu su jumis. 

- Hobas prašė manęs atsiprašyti jo vardu. Jis būtų mielai 
priėmęs jūsų pakvietimą, bet, deja, yra tiesiog užsivertęs dar- 
bais. Jis siunčia jums nuoširdžiausius linkėjimus. 

- Labai malonu, kad jis atsiuntė pas mane jus, majore! 

- Deja, vos porai dienų. Turime daug darbo agentūroje. 

- Ką gi, porai dienų, tai porai dienų, - sutiko Santosas. - 
Jeigu jau mūsų laikas ribotas, gal vertėtų iškart pereiti prie rei- 
kalo. Pradžiai prašau paimti šitai. - Jis įbruko Naidželui į delną 
perlenktą perpus čekį. - Suprantama, aš jau daviau nurodymus, 
kad jūsų sąskaitą iš viešbučio persiųstų man. 

- Jūs labai malonus, - padėkojo Naidželas, prisiminęs la- 
bai mielą sidabrinį servizą, kurį matė prekyvietėje. Ko gero, 

šis puikiai tiktų aštuoniasdešimt trejų metų damai gimtadienio 
proga. 

Santosas nusivedė Naidželą aprodyti namo, demonstruo- 
damas daugybę jame saugomų objets d'art*. Įvairių Liudvikų 
laikų baldai, iškiliausių Europos istorijos periodų portjeros bei 
gobelenai ir nesuskaitomos stiklinės spintos, prigrūstos to, ką 
Santosas vadino “meno lobiais“. 

- Gražus daikčiukas, - pagyrė Naidželas, rodydamas į 
grakščią bronzinę berniuko ant delfino figūrėlę. 

- Taip, - sutiko Santosas. - Eime, parodysiu dar kai ką. 

Jis nusivedė Naidželą ilgu niūriu koridoriumi. Palubėje ka- 
bėjo portretai, ir kiekvieną jų apšvietė atskira lemputė, liejanti 
gelsvą šviesą ant patamsėjusių aliejinių dažų. Koridorius bu- 
vo ilgas, mažiausiai šimto pėdų ilgio. O išilgai jo, po portre- 
tais, rikiavosi spintos su stiklinėmis durelėmis, pilnos viso- 
kiausių daikčiukų, tvarkingai sužymėtų etiketėmis. Faberžė 
kiaušinių rinkinys, kurį Naidželas iš akies įvertino penkiasde- 
šimčia tūkstančių svarų. Devynios galybės brangenybių, kurių 
piniginę vertę buvo sunku atspėti, bet kurios, be abejo, turė- 
jo didžiulę istorinę vertę. Viena spinta buvo pilnutėlė auksinių 
Kartaginos monetų, kainuojančių tikrai nemažiau kaip šimtą 
tūkstančių svarų. 

Vaikštinėdamas po namą, Naidželas vis skaičiavo minty- 
se. Ir kai suma netgi minimaliomis kainomis persivertė per mi- 
lijoną svarų sterlingų, jis sustojo kaip įbestas. 

- Senjore Santosai, jūsų kolekcija išties nuostabi. Manau, 
jūs žinote, kad ji, be kita ko, yra dar ir didžiai vertinga. 

- Nesu šios srities specialistas, - atsakė Santosas. - Bet ti- 
kėjausi, kad taip ir yra. 

- Dėl Dievo, parašau paaiškinti, kaip jums pavyko surinkti 
po vienu stogu tiek unikalių vertybių? 

- O, tai ne mano kolekcija, - prisipažino Santosas. - Turiu 
omeny, ne mano asmeninė. Čia jūs regite oficialųjį naciona- 
linį San Isidro lobyną, kuris patikėtas man. Viskas, ką mato- 
te ant šių sienų ir šiose spintose. O saugyklose saugoma dar 


*Meno kūriniai (pranc.). 

daugiau - nemaža lobių dalis net neišpakuota. 

- Kas gi visa tai surinko? - pasidomėjo Naidželas. 

- O, tai susikaupė per pastaruosius du šimtus metų, - pa- 
aiškino Santosas. - San Isidrą valdė daug valdovų, ir dauguma 
jų įnešė savąją dalį. Jau nekalbant apie piratus. Kai kurie jų 
tapdavo salos gubernatoriais. Ir taip pat papildydavo lobyną 
įvairiais daiktais, kurie tuo metu nebuvo labai vertingi, o da- 
bar tapo antikvariniais. 

- Stulbinanti kolekcija! - sutiko Naidželas. - Kiek supran- 
tu, jūs suinteresuotas dalį jos parduoti? 

- Visiškai teisingai. 

- Būtent todėl ir kreipėtės į mūsų agentūrą? 

- Tikrai taip, - patvirtino Santosas. - Kad tarp mūsų nekiltų 
nesusipratimų, turiu iš karto pridurti, kad šias vertybes parduo- 
du ne tam, kad papildyčiau savo piniginę. Aš pakankamai tur- 
tingas, man užtenka lėšų pragyvenimui. Aš galvoju apie savo 
vargšę tėvynę. 

- Taip, žinoma. - Naidželas pasistengė, kad jo balse nesi- 
girdėtų ironijos. 

Tačiau Santosas, ko gero, kalbėjo rimtai. Jis tęsė: 

- Mums nėra kuo prekiauti su užsienio šalimis. Neturime 
nei naftos, nei mineralų, neturime netgi išvystytos. turizmo in- 
dustrijos, kadangi mūsų sala, nors ir gana graži, visgi negali 
lygintis su Jamaika ar Bahamais. Už pinigus, kuriuos tikiuo- 
si gauti pardavęs šiuos lobius, ketinu įsteigti mokyklas bei ko- 
ledžus šalies gyventojams. 

- Ar negalėčiau sužinoti, ką būtent jūs ketinate parduoti? 

- Na, tiesą sakant, manau parduoti didžiąją dalį to, ką čia 
matote, - atsakė Santosas, atsainiai mostelėjęs ranka. - Ar bent 
jau pačius vertingiausius eksponatus. 

Naidželas mintyse paskaičiavo, kiek galėtų kainuoti visa 
kolekcija. Jeigu tai, kas saugoma kituose kambariuose, nema- 
žiau vertinga už tai, ką jis jau matė, ir jeigu apačioje sukrau- 
ta dar dukart ar triskart tiek, kiek viršuje, tai kiek tai kainuos? 
Dešimt milijonų svarų? Dvidešimt milijonų? 

ŪUmai Naidželas pasijuto tarytum vaikas, užklydęs į me- 

duolių namelį. “Imk, kiek tik nori! - sako jam sena ragana. - 
Čia viskas tau!“ Jis prisikemša pilną pilvą. Bet kai nori išei- 
ti... Ne, visa tai per gerai, kad būtų tiesa. 

- Jūs buvote labai malonus, - pasakė Naidželas. - Matyt, 
turėčiau jums paaiškinti, kaip tai paprastai daroma. Susisiekite 
su viena iš stambiųjų meno galerijų, pavyzdžiui, su “Kristi" 
Londone ar “Park Bernet" Niujorke. Nusiųskite jiems čia sau- 
gomų vertybių katalogą - su trumpais aprašais ir, jei įmanoma, 
nuotraukomis. Paprašykite atsiųsti vertintojus. Tai įprastinė 
procedūra. 

- O jūs ar negalėtumėte įvertinti šių dirbinių? - paklausė 
Santosas. 

- Galiu pasakyti apytikslę vertę, bet šiaip jau aš ne eksper- 
tas. 

- Ir visgi jūs talkinate kai kuriems asmenims, prekiaujan- 
tiems meno kūriniais? 

- Taip, man tenka retsykiais pasidarbuoti meno srityje. 
Bet, kartoju, aš ne ekspertas. 

- O tie ekspertai iš “Kristi"'... Tikriausiai jų atvykimas čio- 
nai sukeltų daug triukšmo? 

- Galima tai suorganizuoti ir be nereikalingo triukšmo, - 
paprieštaravo Naidželas. - Tačiau specialistai iš “Kristi"? parei- 
kalaus tiksliai nurodyti šių dirbinių kilmę. Jiems šito reikia su- 
darant katalogus. 

- Taip ir maniau, - pratarė Santosas. - Suprantu, visi san- 
doriai, susiję su šių vertybių pardavimu, turi būti atliekami 
slaptai. 

- Visi stambūs prekybos namai tiesiog iš proto kraustosi 
dėl slaptų sandėrių. 

- Bet jeigu aš paaiškinsiu jiems, su kokia sudėtinga proce- 
dūra teks susidurti, parduodant šiuos lobius, jie gali pradėti 
prieštarauti. Suprantate, misteri Vitonai, niekas neturi žinoti, 
kad aš juos pardavinėju. Juk iš esmės šis lobynas man nepri- 
klauso. Tai visos tautos turtas. Aš tik jo saugotojas, o ne šei- 
mininkas. 

- Bet jūs tikriausiai turite teisę jį parduoti? 

- O, verčiau nekalbėkime apie teises! Tegu tai aiškinasi 
teisininkai. Sakykime taip: aš turiu galimybę visa tai parduo- 
ti, kad galėčiau nupirkti savo tautai ką nors naudingesnio. 
Nauji žvejybiniai laivai mūsų žmonėms labiau reikalingi ne- 
gu senųjų Europos meistrų kūriniai. Šiuolaikinės žemdirbys- 
tės programos jiems svarbesnės už Venecijos stiklo vazas. Ka- 
zino, kuris priviliotų čionai turistus, reikalingesnis už Faber- 
žė kiaušinius stiklinėje spintoje. 

- Puikiai jus suprantu, - burbtelėjo Naidželas. 

- Jeigu paprašyčiau jus parduoti kai ką iš šių daiktų, - tę- 
sė Santosas, - ką jūs darytumėte? 

- Su dokumentais ar be? 

- Tarkime, be dokumentų. Ar tai labai neįprasta? 

- Na, ką jūs! Pas prekiautojus meno dirbiniais kasdien at- 
eina Žmonės su įvairiais daugiau ar mažiau vertingais daiktais. 
Iš kur jie visa tai gauna - niekas nežino. Dauguma prekiauto- 
jų į tokius dalykus žiūri pro pirštus. Aišku, stambios galerijos, 
tokios, kaip “Kristi"', griežtai laikosi įstatymų. 

- O jūs žinote tinkamas galerijas? 

- Keletą žinau, - pasakė Naidželas. - Bet turiu jus įspėti, 
misteri Santosai, kad gautumėte kur kas daugiau, parduodamas 
savo vertybes su dokumentais, įformintais pagal įstatymą. 

- Na, dėl dokumentų gali kilti keblumų, - atsiduso Santo- 
sas. 

- Taip ir maniau, - linktelėjo Naidželas. 

- Suprantate, šitie daiktai - San Isidro valstybės nuosavy- 
bė. Lobynas buvo kaupiamas šimtmečius San Isidro gyventojų 
džiaugsmui. Tiesa, per visus metus jo pažiūrėti ateina nedau- 
giau nei penki dešimt žmonių. Tad mūsų tautai būtų kur kas 
naudingiau parduoti šiuos daiktus ir už gautus pinigus įgy- 
vendinti kokias nors programas, tarnaujančias tautos gerovei, 
sukurti naujas darbo vietas... 

- Be abejonės, - sutiko Naidželas. - Matau, jūs siekiate kil- 
naus tikslo, misteri Santosai. Bet ar galėčiau paklausti - nejau- 
gi ketinate tiesiog išvogti šias vertybes? Nenoriu jūsų kaltin- 
ti, tačiau jūsų ketinimai atrodo gana dviprasmiški... 

- Ne, tai ne vagystė, - paprieštaravo Santosas. - Nors su- 
tinku, kad iš šalies žiūrint toks sandėris gali pasirodyti dvipras- 
miškas. 

- Ir jūs rimtai manote, kad “Alternatyvi seklių agentūra" 
susidomės jūsų pasiūlymu? 

- Rimtai, - linktelėjo Santosas. - Bendraudamas su miste- 
riu Drakonianu susidariau įspūdį, jog jūs - patikimi žmonės ir 
tuo pat metu per daug nesilaikantys įstatymų. 

- O jums neatrodo, kad tai prieštarauja vienas kitam? - pa- 
sidomėjo Naidželas. 

- Tikroji dorovė susideda iš prieštaravimų, - atsakė Santo- 
sas. 

- Labai įdomu... - nutęsė Naidželas. - Leiskite man kiek iš- 
plėsti klausimą. Štai mudu su jumis esame Vyriausybės rū- 
muose. Čia saugomas lobynas. Prie durų budi sargyba. Loby- 
nas, kaip jūs pats prisipažinote, yra ne jūsų. 

- Ne mano, - sutiko Santosas. - Tačiau galiu imti iš čia 
viską, ką noriu. 

- Bet juk tai ir yra vagystė! 

Santosas kreivai šyptelėjo. 

- Šie meno kūriniai - San Isidro tautos nuosavybė. O aš - 
jos prezidentas. 

Naidželas įdėmiai pažvelgė į Santosą. Ar tik jis nejuokau- 
ja? Ne, Santosas nejuokavo. 

- Jūs tikrai prezidentas? - pasitikslino Naidželas. 

- Tikrai, galite neabejoti. 

- Įdomu, kodėl jūs nepaminėjote to savo laiške? 

- Norėjau, kad jūs pirmiau pamatytumėte tai, ką mes čia 
turime. Ir dar norėjau įvertinti jus, kol jūs vertinsite lobyną. Aš 
jumis patenkintas - tikiuosi, jūs manimi taip pat. Gal pratęs- 
kime pokalbį audiencijų menėje prie taurės šerio? 

Naidželas sutiko. Jis karštligiškai svarstė. Galbūt Santosas 
tiesiog pučia jam miglą į akis ir ketina paprasčiausiai apvog- 
ti savo tautą. Antra vertus, Naidželui visgi susidarė įspūdis, 
kad Santosas kalbėjo nuoširdžiai. Pati “nacionalinės vertybės“ 
sąvoka šiuo atveju atrodė kaip kvailas pokštas. Juk tai tas pat, 

kas padovanoti žmogui prabangius rūmus, kuriuose jis dvės 
badu, arba priversti grožėtis nuostabiu peizažu ir tuo pat me- 
tu merdėti iš troškulio. 

- Grįžkime prie lobyno, - pasakė Naidželas. - Jeigu teisin- 
gai supratau, jūs norite paimti dalį daiktų iš čia taip, kad žmo- 
nės nesužinotų, ir parduoti juos pasaulinėje rinkoje. 

- Maždaug taip, - patvirtino Santosas. - Jūs juk supranta- 
te, jog ryžtuosi tokiam žingsniui tautos gerovės vardan. Mes 
- labai maža tauta, majore Vitonai. Mūsų sala garsėja pras- 
čiausiu klimatu visoje Karibų jūroje, o tai, sutikite, abejotina 
šlovė. Neturime nei pramonės, nei gamtinių išteklių. Galbūt 
mano sumanymas jums atrodo ciniškas, majore Vitonai. Bet 
užtikrinu jus, kad devyniasdešimt centų nuo kiekvieno dole- 
rio atiteks mano tautai. 

- O kas tai patikrins? - paklausė Naidželas, ūmai pasijutęs 
nejaukiai. 

- Majore Vitonai, - prabilo Santosas, - aš truputį pasido- 
mėjau jūsų praeitimi. Regis, turėjote problemų Stambule... 

Naidželas įsistebeilijo į Santosą. 

- Po velnių, iš kur jūs žinote? 

- Kažkas susiję su kontrabanda, ar ne? 

Ir tada Naidželas suvokė įklimpęs. Jis ramiai atsitiesė 
krėsle, pasirengęs gintis. Jis niekuomet neprarasdavo pasitikė- 
jimo savimi, bet šįkart padėtis buvo kebli. Po velnių, kaip ne- 
smagu atsidurti pasaulio krašte, kažkokioje Dievo užmirštoje 
saliūkštėje, niūriuose senuose rūmuose, visiškoje šito mizgiaus 
lotynų amerikiečio valdžioje! Ir Naidželas vėl, štai jau kelin- 
tą kartą, pajuto, koks visgi ankštas pasaulis. Ir kaip viskas kar- 
tojasi! Ne, begalybės idėja tikrai klaidinga. Gyvenimas - tai 
pjesė, kurioje aktoriai vaidina, jog nepažįsta vienas kito. O iš 
tikrųjų jie pažįstami nuo gimimo! Ir niekur nuo to nepabėgsi. 
“Aš klaidžiojau Neišmanėlių miesto gatvėmis, ieškodamas 
nors vieno nepažįstamo veido“. Naidželas perskaitė šią frazę 
amerikiečių rašytojo O'Henrio apsakyme ir įsiminė visam gy- 
venimui. 

- Gal jūs ir manaisiais koledžo lankomumo įrašais pasido- 

mėjote? - pasiteiravo Naidželas. - Tikriausiai žinote, kad stu- 
dijavau istoriją? 

- Bet taip ir neapgynėte mokslinio darbo, - užbaigė Santo- 
sas. - Ar nenorėtumėte išklausyti savo šeimyninio gyvenimo 
istorijos? 

- Ne, dėkui, - paskubomis atsisakė Naidželas. - Aš ją ir 
taip neblogai prisimenu. Matyt, kreipėtės į itin veiklią agentū- 
rą, jeigu sugebėjote gauti šiuos duomenis per tokį trumpą lai- 
ką. 

- Jums geriau matyti, kiek ji veikli, - atsakė Santosas. - 
Mes bendradarbiavome su “Alternatyvia seklių agentūra". Juk 
jūs ten dirbate, ar ne, majore Vitonai? 

- Aš jau išėjau į atsargą, tad galite vadinti mane tiesiog 
“misteriu", - burbtelėjo Naidželas. Jis buvo giliai sukrėstas. - 
Nejaugi agentūra atsiuntė jums mano asmens bylą? 

- Na, ką jūs, majore! Sužinoti šiuos faktus ne taip jau sun- 
ku... 

Tai jis taip sako. Bet... Naidželo širdy vėl pabudo senas 
įtarimas, jog meilė visada baigiasi mirtimi. Stambulas... Po 
velnių, kokia nesėkmė! Arba išdavystė... jeigu Hobas iš tiesų 
įdavė jį kapitonui Jarosikui, kaip spėjo Žanas Klodas. Areštas, 
tardymas... Paskui juodu su Žanu Klodu įgrūdo cypėn ir išlei- 
do tik po devynių dienų. Devynios dienos - ne taip jau daug. 
Bet pakankamai, kad jų pavardes įtrauktų į Interpolo duome- 
nų banką. Ir kad paskui Naidželą kratytų ir įtarinėtų kiekvie- 
na pasitaikiusia proga. Galų gale Džordžui teko panaudoti visą 
savo įtaką, kad Naidželo pavardę ištrintų iš kompiuterinių są- 
rašų, nes jį tik suėmė, bet nepateikė jokio kaltinimo ir netei- 
sė. Taigi oficialiame duomenų apie kontrabandininkus banke 
j0 nebuvo. Ir vis dėlto kažkokiu būdu jo pavardė ten įstrigo. 
O su tokia dėme biografijoje jis niekada negaus vizos į JAV, 
niekada negalės pagyventi Niujorke. Naidželas dar niekada ne- 
buvo Niujorke, bet vaizdavosi jį kaip miniatiūrinį šiuolaikinį 
pasaulį, kaip dvidešimt pirmo amžiaus miestą. Aišku, į Vals- 
tijas galima patekti ir neteisėtų keliu, bet visuomet išliktų pa- 
vojus, jog vieną gražią dieną jį suseks ir išgrūs lauk, ir tada su- 

die, Niujorke! Ir viskas dėl Hobo kaltės! Jeigu, žinoma, Ho- 
bas tikrai jį įdavė. Bet kas sako, kad Hobas? 

- Aš tik norėjau iš anksto susipažinti su jumis, kad paskui 
nekiltų nesklandumų, - pasiteisino Santosas. - Na, tai ar sutin- 
kate imtis šio darbo? Suprantama, su sąlyga, jog misteris Dra- 
konianas taip pat dalyvaus. Jeigu didžiai gerbiamas misteris 
Drakonianas atsisakys, mūsų sumanymui gali atsirasti rimtų 
kliūčių. 

- Na, tai ne problema, - pareiškė Naidželas. Jis šypsojosi, 
bet jo mintys buvo visiškai necenzūrinės. “Koks kalės vaikas 
nurodė jam mūsų agentūrą? Ką tokį pažįsta šitas Santosas, kad 
pažįsta ir Hobą, ir mane? Nejaugi Hobas iš tiesų atsiuntė jam 
mano asmens bylą? Kas čia per velniava?" 

Santosas paskyrė jam vieną kambarį. Naidželas paskam- 
bino į Paryžių Žanui Klodui ir paklausė, kaip būtų galima 
įvežti į Prancūziją stambią meno kūrinių partiją, apeinant mui- 
tinę bei imigracijos tarnybą. Žanas Klodas patarė siųsti per 
Šerbūrą: jis ten turi draugų, kurie už atitinkamą atlyginimą 
praleis ką tik nori. 

- Aš tik atrinksiu tai, ką galima parduoti, - pasakė Naidže- 
las Santosui. - Pakavimu ir pervežimu tegu užsiima jūsų Žmo- 
nės. | 

- Puiku! 

- O jūsų insinuacijos manęs nejaudina, - pridūrė Naidže- 
las. - Nebuvo jokio reikalo mane gąsdinti. Aš persiųsiu jūsų 
prekes į Paryžių ir pervesiu jums pinigus, išskaičiavęs dešimt 
procentų - užmokestį tarpininkui. Tai yra agentūrai. 

- Visiškai sutinku, - pasakė Santosas. - Beje, turiu dar vie- 
ną pasiūlymą, kuris gali jus sudominti. Reikia padėti vienai or- 
ganizacijai įsigyti meno kūrinių. Europos meistrų tapybos dar- 
bų. Bet tam jūs turėsite tučtuojau grįžti į Londoną. 

- Jokių problemų, - sutiko Naidželas. - Pasakokite. 


4 skyrius 


Išėjęs iš Lornė, Hobas metro nuvažiavo iki Berlingemo 
prekyvietės Vestende ir susirado ten Posonbio galeriją. Gale- 
rija buvo itin prašmatni. Poliruotas medis, neryškus apšvieti- 
mas ir paveikslai - nebūtinai geri, bet, be abejo, brangūs. Vi- 
sur pristatyta didžiulių krištolinių peleninių, bet jos taip Žvil- 
gėjo, kad Hobas nė už ką nebūtų drįsęs teršti jų niekingomis 
nuorūkomis. Derekas Posonbis buvo vidutinio ūgio, apkūnus, 
papūtžandis, su apvaliais akiniais auksiniais rėmeliais. Jis vil- 
kėjo kostiumą, pasiūtą pagal karaliaus Eduardo laikų madą - 
pilką su kukliais dryželiais. Ant kojų puikavosi iki žvilgesio 
nušveisti juodi odiniai batai. Retėjantys plaukai sušukuoti į 
viršų taip, kad pridengtų plikę. Galbūt Derekas mėgino kom- 
pensuoti plaukų stygių viršugalvyje želdindamas vešlias žan- 
denas. O jos darė jo apvalų rausvą veidą panašų į kiaušinį, gu- 
lintį lizde iš plaukų. Iš pažiūros Derekas atrodė toks naivus ir 
paprastas - tarytum žvirbliukas, ieškantis trupinėlių. Tykus, 
doras džentelmenas. Toks įvaizdis labai naudingas prekiaujant 
kūriniais, kai naivi veido išraiška ir drovus elgesys gali duoti 
nemažą pelną. 

- O kam jums Naidželas? - pasidomėjo Derekas, atsakyda- 
mas į Hobo klausimą. 

- Turiu jam darbo, - paaiškino Hobas. - Mūsų agentūrai 
reikalingi jo talentai. 

- Jis gali ir nepriimti jūsų pasiūlymo, - įspėjo Derekas. - 
Juk pažįstate Naidželą: jei turės kišenėje dvidešimt svarų, ne- 
norės nė girdėti apie jokį darbą, kol pinigai neišsibaigs. Gėlių 
vaikas, paskutinysis hipis! 

- Pastaruoju metu jis dirbo pas jus? - paklausė Hobas. 

- Taip, pardavinėjo kai ką mūsų vardu, - atsainiai atsakė 
Derekas. 

- Kiek Žinau, visai neseniai jis prasuko keletą stambių san- 

dėrių, atnešusių jam nemažą pelną, - neatlyžo Hobas. 

- Taip, bet tai visiškai konfidenciali informacija. Verslo 
paslaptis, taip sakant. 

- Paklausykite, - pareiškė Hobas, - man tikrai būtina Žinoti, 
kas įvyko. Bijau, kad Naidželas įklimpo į nemalonią istoriją, 
kuria susidomėjo prancūzų policija. Aš tiriu bylą jos prašymu. 

Derekui tai nepatiko. Jis, aišku, gyrėsi savo profesionalu- 
mu, bet iš tiesų buvo toks pat naivuolis, kaip ir pusė jo kole- 
gų londoniečių. Hobo akimis žiūrint, nemaloni liaudis, tačiau 
Derekas buvo vienas iš geriausiųjų. Reikia pripažinti, jis iš tie- 
sų nusimanė apie dailę, ypač apie keturioliktojo amžiaus pran- 
cūzų ir olandų tapytojus - nors vargu ar daug jų darbų matė. 
Derekas buvo nemažiau sąžiningas už bet kurį iš savo kolegų. 
Juk meno kūrinio vertė daugeliu atvejų yra subjektyvi, ir par- 
davėjas turi teisę paprašyti už jį tiek, kiek nori. Derekas neno- 
rėjo pasakoti apie savo verslo reikalus, bet, antra vertus, jam 
be galo knietėjo pakalbėti apie tai. Juk šitie prekeiviai tarpu- 
savyje šneka vien apie savo reikalus, susirenka kavinėje “Esk- 
vair" Kingsroude ir giriasi sėkmingais sandėriais. Neperdėsi- 
me sakydami, jog Londono meno pasaulyje bet kuris slaptas 
sandėris labai greitai tampa nebeslaptas. Plepių kūmučių mi- 
nia. Todėl Hobui nereikėjo ilgai įkalbinėti Dereką iškloti vi- 
są istoriją. O sykį prasižiojęs galerijos savininkas taip įsijau- 
tė, kad net išsikvietė į kabinetą jaunąjį Kristoferį, Naidželo su- 
daryto amžiaus sandėrio liudininką. Kristoferis pradėjo savo 
pasakojimą, ir tylą trikdė tik ventiliatorių ūžimas bei Dereko 
komentarai. 


*** 


- Aš noriu nusipirkti paveikslų, - pareiškė tamsiaplaukis 
lotynų amerikietis. - Mano pavardė Arankė. 

Tai buvo tamsaus gymio, vidutinio ūgio kresnas vyriškis 
su sportine amerikietiško pasiuvimo striuke iš kupranugario 

vilnos. Toji striukė tikriausiai kainavo daugiau negu jo lėktuvo 
bilietas pirmąja klase iš Karakoso. Posonbio galerijos darbuo- 
tojai netgi ne iš karto įžiūrėjo patį senjorą Arankę, kadangi jų 
žvilgsnius prikaustė striukė. Pastaroji buvo ypatinga dar ir tuo, 
kad ją galima buvo laikyti vienu iš pirmųjų vyrų aprangos pa- 
vyzdžių, mirgančių alyviniais, rožiniais, gelsvais bei rudais at- 
spalviais. Tokio spalvų derinio Londone niekas neregėjo nuo 
Siuvėjo Tomo laikų - pastarasis minimas neseniai aptiktame 
Čoserio “Kenterberio sakmių" fragmente. 

O juk pats senjoras Arankė buvo vertas nė kiek nemažiau 
dėmesio negu jo striukė. Visų pirma striukė visgi priklausė 
jam, vadinasi, jam buvo prieinamos aukštosios mados naujie- 
nos. Be to, plačią niūrią Arankės fizionomiją puošė plonyčiai 
ūsiukai. Jo batai buvo pasiūti iš nykstančios reptilijų rūšies 
odos. Ant rankos virš suplotų krumplių žaižaravo smaragdas. 
Ir apskritai senjoras Arankė įnešė į tamsią rafinuotą paveiks- 
lų galeriją gaivų vulgarumo dvelksmą. 

Pirmieji lankytojo žodžiai, adresuoti jaunam nervingam 
tarnautojui, pasidomėjusiam, ko jam reikia, buvo šie: 

- Aš noriu nusipirkti paveikslų. 

- Prašau, sere, - atsakė Kristoferis. - Kokių paveikslų, se- 
re"? 

- Tai neturi reikšmės. Man reikia penkiasdešimt penkių 
jardų paveikslų. 

Kristoferiui taip atvipo apatinis žandikaulis, kad joks teat- 
ro komikas nebūtų to pakartojęs. 

- Bijau, sere, kad čia, Posonbio galerijoje, paveikslai ne- 
parduodami jardais. 

- Kokia prasme? - nustebo Arankė. 

- Suprantate, sere, paveikslai - tai meno kūriniai, todėl... 

Ir tada pasirodė Naidželas. Jis ką tik grįžo iš San Isidro ir 
tiesiai iš oro uosto atvažiavo į galeriją. Numetė savo lengvą la- 
gaminėlį prie durų ir didingai įžengė vidun. 

- Galite eiti, Kristoferi, - paliepė Naidželas. - Aš pats pasi- 

kalbėsiu su senjoru Aranke. 

- Gerai, sere, - skubiai sutiko Kristoferis. - Ačiū, sere, - 
pridūrė jis, tik dabar suvokęs, kad vos nesužlugdė sandėrio, o 
už tai jį tikrai galėjo išmesti iš darbo. 

- Senjoras Arankė? - pasitikslino Naidželas. - Atleiskite, 
kad užtrukau. Mano lėktuvas ką tik atvyko. Pageidausite ka- 
vos? 

Naidželas nusivedė Arankę į Dereko kabinetą. Patogiai pa- 
sodino svečią. Laimei, Dereko portveinas, išlaikytas trisdešimt 
metų, buvo įprastoje vietoje, o ir Havanos cigarų dėžė gulėjo 
ten, kur ir turėjo gulėti. Nusiuntęs Kristoferį atnešti kavos, 
Naidželas pastūmėjo svečiui didelę itališką keraminę peleni- 
nę. 

- O dabar, sere, - pradėjo Naidželas, - pereikime prie rei- 
kalo. Misteris Santosas pasakė man tik tiek, kad jums skubiai 
reikalinga didelė tapybos darbų partija. Smulkiau neaiškino. 
Ar negalėčiau sužinoti, ko būtent jums reikia? 

- Gerai, kad iškart čiumpate jautį už ragų, - pagyrė Aran- 
kė. - Man reikia lygiai penkiasdešimt penkių jardų paveikslų 
mano naujajam viešbučiui. Ir skubiai! - Jis valdingai mostelėjo 
ranka. 

- Puiku! - apsidžiaugė Naidželas. - Leiskite pasitikslinti. 
Jums reikia penkiasdešimt penkių tiesinių metrų paveikslų ar 
tiek paveikslų, kad jų bendras plotas sudarytų penkiasdešimt 
penkis jardus? 

- Ne, tiesinių metrų, - pasakė Arankė. - Suprantate, ten yra 
penkiasdešimt penkių jardų ilgio koridorius, ir man reikia pa- 
kabinti jame paveikslus. Ne visai vieną prie kito, bet taip, kad 
tarp jų liktų apie porą colių. Kiek man prireiks paveikslų, kad 
užpildyčiau penkiasdešimt penkis koridoriaus jardus? 

- Na, žiūrint, kaip kabinsite, - išmintingai pareiškė Naidže- 
las. - Jums, be abejo, reikalingi paveikslai su rėmais? 

- Žinoma. | 

Naidželas suraitė kažkokią beprasmę kryputę bloknote, 

gulėjusiame ant Dereko stalo. 

- Ir taip, kad jie nesiliestų, o kabėtų tam tikru atstumu vie- 
nas nuo kito? 

- Na, taip, per keletą colių, - patvirtino Arankė. - Manau, 
taip bus geriau. Nors jums geriau matyti, aš ne specialistas. 

- Užtat turite gerą intuiciją, - pagyrė Naidželas. - Ką gi, pa- 
skaičiuokime. 

Jis paėmė pieštuką, bloknotą ir ėmė susikaupęs skaičiuo- 
ti: 

- Tarkime, kiekviename jarde kabės po vieną drobę, ne- 
daugiau kaip dviejų pėdų pločio. Tai leis iškabinti jas tam tik- 
ru atstumu viena nuo kitos. Taigi iš viso reikės apytiksliai pen- 
kiasdešimt penkių paveikslų. Nors, manau, vertėtų paimti dar 
kelis viršaus, kad tikrai užtektų. 

- Penkiasdešimt penki paveikslai penkiasdešimt penkiuo- 
se jarduose... Taip, skamba logiškai, - sutiko Arankė. 

Naidželas užsirašė apskaičiavimų rezultatą. 

- Jūs įsitikinęs, kad koridoriaus ilgis yra lygiai penkiasde- 
šimt penki jardai? Antraip bus apmaudu, jeigu nusivešite pa- 
veikslus Amerikon, 0 jų staiga pritrūks! 

- Lygiai penkiasdešimt penki jardai, - užtikrino jį Arankė. 
- Aš Jį pats išmatavau žingsniais. O paveikslus vešiu ne Ame- 
rikon, 0 į savo naująjį viešbutį Ibicoje. 

Naidželas kilstelėjo antakius, bet nieko nepasakė. 

- O jūs skaičiuojate abi koridoriaus puses? 

Arankė pliaukštelėjo sau per kaktą ir ištarė ispanišką 
keiksmažodį, išėjusį iš apyvartos dar tada, kai Simonas Boli- 
varas tik šlapino vystyklus. 

- Velniai rautų, visai užmiršau, kad paveikslus reikia ka- 
binti ant abiejų sienų! O jūsų smegeninė tikrai netuščia, sen- 
jore. 

Naidželas padėkojo už komplimentą pačiais įmantriausiais 
ispaniškais posakiais. Paskui grįžo prie reikalo. 

- O ar į šitą skaičių įeina paveikslai atskiruose numeriuo- 
se? 

- Carrambola! Apie tai irgi užmiršau. Viešbutyje du šimtai 
dvylika numerių. Kiekviename numeryje reikia pakabinti po 
du paveikslus - miegamajame ir svetainėje. 

- Taip, mažiausiai po du, - pritarė Naidželas. - Gerai, va- 
dinasi, reikės keturių šimtų dvidešimt keturių paveikslų į nu- 
merius. Teisingai? 

Arankė linktelėjo. 

- Tuomet iš viso bus penki šimtai trisdešimt keturi pa- 
veikslai. Jeigu, žinoma, jie bus neplatesni nei dviejų pėdų. 

- Ir kiek man tai kainuos? 

- Na, tai priklausys nuo pačių paveikslų, senjore Aranke. 
Manau, jūs žinote, kad paveikslų kainos gali būti labai skirtin- 
gos? 

- Žinau, žinau, - užtikrino jį Arankė. - Ir dar žinau, kad už 
dešimt dvidešimt dolerių galima nusipirkti kopiją su rėmais, ir 
tokią, kad neatskirsi nuo originalo. Mačiau tokias Karakaso 
įstaigose. Bet man šito nereikia. Neketinu vaidinti menų žino- 
vą, bet turiu savų reikalavimų. Aš noriu, kad visi tie paveiks- 
lai būtų originalūs Europos meistrų darbai - tapytojų, paminėtų 
bent dviejose rimtose knygose apie meną. Nebūtinai garsių, 
bet pripažintų - ar kaip ten jūs vadinate antrojo ešelono daili- 
ninkus? Mano naujajame viešbutyje viskas turi būti kaip rei- 
kiant. Ir dar kad visi darbai būtų su dokumentais, kuriuos būtų 
galima pakišti panosėn visiems, kurie suabejos. 

- Protingas sprendimas. Juk ekspertams mokama už tai, 
kad jie visada teisūs. 

- Aš pasirengęs užmokėti už viską penkiasdešimt tūkstan- 
čių dolerių - aišku, jeigu paveikslai man patiks. 

Naidželas linktelėjo 1r ryžosi surizikuoti. 

- Tiesą sakant, bijau, kad šito bus mažoka. 

Arankė susiraukė. 

- Neketinu sėdėti čia ir derėtis kaip kaimietis turguje! Su- 
tinku mokėti iki šimto tūkstančių, bet nė cento daugiau! Ir pa- 
veikslai turi būti nedelsiant persiųsti į mano viešbutį Ibicoje. 

Ten aš juos peržiūrėsiu. Jeigu nuspręsiu, kad tinka, iškart už- 
mokėsiu. 

- O jeigu ne? 

- Na, tada parsigabensite juos atgal į Londoną. 

Naidželas palingavo galvą. 

- Suprantate, jeigu jūs atsisakysite juos nupirkti, tai mūsų 
paveikslai bus ilgam paimti iš galerijos, o juk per tą laiką juos 
galėtų nupirkti kažkas kitas. Be to, mums teks apmokėti drau- 
dimą, pervežimą ir taip toliau. 

- Gerai, - sutiko Arankė, - padėsiu į depozitą du tūkstan- 
čius dolerių. Jei norite, galiu du tūkstančius svarų. Jeigu atsi- 
sakysiu paimti paveikslus, tie pinigai padengs jūsų išlaidas. 

- Na, tuomet sutarta, - pasakė Naidželas. 

Europoje, įskaitant ir Angliją, pilna aliejumi nutepliotų 
drobių, kurių autorių pavardes galima rasti bent dviejuose ka- 
taloguose, esančiuose Posonbio galerijoje. Šių terlionių gali- 
ma įsigyti už dešimt svarų ir daugiau - bet paprastai ne daug 
daugiau. Tad sandėris turėjo atnešti Posonbio galerijai didžiulį 
pelną. 

Arankė atsistojo. 

- Misteri Vitonai, jumyse yra kai kas, kas išduoda jus 
esant kariškį. 

Naidželas kukliai šyptelėjo. 

- Ką, nejaugi vis dar pastebima? Bet tai jau nieko nereiš- 
kia. Aš jau seniai išėjau į atsargą. 

- Ir visgi jaučiu jumyse giminingą sielą. Ar negalėtumėte 
jūs pats atrinkti man paveikslus?.. 

- Mielai! - sutiko Naidželas. Jis kaip tik buvo nusižiūrėjęs 
keletą Gliukų, kurie ėjo po penkiolika svarų už kvadratinį jar- 
dą, 1r porą Mejerberių - dar pigesnių. Tiesa, tikrieji Gliukas ir 
Mejerberis buvo ne dailininkai, o kompozitoriai, bet tai ne taip 
jau svarbu. 

- ... Ir pats atgabenti juos į Ibicą bei iškabinti? Aš jumis 
pasitikiu. 

Pastarąją frazę Naidželas girdėdavo dažnokai. Žmonės juo 
pasitikėjo. Ir, reikia pasakyti, jis beveik visada pateisindavo jų 
pasitikėjimą. Juk iš jo sudaryto sandėrio su Santosu agentūra 
ir Hobas gaus krūvą pinigų - tai kas gi čia blogo, jeigu jis at- 
signybs ir sau kąsnelį? 


**xk 


- O paskui? - paklausė Hobas. 

- O paskui jis išvyko su paveikslais į Ibicą, - pasakė De- 
rekas. Mes supakavome juos į dėžes, tada Naidželas su visu 
kroviniu nuvažiavo į Sauthemptoną ir persėdo į garlaivį, plau- 
kiantį į Bilbao per Gibraltarą, o iš ten į Ibicą. Tikriausiai šiuo 
metu jie jau bus atvykę. Suprantama, viskas atlikta griežtai lai- 
kantis įstatymų. Mes pasikliovėme sėkme. Nežinia, kokie iš 
tiesų to Arankės planai. Naidželui reikėjo paimti pinigus iš 
anksto. Jeigų tai būtų buvę įmanoma. Mes vos neatšaukėme 
sandėrio - labai jau rizikingas. Bet Naidželas užtikrino mus, 
kad susidoros, ir mes išsiuntėme jį su paveikslais. Teisingai, 
Kristoferi? 

- Visiškai teisingai, sere, - patvirtino jaunuolis, nusibrauk- 
damas nuo kaktos šviesių plaukų sruogą. - Jis netgi išsireika- 
lavo naujo garderobo! 

- Jeigu Naidželas staiga pasirodytų, kur jam jūsų ieškoti? 
- paklausė Derekas. 

Hobą vėl užliejo neviltis - būsena, į kurią jį dažnai įstum- 
davo Naidželas. Antra vertus, atrodo, kad agentūra pagaliau iš- 
bris iš finansinės krizės. Hobui beliko tikėtis, kad Naidželas 
supranta, ką daro. Juk galėjo ir nesuprasti - jam dažnai taip nu- 
tikdavo. Hobas paliko Derekui savo bičiulio Lornė adresą bei 
telefoną ir išėjo. 

Buvo maždaug trečia popiet. Važiuoti pas Džordžą anks- 
toka. Ką veikia bylą tiriantis seklys, kai jam nėra kas veikti? 
Hobas nuėjo į Pikadilį žiūrėti amerikietiško detektyvo. Filme 
buvo labai daug veiksmo - gaudynių, muštynių ir šaudymo, - 
o jame vaidinantys aktoriai Hobui pasirodė lyg ir pažįstami, 

tik jis niekaip negalėjo prisiminti, kur juos matė. Seklys, pa- 
grindinis f1lmo veikėjas, turėjo begalę nemalonumų dėl to, jog 
kas kartą, kai tik būdavo beatskleidžiąs paslaptį, jam ant kaklo 
kardavosi eilinė moteris. Hobas neturėdavo problemų dėl mo- 
terų - bent jau tokio pobūdžio. Bet užtat ir šaudė į jį kur kas 
rečiau negu į filmo herojų. O visais kitais atvejais juosta bu- 
vo gana artima tikrovei. 

Kai filmas pasibaigė, buvo jau pats laikas važiuoti pas 
Džordžą. 


5 skyrius 


Fridmer Bertono miestelis buvo Bekingemšyre, už ketu- 
riasdešimties mylių į šiaurę nuo Londono. Ganėtinai mielas 
miestelis. Tačiau Hobas atvažiavo čionai ne grožėtis vietos 
įžymybėmis. Jam reikėjo pasikalbėti su Džordžu Vitonu. 

Džordžas Vitonas buvo jaunesnysis Naidželo brolis, dir- 
bantis kažkokiame žvalgybos skyriuje. Naidželas beveik nie- 
ko nepasakojo apie Džordžą, tik skundėsi, kad tas nesugeba 
užmegzti padoraus romano - o tai, Naidželo požiūriu, buvo pa- 
grindinis žmogaus gyvenimo tikslas. Nors jo paties pasiekimai 
šioje srityje buvo mažų mažiausiai abejotini. 

Pastaruosius septynerius metus Džordžas palaikė ryšius su 
Emile, savo kaimyne iš Fridmer Bertono. Emilė gyveno su 
motina, nesikeliančia iš patalo, gretimame dviejų galų name 
Lankašyr Rou gatvėje. Džordžo namas, atitekęs jam testa- 
mentu, nebuvo itin patogus. Jis įsikūrė ten tik todėl, kad iš 
Fridmer Bertono buvo patogu važinėti į Gynybos ministeriją, 
neseniai persikėlusią į naują pastatą šiaurinėje Londono daly- 
je. | 

Emilė buvo gana graži, tik blankoka, rengėsi prabangiai, 
bet dažniausiai neskoningai, buvo kvatoklė, bet anaiptol ne 
kvailė, ir turėjo gerą humoro jausmą. Ji dirbo oro transporto 
ministerijoje. Ir garbintojų turėjo - ne itin įkyrių, bet gana daž- 
nai skiriančių jai pasimatymus. Pasitaikė vienas mėnuo, kai 
Emilė keturis kartus pietavo amerikietiškame salūne “Pasku- 
tinysis šansas" Gloster Roud gatvėje, netoli Old Bromptono, 
ir kas kartą su kitu jaunuoliu. Tik nežinia, kokią nuomonę ji 
susidarė apie gana abejotinus meksikietiškus blynelius, firminį 
šios plačiai išreklamuotos - amerikiečių maniera - prašmatnios 
užeigos patiekalą. 

Bet Emilė anaiptol nebuvo pasileidėlė. Žmonės vadino ją 
išmintinga. Ir dar ji turėjo įprotį nervingai įtraukti galvą į pe- 


120 


čius, jeigu kas netikėtai ją pašaukdavo - tai buvo susiję su ne- 
maloniu įvykiu, nutikusiu Emilei Škotijoje, kai jai buvo vie- 
nuolika metų. Keista istorija. Tačiau su mūsų pasakojimu ji 
neturi nieko bendro, nes Hobas važiavo ne pas Emilę, o pas 
Džordžą. 

Džordžas kapstėsi sode. Jo sklype mažai kas augo: iš da- 
lies dėl medžių, kurių nukirsti jis negalėjo, nes visos liepos 
miestelyje buvo suskaičiuotos ir budriai saugomos, iš dalies 
dėl to, jog saulė, ir taip retai pasirodanti tuose kraštuose, dėl 
kažkokių jai vienai težinomų priežasčių skubiai nerdavo už de- 
besų kas kartą, kai jos spinduliai galėdavo apšviesti “Songvei- 
zą" - taip pakrikštijo Džordžo sodybą paskutinysis kunigas iš 
Mažojo Kenmoro, kaimelio, esančio už keturių mylių nuo 
Fridmer Bertono. 

Nedidelis vieno aukšto namukas buvo pastatytas pagal se- 
nas tų kraštų tradicijas - su aukštu stogu, dengtu nendrėmis, 
perrištomis šiaudų pluošteliais. Šiais laikais stogų dengimo 
nendrėmis menas Anglijoje beveik užmirštas: kaimo bernio- 
kams labiau maga pasprukti į Londoną ir tapti roko muzikan- 
tais, negu mokytis be galo nuobodaus ir menkai apmokamo 
senovinio amato. Tad po kokios dešimties metų nendriniai sto- 
gai, ko gero, išliks tik vietinių gyventojų atmintyje. Paskutinia- 
jam šio amato meistrui Rufui Blekhinui buvo jau aštuoniasde- 
šimt penkeri, ir jis seniai nebesikėlė iš patalo - pasigailėk, 
Viešpatie, to seno keistuolio. Džordžą liūdino tradicinių amatų 
nykimas. Šiaip jau jis buvo jautrus žmogus, tik pernelyg kom- 
pleksuotas, kad išdrįstų parodyti savo jausmus. Tačiau nepai- 
sant visų Džordžo pastangų išlaikyti išorinį santūrumą, kartais 
skausminga grimasa išduodavo jo jausmus - kai įvykdavo kas 
nors, kas giliai jį užkabindavo. Ir būtent todėl, kad paprastai 
Džordžo veidas būdavo akmeninis, šie silpni jausmų pasireiš- 
kimai ypač krisdavo į akis parodydami, kaip visgi stipriai jis 
pergyvena širdyje. Tikriausiai Džordžas ir pats tai suvokė, to- 
dėl ir buvo toks įsitempęs, kai pasitiko Hobą prie savo name- 
lio durų. 

- Ą-a... hm... sveiki, kaip laikotės? Jūs tikriausiai Hobas, 

Naidželo draugas? Pamenu, buvome susitikę per mano motu- 
šės gimtadienį prieš kokius penkerius metus. 

- Tikrai taip, - sutiko Hobas. - Mano buvo labai malonu 
susipažinti tiek su jumis, tiek su jūsų motuše. Kieta senutė - 
atleiskite už amerikietišką žodelį, bet ji iš tiesų kieta. 

- Nieko tokio. Prašau užeiti. Ar norite arbatos? O gal 
alaus? Arba ko nors stipresnio? Džino? 

- Mielai išgerčiau arbatos, - sutiko Hobas. Nors jam labiau 
norėjosi kavos. Tiesa, daugelyje anglų namų visgi galima rasti 
kavos. Ir restoranuose, suprantama, jos irgi gali gauti. Resto- 
rane tau patieks ką tik nori, kad tik tai duotų pelną. Bet toji 
“kava" dažniausiai būna tirpi. Anglai stebėtinai greitai pamėgo 
tirpią kavą - o tai šiek tiek prieštarauja plačiai paplitusiai nuo- 
monei apie jų protą ir gerą skonį. Bet verčiau nenukrypkime 
nuo temos. 

Džordžas nusivedė Hobą vidun. Jie atsidūrė mažoje tam- 
sioje svetainėje, užgriozdintoje staliukais su porcelianinėmis 
katytėmis bei įvairiomis senienomis, vaidinančiomis kėdes, 
kušetes, šezlongus bei kitokius baldus. Žodžiu, mielas, tipiš- 
kai angliškas kambariukas. Tai buvo pirmoji mintis, atėjusi 
Hobui į galvą. Tipiškai anglišką stilių pabrėžė ir pats šeiminin- 
kas, aukštas, liesas, kiek pakumpęs, taip pat gudria apvalia 
akute pro langą žvilgčiojantis varnėnas, neišvengiamas bet ku- 
rio angliško sodelio gyventojas, ir židinyje plevenanti dirbti- 
nė liepsna - o gal ir tikra, pabandyk atskirti. Džordžas nusive- 
dė Hobą į virtuvėlę - dryžuotos užuolaidėlės, alaus puodeliai 
su linksmais storuliais vietoje ąselių ir kitokie rakandai, būdin- 
gi tipiškai anglų virtuvei, - užkaitė virdulį ir pasiruošė visa, 
kas reikalinga, norint užplikyti puodelį, tiksliau, du puodelius 
angliškos arbatos. 

Džordžas buvo neblogas Žmogus, tik neturėjo vidinės ki- 
birkštėlės kaip Naidželas. Ir visgi giminiškas panašumas iškart 
krito į akis. Kaip ir dauguma mūsų, abu broliai buvo šiek tiek 
nušokę nuo proto. Misis Viton, jų motušė, taip pat buvo kvaiš- 
telėjusi, bet kitaip: ji pasižymėjo tokiu valdingumu, kad jos 
nuolat prašydavo pasisakyti per susirinkimus moterų klubuo- 

se ar bibliotekose apie “tvirtų įsitikinimų svarbą mūsų laikais, 
kada išsigimsta visos dorovinės vertybės". 

- Jau ir pats ketinau susisiekti su jumis, Hobai. Norėjau 
paklausti Naidželo jūsų adreso, bet ilgokai negalėjau jo rasti. 

- Žinau, - pasakė Hobas. - Tikėjausi, kad jūs man patarsite, 
kur jį rasti. 

- O Viešpatie! O aš tikėjausi sužinoti tai iš jūsų! Grietinė- 
lės ar citrinos? 

- Ir viena, ir kita, - atsakė Hobas. - Ne, ne, palaukite! Aš 
tiesiog užsigalvojau. 

- Aš taip ir supratau, - linktelėjo Džordžas mandagiai šyp- 
sodamasis. 

Jis užplikė arbatą. Virdulys užvirė stebėtinai greitai paties 
Džordžo įtaisyto patobulinimo dėka. Mat jis laisvalaikiu vis ką 
nors meistraudavo, tik būdamas be galo drovus niekaip nesi- 
ryžo užpatentuoti savo išradimų. Hobas įsidėjo cukraus ir pa- 
ėmė citrinos griežinėlį - arbatą su grietinėle jis nelabai mėgo. 

Kadangi Džordžas domėjosi jo veikla, be to, jaudinosi dėl 
brolio, Hobas papasakojo jam, kuo pastaruoju metu užsiima 
“Alternatyvi seklių agentūra". Papasakojo apie Stenlio Baue- 
rio nužudymą Paryžiuje, apie vyriškį su smaragdiniu žiedų, 
apie tai, kaip jis pats Ibicoje ieškojo Žmogaus, kuris galėjo 
paskutinis matyti Stenlį, apie "įspėjimą", gautą iš lotynų ame- 
rikiečių banditų, apie stambų čekį, atsiųstą Žano Klodo be jo- 
kių paaiškinimų, apie tai, kaip nuo to laiko jis mėgino susi- 
siekti su Žanu Klodu arba su Naidželu, bet negalėjo rasti nei 
vieno, nei kito, apie savo atvykimą į Londoną ir ketinimą su- 
sitikti su Anabele. 

Džordžas paskutinįkart matė brolį prieš pusantro mėnesio. 
Tuo metu Naidželas skendėjo neviltyje. Tai buvo suprantama, 
kadangi 19 Džordžas, ir Hobas žinojo, kad Naidželas labai 
krimtosi praradęs pinigus, investuotus į Mauritanijos ginklus. 
Be to, Džordžas, kaip ir pusė Londono, žinojo, jog visai nese- 
niai Naidželas sėkmingai iškišo visą partiją vidutiniškų, bet vi- 
siškai originalių Europos tapytojų drobių, nepasižyminčių nei 
ypatingu atlikimo meistriškumu, nei grožiu, nei garsiais auto- 

rių vardais. Paveikslus jis pardavė jokio supratimo apie meną 
neturinčiam, bet šiaip gana sumaniam narkotikų prekeiviui iš 
Venesuelos, kuriam šiuo atveju verslininko nuojauta nepadė- 
jo. Kas įvyko po to - nežinia. Naidželas grįžo į Ibicą - tai 
Džordžas tiksliai žinojo, kadangi prieš keletą dienų brolis 
skambino jam iš Briuselio. “Atleisk, seni, dabar neturiu laiko 
kalbėti. Perduok mamytei, kad į jos gimtadienį aš būtinai at- 
vyksiu ir kad turiu jai puikią dovaną. Netrukus pasimatysime!"' 

- O paskui? - paklausė Hobas. 

- Paskui - jokios Žinios, - atsakė Džordžas ir kiek padve- 
jojęs pridūrė: - Hobai, neįsižeiskite, bet noriu duoti jums vieną 
patarimą. Žinau, kad tai ne mano reikalas ir kad labai įžūlu ši- 
taip kišti savo trigrašį, bet aš dirbu vyriausybėje, ir manąjį sky- 
rių, kad ir koks jis nereikšmingas, kartais pasiekia informacija 
apie tai, kas vyksta pasaulyje. Hobai, sprendžiant iš to, ką pa- 
sakojate, jūs pernelyg toli nuėjote. Tas reikalas su “soma" tik- 
rai rimtas ir labai pavojingas. Maldauju, būkite atsargus! 

- Stengiuos! - šyptelėjo Hobas. - Dabar mane labiausiai 
neramina Naidželo vaidmuo šiame reikale. Regis, jis dirba tam 
pačiam žmogui, kurį aš įtariu nužudžius Stenlį Bauerį. Ir, at- 
rodo, neturi nė menkiausio supratimo, kas iš tiesų vyksta. 

- Tai ir man neduoda ramybės, - prisipažino Džordžas. - 
Dabar dar uoliau imsiuos ieškoti Naidželo. Jeigu susisieksite 
su juo arba jeigu jis jums paskambins, prašau pranešti man, 
gerai? Ir jeigu gausite kokių nors žinių iš Žano Klodo, taip pat 
pasakykite man. 

Hobas prižadėjo Džordžui informuoti jį apie tolesnę įvy- 
kių eigą ir išėjo. 

Hobui pasišalinus, Džordžas paskambino savo viršininkui 
specialiu telefonu, rezervuotu skubiems skambučiams. Telefo- 
nas - net keista! - veikė, ir Džordžas iškart prisiskambino. Jis 
įsivaizdavo ilgą patalpą su žemomis lubomis, apšviestą dienos 
šviesos lempomis, pertvaromis padalintą į daugelį kabinetukų 
ir skyrelių. Viršininkai sėdėjo balkone. Ten turėjo būti ir jo še- 
fas. 

- Na, kas čia dar? - pasigirdo nepatenkintas šefo balsas. 


124 


- Tai aš, - atsiliepė Džordžas Vitonas, atsargus kaip visa- 
da. 

- A-a. Tas, apie kurį galvoju? 

- Tikriausiai. 

- Džordžas? 

- Prašyčiau neminėti mano vardo telefonu. 

- Ši linija visiškai patikima. 

- Patikimų linijų nebūna. 

- Na, gal ir taip, - burbtelėjo šefas. - Gerai, jeigu nenori- 
te su manimi kalbėti, kodėl skambinate? 

- Noriu, noriu, - skubiai tarstelėjo Džordžas. - Tikriausiai 
aš kaip visada pernelyg atsargus. - Jis atsikosėjo. - Sere, skam- 
binu dėl tos “somos", kuria užsiima mūsiškis Perspektyvų sky- 
rius. Ar gavote paskutinius duomenis iš Niujorko ir Paryžiaus, 
kuriuos jums išsiunčiau? 

- Taip, žinoma. Velniškai įdomu. Turėsime omeny. O ką, 
yra daugiau naujienų? 

- Yra. “Somos" pardavėjai artimiausiu metu rengia stam- 
baus masto operaciją. Paaiškėjo, kad į šį reikalą įsipainioję dar 
keletas asmenų, nors ir netiesiogiai. 

- Ir kam jūs visa tai man pasakojate? Galėtumėte tiesiog 
paminėti savaitinėje ataskaitoje. 

- Žinau, sere. Bet šiuo atveju manau esant būtina imtis 
skubių veiksmų. 

- Ką jūs čia kalbate, Džordžai? Juk puikiai Žinote, jog mū- 
siškis Perspektyvų skyrius užsiima vien tik informacijos rin- 
kimu ir konsultacijomis. Instrukcijos kategoriškai draudžia 
mums bet kokį įsikišimą į įvykių eigą. 

- Suprantu, sere. Jei pamenate, aš pats padėjau sudaryti pa- 
grindinius instrukcijų teiginius. Antraip vyriausybė būtų visai 
uždraudusi mums veikti. 

- Na, tai ko gi jūs norite? 

- Šiuo momentu padėtis kiek kita. Prekyba “soma"' rimtai 
įsibėgėjo. 

- Ką gi, Manau, jūs galite asmeniškai pranešti tai atitinka- 
moms policijos instancijoms. 

- Ne, sere. Aš noriu veikti tiesiogiai. 

- Tiesiogiai? Džordžai, jūs iš proto išsikraustėte! 

- Tikiuosi, kad ne, sere. Suprantate, į šį reikalą įsivėlė ma- 
no giminaitis. Tiksliau, mano brolis Naidželas. Jis pats apie tai 
nė nenumano, bet taip jau yra. Firma, kurioje jis dirba, “Alter- 
natyvi seklių agentūra", gali turėti labai rimtų nemalonumų, ir 
Naidželui taip pat bus riesta. Aš noriu imtis atsargos priemo- 
nių. 

- Suprantu jūsų jausmus, - pasakė šefas. Jis pažinojo Nai- 
dželą ir jam simpatizavo. - Tačiau bijau, kad negaliu duoti to- 
kio leidimo. 

- Sere, aš turiu omeny visai nedidelį įsikišimą. Praktiškai 
nepastebimą. 

- Džordžai, aš galiu jums pasakyti tik tai, ką jūs ir pats 
puikiai žinote. Perspektyvų skyrius neturi jokios teisės kištis 
į įvykių eigą. Mes stebime. Duodame rekomendacijas. Ir dau- 
giau nieko. Kartais širdis skatina veikti. Ypač kai pavojus gre- 
sia kažkam, kuris mums ypač brangus ir artimas. Bet tai ne- 
įmanoma. Jūs supratote? 

- Taip, sere. 

- Jūs viską supratote? 

- Taip, sere. Atleiskite už sutrukdymą. 

Padėjęs ragelį Džordžas atrakino apatinį rašomojo stalo 
stalčių 1r išs1ėmė užrašų knygelę, prirašytą visiškai nesupran- 
tamų skaičiukų bei krypučių. Jis jau seniai mokėjo šifrą min- 
tinai, todėl be jokio vargo susirado reikiamą telefoną ir surin- 
ko numerį. Laukdamas atsakymo, Džordžas tyliai niūniavo pa- 
nosėje. Malonu, kai tave su šefu sieja toks savitarpio suprati- 
mas. Frazė “jūs viską supratote?"', einanti paskui frazę “jūs su- 
pratote?“, buvo sutartinis ženklas, reiškiantis leidimą veikti sa- 
varankiškai. Ir, kas maloniausia, niekas nesusiprotės, kad še- 
fas ką tik davė jam veiksmų laisvę, netgi tuo atveju, jeigu ši 
šimtąsyk tikrinta ir pertikrinta linija visgi buvo patikrinta blo- 
giau, negu derėjo. 

Pasikalbėjęs telefonu, Džordžas minutėlę paslampinėjo po 
kambarį, paskui įsipylė sau dar puodelį arbatos. Ir tik tada pri- 

siminė, pašoko ir tekinas nubėgo atrakinti palėpės durų. Emilė 
nusileido žemyn. Ji vilkėjo baltą palaidinę, languotą megzti- 
nį, segėjo juodą sijoną ir avėjo tamsiai raudonus batelius iš 
krokodilo odos. 

- Atleisk, - atsiprašė Džordžas. - Pamaniau, kad bus ge- 
riau, jeigu jis tavęs nepamatys. 

- O kas čia buvo? 

- A, vienas Naidželo bičiulis. 

Džordžas neturėjo jokių ypatingų priežasčių slėpti Hobo 
vardą. Tačiau įprotis slapukauti nugalėjo. 


6 skyrius 


Traukinys iš Bertono atvežė Hobą į Padingtono stotį. Ho- 
bas paskambino Anabelei. Šioji buvo namie. Jis iškart atpaži- 
no jos nedrąsų, kiek dusloką balsą. 

- A, Hobai! Džiugu tave girdėti! Iš kur skambini? 

- Aš Londone. 

- Puiku! Aš taip tikėjausi, kad tu atvažiuosi, bet raštelyje 
nedrįsau to parašyti. | 

- Štai ir atvažiavau. Kas gi nutiko? Ko išsitrenkei į Lon- 
doną? 

- Hobai, turiu tau daug ką paaiškinti, bet tik ne telefonu. 
Tu neužsiėmęs? 

- Ne. 

- Puiku! Kur galėtume susitikti? 

- Žinai, kur gyvena Lornė? 

- Buvau pas jį, bet adreso neprisimenu. Gal gali padiktuo- 
ti? 

Hobas pasakė Anabelei Lornė adresą. 

- O'kei. Klausyk, aš dar turiu sutvarkyti vieną reikaliuką. 
Atvažiuosiu maždaug po valandos. 

Hobas sutiko ir padėjo ragelį. Ką gi, jis dar spės užkąsti 
pas Lo Cu Chungą Kvinsvėjuje. Į Londoną vertėjo atvykti vien 
dėl jo Pekino antienos. 


Pas Lornė jis grįžo pėstute. Vakare Vestbornas atrodė dar 
grėsmingesnis. Prie laiptinių durų gūžėsi tamsios figūros, ta- 
rytum palinkusios virš žemų būgnelių. Dangus virš Londono 
buvo oranžinio atspalvio. Skurdžių tuopų šakose neramiai sių- 
reno sparnais visur esantys Londono varnėnai, tarytum kantriai 

kažko laukdami. Šaligatviu žingsniavo neregys, jo lazdelė, bal- 
ta su raudonu ruoželiuų, blykčiojo tirštėjančiame rūke. Todėl 
Hobas nuoširdžiai apsidžiaugė, išgirdęs priešaky Lornė sakso- 
fono garsus. Londono valdžia seniai kovojo su rūku, netgi iš- 
leido specialų įsaką dėl kovos su oro teršėjais, tačiau rūkas vis 
tiek pasklisdavo po tuščius šaligatvius ir nusileisdavo į nute- 
kamuosius griovius, pilnus purvino vandens, išgliaudytų kuku- 
rūzų burbuolių ir ištižusių bandelių, numestų nerūpestingų mo- 
kinių. Hobas įbėgo į prieangį, atrakino laiptinės duris, užlipo 
į penktą aukštą, išsitraukė kitą raktą ir įėjo į butą. 

Bute degė šviesa. Lornė svetainėje grojo saksofonu. Prie- 
šais jį sėdėjo du vyrai ir įdėmiai klausėsi. Niekuo ypatingu 
neišsiskiriantys vyrai, maždaug trisdešimties metų, vienas su 
šviesiu lietpalčiu, kitas su tamsiu. Abiejų lietpalčiai buvo pra- 
sagstyti, po jais matėsi juodi kostiumai. Abu vyrukai buvo su 
skrybėlėmis. Vienas pasidėjo skrybėlę šalia savęs ant sofos, 
kitas, sėdintis įdubusiame krėsle, pamovė ją sau ant kelio. 
Švariai nusiskutę, malonios išvaizdos jaunuoliai. 

- Labas vakaras, sere, - pasakė tas, kuris vilkėjo šviesų 
lietpaltį. - Jūs kartais ne misteris Drakonianas? 

Hobas tai patvirtino. 

- Mes - Eimsas ir Filbinas iš Ypatingojo skyriaus. Mums 
paskambino misteris Džordžas Vitonas. Atrodo, jums reikalin- 
ga mūsų pagalba. Juk jūs ieškote misterio Naidželo Vitono? 

- Taip, ieškau. Bet kuo čia dėtas Ypatingasis skyrius? 

- Mes tiesiog darome paslaugą misteriui Vitonui. Jis kar- 
tais padeda mums, ir mes stengiamės atsilyginti, kuo galime. 
Jis pranešė mums, kad jūs ieškote misterio Naidželo, ir mes 
pasirengę nuvežti jus pas jį. 

- Naidželas vėl į kažką įsivėlė? 

- Ne, sere. Tiesiog misteris Naidželas dabar dirba mums. 
Jis norėjo susisiekti su jumis savaitgalį, bet kadangi jūs pasa- 
kėte misteriui Džordžui, kad reikalas skubus, jis pasirengęs su- 

sisiekti su jumis dabar. 

- Tai gerai, - pasakė Hobas. Jis vos girdėjo, ką kalbėjo vy- 
riškis šviesiu lietpalčiu, nes Lornė grojo gana garsiai. Keista, 
tai visai nebūdinga Lornė. Paprastai jis būna supratingesnis... 
- O kada jis užeis? 

- Deja, jis pats negali užeiti. Misteris Naidželas turi sutvar- 
kyti dar keletą neatidėliotinų reikalų. Jis pats jums viską pa- 
aiškins, kai susitiksite. Jis prašė, kad mes atvežtume jus pas jį. 

- Ką, dabar pat? 

- Taip, sere. Misteris Naidželas sakė, kad jam būtina sku- 
biai su jumis pasikalbėti. Kažkas atsitiko, sere, bet kas būtent, 
mes nežinome. Apačioje stovi mūsų mašina, taigi galime vykti 
nedelsdami. 

Hobas linktelėjo, vos girdėdamas pašnekovo žodžius per 
saksofono kaukimą. Lornė pūtė taip, kad atrodė, tuoj sprogs. 
Keista. Paprastai Lornė grodavo roką. O dabar - kažkokį se- 
ną bliuzą. Hobas jį žinojo, tik pavadinimo neprisiminė. 

Vyriškiai atsistojo. Tamsusis lietpaltis sūpavosi ant kulnų, 
glostinėdamas ūsiukus. Šviesusis taisėsi kaklaraištį. Lornė 
saksofonas plyšojo tarytum arkangelo trimitas, skelbiantis 
Antrąjį Atėjimą. Ir staiga Hobas prisiminė, koks čia bliuzas. 
Kieno jis? Fetso Volerio? Ar Lui Armstrongo? Na, taip, po- 
puliari sena daina “Palik šį miestą, kol dar nevėlu". 

Hobas žvilgtelėjo į Lornė. Tas išpūtė akis, imdamas ypač 
aukštą natą. Hobas pašnairavo į vyrus su lietpalčiais. Jų vei- 
dai buvo akmeniniai. 

- Tai ką, eime? - paklausė šviesusis lietpaltis, mandagiai 
imdamas Hobą už parankės. 

Hobą persmelkė bloga nuojauta. Kaktą išpylė prakaitas. 

- Tuoj, tik pasiimsiu striukę, - burbtelėjo jis, žengdamas 
link durų. 

- Aš su jumis, - neatsiliko šviesusis lietpaltis. 

- Kaip norite. 

Vidiniai laiptai buvo visai šalia buto durų. Hobas pasuko 

link durų. Šviesusis lietpaltis sekė įkandin. Hobas staigiai 
stabtelėjo, šviesusis lietpaltis vos neužgriuvo ant jo, bet tuoj 
atsitraukė per žingsnį. Hobas šoko prie durų, pasuko rankeną, 
trūktelėjo į save. Veiksmas buvo gerai apskaičiuotas ir nusi- 
pelnė sėkmės. Prakeikta angliška spyna! Rankena pasisuko, 
bet durys neatsidarė. Hobas išgirdo už nugaros piktą murmė- 
jimą, siektelėjo užrakto, bet tą akimirką jo galvoje kažkas 
sprogo... 


7 skyrius 


Mes neprisimename pradžios, mes neprisimename pabai- 
gos. Sąmonė - blogas sapnas, kurį regime trumpam pabusda- 
mi iš nuostabių svajų ir to, kas driekiasi už jų, didingosios vi- 
saapimančios Nebūties. Štai apie ką pirmiausia pagalvojo Ho- 
bas, atgavęs sąmonę. Jo mintys dar tebeklaidžiojo kažkur to- 
li nuo tikrovės. Jam atrodė, kad jis miegojo ir regėjo sapne 
miško laukymę, merginą balta suknele ir kažkokį pilką žvėrelį. 
Regis, tai buvo barsukas, nors Hobas niekada anksčiau nematė 
barsukų. Tačiau reginys išblėso, ir Hobas pajuto pulsuojantį 
skausmą pakaušyje bei užuodė stiprų pažįstamą kvapą. Kas 
tai? Žibalas? Ne, skiediklis. Hobas atsimerkė. 

Jis gulėjo ankštame kambaryje. Trenkė dažais ir skiedik- 
liu. Virš galvos ant juodo laido su raudonomis gyslelėmis ka- 
bėjo lemputė be gaubto. Jis gulėjo ant tamsiai mėlynos sude- 
damosios lovelės. 

Iš pradžių vaizdas liejosi. Po kurio laiko akyse prašviesėjo, 
19 Hobas suprato esąs kažkokiame sandėliuke. Palei sienas ėjo 
negrabiai sukaltos lentynos, prigrūstos dažų skardinių ir skie- 
diklio butelių. Viename kampe pūpsojo visokio smulkaus 
šlamšto krūva, kitame puikavosi nušiurusi šluota ir šepetys. 

Hobas nusirito nuo lovelės ir vargais negalais pakilo ant 
kojų. Kiek pastovėjo svyruodamas, kol atgavo pusiausvyrą. 
Kambariukas buvo maždaug septynių pėdų ilgio. Durys. Jokių 
langų. Jokio kito išėjimo. Telefono irgi nebuvo, taigi pagalbos 
nepasikviesi. Teks kažkaip suktis pačiam. 

Hobas truputį pavaikštinėjo po kambarį, kad įsitikintų, jog 
kojos jo klauso. Taip, atrodo, rankos ir kojos sveikos. Jis pri- 
ėjo prie durų ir patampė už rankenos. Užrakinta. Šito ir reikėjo 
tikėtis. Ką galima padaryti su užrakintomis durimis? Jis stip- 
riai trūktelėjo rankeną. Pasigirdo garsus bilstelėjimas. Hobas 
pabandė dar sykį. Durys sudrebėjo, bet neatsidarė. Jis stum- 


132 


telėjo duris pečiu, nelabai stipriai, bet jos sutraškėjo. Jau ge- 
riau! Bent jau aišku, kad tai ne vienos iš tų neįveikiamų du- 
rų, kokios pasitaiko egzotiškesnio pobūdžio detektyvuose. Ho- 
bas įsirėmė į grindis viena koja, o kita spyrė į durų vidurį. Du- 
rys krūptelėjo ir sudejavo. Hobas jau ketino spirti dar kartą - 
šįsyk 1š visų jėgų, kad ta prakeikta fanera suskiltų į šipulius - 
bet staiga už durų pasigirdo balsas. 

- Ei, ei, ramiau! Jūs man duris išlaušite! 

Spynoje brakštelėjo raktas. Rankena pasisuko, ir durys at- 
sidarė. Už jų supdamasis ant kulnų ir žiūrėdamas į Hobą sto- 
vėjo nedidukas, į kriaušę panašus Žmogus su išsiuvinėta lieme- 
ne, be švarko, pilkomis kelnėmis su aštriu kantu, glotniai su- 
šukuotais juodais žvilgančiais plaukais. Jis rūkė nediduką ci- 
garą “Vilem II": salsvo olandiško tabako aromato su niekuo 
nesupainiosi. Ant vyriškio dešiniosios rankos smiliaus žėrėjo 
stambus smaragdas. 

- Ar turiu garbės kalbėtis su senjoru Aranke? - pasiteira- 
vo Hobas. 

- Teisingai, - patvirtino Arankė. - Tai ką, atsigavote? Už- 
eikite, susipažinsite su berniukais. 

Hobas atsargiai išsliūkino iš sandėliuko ir atsidūrė didelia- 
me kambaryje, sakytum, kažkokio kaimiško namo svetainėje, 
užgriozdintoje baldais: kelios nutrintos minkštos sofos, tarsi 
atgabentos iš antrarūšio viešbutėlio Hebridų salose, ir pora 
krėslų, kurių jaunystė buvo jau seniai praėjusi. 

“Berniukai", apie kuriuos kalbėjo Arankė, sėdėjo tolima- 
jame kambario kampe - įsitaisę ant kėdžių su medinėmis at- 
kaltėmis prie kortų stalelio lošė dvigubą pasiansą. Vienas iš jų 
pakėlė galvą ir nerūpestingai pamojavo Hobui ranka. Antrasis 
neatitraukė akių nuo kortų. 

Hobas ne iš karto atpažino tuos vyrukus. Tik paskui supra- 
to, kad tai tie patys tariamieji Ypatingojo skyriaus darbuoto- 
jai, kurie lūkuriavo jo pas Lornė. Matyt, jie įkišo jį į mašiną 
ir atvežė čionai. Kur “čionai" - nežinia. 

- Užeikite, sėskitės, - pasiūlė Arankė. Jo balsas nebuvo itin 
draugiškas, bet nebuvo ir priešiškas. - Gal norite arbatėlės? O 

aspirino tabletytės? Pamatysite, iškart palengvės! 

Hobas prašlitiniavo per kambarį. Arčiausiai sandėliuko du- 
rų stovėjo minkštas krėslas, į kurį detektyvas ir sudribo. Krės- 
las buvo įdubęs, bet Hobui dabar buvo svarbiausia atsisėsti. 

- Atrodote siaubingai, - ištarė Arankė kiek susirūpinęs. Jis 
pasisuko į “berniukus"', kurie, beje, buvo jau be lietpalčių. - 
Ką jūs padarėte šitam žmogeliui? Užvažiavote maišu su ply- 
tomis? 

- Ne-e, - sutrikęs atsiliepė tas, kuris vilkėjo šviesų lietpaltį. 
- Aš tik sykelį kaukštelėjau jam per makaulę. 

- Po velnių, juk sakiau, kad su juo negalima elgtis šiurkš- 
čiai. 

- Bet juk turėjau jį kažkaip sulaikyti, ar ne? Ką jūs būtu- 
mėt pasakęs, jeigu būčiau nesustabdęs jo beviltiško veržimo- 
si į laisvę? Ką? 

- Na, gerai. - Arankė vėl atsigręžė į Hobą. - Atleiskite, kad 
taip išėjo. Tikėjausi, kad apsieisime be smurto. Jeigu jūs bū- 
tumėt tiesiog atvažiavęs su berniukais kaip normalus žmogus, 
nebūtų iškilę jokių problemų. 

- Aš tikrai nenorėjau, šefe, - kreipėsi šviesusis lietpaltis į 
Hobą. - Aš juk ne koks galvažudys. Bet jūs taip mitriai stryk- 
telėjote link durų, kad turėjau tučtuojau jus sulaikyti, antraip 
būčiau niekuomet jūsų nebepamatęs. O Džo tai nepatiktų. 

- Ką jūs padarėte Lornė? - paklausė Hobas. 

- Tam juodukui? Ogi nieko. Tikriausiai iki šiol tebepučia 
savo dūdą ir drebina kinkas. Mes juk ne kokie nors žudikai. 

Tamsusis lietpaltis pakėlė galvą ir susijuokė. Šviesusis 
lietpaltis gūžtelėjo pečiais ir pridūrė: 

- Tai yra mes nieko nežudome. Be būtino reikalo. 

- O'kei, berniukai, aš jums labai dėkingas, - prabilo Aran- 
kė. - O dabar palaukite priebutyje, gerai? 

Vyrukai atsistojo, klausiamai žvelgdami į Arankę. 

- Dėl jo galite nesijaudinti, - pasakė tas. - Jis daugiau ne- 
bepridarys rūpesčių. Teisingai sakau, mano džiaugsme? 

Hobui, kiurksančiam sukrypusiame krėsle su įdubusia sė- 
dyne, nieko kito nebeliko, kaip tik linktelėti. Tariamieji Ypa- 

tingojo skyriaus darbuotojai išėjo, prieš tai užsivilkę lietpal- 
čius. Kai jie atidarė duris, Hobas pamatė, kad lauke iš tiesų ly- 
noja. 

- Atleiskite už sutrukdymą, - pakartojo Arankė, - bet man 
iš tiesų reikėjo skubiai su jumis susitikti. 

- Galėjote paskambinti ir paskirti pasimatymą, - burbtelėjo 
Hobas. - Beje, kaip jūs sužinojote, kur manęs ieškoti? 

- Žinoti tokius dalykus - mano darbas, - išsisuko nuo atsa- 
kymo Arankė. - Misteri Hobai, ar jūs žinote, kad savo elgesiu 
keliate man daug problemų? 

- Nė neįtariau, - atsakė Hobas. 

- Laimei, aš galiu padaryti tam galą. Bet apie tai pasikal- 
bėsime vėliau. O dabar jus nori pamatyti vienas asmuo. 

Arankė atidarė duris ir pašaukė: 

- Užeik, mano džiaugsme! 

Ir įėjo Anabelė. 


8 skyrius 


Ji vilkėjo naują kostiumėlį, skaisčiai raudoną su oranžiniu 
atspalviu, sujuostą blizgančiu diržu, pabrėžiančiu ploną lieme- 
nį. Ant pečių - juodai baltas languotas šalikas. 

- Ach, Hobai! - priekaištingai pratarė Anabelė, tarytum 
Hobas buvo pats kaltas, kad čia atsidūrė. Paskui grįžtelėjo į 
Arankę, stovintį tarpduryje. - Tikiuosi, jūs jo nesužeidėte? 

- Jis sveikutėlis, - užtikrino Arankė. - Žvalus ir plaka uo- 
dega, kaip sako amerikiečiai. 

- Leiskite man šnektelėti su juo akis į akį, - paprašė Ana- 
belė. 

Arankė išėjo, uždaręs paskui save duris. 

Anabelė apsidairė aplinkui. 

- Dievulėliau, kaip čia nešvaru! 

Ji perbraukė vieną iš krėslų mažyte iškvėpinta nosinaite ir 
atsargiai prisėdo. 

- Kad tik kojinių neužkabinčiau! Ach, Hobai, kam gi tu at- 
važiavai į Londoną! 

Hobas jau sėdėjo. Antraip būtų nukritęs. 

- Juk tu pati prašei manęs atvažiuoti, ar ne? 

- Taip, žinoma. Bet širdies gilumoje vyliausi, kad tu per- 
prasi mano sumanymą ir pasistengsi laikytis kuo toliau nuo 
čia. Tu juk toks protingas, Hobai! Aš visada žavėjausi tavo 
protu ir sumanumu, pats žinai. Kaipgi tu nesusiprotėjai, kad 
Arankė laiko mane savo rankose, jeigu jau nenudėjo manęs po 
to, kai susidorojo su Stenliu? Kaipgi tu nesusiprotėjai? 

Hobui jau ne sykį teko susidurti su tuo, jog moteris visa- 
da mano esanti teisi. Ir Keitė buvo tokia. Pati paliko Hobą, o 
apkaltino jį. Štai ir Anabelė: pati įviliojo Hobą į spąstus, o da- 
bar tvirtina, kad jis pats kaltas, jog įkliuvo. 

- Na, jeigu tada būčiau žinojęs tiek, kiek dabar Žinau, be 
abejo, būčiau elgęsis visai kitaip. Ir visų pirma būčiau perpra- 

tęs tavo klastą. 

- Šito aš ir tikėjausi! - pareiškė Anabelė. - Man baisiai gai- 
la tavęs, bet aš tikrai dėl to nekalta. Tikrai nekalta, Hobai:! 

- Dėl ko? 

- Dėl tos situacijos, kuri susidarė, tau atsitrenkus paskui 
mane į Londoną. Aš nekalta, jeigu tave nužudys. Tu jau dide- 
lis berniukas ir turi pats savimi pasirūpinti. 

Hobas nudavė nenugirdęs pastarųjų Anabelės žodžių. Gal 
ji paprasčiausiai perdeda. 

- Na, taip, tau visai nereikia priekaištauti sau dėl to, jog at- 
viliojai mane į spąstus, - raminamai pasakė jis. 

Tačiau Anabelė klaidingai jį suprato. 

- Ak, štai kaip? Vadinasi, dabar tu pats gudriausias? Klys- 
ti, Hobai! Tu neturi teisės mane kaltinti. Aš negalėjau pasielgti 
kitaip! 

- Kodėl? - pasidomėjo Hobas. 

- Na, visų pirma mano pačios gyvybė buvo pavojuje. Bet 
ne tai svarbiausia. Aš turiu savo pareigas. Aš ne tokia kaip tu. 
Tu gali leisti sau trankytis po pasaulį ir rizikuoti gyvybe savo 
paties malonumui. O aš turiu dukterį Šveicarijoje, privačioje 
mokykloje. Ji visai dar vaikas, nė penkiolikos neturi! O vyro 
neturiu! Taigi niekas, išskyrus mane, ja nepasirūpins. Aš pri- 
valau gyventi - dėl dukters. 

- Na, taip, - burbtelėjo Hobas, - dukters gerovės vardan 
leidžiama viskas. 

- Šaipaisi? O, tas egoistinis vyrų šovinizmas! - įsižeidė 
Anabelė. 

Hobas nesuprato, kuo čia dėtas vyrų šovinizmas, bet nu- 
tarė verčiau patylėti. 

- Tikra motina ryšis viskam dėl savo vaiko! 

- Aš net susigraudinau, Anabele! - mestelėjo Hobas. - Ta- 
vo meilė dukteriai daro tau garbę. Tu motina, ir tai, be abejo, 
viską pateisina. Na, o dabar, jeigu jau išbaigei savo priekaiš- 
tus, gal visgi paaiškintum, kokia velniava čia vyksta. 

Užuot atsakiusi Anabelė įdėmiai pažvelgė į Hobą. Jos aky- 
se sublizgo ašaros. 

- Ak, Hobai! Tu jau buvai įspėtas nesikišti į šitą reikalą! 
Kodėl nepaklausei? 

- Aš - privatus seklys, - gūžtelėjo pečiais Hobas. - Mane 
nusamdė rasti Stenlio žudiką. 

- Bet juk tavoji agentūra - tik žaidimas! Visi tai žino! Kam 
gi tu taip įsijauti? 

- Žaidimas? Ką reiškia “žaidimas"? 

- Na, tu juk įsteigei agentūrą tik todėl, kad norėjai pasipui- 
kuoti prieš kitus. Pusė Ibicos gyventojų tvirtina, jog tapo pa- 
veikslus, rašo romanus arba kuria muziką. Tačiau niekas ne- 
užsiima tuo rimtai - tik tam, kad turėtų apie ką plepėti vaka- 
rėliuose. Aš maniau, kad ir tu tik vaidini seklį. Net neįtariau, 
kad iš tikrųjų mėginsi rasti Stenlio žudiką! 

- Bet juk Stenlis buvo tavo draugas, - papriekaištavo Ho- 
bas. - Argi tau neįdomu, kas jį nužudė? 

Anabelė suirzusi krestelėjo galvą. 

- Aš puikiai žinau, kas jį nužudė! Ir už ką, žinau. 

- Tikrai? Gal ir man papasakosi? 

- Stenlis mėgino iškišti “somą", kurią aš jam daviau. Ta- 
da aš dar nesupratau, kokią kvailystę iškrėčiau. Tada dar ne- 
pažinojau nei Arankės, nei visų kitų. Žinojau tik tiek, kad Et- 
jenui nusišypsojo sėkmė, bet jis nenori ta sėkme su manimi 
pasidalinti. 

- Tai “somą"' atvežė Etjenas? 

- Žinoma! Aš maniau, kad tu žinai. 

- Tikriausiai būčiau susiprotėjęs, jeigu būčiau pasukęs gal- 
vą. O 1š kur ją gavo Etjenas? 

- Tai buvo jo dalis, kurią jam paskyrė per dalybas Hava- 
noje. 

- Kokia dalis? Per kokias dalybas? 

Anabelė pamėgino patogiau įsitaisyti sukrypusiame fote- 
lyje. Jos sijonas pasikėlė, apnuogindamas puikius kelius. Ana- 
belė trūktelėjo sijoną žemyn, bet tas vėl pasikėlė, ir ji daugiau 
nebekreipė į tai dėmesio. 

- Tai atsitiko prieš porą mėnesių. Mudu su Etjenu kurį lai- 
ką gyvenome kartu - na, tu žinai. Jis labai gražus bernas, tik- 

rai klasiškas. Ir iš pradžių man atrodė, kad jis pinigus šakėmis 
varto. Maniau, jis turtingas. Etjenas elgėsi taip, tarsi būtų mi- 
lijonierius. Tada dar nežinojau, kad jį tėvas išlaiko. Ir duoda 
jam ne taip jau daug. Tačiau Etjenas turėjo nuolatinį abonentą 
kelionei lėktuvu į bet kurį pasaulio tašką. Dviem asmenims. 
Jis galėjo imti drauge mane ar ką nors kitą. Jis turėjo pažįsta- 
mų visame pasaulyje. Mes galėdavome apsistoti pas Etjeno 
draugus ir apsieiti visai be pinigų. Taip atsidūrėme Havanoje. 
Etjenas susivokė, kad kažkas rezgama. Ir užsigeidė sužinoti 
kas. 

Anabelė prasisegė rankinuką ir kiek pasiraususi jame iš- 
traukė pustuštį suglamžytą cigarečių pakelį. Išpurčiusi sumai- 
gytą cigaretę, ištiesino ją ir prisidegė žiebtuvėliu “Dunhil!", iš 
pažiūros, išlietu iš gryno aukso. 

- Tai štai, paaiškėjo, kad tas susibūrimas Havanoje buvo 
tarsi koks pogrindinis kongresas, susirinkęs padalinti rinkos. 

- Rinkos? - perklausė Hobas. 

- Na, taip, prekybos naujuoju narkotiku rinkos. Turiu ome- 
ny tą pačią “somą"'. Supranti, ji ką tik pasirodė. Etjenas išgirdo 
apie tą susibūrimą iš žmonių, dirbančių jo tėvui, Silverijui 
Vargasui - šis labai turtingas, turi tiesiog pasakišką vilą Ibico- 
je, tačiau Etjeną laiko parišęs trumpu pavadėliu. Todėl Etje- 
nas nusprendė imtis savo verslo. 

Anabelė trumpam nutilo ir teatrališkai įtraukė dūmą. 

- Aš nebekreipiau į tai ypatingo dėmesio. Man Havana bu- 
vo tik dar viena maloni vietelė. Didžiąją laiko dalį praleidau 
Varadero paplūdimyje. O paskui Etjenas gavo savo partiją - ar 
kaip ten jie tai vadina - ir mes grįžome Ibicon. 

- O Ibicoje tu nušvilpei iš jo “somą"'? - paklausė Hobas. 

- Bet man juk reikėjo pinigų! Be to, skubiai. Juk sakiau, 
mano duktė mokosi privačioje mokykloje Šveicarijoje. Ir aš 
žūtbūt privalau laiku apmokėti sąskaitas, antraip ją tiesiog iš- 
mes. O aš noriu, kad jos gyvenimas būtų geresnis negu jos 
mamytės, supranti? Etjenas tai suprato iš pat pradžių. Jis Ži- 
nojo, kad negaliu gyventi su juo vien savo malonumui. Nega- 
lių sau šito leisti, kai mano vaikas mokosi privačioje mokyk- 

loje. Jis suprato, kad man reikalingi pinigai. Nelabai daug, bet 
pakankamai, kad galėčiau apmokėti sąskaitas ir pasirūpinti 
dukterimi. Etjenas pasakė: “Nesijaudink, nešokinėk, turėsi vis- 
ką. Aš tuo pasirūpinsiu". O pats nė piršto nepakrutino! Taigi 
grįžtame mes iš Havanos, visi aplinkui tik ir kalba apie didžiu- 
lį pelną, Etjeno rankose narkotikų partija. Tačiau nė cento gry- 
nais. O aš vėluoju apmokėti sąskaitas. Privalėjau kažko grieb- 
tis. Etjenas sėdo į savo “Montesą" ir nurūko į kitą salos galą 
švęsti kažkieno gimtadienio. Dviem dienom. O kol jo nebuvo, 
aš paėmiau tą partiją ir sudariau sandėrį su Stenliu. 

- Kodėl su Stenliu? - paklausė Hobas. 

- Tu tikriausiai jo gerai nepažinojai. Stenlis buvo teisingas 
žmogus. Patikimas. Jis pasakė turįs Paryžiuje krūvą pažįstamų, 
kurie tikrai susidomės nauju narkotiku. Mes susitarėme, kad 
jis parduos kvaitalą, o pinigus pasidalinsime perpus. Tai bu- 
vo nebe pirmas mūsų sandėris. Žinojau, kad Stenliu galima pa- 
sitikėti. Tai va, paskui grįžo Etjenas, pamatė, kad narkotikų 
nebėra, ir iškėlė siaubingą skandalą. Aš tikėjausi tiesiog pa- 
laukti, kol viskas nurims. Juk ne pirmą kartą nušvilpiau gar- 
dų kąsnelį vyrui iš panosės - paprastai po kurio laiko jie nu- 
siramina. Bet šįsyk padėtis buvo rimtesnė. Kadangi “soma"' - 
naujas narkotikas, prekeiviai pasidalino tarpusavyje pasaulinę 
rinką ir susitarė nekišti “somos"' į apyvartą anksčiau nustaty- 
to laiko. 

- Ir kada gi jie turėjo pradėti ją pardavinėti? - pasidomė- 
jo Hobas. 

- Po viešbučio atidarymo. Taigi Etjenas siaubingai supy- 
ko, be to, labai išsigando, bet aš jau nieko nebegalėjau pakeis- 
ti. Stenlis buvo Paryžiuje, o aš netgi jo telefono nežinojau. Et- 
Jjenas pareiškė nutraukiąs su manimi santykius ir išėjo. Ir pa- 
pasakojo viską Arankei. Tikriausiai negalėjo nepapasakoti. 
Na, o tas tuojau prisistatė. 

- Kada tai buvo? - paklausė Hobas. 

- Trečią dieną po mūsų sugrįžimo iš Havanos. Ne itin ma- 
lonus susitikimas. Iš pradžių ketinau apvynioti Arankę aplink 
pirštą. Bet jis mane primušė. Tačiau pasistengė, kad veide ne- 

liktų žymių. Aš jam iškart kritau į akį, bet jis pirmiau padarė 
tai, ką turėjo padaryti. Man labai skaudėjo, Hobai, ir aš papa- 
sakojau Arankei viską, ką Žinojau apie Stenlį ir jo draugus Pa- 
ryžiuje. Ir, kas keisčiausia, aš nesupykau ant Arankės, kad ir 
kaip skaudėjo. Supratau, kad tam tikra prasme jis teisus. Juk 
jis atsako už visą prekybą “soma"', o aš sugadinau jam sandėrį. 
Jis atsakingas Žmonėms, o aš atsakinga jam. Nuostabu, kaip 
tai suartina! Primušęs mane, jis paskui pats verkė - tikrai ver- 
kė, Hobai:! Aš pasirodžiau Arankei tokia graži, kad jam tiesiog 
širdis plyšo, kai reikėjo man trenkti. Ir jis labai stengėsi nepa- 
likti žymių ten, kur jos būtų pastebimos. Tai va, taip ir išėjo, 
kad po to mes pasimylėjome, ir tai buvo nuostabu! Paskui jis 
man liepė laikyti liežuvį už dantų, kol grįš, ir išvažiavo. Ne- 
trukus sužinojau, kad jiedu su Etjenu išskrido į Paryžių ieškoti 
Stenlio ir susigrąžinti narkotikų. O dar po kurio laiko išgirdau, 
kad Stenlis nužudytas. Matyt, jis jau spėjo parduoti narkoti- 
kus, ir Arankė mėgino bent kaip nors užglaistyti nesusiprati- 
mą. 

Anabelei baigus pasakoti, Hobas nesumojo, nė ką pasaky- 
ti, nes buvo visiškai priblokštas. Po kurio laiko jis sumurmė- 
jo: 

- Klausyk, o kodėl tu man visa tai išklojai'? 

- Na, juk norisi kažkam išsipasakoti! Man labai nesmagu, 
Hobai, kad tu čionai patekai. 

- Ir kas dabar bus? 

- O tai ne mano reikalas, Hobai. Tai Ernesto rūpestis. 

- Anabele, ar negalėtum kam nors pranešti? 

- Na, kaip tu nesupranti, Hobai! Tu turėjai šansą. Matei, 
kaip visa tai pavojinga. Galėjai mesti šį reikalą, ir niekas ne- 
būtų tavęs nė pirštu palietęs. Bet tu nepasinaudojai savo šan- 
su. Ir dabar tau belieka tik susitaikyti su savo likimu. 

- O tu, Anabele? 

- Na, aš turiu savo gyvenimą, savų problemų. Patikėk, aš 
turiu kuo rūpintis. Ir darau kur kas daugiau negu tu. 

- Tai štai kaip tu įsivaizduoji idealų gyvenimą? Tapti 
gangsterio drauguže? 

- Ne, Hobai, aš tikiuosi laimėti daugiau! Dabar aš turiu ga- 
limybę patekti į tikrai aukštas sferas. Nesakysiu tau, kokia tai 
galimybė. Maniau, tu tikras draugas, bet iš tavęs nesulauksi 
užuojautos. Ir aš neleisiu nei tau, nei kam kitam stoti man 
skersai kelio. Mane pakankamai stumdė. Daugiau to nebepa- 
kęsiu! Gana! 

- Tai šliundra! - tiek tesugebėjo išspausti Hobas. 

- O! Tu ne džentelmenas! - šūktelėjo Anabelė ir puolė lauk 
iš kambario. Efektą kiek pagadino tai, jog durys buvo užrakin- 
tos ir jai teko porąsyk pabelsti, kad Arankė išleistų. 


9 skyrius 


- Tai bent mergytė, a? - sučiulbo Arankė, įėjęs į kambarį 
ir kupinu susižavėjimo žvilgsniu palydėjęs Anabelę. 

- Tai jau tikrai! - sutiko Hobas. 

- Pasakysiu jums vieną dalyką, - tęsė Arankė. - Aš jus, be 
abejo, nužudysiu, bet noriu, kad žinotumėte: padarysiu tai ne 
1š asmeninės neapykantos. 

- Be galo malonu girdėti, - pareiškė Hobas. - Tai mane la- 
bai guodžia. 

- Šito aš ir tikėjausi. 

- O gal padarykime dar paprasčiau? 

- Kaip? - susidomėjo Arankė. - Jūs pats nusižudysite? 

- Ne, tiesiog padarysiu taip, kad jums nereikėtų manęs žu- 
dyti. 

- Ir kaip jūs tai įsivaizduojate? 

- Aš duosiu jums garbės žodį, kad užmiršiu apie šį reika- 
lą, jeigu jūs mane paleisite. Anabelė teisi. Aš atsikandau dau- 
giau, negu galiu sukramtyti. 

- Jūs rimtai? 

- Visiškai rimtai. 

- Labai norėčiau jumis patikėti, - atsiduso Arankė. - Bet 
netikiu. Bijau, kad man teks uždaryti jūsų sąskaitą. 

- Atsiprašau? 

- “Uždaryti sąskaitą" - tai amerikietiškas išsireiškimas, 
reiškiantis "nužudyti". 

- A-a! Taip, senokai nebuvau Valstijose. 

- Įsivaizduokite save vietoje manęs. Tarkime, aš visgi pa- 
tikėčiau jūsų garbės žodžiu. Bet vis tiek negalėčiau palikti gy- 
vo. Jūsų mirtis turi tapti pavyzdžiu kitiems. Aš privalau paro- 
dyti, kas laukia tų, kurie mėgina stoti skersai kelio “somos" 
prekeiviams. Tai juk ne koks smulkus sandėriūkštis. Mes lo- 
šiame iš stambių sumų. Ir turime iš pat pradžių pelnyti auto- 

ritetą. Kaip italų mafija. Suprantate? 

Hobas linktelėjo. Kokia dabar prasmė šmaikštauti? 

- Jus reikia nugalabyti kaip nors įspūdingai, - tęsė Aran- 
kė. - Taip, kad visi atkreiptų dėmesį. Kad tai būtų įsimintina 
ar bent jau įdomu. 

- Ir ką gi jūs sugalvojote? - pasidomėjo Hobas. 

- Turiu keletą idėjų, - išsisuko nuo tiesaus atsakymo Aran- 
kė. - Bet kol kas apie tai anksti kalbėti. Pasistenkite nedrebinti 
kinkų, faramune. Aš netrukus grįšiu. 

Hobas norėjo paaiškinti Arankei, kad paprastai policinin- 
kus vadina ne “faramunais"', o “faraonais"', bet nusprendė, kad 
dabar ne laikas. Kad ir kaip ten būtų, verčiau jo neerzinti. 

Arankė grįžo maždaug po valandos. 

- Viskas gerai, - pasakė jis. - Suriškite jį ir nuneškite į vie- 
tą. 

Tariamieji Ypatingojo skyriaus darbuotojai surišo Hobui 
rankas už nugaros sintetine virve. Paskui taip pat surišo kojas. 
Tada vienas paėmė žiebtuvėlį ir šiek tiek padegino virvės ga- 
lus, kad mazgai susilydytų. 

- Na, štai, dabar nė už ką neatsiriš, - pasakė jis. 

Antrasis linktelėjo galva. 

- Gerai. Nešam. 

Jie ištempė Hobą iš kambario, nunešė laiptais žemyn pas- 
kui Arankę ir atsidūrė gamyklos ceche. Palubėje ant grandinių 
kabėjo liuminescencinės lempos, o grindys buvo užverstos ka- 
daise triukšmingų mašinų nuolaužomis. Cechas atrodė baisiai 
senas. Hobas spėjo, kad didžioji įrangos dalis pagaminta maž- 
daug amžiaus pradžioje. Nors mūsų detektyvas prastai išma- 
nė tokius dalykus. 

- Guldykite jį ant transporterio, - paliepė Arankė. 

Transporteriu vadinosi metalinis griovys su maždaug dvie- 
jų pėdų aukščio sienelėmis, nuožulniai kertantis visą patalpą 
nuo skylės cecho sienoje kažkur pačioje palubėje iki didelio 
metalinio garažo dydžio gaubto. Kas po tuo gaubtu, Hobas 
nežinojo, tačiau bijojo blogiausio. 

Tariamieji Ypatingojo skyriaus darbuotojai paguldė Hobą 

ant konvejerio. Jis pajuto po nugara ratukus. Arankė priėjo 
prie sienos ir kažką padarė. Suūžė varikliai. Gausmas sklido 
iš diržų, varančių konvejerio ratukus, ir iš į garažą panašaus 
apdangalo, kuris buvo priešaky, maždaug už trisdešimties pė- 
dų. 

- Ši mašina - rūdos smulkintuvas, - paaiškino Hobui Aran- 
kė. - Rūdos luitai slenka transporteriu į girnas. Jeigu šiek tiek 
kilstelėtum galvą, pamatytum jas. 

Hobas kilstelėjo galvą ir pamatė, kad skydas, dengęs di- 
džiulio gaubto angą, pasislinko į šalį, atidengdamas du milži- 
niškus plieninius volus. Volai ėmė suktis - iš pradžių iš lėto, 
klaikiai dundėdami, paskui vis greičiau. Nereikėjo būti geni- 
jumi, kad suprastum: transporterio juosta nugabens Hobą tie- 
siai į girnas ir ten jį sumals į miltus, tiksliau, į kruviną košę. 

Pasirodė Anabelė. Ji priėjo prie Hobo. 

- Hobai... - pratarė ji. - Man tikrai labai gaila, kad taip iš- 
ėjo. Bet aš nekalta. Aš tave įspėjau. 

Hobas niekaip neprisivertė patikėti, jog visa tai ne juokai. 

- Liaukis atsiprašinėjusi, - nutraukė jis. - Verčiau ištrauk 
mane iš čia! 

- Ak, Hobai! - suaimanavo Anabelė ir apsiverkė. 

- Šiaip aš nesu žiaurus žmogus, - pasiteisino Arankė. - Bet 
turiu padaryti įspūdį savo partneriams. Ypač indams. Išgirdę 
apie jūsų žūtį, jie supras, kad su manimi menki juokai. 

Gulėdamas aukštielninkas ant transporterio, Hobas kažko- 
dėl neįstengė sugalvoti jokio šmaikštaus atsakymo. Pasigirdo 
dar vienas spragtelėjimas. Tai Arankė spūstelėjo kitą mygtu- 
ką. Ratukai po Hobo nugara ėmė lėtai, labai lėtai suktis. 

- Eime iš čia! - paliepė Arankė Anabelei ir pridūrė: - Ir nu- 
stok žliumbusi, supratai? 

- Man tiesiog nemalonu matyti, kai tokie dalykai daromi 
žmogui iš Ibicos! - pasakė Anabelė, šluostydama akis mažy- 
te nosinaite. 

- Jis buvo įspėtas, - atsakė Arankė, tarsi tai viską paaiškin- 
tų. - Nesijaudinkite, misteri Drakonianai. Dabar vykstu tiesiai 
į Ibicą. Jūsų draugužis Naidželas dabar tikriausiai kaip tik bai- 

gia kabinti mano paveikslus. Kai tik užbaigs darbą, aš ir jį pa- 
siųsiu į pragarą, kad jums vienam nebūtų nuobodu. 

Hobas išgirdo tolstančius žingsnius. O po to liko vienas. 
Transporteris nešė jį tiesiai link pragaro vartų. 


10 skyrius 


Pirmoji Hobo mintis buvo stebėtinai optimistiška: atrodo, 
Arankės reikalai klostosi prasčiau, negu jam norėtųsi. 

Įrodymas - Hobo nužudymas nebuvo suplanuotas pakan- 
kamai kruopščiai. Matyt, jiems tiesiog neužteko laiko apgal- 
voti visas smulkmenas. Išsilenkęs ir įsirėmęs galva bei kojo- 
mis į transporterio sieneles, Hobas nustojo slinkęs link baisių- 
jų girnų. Jis įsitvirtino tokioje padėtyje ir ėmė galvoti, ką da- 
ryti toliau. Tokiame triukšme buvo ne taip jau paprasta susi- 
kaupti. Variklio gaudimas ir krumpliaračių džeržgesys nustel- 
bė visus garsus, bet Hobas išlaukė pakankamai, kad Arankė ir 
j0 draugai spėtų susėsti į mašiną ir išvažiuoti. Po to atėjo me- 
tas veikti. 

Lanksčiajam Hariui Gudiniui nieko nereikštų iš čia išsi- 
gauti. Deja, Hobas nebuvo Haris Gudinis. Jis pamėgino per- 
mesti surištas kojas per transporterio bortą, bet neįstengė rasti 
atspirties taško, o per tą laiką konvejerio juosta nunešė jį dar 
per penkias pėdas. Hobas pasidavė ir vėl įsirėmė į sieneles, 
nustodamas slinkti. Tačiau šitaip stirksodamas skersai konve- 
jerio jis niekaip negalėjo nuo jo nulipti. 

Na, bet užtat jis buvo saugus. Aišku, norint išsilaikyti to- 
kioje padėtyje, reikėjo tam tikrų pastangų. Ir visgi jis gavo tai, 
kas jam dabar buvo svarbiausia: laiko pamąstyti, sugalvoti ko- 
kį nors genialų planą, kuris leis jam išsikapstyti iš bėdos. 

Deja, į galvą neatėjo jokia mintis. Hobas kvėpavo tvankiu 
cecho oru, klausydamasis mašinų ūžimo. Susikaupti buvo be 
galo sunku. Iš atminties kilo blausūs fragmentai: nespalvotos 
Ibicos nuotraukos, išblukę Paryžiaus vaizdai - Paryžiaus, ku- 
rio jis tikriausiai jau niekada daugiau nebepamatys... Keista 
būsena: Hobas buvo įsitempęs, sudirgęs ir tuo pat metu jautėsi 
be galo pavargęs. Kojų bei nugaros raumenys virpėjo iš įtam- 
pos. 

Slinko minutės. Padėtis nei gerėjo, nei blogėjo, tačiau Ho- 
bas ėmė ilsti. 

Ir palengva pasiduoti bukai nevilčiai. Taip, jis rado būdą 
atitolinti mirtį. Tačiau tai reikalavo nuolatinių pastangų, o jė- 
gos jau ėmė sekti. Jis nebuvo nusiteikęs prieš fizinius prati- 
mus, bet kiek laiko įstengs išsilaikyti taip įsirėmęs? Kas dar 
žino, jog Hobas yra čia? Ar gali kas nors atsitiktinai čionai už- 
klysti? Sargas? Turistas? Berniūkštis? Berniūkštis, užsimanęs 
palandžioti po apleistą cechą? Vargu. Neverta tikėtis. 

Užsigalvojęs Hobas nė nepastebėjo, kaip konvejeris nune- 
šė jį dar per keletą pėdų. Pavargę raumenys savaime atsipalai- 
davo. Hobas skubiai įsirėmė į transporterio sieneles jausda- 
mas, kaip sukasi ratukai po nugara. Iki to, ką jis mintyse jau 
įprato vadinti šėtono nasrais, liko maždaug dvidešimt penkios 
pėdos. 

Taip, metas susikaupti ir kažką sugalvoti. Negali būti, kad 
nebūtų jokios išeities! Hobas pamėgino sutraukyti virves. Bet 
šios buvo tvirtos. Mazgų Hobas nematė, tačiau žinojo, kad jie 
išsilydė į vientisą masę. Laisvų galų nėra, neatriši. 

Hobas gulėjo ant konvejerio juostos ir jo regėjimo laukas 
buvo labai ribotas. Jis matė tik savo surištas kojas bei žvilgan- 
čias metalines transporterio sieneles. Bet detektyvas truputį 
kilstelėjo viršutinę liemens dalį, leisdamas juostai dar šiek tiek 
Jį panėšėti, ir apsižvalgė aplinkui. Paskui vėl atsigulė ir įsirė- 
mė į sieneles, spėjęs pastebėti tik vieną naudingą dalyką - tai, 
kad maždaug už dešimties pėdų kairysis transporterio kraštas 
buvo nelygus. Tikriausiai ant jo kažkas nukrito, ir metalas su- 
linko bei sutrūkinėjo. Jeigu Hobui pavyktų permesti surištas 
rankas per tą bortą ir leisti juostai jį tempti, sutrūkinėjusi me- 
talinė briauna perpjautų sintetinę virvę. 

Vienintelis “bet": jeigu virvė nesutrūks, tuomet konveje- 
ris nuneš jį tiesiai tarp girnų. 

Ar virvė labai tvirta? 

Tikriausiai vertėtų truputį pagulėti ir apmąstyti šitą klau- 
simą. 

Bet neilgai. Pavargę raumenys vis atsileisdavo, ir juosta 

nešė Hobą pirmyn - tai per keletą colių, tai per visą pėdą. Kuo 
ilgiau jis lauks, tuo mažesnė bus išsigelbėjimo tikimybė. 

Gerai. Reikalas vertas rizikos. 

Hobas atpalaidavo raumenis, pajuto, kaip jį neša link dun- 
dančių volų, pabandė permesti surištas rankas per bortą, bet 
neįstengė, pritrūko keleto colių. Vėl nukrito aukštielninkas 
jausdamas, kaip jį neša toliau, išsirietė, trūktelėjo, išlenkė nu- 
garą ir užmetė kojas ant transporterio krašto. Tada perkėlė 
kiek įmanydamas daugiau svorio į kojas, ir aštri metalinė 
briauna įsirėžė į virvę. Taip jis gulėjo klausydamasis, kaip bil- 
da metaliniai volai, jausdamas, kaip viena po kitos trūkinėja 
sintetinės gijos, ir suprasdamas, kad virvė visgi nespės laiku 
sutrūkti. Dar sykį išsilenkęs Hobas pamatė, kad jo kojos jau 
beveik prie pat volų. Jis įtraukė kojas ir vėl įsirėmė į sieneles. 
Iki girnų liko nedaugiau kaip trys pėdos. Jo kūnas drebėjo iš 
nuovargio. 

Ir tą akimirką Hobas išgirdo maloniausią garsą pasaulyje 
- Džordžo Vitono balsą, atsklidusį kažkur iš viršaus ir iš kai- 
rės: 

- Ei, Hobai! Laikykitės, bičiuli! 

O paskui - pats nemaloniausiais garsas pasaulyje: tas pats 
Džordžo balsas paklausė: 

- Klausykite, jūs kartais nežinote, kaip išsijungia šita pra- 
keikta mašina? 

Pridusęs nuo bėgimo Džordžas suplėšytomis kelnėmis - jis 
paslydo ant šiukšlių krūvos ties įėjimu - sutrikęs spoksojo į di- 
džiulį paskirstymo skydą, kabantį balkone, ant operatoriaus 
būdelės sienos. Skyde buvo gal dvidešimt mažų svirtelių, de- 
šimt mygtukų ir dvi didelės rankenos. Ir niekur nieko nepara- 
šyta. Kiek padvejojęs Džordžas truktelėjo pirmąją didelę ran- 
keną. Nieko ypatingo neįvyko. Jis truktelėjo kitą rankeną. Vėl 
nieko. 

- Tai bjaurybė! - spustelėjo Džordžas ir spustelėjo krašti- 
nį mygtuką kairėje pusėje. Atgijo pakeliamojo krano variklis. 
Džordžas kietai sučiaupė lūpas ir spustelėjo kitą mygtuką. Ce- 
che užgeso Visos šviesos, bet mašinos dirbo toliau. Džordžas 

suskato karštligiškai spaudinėti visus mygtukus. Galų gale jam 
pavyko vėl įjungti šviesą. 

- Laikykitės! - šūktelėjo Džordžas. 

- Uja-a-a! - subliuvo visa gerkle Hobas: prakeikti raume- 
nys vėl savaime atsipalaidavo, ir konvejeris nunešė jį tiesiai 
tarp girnų. 

Ir tada Hobas padarė atradimą. 

Jo kojos, nors ir ne itin didelės, visgi netilpo į dviejų co- 
lių pločio plyšį tarp volų. Hobas atsispyrė nuo volų surištomis 
kojomis - vieną kartą, antrą, trečią... Volai sukosi ir bildėjo. 
Bet įtraukti jo negalėjo. 

Nebent užkabintų kelnių kraštą arba batų raištelį. 

Dėl kelnių neverta jaudintis. Kol Hobas vartaliojosi ant 
transporterio, abidvi klešnės pasismaukė aukščiau kelių. Bet 
dirstelėjęs į batus Hobas pamatė, kad kairysis raištelis atsiri- 
šo ir jo galai maskatuoja, grasindami bet kurią akimirką įlįsti 
tarp volų. 

- Džordžai! - suriko Hobas. - Bala nematė to jungiklio! 
Traukite mane iš čia! 

- Einu! - riktelėjo Džordžas ir tekinas pasileido link trans- 
porterio. 

Hobas toliau spyrėsi nuo volų, pakėlęs galvą ir stebėdamas 
atsirišusį raištelį. Kad tik jo neįtrauktų, kad tik... 

Ir staiga raištelis tarsi gyvas pats pasislinko link volų ir 
įsmuko tiesiai į plyšį. 

Tą akimirką Džordžas pastvėrė Hobą už pažastų ir paban- 
dė nutempti nuo transporterio. 

O volai įtraukė bato raištelį ir ėmė traukti Hobo koją. 

Kurį laiką Džordžas galynėjosi su volais lyno traukimo 
rungtyje, kur lyną atstojo pats Hobas. 

Ūmai Hobas prisiminė, kad jo raištelis ne paprastas, o pin- 
tas. Pinti raišteliai jam buvo gražesni. 

Ir daug tvirtesni - nė už ką nenutrūks, kad juos kur skra- 
džiai! 

Ir volai sumaigys jį, pradėdami nuo kojos. 

Staiga pusbatis nulėkė Hobui nuo kojos. Jį iškart įtraukė 

tarp volų, o Džordžas pagaliau sugebėjo nutempti Hobą nuo 
konvejerio, ir jie abu nuvirto ant purvinų cecho grindų. 


11 skyrius 


Grįžęs namo, Džordžas paieškojo Hobui drabužių. 

- Tai tik seni skarmalai, su kuriais dirbu sode, - pasakė jis 
lyg atsiprašinėdamas, - bet laikinai bus geri. Paskui parinksi- 
me ką nors tinkamesnio. Mano batai jums tikriausiai bus kaip 
tik... 

- Galima iš jūsų paskambinti? - paprašė Hobas. 

Jis dar sykį pabandė prisiskambinti Žanui Klodui. Ir kaž- 
kokio stebuklo dėka iškart jį užtiko. 

- Kas ten pas jus dedasi? - užsipuolė jį Hobas. - Kur tu 
trankaisi? 

- Aš maniau, Naidželas tau jau seniai viską paaiškino. 

- Ne, todėl ir skambinu! Kur Naidželas! Kas vyksta? 

- A-a, - nutęsė Žanas Klodas. - Tai tu nežinai apie laišką? 

- Apie laišką Žinau, tik nežinau, kas tam laiške buvo pa- 
rašyta. Pasakok, velniai rautų. 

Ir Žanas Klodas papasakojo, kad netrukus po Hobo išvy- 
kimo į Ibicą jam atėjo telegrama. Telegramos visada būna sku- 
bios, todėl Naidželas ją perskaitė. Kiek prisiminė Žanas Klo- 
das, ji buvo nuo Santoso, išsiųsta iš jo valstybėlės San Isidro. 
Telegramoje buvo krūva pagyrų Hobui, sėkmingai išpainioju- 
siam Auroros ir Makso bylą. Santosas tada buvo priešingoje 
barikados pusėje, bet jo asmeniškai Hobo veiksmai nekliudė. 
Už dalyvavimą narkotikų pervežimo operacijoje jam buvo su- 
mokėta iš anksto, taigi jis galėjo ramiai stebėti įvykius, Žžvelg- 
damas į juos filosofo akimis. Šiaip ar taip, telegramoje buvo 
kalbama ne apie tai. Santosas reiškė susižavėjimą efektyviu 
Hobo ir jo agentūros darbu. Dar rašė, kad neseniai jam pasi- 
taikė proga pačiam prasukti pelningą reikaliuką, tačiau neno- 
rėjo aptarinėti šito nei raštu, nei telefonu. Ir kvietė Hobą ar- 
ba kurį nors iš jo žmonių atvykti į San Isidrą, žadėdamas pa- 
demonstruoti tradicinį šalies svetingumą ir tuo pačiu aptarti 

minėtą feikalą. Jeigu Hobas visgi atsisakytų bendradarbiauti, 
bent jau praleistų keletą dienų nuostabioje saulėtoje saloje. 
Telegramą užbaigė pranešimas, jog “Kuko kelionių agentūro- 
je“ Paryžiuje paliktas bilietas į San Isidrą su atvira data ir kad 
jis, Santosas, labai lauks Hobo atvykstant. 

- Puiku! - pareiškė Hobas. - O kodėl man nieko neprane- 
šėte? 

- Mes mėginome tau prisiskambinti, - atsakė Žanas Klo- 
das. - Bet tu trankeisi po Ibicą, ieškodamas Stenlio Bauerio 
žudiko. Skambinome į Sendžio barą, tačiau jie, matyt tau ne- 
pasakė. Taigi mudu su Naidželu pasitarėme ir nusprendėme, 
kad jam reikia vykti pas Santosą ir sužinoti, ko jis iš mūsų no- 
ri. 

- Vadinasi, Naidželas išvyko į San Isidrą, - užbaigė Hobas. 
- Ir kas buvo toliau? 

- Kad aš žinočiau! - atsakė Žanas Klodas. 

Hobas įtarė, kad jis žino. Veikiausiai būtent Santosas suor- 
ganizavo sandėrį su Aranke. 

Džordžas užplikė jam geros arbatos. Ir paaiškino, kad Per- 
spektyvų skyrius, kuriame jis dirba, beveik nuo pat pradžios 
seka šią “somos" istoriją. Tai reikšminga byla, viena iš tų, ku- 
rios gali turėti didelę įtaką ateičiai. Tačiau Džordžas galėjo tik 
stebėti: įstatymai griežtai draudė jam kištis į įvykių eigą. Po 
kelių stambių britų žvalgybos nesėkmių grupei, numatančiai 
tolimas perspektyvas, buvo leista dirbti tik su tokia sąlyga. 

- Tačiau pamatęs, kaip klostosi įvykiai, aš išdrįsau imtis 
savarankiškų žingsnių, - užbaigė Džordžas. - Ir padariau tai ne 
tiek dėl jūsų, kiek dėl Naidželo. Paliepiau skyriaus darbuoto- 
jams jus sekti. Ir sužinojęs, kur atsidūrėte, asmeniškai atvy- 
kau. 

- Labai ačiū, - pasakė Hobas. 

- Oficialiai šis įvykis niekur nebus įregistruotas - tarytum 
nieko neįvyko. Mums negalima kištis. Tik stebėti. 

- Ir ką gi man dabar daryti? - paklausė Hobas. 

- Geriausia, ką jūs galite padaryti - tai grįžti į Ibicą, - pa- 
sakė Džordžas. - Viliuosi, kad jūs ištrauksite Naidželą iš šitos 

balos. 

- O Naidželas ten? 

- Būtent. Jis vadovavo paveikslų kabinimui. Rytoj įvyks 
iškilmingas viešbučio atidarymas. Hobai, aš noriu jį išgelbė- 
ti. Skambinau jam, bet negalėjau prisiskambinti. Oficialiais 
kanalais taip pat nepavyko nieko padaryti. Ispanų policija nie- 
ko nenori girdėti. Bet jūs galite rasti Naidželą ir įspėti. 

Hobas linktelėjo. Nors jam baisiai nesinorėjo vėl lįsti į tą 
košę. 

- Aš pats nuvešiu jus į oro uostą, - pasisiūlė Džordžas. 

- Būčiau jums labai dėkingas, - atsakė Hobas. Džordžo 
manieros siaubingai užkrečiamos. 


Ketvirtoji dalis 


IBICA 


1 skyrius 


Hobas nusiprausė ankštame tualete kompanijos “Iberija" 
lėktuve, skrendančiame iš Londono į Ibicą. Stiuardesė netgi 
suieškojo jam skustuvą. Tiesa, skutimosi kremo ji neturėjo, te- 
ko pasinaudoti mažyčių muilo gabalėliu. O štai su senais 
Džordžo skarmalais nieko negalima buvo padaryti. Visur, iš- 
skyrus Džordžo sodelį, jie atrodė siaubingai iššaukiančiai. Ho- 
bas nusprendė pirmai progai pasitaikius pasikeisti garderobą. 

Lėktuvas nusileido Ibicoje apie pirmą valandą Grinvičo 
laiku. Vėlokai tam, ką sumanė Hobas. Jis norėjo patekti į pri- 
ėmimą viešbučio atidarymo proga, bet neturėjo pakvietimo. 
Nuojauta jam kuždėjo, kad tų vartų šturmu nepaimsi. Vienin- 
telė Hobo viltis buvo Didžioji Berta. Ji turėjo pakvietimą - ir 
įprotį visada vėluoti. 

Oro uoste jis sėdo į taksi ir paprašė nuvežti į Ibicos miestą. 
Taksi riaumodamas prašvilpė greitkeliu, sausakimšu kaip vi- 
sada vasaros metu, pasisukinėjo Dalt Viljos gatvelėmis ir ga- | 
liausiai išlaipino jį už kvartalo nuo Bertos būsto. Hobas teki- 
nas pribėgo prie jos namo ir pabeldė į duris sunkiu geležiniu 
belstuku. Niekas neatsiliepė. Jis pabeldė dar sykį, paskui išėjo 
Įį gatvę ir ėmė šaukti pro atdarą langą: 

- Berta! Jūs namie? Čia aš, Hobas! 

Kai jis išrėkė tai kokį penktą kartą, iš gretimo restoranė- 
lio išniro ilgaplaukis paauglys ir mestelėjo: 

- Hobas jūs ar ne Hobas, bet Bertos nėra namie. 

- Iš kur Žinai? 

- Mačiau, kaip ji išvažiavo. Jūs truputėlį pavėlavote. 

- Carrai! - šūktelėjo Hobas. Tai buvo įprastas saloje Žo- 
delis, reiškiantis, kad kažkas vyksta negerai, ir ne dėl kalban- 
čiojo kaltės. 

- Tikriausiai matėte jos mašiną važiuodamas čionai, - pa- 
sakė vaikinukas. - Garstyčių spalvos “Simka". Su jokia kita 
nesupainiosi. 

Dabar Hobas prisiminė, kad tikrai matė tokią mašiną. Bet 
jis buvo taip užsiėmęs, mintimis ragindamas taksi automobi- 
lį, kuris sukinėjosi stačiomis vingiuotomis gatvelėmis, vedan- 
čiomis-prie Bertos namo, kad neatpažino jos “Si1mkos"". 

- Ak, kad tave skradžiai! - išsiplūdo Hobas. Tada atidžiau 
įsižiūrėjo į vaikinuką ir atpažino jį: tai buvo Ralfis, antrasis 
Sandros Olson sūnus. Iš pažiūros Ralfiui buvo apie keturioli- 
ka metų. Bet Hobas prisiminė, kad kažkas čia buvo ne taip: ar- 
ba vaikinukui iš tikrųjų buvo dvylika, tik jis atrodė vyresnis, 
arba, atvirkščiai, jam buvo septyniolika, bet atrodė jaunesnis. 
- Ralfi, ką tu čia veiki? 

- Padedu virtuvėje. Įsidarbinau atostogų laikotarpiui. 

- Man būtina pagauti Bertą! - šūktelėjo Hobas. 

- Ar turite mašiną? Berta gan lėtai važinėja. Jeigu žinote, 
kur ji nuvažiavo, tikrai pavysite. 

Hobas papurtė galvą. 

- Neturiu mašinos. Teks grįžti į Peną ir susistabdyti taksi. 

- O kur ji nuvažiavo? 

- Į viešbučio atidarymą San Mateo. 

- Jeigu turėtumėte visureigį motociklą, - paguodė Ralfis, 
- galėtumėte ją pasivyti. 

- Kokį dar visureigį? 

- Na, tokį, kuris važiuoja ne tik keliais. Tuomet galėtumėte 
kirsti tiesiai per kalnus. 

- Ne, visureigio aš neturiu. 

- O aš turiu, galiu pavėžėti. 

- O kaipgi tavo darbas? 

- Pablas vienas susitvarkys. Tūkstantis pesetų. Tinka? 

- Tinka! 

Ralfis šmurkštelėjo atgal į restoranėlį. Pasigirdo trumpas 

dialogas vietine tarme. Paskui Ralfis vėl pasirodė, vesdama- 
sis ugnies raudonumo “Bultako-Matadorą" su 250. cm? varik- 
liu, plačiomis rantuotomis padangomis bei aukštais sparnais. 
Jis spūstelėjo koja pedalą, variklis suriaumojo. Siauroje ai- 
džioje gatvelėje triukšmas buvo tiesiog kurtinantis. 

- Lipkite! - paliepė Ralfis. 

Hobas akimirkai suabejojo, ar protinga patikėti savo gyvy- 
bę šešiolikmečiui berniūkščiui - o gal dar net neturinčiam še- 
šiolikos, - kuris žino, jog reikia skubėti. Bet kas jam daugiau 
beliko? Hobas įsitaisė Ralfiui už nugaros - ir vos spėjo įsikibti 
jam į pečius, nes motociklas staiga šovė pirmyn. 

Jie nurūko siauromis, stačiomis, slidžiais akmenimis grįs- 
tomis senamiesčio gatvelėmis, kirsdami kelią per kažkokius 
neįtikėtinus skersgatvius, virsdami ant šono ties posūkiais lyg 
jachta, patekusi į audrą. Ralfis neturėjo garsinio signalo, tačiau 
praeiviai sprukdavo į šalis vien išgirdę kurtinantį variklio riau- 
mojimą. Dusyk Hobo pėdos nulėkė nuo pakojų, ir jis tik var- 
gais negalais išsilaikė balne. Dujų išmetimo vamzdis stirkso- 
jo tiesiai po jo koja, ir jis vos neiškepė gyvas. Bet galų gale 
jie pravažiavo miestą, kažkokio stebuklo dėka neužsimušę pa- 
tys, nieko nepartrenkę ir nesutraiškę netgi tingaus šunėko, ty- 
sojusio saulėkaitoje ant šaligatvio, kur jie pasuko aplenkdami 
priešpriešinį mašinų srautą ties įvažiavimu į plentą. 

Važiuoti plentu buvo kiek lengviau. Jis bent jau buvo ly- 
gus. Ralfis iki galo nuspaudė greičių perjungimo pedalą ir taip 
paliko, tad motociklas lėkė visu greičiu. Tiesa, didžiausias 
“Bultako" greitis neviršijo aštuoniasdešimties mylių per valan- 
dą, taigi iš tiesų nebuvo taip baisu, kaip atrodė. 

- Jėga, a? - šūktelėjo Ralfis per petį. 

- Žiūrėk į kelią! - riktelėjo atsakydamas Hobas. 

Taip jie dūmė apie penkiolika minučių, kol privažiavo vie- 
tą, kur plentas šakojosi: dešinioji atšaka vedė į Santa Eulali- 
ją, kairioji - 1 Santą Gertrūdę, San Mateo bei San Chuaną. Ral- 
fis pasuko į kairę. Po kelių minučių jis sulėtino greitį ir išva- 
žiavo į žvyrkelį, kuris ėjo tiesiai per kalnus, skirtingai nuo 
plento, vingiuojančio kaip gyvatė. Kelias buvo visai pakenčia- 

mas, ir, neimant domėn to, jog priekyje ir už posūkio galėjo 
pasirodyti arkliais kinkytas vežimas - o Ralfio tokios smul- 
kmenos nejaudino, - važiuoti galima buvo ganėtinai greitai. 
Kelias persirito per kalvą, iš čia jie vėl pasuko, pralėkę tiesiai 
pro retą pušynėlį ir aplenkę didžiulį riedulį, kurį gamta tikriau- 
siai tyčia paliko čia motociklų slalomo mėgėjams. Jie nuvažia- 
vo į dar vieną kalną, o jo viršūnėje Ralfis staigiai sustabdė 
motociklą. Ir parodė Žemyn, kiek į kairę. Apačioje, po kelių 
šimtų pėdų ilgio šlaitu, ėjo kelias, vedantis į viešbutį. Ten Ho- 
bas išvydo garstyčių spalvos “Simką" - arba labai į ją panašią 
mašiną, - kuri kaip tik sustojo priešais vartus aukštoje akme- 
ninėje sienoje. Hobas pamatė, kaip uniformuotas sargybinis 
kažką patikrino - matyt, pakvietimą - ir mostelėjo ranka, leis- 
damas įvažiuoti. 

- Ech, vos vos nesuspėjome! - šūktelėjo Ralfis. - Galėčiau 
nusileisti į kelią per porą minučių. Surizikuosime? 

Hobas nužvelgė šlaitą, kuris, ko gero, buvo per status net 
kalnų slidininkui, ir širdyje apsidžiaugė, kad jie neatvažiavo 
keliomis minutėmis anksčiau. 

- Ne, - pasakė jis. - Dabar prašau mane nuvežti į tą vietą, 
kur kelias į viešbutį šakojasi nuo kelio į San Mateo. Tik pa- 
lengva, supratai? Bertos aš vis tiek nebepagausiu, bet galbūt 
sutiksių dar ką nors. 

Ralfis išvažiavo atgal per kalnus į plentą ir privežė Hobą 
prie tos vietos, kur prasidėjo kelias į viešbutį. Vaikinukas at- 
rodė nusivylęs, kad nuotykis taip greitai baigėsi. Tačiau tūks- 
tantis pesetų - ir dar penki šimtai viršaus - jį kiek paguodė. 
Ralfis nudūmė keliu, palikęs už savęs dulkių debesį ir žvyro 
lietų, o Hobas prisėdo ant akmenėlio šalikelėje ir ėmė laukti. 

Jam reikėjo truputį laiko atsigauti po beprotiškų lenktynių. 
Bet netrukus Hobo pulsas sunormalėjo, ir jis atgavo sugebė- 
jimą mėgautis puikia dienele - nuostabia vasaros diena Ibicoje, 
šilta, bgt ne karšta, su lengvu vėjeliu, nešančiu sūrų netolimos 
jūros kvapą. 

Pro šalį prašvilpė taksi automobilis, pilnas nepažįstamų 
žmonių. Pasirausęs kišenėse, Hobas aptiko sulamdytą “Duka- 

do" pakelį, kurį spėjo persidėti iš savųjų Londone likusių dra- 
bužių kišenių, ir degtukų dėžutę, kurioje buvo likę trys degtu- 
kai; užsirūkė ir leido sau atsipalaiduoti. Čia taip tylu, o pasta- 
roji naktelė buvo ne iš ramiųjų. Jis minutėlei užmerkė akis... 

- Ei, Hobai! 

Hobas krūptelėjo ir atsimerkė, pats stebėdamasis, kaip ga- 
lėjo užsnūsti. Nors šilta saulutė ir švelnus lapų šnaresys bet ką 
užmigdytų. Pakėlęs galvą, Hobas išvydo nušiurusį mikroauto- 
busą “Sitroen", sustojusį greta jo šalikelėje. Pro langą žvelgė 
geranoriška jo bičiulio Chuanito fizionomija - to paties Chu- 
anito, kuris turėjo restoranėlį Santa Eulalijoje. 

- Sveikas, Chuanitai! - apsidžiaugė Hobas. - Ką čia veiki? 

- Vežu užkandžius į viešbutį, - paaiškino tas. - Mes su vai- 
kinais jau dusyk suvažinėjome pirmyn atgal. 

Ant galinės mikroautobuso sėdynės sėdėjo du restorano 
padavėjai, kuriuos Hobas pažinojo iš matymo. Jie susilinkčio- 
jo sveikindamiesi. 

- O tu čia ką veiki? - pasidomėjo Chuanitas. 

- Tiriu vieną bylą. 

Chuanitas išpūtė akis ir lėtai linktelėjo. Tai, kad kažkas iš 
nuolatinių salos gyventojų užsieniečių užsiima kažkuo, bent iš 
tolo primenančiu verslą, buvo jau savaime įdomu, o čia dar 
toks verslas... 

- Tau reikia patekti į viešbutį? - susiprotėjo Chuanitas. - 
Tai yra tu nemanyk, aš neketinu kišti nosies į tavo reikalus... 

- Viskas gerai, Chuanitai, - nuramino jį Hobas. - Taip, aš 
tiriu bylą ir turiu žūtbūt patekti į priėmimą. Deja, neturiu pa- 
kvietimo. Berta žadėjo pasiimti mane kartu, bet mes prasilen- 
kėme. 

- Na, be pakvietimo tu ten nepateksi! - pareiškė Chuani- 
tas. - Prie vartų visus griežtai tikrina. Bet jeigu aš galiu kuo 
nors padėti... 

- Galėtum padaryti dėl manęs viena iš dviejų, - pasakė Ho- 
bas. - Kai pasieksi viešbutį, surask Didžiąją Bertą ir pasakyk 
jai, kad aš laukių čia, pakelėje. Galbūt ji atvažiuos ir praveš 
mane į viešbutį. 

- Na, tai labai lengva, - pasakė Chuanitas. - O antras va- 
riantas? 

- Oi, šito aš nedrįstu tikėtis, - numykė Hobas. - Bet jeigu 
tu sutiktum pasiimti mane drauge kaip padavėją... 

Chuanitas supratingai linktelėjo. 

- O ką, reikalas svarbus? 

- Labai. 

- Na, tada aš pats tave pravešiu. Tik štai tinkamos apran- 
gos tu neturi... 

Chuanitas įdėmiai nužvelgė Hobą, apsitaisiusį padėvėtais 
Džordžo skarmalais, kurie Ibicoje atrodė dar ekscentriškesni 
negu Anglijoje. Paskui grįžtelėjo į vieną iš padavėjų, sėdinčių 
ant galinės sėdynės. 

- Enrike, judu su Hobu maždaug vienodo ūgio. Ar nesutik- 
tum apsikeisti su juo drabužiais ir nevykti į priėmimą? 

- O kaipgi bus su žadėtąja priemoka už viršvalandžius? 

- Na, Hobas tikriausiai tau užmokės. 

- Dvigubai! - pažadėjo Hobas. - O tau, Chuanitai... 

Chuanitas sumojavo rankomis. 

- Ne, man nė negalvok mokėti! Tai pats įdomiausias nuo- 
tykis, nutikęs man nuo to laiko, kai išvykau iš Solt Leik Sičio! 

Jie persirengė už tinkamo krūmelio. Enrikės padavėjo ap- 
ranga Hobui buvo beveik kaip tik, neskaitant to, jog kelnės per 
juosmenį buvo gerais trim coliais platesnės, negu reikėjo. Ta- 
čiau Hobas susiveržė diržą, ir viskas tiko. 

- Enrike, - paprašė Chuanitas, - ar nepaėjėtum pėstute iki 
San Mateo? Aš paimsiu tave grįždamas. 

- Tokią puikią dieną mielai pasivaikščiosiu. Ieškokite ma- 
nęs “Legiono" bare. - O Hobui: Enrikė tarstelėjo: - Pasistenkite 
nesutepti mano kostiumo krauju, misteri detektyve! 

Hobas pažadėjo padaryti viską, kad to išvengtų. Ir jie nu- 
važiavo į viešbutį. Sargybinis nė nežvilgtelėjo nei į Hobą, nei 
į kitą padavėją. Jis jau matė Chuanitą, kai tas buvo atvažiavęs 
pirmą kartą, ir dabar tik mostelėjo ranka, liepdamas važiuoti 
toliau. 

- Štai ir atvykome, - pasakė Chuanitas. - Kas toliau? 

Jis sustabdė “Sitroeną" prie virtuvės durų už viešbučio. 

- Būčiau tau labai dėkingas, jei duotum man kokį nors ne- 
sudėtingą darbą. Turiu apsižiūrėti ir rasti Naidželą. Beje, ar tu 
jo nematei? ? 

Chuanitas papurtė galvą. 

- Bet aš beveik neišėjau iš virtuvės. Ar išnešioti užkan- 
džius apsiimsi? 

- Kaip tik tai, ko reikia, - apsidžiaugė Hobas. 

Chuanitas dar restorane pasiruošė pustuzinį dubenų su 
įvairiais užkandžiais, o dabar su Hobu ir kitu padavėju, vardu 
Pakas, pernešė visa tai į virtuvę. Ten Chuanitas pridėjo viso- 
kių užkandėlių ant didelio padėklo. Ir Hobas patraukė į cen- 
trinį viešbučio vestibiulį, nešinas pimientos relenos de merlu- 
za, canelones de legumbres, gambas con huevos rellenos, 
gambas al ajillo ir firminiu Chuanito patiekalu, pasiskolintu iš 
garsiojo Gregorijaus Kamarero - boguerones rellenos de ja- 
mon y espinaca.* 

Viešbutis buvo didelis pastatas pusiau iš medžio, pusiau iš 
akmens, išsidėstęs keliais lygiais. Centrinė dalis buvo trijų 
aukštų, su balkonais, išeinančiais į nedidelį slėnį, taip pat pri- 
klausantį viešbučiui. Slėnyje buvo įrengti teniso kortai, golfo 
aikštelė devynioms duobutėms, du plaukimo baseinai po atviru 
dangumi, tradicinio baskų žaidimo džai-alai aikštelė, vienin- 
telė Balearų salose, ir kitokie įrengimai, kurių Hobas nespė- 
jo įžiūrėti - beje, tarp jų buvo ir arklidė. Viduje, centriniame 
vestibiulyje, degė jauki neryški šviesa ir būriavosi Žmonės su 
taurėmis rankose, girdėjosi linksmos, šmaikščios, bet tuščios 
šnekos, kuriomis teisėtai garsėjo Ibica. 

Ten 1r nudrožė Hobas, apsitaisęs oficianto kostiumu, ku- 
rį sudarė juodos kelnės su atlasiniais antsiuvais, per didelės 
jam dviem ar net trim dydžiais, prilaikomos skaisčiai raudo- 
nos juostos, penkis kartus apsuktos apie juosmenį ir užveržtos 
taip, kad kelnės nesmuktų - tai yra pernelyg smarkiai, kad 
jaustumeisi patogiai, - bei kvailai atrodantis trumputis švarke- 
*Ankštpipiriai, įdaryti merlanu, pupos su cinamonu, kiaušiniai, įdaryti kre- 
vetėmis, kiaušiniai sų česnakų padažu, ančiuviai su kumpio ir špinatų įdaru 
(1sp.). 

lis a Ja matador. Hobas nešė padėklą abiem rankom - grakš- 
čiai balansuoti juo ant vienos rankos delno jis nė nemėgino - 
nerangiai braudamasis pro nerūpestingai plepančių svečių mi- 
nią pagrindinėje pokylių menėje, ar kaip ten ji vadinasi. 

Apsidairęs Hobas pamatė, kad visi vyrai vilki pagal pas- 
kutinę madą pasiūtus kostiumus iš “Hombre" ir “Yess" salo- 
nų, o damos pasipuošusios pūstomis baltomis suknelėmis su 
šleifais - irgi paskutinis šios vasaros mados “klyksmas". Ho- 
bas nebe pirmą kartą pasigailėjo neturįs nei pistoleto, nei pei- 
lio, nei kokio nors kito ginklo. Jis dar pernelyg gyvai prisiminė 
savo paskutinį susitikimą su Aranke Londone. Nors bala ne- 
matė! Juk jam pavyko pasiekti pergalę be jokio ginklo, ir, jei- 
gu pasiseks, pavyks dar kartą. Svarbiausia, kad jis kol kas dar 
nesusidūrė nė su vienu iš savo senų pažįstamų - visų pirma su 
pačiu Aranke, kuris, matyt, buvo pokylio šeimininkas. Tačiau, 
be abejo, tai negalėjo ilgai tęstis - tik ne Ibicoje. Umai Hobas 
atsitokėjo tiesiąs padėklą su užkandžiais žmogui, kurį pažįs- 
ta: Luisui Karlosui, restorano “Nulinis kilometras" pakeliui į 
San Lorencą savininkui. 

Luisas Karlosas įsistebeilijo į jį, bet nepažino. Aišku, jis 
buvo ne visai blaivus. Ir sutriko visų pirma dėl to, kad Ibico- 
je viską sąlygojo anturažas. Luisas mandagiai paėmė servetėle 
huevos duros con atun * ir nuėjo sau, taip ir neatpažinęs Ho- 
bo. 

Kitame salės gale pasirodė Arankė ir Hobas skubiai nusi- 
suko, bijodamas būti atpažintas. 

Jam pačiam darėsi vis įdomiau. Neįtikėtina, kaip padavė- 
jo kostiumas veikia savimonę! Hobas pastebėjo, kad jo manie- 
rose atsiranda kažkas pataikūniška, nusprendė atstatyti pusiau- 
svyrą ir ėmė elgtis įžūliai bei iššaukiančiai. Taip nusiteikusį jį 
ir užtiko Berta. 

- Hobai! - šūktelėjo ji. - Ką tu čia veiki taip apsirengęs? 

- Vaidinu padavėją, išnešiojantį užkandžius, - sušnibždė- 
jo Hobas. - Paimkite ką nors dėl akių. 

Berta paėmė nuo padėklo kažkokį sumuštinuką ir smalsiai 


*Kietai virtas kiaušinis su tunu (isp.). 

jį nužvelgė. 

- Tai tikri užkandžiai? 

- Tokie pat tikri, kaip aš - padavėjas. Nevalgykite, tik ap- 
simeskite, kad valgote. Klausykite, ar kartais nematėte Naidže- 
107 

Berta taip energingai papurtė galvą, kad jos dideli kaban- 
tys auskarai suskimbčiojo. 5 

- O ką, turėjau matyti? 

- Ieškokite jo. Kai pamatysite, pasakykite, kad jam gresia 
pavojus ir kad jis nešdintųsi iš čia kuo greičiau. 

Berta smalsiai pažvelgė į jį. Tikriausiai ji jau ketino pa- 
klausti, kodėl Hobas pats nepasako to Naidželui, bet, laimei, 
prisiminė, kad nieko neišmano apie privataus seklio darbą, be 
žodžių linktelėjo ir nuėjo toliau. 


2 skyrius 


Naidželas darbavosi galerijoje trečiame aukšte. Toji gale- 
rija buvo mylimiausias Arankės kūdikis: jis ketino pademonst- 
ruoti aukščiausią klasę. Šimto šešiasdešimties pėdų ilgio ir 
dvidešimties pėdų pločio koridoriuje degė į lubas įleistos lem- 
pos, kurios darė jaukumo įspūdį, bet prastai apšvietė paveiks- 
lus. Nors, tiesą sakant, ten nebuvo į ką žiūrėti. Paveikslai iš tų, 
apie kuriuos sakoma: “Net arkliai baidosi". Bet užtat visi jie 
originalai, ne kopijos, nutapyti aliejumi, ir Arankė labai di- 
džiavosi sėkmingu sandėriu. 

O štai Naidželas nelabai didžiavosi savo vaidmeniu tame 
sandėryje. Namie, Anglijoje, šie Posonbio galerijos saugyklo- 
se užsigulėję paveikslai, tinkamai apšviesti ir įdėti į rėmus, 
vertus šedevrų, atrodė lyg išmoningas pokštas. Tačiau čia, Ibi- 
coje, kur kas antras nusimanė apie meną, o pusė užsieniečių 
laikė save dailininkais, jie taip neatrodė. Naidželas ūmai su- 
vokė, kad pagal šias drobes žmonės vertins ne Arankę - ko no- 
rėti iš Arankės! - o jį, Naidželą. 

Naidželui padėjo trys Arankės parankiniai: vienas laipio- 
jo kopėtėlėmis ir kabino paveikslus, antrasis prilaikė juos iš 
apačios, o trečias vaikščiojo iš paskos su skuduru ir plunksnų 
šluotele, braukdamas nuo paveikslų dulkes. Naidželas darba- 
vosi su jam būdingu kruopštumu, apsiginklavęs liniuote ir 
kampainiu, žiūrėdamas, kad paveikslai kabėtų lygiai. Jis žvilg- 
telėjo į drobę, kurią dabar kabino, ir jam pasidarė silpna. Tai 
buvo prašmatnus itališkas peizažas, atliktas pagal visus pras- 
to skonio reikalavimus: kriokliai, kalnai, kiparisai, piemenu- 
kas, piemenaitė ir dar faunas. 

- Kiek dešiniau! - paliepė Naidželas. Ką gi, jis bent jau pa- 
sirūpins, kad šitie paveikslai kabėtų kaip pridera. - Klausyki- 
te, - pasakė Naidželas savo trečiajam padavėjui, - nueikite ir 
išpurtykite skudurą pro langą. Šitaip jūs tik pernešate dulkes 

nuo vieno paveikslo ant kito. 

Vyrukas niūriai linktelėjo, bet net nepajudėjo iš vietos. 

Ir tada pasirodė pats Arankė. Jis vilkėjo kažkokį pusiau 
oficialų kostiumą, pirktą Majamyje, kurį sudarė kelnės ir va- 
karinis švarkas, žalias su juodais langeliais. Tačiau toji žalia 
spalva buvo pernelyg ryški, jos fone net juodi langeliai atro- 
dė per ryškūs. Ant kojų - įmantrūs itališki sandalai, tokių sa- 
loje per amžius niekas neavėjo. Iš švarko kišenės kyšojo blyš- 
kiai violetinė nosinaitė su raudonu raštu. Švarkas sukirptas bu- 
vo gal ir neblogai, bet ant pilvotos Arankės figūros jis atrodė 
baisiai - antra vertus, ant tokios figūros gerai atrodytų nebent 
didžiulis arbatinuko gaubtas. Be to, dešinioji kišenė buvo pa- 
stebimai išsipūtusi. Galbūt ten pūpsojo tik sausainių pakelis, 
bet Naidželas kažkodėl tuo labai abejojo. 

- A, Naidželai, kaip matau, jau beveik baigiate? 

- Taip, Ernesto, liko tik du paveikslai. Kaip manote, neblo- 
gai atrodo? 

- Puikiai! - pagyrė Arankė. - Žinote, aš esu buvęs Prado 
muziejuje ir galiu drąsiai teigti, kad daugelis tenykščių pa- 
veikslų nieko neverti prieš šituos. 

Suprantama, tai buvo pati klaidingiausia nuomonė apie 
meno kūrinių įvertinimą per pastarąjį dešimtmetį - jeigu ne per 
visą dvidešimtą amžių, - bet Naidželas neapsiėmė mokyti 
Arankę gero skonio. 

- Taip, ir aš manau, kad atrodo neblogai, - pasakė jis, tu- 
rėdamas omeny veikiau tai, kaip pakabinti paveikslai, negu jų 
meninę vertę. 

- Kai baigsite, užeikite į mano kabinetą. Vaikinai parodys 
kelią. Turiu jums siurprizą. 

- Labai malonu, - atsakė Naidželas, manydamas, jog Aran- 
kė kalba apie premiją už gerai atliktą darbą. 

- Beje, - pridūrė Arankė, - pobūvyje dalyvauja vienas ge- 
ras jūsų pažįstamas. 

- Tikrai? 

- Taip. Senjoras Drakonianas nusprendė mus aplankyti. 

- Labai malonu. Seniai norėjau su juo pasikalbėti. O kur 


165 


jis? 

- Apačioje, centriniame vestibiulyje. Vaišina svečius 
užkandžiais. Esu tikras, jis apsidžiaugs pamatęs jus. 

Arankė pasišalino. Naidželas pats sau pagalvojo, kad vieš- 
bučio savininkas, žinoma, truputį netašytas, bet šiaip jau visai 
šaunus žmogelis. 

Tiesą sakant, Naidželas niekada nepasižymėjo sugebėjimu 
teisingai vertinti Žmones. 


3 skyrius 

Kai Hobas grįžo į virtuvę, Chuanitas šildė karštus užkan- 
džius ir aušino šaltus. 

- A, Hobai! Kaip sekasi? 

- Puikiai. 

- Klausyk, negalėtum atlikti dar vieno darbelio? Padėk Pa- 
kui ir Pepei atnešti iš rūsio vyną. Mums reikalingas šešiasde- 
šimt devintųjų “Šato-Ikem"". 

- Gerai, - sutiko Hobas. - Man vis tiek reikia tenai žvilg- 
telėti. 

Paėmęs iš Chuanito raktą bei žibintuvėlį, jis patraukė pas- 
kui Paką ir Pepę trumpu koridoriumi link laiptelių, vedančių 
prie dar vienerių durų. Hobas atrakino jas ir pirmas nusileido 
į rūsį. 

Rūsys buvo gana senas, jis priklausė fazendai, kuri stovėjo 
čia iki viešbučio. Palei sienas eilute rikiavosi plikos lemputės. 
Hobas pagrabaliojęs rado jungiklį ir įjungė šviesą. Blausioje 
šviesoje matėsi, kad rūsio sienos išskaptuotos kalkakmenyje ir 
netgi nenušlifuotos. Viduje buvo vėsu ir sausa. Labai malonu 
po viršuje tvyrančio karščio. 

Nusigavęs į rūsio gilumą, Hobas pastebėjo, kad šis pereina 
į natūralų urvą uoloje. Palei urvo sienas stovėjo dėžės su vy- 
nais ir šampanu. Praėjęs pro paskutinę dėžę, Hobas pašvietė 
žibintuvėliu į urvo gilumą. Takas vedė žemyn, ir jo galo ne- 
simatė. 

- Imkitės darbo, vaikinai, - paliepė Hobas padavėjams. - 
Suraskite čia “Šato-Ikem" ir paimkite, kiek reikia: Aš tuoj grį- 
šiu. 

Ir patraukė gilyn į urvą, Žiojintį po viešbučiu. Maždaug už 
penkiasdešimties pėdų urvas ėmė siaurėti. Ten Hobas ir apti- 
ko dėžes, uždengtas žaliu brezentu. Jos beveik susiliejo su sie- 
na, ir Hobas vos nepraėjo pro šalį. 

Brezentas buvo pritvirtintas virvelėmis. Atrišęs vieną kam- 
pą, Hobas žvilgtelėjo po brezentu. Dėžės buvo medinės. Ho- 
bas išsitraukė savo šveicarišką kareivišką peiliuką ir šiaip taip 
atlupo vieną lentelę, vos neįsipjovęs rankos. Dėžė buvo pri- 
grūsta kažkokių pailgų žalių daikčiukų, supakuotų į drožles. 
Hobas ištraukė vieną ir pašvietė Žibintuvėliu. Na, žinoma. Jo 
paties žaliasis buteliukas. Pripildytas tiršto skaidraus skysčio. 
Hobas apvertė buteliuką. Skystis sutekėjo į kitą galą - lėtai, 
beveik grėsmingai. Kas tai, kvepalų mėginys? Ne, vargu. Tai 
“soma". 

Hobas įkišo buteliuką atgal į drožles ir pataisė lentelę. Ta- 
da uždengė dėžę brezentu, palikdamas viską maždaug taip, 
kaip buvo. Paėmė paskutinį pustuzinį “Šato-Ikem" butelių ir 
nubėgo atgal į virtuvę. 

Įdavęs butelius Chuanitui, Hobas čiupo dar vieną padėk- 
lą su užkandžiais ir vėl nubėgo į salę. 

Svečiai jau pradėjo skirstytis. Diena ėjo į vakarą. Tikrasis 
pobūvis, skirtas tik viešbučio savininkams ir jų asmeniniams 
svečiams, turėjo prasidėti maždaug už valandos. O Naidželo 
jis taip ir nerado. Galų gale Hobas pastebėjo Bertą. 

- Išvažiuojate? - paklausė jis. 

- Po kelių minučių. Ką, pavėžėti? 

- Ne, man teks pasilikti. Bet paprašysiu jūsų užvažiuoti į 
civilinės gvardijos kareivines, pas Ramoną. Pasakykite jam, 
kad čia vyksta nelegalus susibūrimas ir mums reikalinga jo vy- 
rukų pagalba. 

- Hobai, tu girtas? Ar prisirūkęs? 

- Ne, tiesiog įsijaučiau į vaidmenį. Prašau padaryti tai, ką 
sakau. Jūs juk dirbate agentūroje. 

- Na, taip, žinoma. Be to, atvirai pasakius, pobūvis siau- 
bingai nuobodus. Ar galiu padėti šį sumuštinį atgal? 


4 skyrius 


Hobas toliau slampinėjo po viešbutį, ieškodamas Naidže- 
lo. Taip jis užklydo į “alyvinę" svetainę ir sutiko ten Vaną, tą 
patį šviesiaplaukį, prieš keletą dienų išgelbėjusį jį nuo Aran- 
kės parankinių. 

- Džiaugiuosi jus matydamas, senjore! - pasisveikino Va- 
na. - Čia yra vienas žmogus, kuris nori su jumis susipažinti. 

Vana parodė į plinkantį įdegusį saulėje vyrą, kuris sėdėjo 
patogiame krėsle svetainės kampe ir rūkė cigarą. 

- Leiskite pristatyti jums mano šeimininką, senjorą Silve- 
rijų Vargasą. i 

Vyrai paspaudė vienas kitam rankas. Vargasas pasiūlė Ho- 
bui prisėsti. Vana mandagiai atsitraukė į šalį tiek, kad būtų pa- 
kankamai arti, jeigu kas nutiktų, ir visgi pakankamai toli, kad 
j0 neįtartų klausantis pokalbio. 

- Eikime iškart prie reikalo, - pradėjo Vargasas. - Prašau 
pasakyti, misteri Drakonianai, ko jūs siekiate šioje istorijoje 
su Aranke? 

- Vienas mano pažįstamas, Stenlis Baueris, buvo nužudy- 
tas Paryžiuje. Jo brolis nusamdė mane rasti žudiką. 

- Ir jūs įtariate senjorą Arankę. 

Hobas linktelėjo. 

- Galima sakyti, taip. 

Vargasas šyptelėjo ir susimąstė. 

- Tikriausiai jūs neketinate išgarsėti, suardydamas stambų 
narkotikų prekybos sindikatą? 

- Ne, - atsakė Hobas. - Aš jau paaiškinau, kas sieja mane 
su senjoru Aranke. Be to, į šį reikalą gali būti įpainiotas vie- 
nas mano draugas. Ne savo valia. Aš noriu jį ištraukti. 

- Jeigu jums pavyks tai padaryti, ar prižadate laikytis to- 
liau nuo mūsų sindikato? 

- Prižadu. 

- Kuo galite tai garantuoti? 

- Jūs tik pažvelkite į mane! - šūktelėjo Hobas. - Mano vei- 
das - mano sielos veidrodis. 

Kurį laiką Vargasas įdėmiai tyrinėjo Hobą. Paskui vėl šyp- 
telėjo. 

- Doras veidas. Tipiškas amerikietis. Nuovokus. Ryžtin- 
gas. Naivus idealistas... 

- Toks ir esu! - patvirtino Hobas. 

- Ir akiplėša. Bet tai nesvarbu. Misteri Drakonianai, matau, 
kad čia mūsų interesai sutampa. Manyčiau, mes galime padėti 
vienas kitam. 

- Ne, prie jūsų draugijos aš nesidėsiu, jeigu jūs tai turite 
omeny. 

- Na, ką jūs! Ak, misteri Drakonianai, jūs tikrai Žavus. 
Nors galbūt ir sugebate kažkaip pasiekti rezultatą. Išklokime 
ant stalo dalį kortų. Jūs tikriausiai žinote, kad netrukus turi 
prasidėti stambi narkotikų prekybos operacija. 

- Taip, man susidarė toks įspūdis. 

- Atvirai kalbant, aš taip pat suinteresuotas šios operacijos 
sėkme. 

- Aš niekam nesakysiu. 

- Ačiū. Bet šiuo atveju svarbiau tai, kad mano sūnus Etje- 
nas irgi įsipainiojo į šį reikalą. Be mano žinios. Ir padėtis tam- 
pa pavojinga. 

- Papasakokite, - pasiūlė Hobas. - Aišku, jeigu norite. 

- Ko gero, iš tiesų verta jums viską papasakoti. Vana sa- 
kė, kad jūs vertas pasitikėjimo. O Vana niekada neklysta. Ge- 
rai, išgerkime ko nors, užsirūkykime po cigarą, ir aš pradėsiu. 

Vargasas atsistojo, įpylė po taurelę sau ir Hobui. Paskui 
atvožė kedro skrynelę ir pasiūlė Hobui Havanos cigarą, kokie 
jie būdavo senais laikais. Dabar tokių cigarų amerikiečiams 
nebeparduoda. Abu užsirūkė. 

- Tiesą sakant, - pradėjo Vargasas, - Etjenas įklimpo dėl 
mano kaltės. Vana man taip ir pasakė, ir reikia pripažinti, kad 
tai tiesa. Aš laikiau berniuką parišęs pernelyg trumpu pavadė- 
liu. Duodavau jam per mažai pinigų. Tikėjausi, kad jam užteks 

abonento neribotam skrydžių lėktuvu skaičiui į bet kurią pa- 
saulio vietą bei gana didelės sumos, kurią paskyriau jo išlai- 
kymui. Aš norėjau, kad berniukas atsistotų ant kojų, taptų kaž- 
kuo daugiau negu turtuolio sūneliu. 

Vargasas giliai užsitraukė dūmą ir kurį laiką mąsliai žvel- 
gė į rusenantį cigaro galiuką. 

- Tikėjausi, kas jis taps advokatu, pateks į aukštuomenę, 
pasinaudos tomis galimybėmis, kurių aš niekada neturėjau. 
Juk aš skyniausi kelią sunkiu darbu, misteri Drakonianai, žiau- 
riame pasaulyje, kur viską, ko norėjai, turėjai išgraužti danti- 
mis... 

Hobas patogiai atsilošė krėsle. Viena iš privataus seklio 
pareigų - klausytis, kaip visokie turtuoliai pasakoja apie savo 
gyvenimą. Nors šio turtuolio istorija, ko gero, buvo verta dė- 
mesio. Be to, ir cigaras buvo puikus. 

- Prisipažinsiu - bet tegu tai lieka tarp mudviejų, - kad aš 
turiu finansinių interesų šioje operacijoje, - tęsė Vargasas. - 
Bet kai sužinojau, kad čia įsivėlęs Etjenas ir kad dėl jo drau- 
gužės Anabelės kaltės iškilo nesusipratimas tarp jo ir senjoro 
Arankės bei kai kurių kitų suinteresuotų asmenų, aš buvau pri- 
blokštas. 

- Aš manau! 

- Šeima man visų svarbiausia. Dabar Etjenas saugioje vie- 
toje, mano viloje, saugomas mano asmens sargybinių. Bet man 
nepatinka tai, kaip pakrypo visas reikalas. Operacija, iš pra- 
džių atrodžiusi visiškai nepavojinga, staiga tampa baisiai rizi- 
kinga. Šįvakar įvyks galutinis balsavimas, ar verta tęsti šią už- 
mačią. Aš ketinu balsuoti prieš. Tai, be abejo, irgi rizikinga, 
bet aš ėmiausi reikiamų saugumo priemonių. O štai jums, mis- 
teri Drakonianai, regis, gresia rimtas pavojus. 

- Aš ir pats pradedu taip manyti, - sutiko Hobas. 

- Štai matote, kas būna, kai mėgini lošti pats sau vienas! 
Tikiuosi, kad šiam vakarui jūs prisidėsite prie mudviejų su Va- 
na. Taip jums bus saugiau. 

- Ačiū, - padėkojo Hobas. - Bet aš dar turiu šiokių tokių 
reikalų. 

- Na, tuomet būkite atsargus. Jeigu mums visiems pavyks 
išeiti iš čia gyviems ir sveikiems, manykite, kad mums labai 
pasisekė. 


5 skyrius 


Chuanitas krovėsi mantą, ruošdamasis išvažiuoti. 

- O tu nevažiuosi? - paklausė jis Hobo. 

- Negaliu. Dar neradau Naidželo. 

Chuanitas kiek padvejojo nežinodamas, kaip čia geriau iš- 
sakius tai, ką norėjo pasakyti. 

- O tau nepavojinga pasilikti? 

Hobas nesmagiai gūžtelėjo pečiais. 

- Pavojinga. Bet Naidželas irgi pavojuje. Ar negalėtum 
duoti man padėklą su šampano buteliu ir dviejomis taurėmis? 

- Gerai, - sutiko Chuanitas. Jis įdavė Hobui dailų padėk- 
liuką, porą atšaldytų taurių ir butelį geriausio šampano. - Ti- 
kiuosi, tu žinai, ką darai. 

Tiesą sakant, Hobas nežinojo. Bet jis visuomet laikėsi tos 
nuomonės, kad vienas iš svarbiausių dalykų privataus seklio 
amate - mokėti nutaisyti protingą miną, kai nežinai, ką dar ga- 
lima padaryti. 

Jis išėjo iš virtuvės su padėklu, ant kurio puikavosi šam- 
pano butelis, dvi aukštos taurės ir balta servetėlė. Aišku, Ho- 
bas suprato, kad jo maskuotė laikosi ant vieno siūlo, bet sten- 
gėsi žvelgti į viską optimistiškai. Žmonės, kurie jo nepažįsta, 
palaikys jį padavėju, ieškančiu kažkurio iš svečių, o pažįsta- 
mi tiesiog pagalvos, kad Hobas Drakonianas ir vėl sumanė 
kažkokią paikystę. Rizikinga užmačia, bet tai buvo geriausia, 
ką jis galėjo padaryti dabar, kai priėmimas ėjo į pabaigą, o 
Naidželo niekur nesimatė. Tačiau rasti jį būtinai reikėjo. 

Didžiuma pakviestųjų jau išsiskirstė, tačiau vestibiulyje 
dar būriavosi nemažai svečių. Hobas brovėsi pro juos, vilda- 
masis rasti Naidželą anksčiau, negu Arankė ras jį patį. Jis vis 
ieškojo akimis pažįstamos plačiapetės figūros. Tačiau vesti- 
biulyje Naidželo, regis, nebuvo. 

Hobas pastebėjo laiptus, kuriais kilo ir leidosi besišne- 

kučiuojantys žmonės su taurėmis rankose. Jis užlipo iki pat 
laiptų viršaus. Ten buvo koridorius. Vienoje pusėje matėsi su- 
numeruotos durys - viešbučio kambariai. Kitoje pusėje kabė- 
jo kukli lentelė: “Paveikslų galerija". 

Hobas praėjo pro besisukančias duris ir atsidūrė kitame 
koridoriuje, nukabintame paveikslais. Tikriausiai tais pačiais, 
kuriuos Naidželas nupirko pusvelčiui, kadangi per visus savo 
bendravimo su daile metus Hobas nematė nieko atgrasesnio. 
Geriausia tuose paveiksluose, be abejonės, buvo rėmai. Na, o 
patys paveikslai buvo netgi ne prasti - jie buvo tiesiog bjaurūs. 
Ir netgi ne šiaip bjaurūs - į juos net spjauti nesinorėjo. Šios 
drobės atrodė tarsi karikatūros, iliustruojančios tamsuolių po- 
žiūrį į meną. Ir dar jos vaizdžiai paaiškino, kodėl paprasti 
žmonės visoje Europoje taip niekinamai žiūri į septyniolikto- 
jo - aštuonioliktojo amžiaus tapybą. Šie paveikslai buvo tiek 
pat susiję su Vakarų Europos menu, kiek Hiperionas su saty- 
ru - jeigu išverstume į kitą pusę žinomą Šekspyro palyginimą. 
Arba kaip ryla su Monteverdžio rekviem - jeigu imtume paties 
Hobo palyginimą. 

Hobas perėjo per visą koridorių ir atsidūrė priešais dar vie- 
nerias duris. Šios durys jam kažkuo labai nepatiko. Detektyvo 
galvoje suskambėjo pranašiški rubajai: 


“Štai durys. Kas už jų? - spėlioju, 
Tačiau įspėti niekaip nevalioju. 
Mirtis ant slenksčio mūsų lūkuriuoja, 
O kas už jo, man atsakys rytojus." 


Matyt, ties tomis durimis paveikslų galerija baigėsi, o už 
jų vėl prasidėjo tikrovė. Hobas sudvejojo ir jau norėjo sukti at- 
gal tarsi kokia naujoji Euridikė, nesiryžusi sekti paskui Ortfė- 
ją, kai durys staiga atsilapojo ir pasirodė du vyrai: 


Uola iš kairės ir iš dešinės, 
Brūzgynai ir skardis dantytas... 

Štai spragteli šaižiai gaidukas trissyk, 
Tik šaulio visai nematyti. * 


Pavojaus akimirkomis Hobui dažnai kildavo tokios keis- 
tos poetinės asociacijos. Vyrukai buvo apsirengę kaip svečiai, 
tačiau kažkas - gal juodi plaukai ant rankų, gal randai ant 
skruostų, neabejotinai palikti peilio, o gal žemos kaktos ir 
kvadratiniai žandikauliai - aiškiai bylojo juos esant apsaugi- 
nius. 

- Atleiskite, senjorai, ar kartais nežinote, kur galėčiau rasti 
senjorą Naidželą Vitoną? - pasiteiravo Hobas nepriekaištinga 
ispanų kalba. 

Vyrukai susižvalgė, bet iš jų žvilgsnių Hobas nieko ne- 
įskaitė. Tas, kuris atrodė stambesnis ir baisesnis, pratarė: 

- Žinoma, senjore. Mes ką tik padėjome jam kabinti pa- 
veikslus. 

Kažkas čia buvo negerai, bet Hobas nusprendė nekreipti į 
tai dėmesio. 

- Vienas svečias pasiuntė senjorui Vitonui butelį šampa- 
no. Ar nepasakytumėte, kur man jo ieškoti? 

- Žinoma, - atsakė smulkesnysis. - Senjoras Vitonas susi- 
ruošė išvažiuoti. Tik nuėjo paimti čekio. Jeigu eisite su mu- 
mis, manau, dar užtiksite jį. 

Hobas žengė pro duris paskui apsauginius. Nors iš tiesų 
negalima buvo tvirtinti, jog jis žengė jiems iš paskos. Smul- 
kesnysis ėjo priekyje, o stambesnysis užbaigė eiseną, tad Ho- 
bas jautėsi lyg dešrelė dešrainyje. Čia net ir visai neįtarus 
žmogus būtų supratęs, kad kažkas negerai. “A, bala nematė! 
- pagalvojo Hobas. - Kas bus, tas bus!" Gal dar viskas išeis į 
gera. 

Ši viešbučio dalis atrodė stebėtinai tuščia. Jie praėjo kori- 
doriumi ir atsidūrė priešais dar vienerias duris. 

- Prašau užeiti, - pakvietė smulkesnysis apsauginis. Jo vei- 
do išraiška labai priminė Hobui klastingąjį luošį iš senovinės 
baladės “Prijojo Rolandas Juodąjį Bokštą", kuris pasiuntė jau- 


*R.Kiplingas. “Baladė apie Rytus ir Vakarus". 

nąjį riterį tiesiai į mirtiną pavojų. Tačiau samprotauti apie li- 
teratūrines asociacijas nebuvo laiko. Smulkesnysis apsauginis 
atidarė duris, ir Hobas žingtelėjo vidun. Stambusis vyrukas 
prasispraudė iš paskos. 

Čia Hobas tiesiai prieš save išvydo senjorą Ernestą Aran- 
kę, sėdintį už didelio raudonmedžio stalo. Senjoras Arankė at- 
rodė labai patenkintas savimi. 

- Užeikite, užeikite, misteri Drakonianai! - svetingai pa- 
kvietė jis. - Mes jūsų jau laukėme. 

Hobas apsidairė, norėdamas sužinoti, kas tie “mes"'. Ir 1š- 
vydo Naidželą. Šito jis kažkodėl ir tikėjosi. Naidželas sėdėjo 
susmukęs ant sofos. Vyrukas buvo be sąmonės, o jam ant kak- 
tos puikavosi didžiulė mėlynė. 

Regis, šio mažojo pobūvio “tik saviems" pradžią Hobas 
bus praleidęs. Nors pramogų jo daliai veikiausiai dar užteks. 

Ūmai Naidželas sujudėjo ir atsimerkė. 

- Ą, Hobai! Ir tu čia? Tu nieko kartu neatsivedei? 

- Ko būtent? - pasidomėjo Hobas. 

- Na, pavyzdžiui, Žano Klodo su jo rūsčiaisiais drauge- 
liais. Ne, gali nesakyti, ir pats matau, kad atėjai vienas. 

Regis, Naidželas turėjo jam pretenzijų! 

- Ką gi, labai gaila, - pridūrė Naidželas ir pasisuko į Aran- 
kę: - Visai nebūtina buvo trankyti man per galvą, ir dar taip 
smarkiai! 

Jis atsargiai pasičiupinėjo mėlynę ant kaktos. 

- Atsiprašau, - pratarė Arankė. - Džeimsas šiame darbe 
naujokas. Dar neišmoko kultūringai elgtis. 

Du apsauginiai, atvedę Hobą, išsiviepė. Arankės žodžiai jų 
per daug nesutrikdė. Arankė iš tiesų buvo puikiai nusiteikęs, 
ir jo parankinių nuotaika buvo atitinkama. 

- Aš tikrai nesuprantu, kuo jums neįtikau! - įsižeidęs pa- 
reiškė Naidželas. - Aišku, turiu prisipažinti, kad paveikslai ne 
aukščiausios klasės. Bet ko gi jūs dar norėjote už tokius pini- 
gus - po dvidešimt svarų už vieną? 

- O ne, paveikslais aš patenkintas, - atsakė Arankė. - Vi- 
sa problema - jūsų problema, ne mano - yra ta, kad jūs susi- 

jęs su misteriu Drakonianu. Kai misteris Santosas man jus re- 
komendavo, aš šito nežinojau. 

- A-a! - nutęsė Naidželas. - Taip ir maniau. Jums kažkuo 
neįtiko Hobas? 

- Bijau, kad taip, - patvirtino Arankė. - Jis kišasi į mano 
reikalus. 

- Vėl šiauši bangas, Hobai? - atsiduso Naidželas. 

- Na, jeigu tirti žmogžudystę reiškia “šiaušti bangas“, ta- 
da taip, - atsakė Hobas. 

- Štai, matote? - paklausė Arankė. - Jis vadina tai “žmog- 
žudystės tyrimu“. O aš vadinu “kišimusi į mano reikalus". Šito 
aš negaliu leisti. Maniau, kad atsikračiau misterio Drakonia- 
no dar Anglijoje. O jis staiga išdygo čia. Be to, aš sužinojau, 
kad jūs, misteri Vitonai, esate jo tariamosios seklių agentūros 
darbuotojas. 

- Ką reiškia “tariamosios"7 - pasipiktino Hobas. - Jeigu tai 
ne seklių agentūra, tai kas, jūsų nuomone? - jam iš tiesų bu- 
vo įdomu. 

- Man puikiai žinoma apie jūsų ryšius su MI-6*, - atsakė 
Arankė. 

Tai bent naujiena! 

- Pirmąsyk girdžiu! - nuoširdžiai nusistebėjo Hobas. - O 
tu, Naidželai? 

- Atrodo, taip vadinasi kažkokia automagistralė Anglijoje? 
Ak, ne, ten M-16! 

- Visa tai labai smagu, - įsikišo Arankė, - ir jūs tikriausiai 
norėtumėte dar kurį laiką pasišnekučiuoti šia tema. Bet aš tu- 
riu skubių reikalų. Taigi atleiskite, misteri Vitonai, bet man 
reikia pasikalbėti su jūsų šefu akis į akį. 

- Prašau, prašau, nieko tokio! - skubiai pasakė Naidželas, 
sunkiai kildamas nuo sofos. - O aš tuo tarpu nueisiu iki gyven- 
vietės, išgersiu alaus. Gerai? 

- Bijau, kad aš turėjau omeny ne visai tai, - paprieštaravo 
Arankė. - Nors man patinka jūsų optimizmas. Berniukai paly- 
dės jus į jums skirtą patalpą. 


*Vienas iš Britanijos kontržvalgybos skyrių. 

“Berniukų" rankose netikėtai sužvilgo pistoletai. Hobas 
nespėjo pastebėti, kada jie išsitraukė ginklus. Stambesnysis 
mostelėjo ranka Naidželui. Naidželas pažvelgė į jį, į Hobą, 
kilstelėjo antakius ir pasuko link durų. 

- Ne, ne, ne tenai! - sulaikė jį Arankė. - Jums atskiras iš- 
ėjimas. 

Jis apėjo stalą ir spūstelėjo mygtuką. Dalis galinės kabine- 
to sienos čiūžtelėjo į šalį, atidengdama slaptą išėjimą. 

- Prašyčiau čionai. Mes nenorime trukdyti svečiams. Tie- 
sa, didžiuma jų jau išsiskirstė, bet kai kurie dar liko. 

Smulkesnysis apsauginis pirmas patraukė link slaptųjų du- 
rų. Stambusis mostelėjo Naidželui pistoletu. Naidželas nuėjo 
paskui smulkesnįjį, paskui atsigręžė ir tarstelėjo Hobui: 

- Ką gi, seni, tikiuosi, tu jau sugalvojai, kaip išbristi iš 
šitos balos! 

- Kalbėti apie tai būtų dar per anksti, - atsakė Hobas. 

Stambusis apsauginis vėl mostelėjo Naidželui ginklu, šį- 
kart įsakmiau. Naidželas šyptelėjo ir žengė pro duris. Apsau- 
ginis nusekė iš paskos. Siena vėl be garso susivėrė. 

- Na, va, - pasakė Arankė. - Mudu dar turime keletą mi- 
nučių pasišnekėti vienu du. 

- Taip, trkrai, - sutiko Hobas, vėl atsigręždamas į Arankę. 
Jam buvo šovusi mintis šokti ant šito žmogaus, bet su ja teko 
atsisveikinti. Arankės rankoje irgi žvilgėjo pistoletas. Kokia 
neteisybė: visi ginkluoti, išskyrus padorius žmones! Nors tik- 
riausiai taip visada būna... 


6 skyrius 


- Tiesą sakant, - pareiškė Arankė, - aš džiaugiuosi, kad ne- 
pavyko susidoroti su jumis Anglijoje. Tada dar nežinojau, kad 
jūsų man gali prireikti svarbiam reikalui čia, Ibicoje. 

- Labai malonu, - atsiliepė Hobas. - Kuo galiu padėti? 

- Galite numirti, atnešdamas man naudą. 

- Na, tai mes jau darėme Anglijoje. 

- Taip, bet tuomet truputį paskubėjome. O dabar pakarto- 
sime viską iš naujo, tik šįsyk laiku ir kaip reikiant. Šito nori 
Kartelis. 

- Koks dar Kartelis? - nusistebėjo Hobas. 

- “Kali-Kartelis". Ne lotynų amerikiečių “Cali-Cartel", o 
indiškasis “Kali-Kartel"'". Mes abu žodžius rašome iš “k" rai- 
dės, ne iš “c". Matote skirtumą? 

- Matau, kad jums baisiai patinka šitas niūrus pavadini- 
mas, - burbtelėjo Hobas. 

Netikėtai pasigirdo tylus beldimas į duris. Durys prasivė- 
rė ir į kabinetą įėjo Silverijus Vargasas. 

- Senjore Aranke, - pradėjo jis, - norėjau jums pasakyti... 

Ir tada pastebėjo Hobą. | 

- Sveikas, bičiuli! - viltingai šūktelėjo Hobas. 

- Bijau, kad ne, - atsiduso Vargasas. - Jie pagrobė iš vilos 
Etjeną. - Jis pasisuko į Arankę. - Norėjau jums pasakyti, kad 
galite tikėtis mano paramos. Tik nepadarykite žalos mano sū- 
nui. 

- Ir neketinu, - atsakė Arankė. - Su sąlyga, jog jūs toliau 
dirbsite išvien sų mumis. 

- Žinoma, - patvirtino Vargasas. Jis dar sykį žvilgtelėjo į 
Hobą, sutrikęs gūžtelėjo pečiais ir išėjo, tyliai užverdamas 
paskui save duris. 

- Netikėtas išsigelbėjimas paskutinę akimirką atšaukiamas, 

- burbtelėjo Hobas. - Klausykite, ar negalėtumėte pasakyti 
man vieno dalyko? Kodėl nužudėte Stenlį Bauerį? 

- Tai buvo savigyna, - pareiškė Arankė. - Misteris Baue- 
ris neturėjo teisės prekiauti “soma" be Kartelio leidimo. Ana- 
belė iškart tai suprato, kai tik jai paaiškinau. Baueris ne tik ne- 
legaliai pardavinėjo mūsų produktą, maža to, jis dar pamėgi- 
no visus aplenkti, išleisdamas “somą" į rinką iki oficialiai su- 
tarto prekybos pradžios laiko, kada tikrieji prekiautojai buvo 
dar nepasirengę imtis darbo. Aš papriekaištavau jam dėl to Pa- 
ryžiuje, bet misteris Baueris tik pasijuokė iš manęs. 

- Ir jūs jį nužudėte. 

- Jis nežiūrėjo į mane rimtai! Jis juokėsi iš manęs, miste- 
ri Drakonianai! O šito aš negaliu pakęsti! 

Hobas sunkiai suvaldė visai neprotingą norą sukikenti. 
Netgi jis suprato, kad dabar tikrai ne laikas juoktis. 

- Na, ir kas toliau? Kada mane iš čia išleisite? 

- Tai priklauso ne nuo manęs. Tarkitės su savo naujaisiais 
šeimininkais. 

- O kas jie tokie? 

- Eime, pamatysite. 

Arankė atsistojo ir mostelėjo Hobui mažu pistoletu. Jis el- 
gėsi mandagiai, bet valdingai. Ko gero, nepakęs jokių Hobo 1š- 
sidirbinėjimų. Todėl Hobas nusprendė būti geras berniukas. 

Jie išėjo pro slaptąsias duris, pražingsniavo ilgu koridoriu- 
mi ir atsidūrė dideliame kambaryje su skliautuotomis lubomis. 
Grindis dengė stori kilimai. Smilkyklėse ant sienų smilko aro- 
matingi smilkalai. Apšvietimas buvo neryškus, silpnas, bet ne 
toks silpnas, kad Hobas negalėtų įžiūrėti neaukšto baltai apsi- 
rengusio vyro, stovinčio prie galinės sienos. Arankė privedė 
Hobą prie jo, sustodamas už kokių penkių pėdų. 

- Misteri Selimai, - kreipėsi jis, - tai tas pats Hobas Dra- 
konianas, apie kurį jums pasakojau. 

- Labai gerai, Ernestai, - pagyrė Selimas. - Prisek jį antran- 
kiais prie šito krėslo ir palik mums. 

Arankė paklusniai prikaustė vieną Hobo ranką prie odinio 
krėslo ranktūrio, dengto nikeliu, paskui išsitraukė kitą antran- 
kių porą, bet Selimas sulaikė jį įsakmiu mostu. 

- Pakaks ir vienos rankos. Ir palik man raktą. Ačiū, Ernes- 
tai. 


7 skyrius 


- Mūsų produktas “soma", - pradėjo Selimas, - pasižymi 
dviem savybėmis. Visų pirma tai narkotikas, vartojamas ma- 
lonumo dėlei, ir apie jį netrukus sužinos visas pasaulis. Var- 
tojant orališkai, prie jo nepriprantama fiziškai - nors psicho- 
loginė trauka atsiranda gana greitai. “Soma" sukelia palaimos 
pojūtį, kuris tęsiasi labai ilgai ir silpsta palaipsniui, o ne stai- 
ga. “Soma" nesukelia pašalinio poveikio kaip kiti, labiau ži- 
nomi, narkotikai - opiumas, jo vedinys kokainas bei jo chemi- 
niai analogai: krekas, metamfetaminas ir kiti. Jūs nepuolate į 
depresiją kaip nuo opiatų, netampate dirglus ir linkęs į para- 
noją, kaip atsitinka vartojant kokainą ir į jį panašius narkoti- 
kus. 

- Skamba viliojančiai, - sutiko Hobas. - Galbūt ir išmėgin- 
siu ją progai pasitaikius, kai grįšiu namo. 

Selimas šyptelėjo. 

- Ne, misteri Drakonianai, jūs išmėginsite “somą" dabar 
pat. | 

- Kad ne, ačiū, - pasakė Hobas. - Kažkodėl nesinori. 

- Aš dar neatskleidžiau jums kitos “somos" savybės. Kaip 
jau sakiau, viena vertus, tai narkotikas, žadantis milžinišką 
pelną. Narkotikas, visiškai neprieinamas jau egzistuojančioms 
nusikalstamoms grupuotėms - visokioms mafijoms, jakudzai, 
triadoms ir taip toliau. Misteris Arankė bei jo kolegos tuo pa- 
sirūpino. Antra vertus, kai kuriems iš mūsų, vidinio rato na- 
riams, “soma" yra religinių apeigų, labai senų ir labai svarbių 
apeigų, pagrindas. 

- Nejaugi? - paklausė Hobas, kadangi Selimas nutilo, aki- 
vaizdžiai laukdamas, ką jis į tai pasakys. 

- Taip, aš nesitikiu, kad narkotikų prekeiviai, kuriuos mes 
čia surinkome, išmanytų tokius dalykus. Tačiau mes, vidinio 
rato nariai, Kali kulto tarnai, svarbiausiu laikome būtent pasta- 

rąjį aspektą. 

- Visa tai labai įdomu, - mandagiai sutiko Hobas. - Tačiau 
man, tiesą sakant, labiau norėtųsi žinoti, ką jūs ketinate daryti 
su manimi. 

- Aš link to ir suku, - užtikrino jį Selimas. - Kaip matote, 
niekas nenori, kad jūs painiotumėtės po kojomis viešbučio ati- 
darymo metu ir vėliau, kai prasidės prekyba “soma". Todėl 
man paprašius, misteris Arankė perleido jus mums. Mums pri- 
reiks jūsų iškilmingam ritualui dievo Somos garbei. 

- A, visada prašom! - apsidžiaugė Hobas. - Jeigu norite, 
kad palaikyčiau žvakutę ar pagiedočiau chore - beje, mano 
balsas visai neblogas, - aš jūsų paslaugoms. 

- Ne, jums skirtas kur kas svarbesnis vaidmuo. Ar jums 
girdėtas graikiškas terminas “/armakos**? 

- Ne, regis neteko susidurti, - pasakė Hobas. - Jis reiškia 
lyg ir “garbės svečią"? į 

- Tam tikra prasme taip. Tai graikiškas žodis, bet pats pa- 
protys atėjęs iš Indijos. Paraidžiui “farmakos" reiškia “šven- 
ta auka". 

Hobas nusišypsojo leisdamas suprasti, kad įvertino sąmojį. 
Bet Selimas nesišypsojo. Jo veidas išliko rimtas, o akys žvelgė 
į Hobą su tam tikru gailesčiu. 

- Patikėkite, - tarė Hobas, - aš netinku aukojamo veršio 
vaidmeniui. Mano klyksmai sugadins visas iškilmes. 

- Na, ką jūs, niekas nemano versti jūsų jėga! - patikino jį 
Selimas. - Auka turi būti savanoriška. 

- Tada aš tuo labiau netinku, - pareiškė Hobas. 

Selimas spustelėjo mygtuką po stalu. Durys atsilapojo, ir 
pasirodė du aukšti vyrai. Jie priėjo prie Hobo ir stipriai suėmė 
Jį už parankių. Selimas ištraukė stalo stalčių ir išėmė blizgantį 
švirkštą, pripildytą žalsvo skysčio. 

- Paprastai “soma" vartojama orališkai, - pasakė Selimas. 
- Bet tik tada, kai siekiama vien malonumo. Injekcijos povei- 
kis kur kas stipresnis. 

- Ne, - suklykė Hobas. Tikriausiai buvo galima sugalvoti 
ką nors originaliau, tačiau Hobui neužteko laiko. Selimas įbe- 

dė adatą jam į žastą ir lėtai suleido narkotikus. Paskui atsitrau- 
kė per žingsnį, ir jo pagalbininkai paleido Hobą. 

- O dabar, - pasakė Selimas, - jums turbūt vertėtų nusnūsti. 
Iki ceremonijos pradžios dar yra truputis laiko. Galbūt jūs dar 
panorėsite užkąsti... 

- Savo noru aš to nedarysiu! - išrėkė Hobas. 

- Jeigu jūs iš tiesų atsisakysite, kai ateis laikas, - atsakė 
Selimas, - mes bandysime sugalvoti ką nors kita. 

Hobas nerado ką atsakyti. Kambarys ėmė plaukti jam aky- 
se. Aplinkui sužibo ugnelės, ir Hobas išgirdo neįtikėtinai Že- 
mą vargonų gaudimą. Ir atsijungė. 


8 skyrius 


Pagaliau atsigaivaliojęs Hobas suvokė, kad įvyko nuostabi 
metamorfozė. Jis tapo dievu. Nieko malonesnio detektyvas dar 
gyvenime nebuvo patyręs. Antrankius jam kažkas nuėmė - ką 
gi, nereikės pačiam pro juos pralįsti. Jis atsistojo, tiksliau, pa- 
kilo į orą. Pakilo neskubėdamas, didingai. Jo kūnas 1š pažiū- 
ros liko toks pats, bet Hobas žinojo, kad dabar jis tapo nejįti- 
kėtinai galingas ir lankstus. Jo esybės centre, toje vietoje, ku- 
rią senovės graikai vadino tAumos, siela, vietoje vidurių atsi- 
rado kompaktiškas, bet galingas generatorius. Jis galėjo ne tik 
gaminti neribotus energijos kiekius, bet ir perdirbti maistą į 
stulbinančias substancijas. , 

Kaip ten jį pavadino tas kvailys Selimas? Pharmakos! Vi- 
siškai teisingai! Jis buvo “farmakosas", kadangi jo “tumosas", 
toji mašina, gaudžianti nuo energijos pertekliaus, gebėjo su- 
kurti nesuskaitomą gausybę nuodų, narkotikų ir farmaceptinių 
preparatų, keliančių nuotaiką ir suteikiančių protui nepapras- 
tą galią. 

Hobas perjungė dėmesį į savo paties protą, pasinaudojęs 
apolonišku savistabos menu. Ir iškart suprato, kad kol jis mie- 
gojo, tas farmacijos fabrikas jo kūne be paliovos pumpavo į 
smegenis viską, ko joms reikėjo, kad galėtų pradėti veikti vi- 
su galingumu. Pavyzdžiui, dabar Hobas gebėjo žaibiškai at- 
likti bet kokius matematinius veiksmus. Kiek bus 4442,112 
padauginus iš 122234,12? Žinoma, 4005686002311! Papras- 
čiau ir būti negali! O kvadratinė šaknis iš 344566647? 456,22! 
Atsakymai ateidavo akimirksniu. Net tikrinti nereikia. Jie tei- 
singi jau vien todėl, kad Hobas negali klysti. 

Be milžiniškų fizinių ir intelektualinių galių Hobas įgavo 
dar ir neaprėpiamą, netrikdomą, palaimingą dievų ramybę. 
Jam pakako vien stovėti čia, šiame kambaryje, ir stebėti save 
- vien tai jam teikė tokį džiaugsmą, kokio jis niekada gyveni- 

me nebuvo patyręs, kokio nėra patyręs nė vienas mirtingasis! 
Ir šitas džiaugsmas priklausė jam - ne valandai, ne dienai, ne 
metams, o amžiams. Kaip gerai pasakyta apie tai anoje seno- 
je dainoje! 

Hobas prisiminė, kad jo buvęs draugas Naidželas ir buvęs 
pažįstamas Etjenas paimti į nelaisvę. Jų padėtį mirtingieji 
žmogiūkščiai pavadintų pavojinga. Bet visa tai tokie niekai... 
Jis apėjo kambarį, stengdamasis nekilsčioti į orą. Tikras die- 
vas turi būti santūrus. Ir Hobas neketino statyti į pavojų savo 
dieviškos esybės kažkokioms paikystėms. 

Juk jis turi svarbų reikalą. Šitie gerieji žmonės, Kali kul- 
to tarnai - kulto, kurio pagrindinis atstovas yra jis pats, - no- 
rėjo, kad jis taptų jų “farmakosu"", jų šventąja auka. Ir jis mie- 
lai tai padarys, juk ceremonija galų gale skirta jo garbei. Pui- 
kiausia šventė iš visų įmanomų švenčių. 

Tie žmonės suteikė jam aukščiausią garbę. Jie norėjo jį pa- 
aukoti. Tai buvo taip malonu iš jų pusės, kad netgi grąžino 
Hobui tikėjimą mirtingaisiais. Galbūt jie pavadins tai nužudy- 
mu - bet argi dievas gali numirti? 

Galvoti apie tai buvo labai malonu, bet Hobas neturėjo lai- 
ko panašiems samprotavimams, kadangi jo protas skubėjo įsi- 
vaizduoti visa tai, ką jis galės sukurti, kai tik užbaigs šį reika- 
lą. Dabar jis suvokė, jog iš esmės jis - kūrėjas. Hobo ausyse 
skambėjo nuostabių simfonijų fragmentai - ne šiaip simfoni- 
jų, O ištisų simfoninių ciklų, pasižyminčių tokia didybe ir gel- 
me, kokios vargšelis Bethovenas net neįsivaizdavo. Hobas ma- 
tė turįs ir dailininko talentą. Jis užbaigs tai, ką pradėjo Remb- 
rantas, sukurs tai, prie ko Mikelandželas tik priartėjo, įgyven- 
dins tai, apie ką Bleikas tik užsiminė. 

Ak, kaip malonu buvo mąstyti apie visa tai, gyventi, anot 
Šelio, “kaip bardas, minties šviesa ginkluotas, giesmes erdvės- 
na siunčia ir miegančiuosius kelia, nebodams, kas jų laukia - 
viltys ar pavojai". Vargšas kvailiukas Šelis! Jis, Hobas, suge- 
bės įgyvendinti jo svajonę ir sukurs eiles, kurių pavydėtų net 
Šekspyras... 

Hobas negirdėjo, kaip atsidarė jo kambarėlio durys, bet 

netikėtai išvydęs priešais save Žmogų nė kiek nenustebo: juk 
jis pats panorėjo, kad šitas žmogus ateitų čionai, kad būtų čia 
ir dabar, nes kito laiko nėra ir nebus. 

- Viešpatie, - paklausė žmogus, - kaip tu jautiesi? 

- Gerai! - atsakė Hobas sodriu, aidžiu balsu. - Labai gerai, 
mano tarne Selimai. 

- Aš toks laimingas, šeimininke! 

- Aš žinau, kad tu laimingas, Selimai. Ir aš taip pat laimin- 
gas, kadangi dievo laimė - dovanoti laimę jį supantiems že- 
mesniems padarams. 

- Patraukite tai! - griežtai paliepė Selimas, ir žmogus, sto- 
vintis už jo, įsikišo pistoletą į kišenę ir puolė ieškoti tušinuko. 
- Aš juk sakiau, kad ginklo neprireiks. Juk taip, viešpatie? 

- Ar reikia laisvą valią versti jėga? - klausimu į klausimą 
atsakė Hobas ir nusišypsojo, žavėdamasis savo minties subti- 
lumu. 

- Ir tušinuką taip pat slėpkite, - paliepė Selimas. - Kur jūsų 
diktofonas? Negalima praleisti nė vieno dievo žodžio. O ma- 
no valdove, kaip aš džiaugiuosi matydamas tave tokį! 

- Argi aš galiu būti kitoks? - atlaidžiai atsakė Hobas, ir to- 
liau spindulingai šypsodamasis. - Bet, sakyk, ar dar ne laikas 
pradėti apeigas? 

- Tu pats savo lūpomis prakalbai apie tai, o valdove! Taip, 
lemtingoji valanda artėja. Tavo garbintojai baigia paskutinius 
pasiruošimus. Altorius jau įrengtas, ir netrukus bus galima 
pradėti. 

- Tuomet palik mane ir skubėk užbaigti, kas nebaigta, - 
įsakė Hobas, galvodamas apie tai, kaip paskui bus smagu pri- 
siminti, kaip jį nužudė! Regis, jo dar niekas nėra nužudęs. 
Galbūt būtent šito jam trūksta, kad taptų pilnaverčiu dievu. 


9 skyrius 


Hobas vėl liko vienas. Jam buvo labai gera. Jis ramiai ir 
susikaupęs laukė ceremonijos pradžios. Bet jis buvo viskam 
pasirengęs. Dievas visada pasirengęs bet kokiems įvykių po- 
sūkiams. Todėl visai nenustebo, kai durys atsivėrė ir ant 
slenksčio pasirodė jo bičiulis Piteris Antrasis, narkotikų pre- 
keivis. Piteris apsižvalgė, įėjo ir uždarė paskui save duris. 

- Ak, Hobai! - pasakė jis. - Kaip tai šiurpu! 

- Apie ką tu? - paklausė Hobas. 

- Nagi apie tą aukojimą! Aš net nenumaniau, kad jie ke- 
tina paaukoti tave. Man ką tik pasakė. Buvau įsitikinęs, kad 
pasitenkins gaidžiu ar ožiu. Bet jie rimtai ketina tai padaryti. 
Koks siaubas, Hobai:! 

- Kodėl siaubas? - nusistebėjo Hobas. - Argi jie nori pa- 
aukoti ir tave? 

- Ne, ne, ką tu! 

- Tuomet ką tu čia veiki? 

- Na, aš juk taip pat dalyvauju apeigose, - paaiškino Pite- 
ris. - Galima sakyti, jos tam tikra prasme pašvęstos man. Tai 
yra ne man asmeniškai, o man, kaip dievo Somos atstovui. 

- Turėtum jaustis pamalonintas, - pasakė Hobas. - Kaip at- 
sitiko, kad išrinko būtent tave? 

- Na, aš juk, galima sakyti, ir užviriau visą šitą košę... 

Hobas laukė. 

- Tai juk aš išradau “somą", Hobai. Todėl aš čia. Aš, jei- 
gu galima taip pasakyti, esu šio kulto įsteigėjas - šiuolaikinio 
jo varianto. Bet, patikėk manimi, aš nė neįsivaizdavau, kad jie 
gali nueiti taip toli. 

- Įdomu, - nusistebėjo Hobas. - O aš maniau, kad tau rū- 
pi tik hašišas. 

- Na, anksčiau aš specializavausi hašišo srityje, - sutiko 

Piteris. - Ir didžiavausi tuo, jog esu geriausias hašišo tiekėjas 
visoje saloje, o gal ir visoje Europoje - jeigu ne visame pasau- 
lyje. Niekas taip nesirūpino kokybe, kaip aš. 

- Žinau, - sutiko Hobas. - Turėjai gerą reputaciją. Bet kaip 
atsitiko, kad susidomėjai “soma"'? 

- Tai ilga istorija, - atsakė Piteris. 

- Nieko, aš turiu laiko. 

- Nežinau, ar daug dar liko laiko iki apeigų pradžios. Bet 
aš pasistengsiu papasakoti glaustai. 

Piteris įsitaisė viename iš krėslų ir kiek prikimusiu balsu 
paporino istoriją apie tai, kaip jis užsiėmė “soma"". 

Piteris įsipainiojo į šį reikalą Karačyje, Pakistane, maž- 
daug prieš dvejus metus iki Irįto Mutinamio mirties Niujorke, 
Čainataune. Palikęs Ibicą, jis verslo reikalais nuvyko į Indiją, 
paskui į Pakistaną. Paprastai jis gaudavo hašišą iš Maroko, bet 
pastaruoju metu tenykštė žaliava ėmė jo nebetenkinti. Piteris 
buvo savo verslo fanatikas. Jis naudojo tik aukščiausios koky- 
bės žaliavą ir asmeniškai stebėdavo paskutinę narkotikų gamy- 
bos stadiją savo fermoje Maroke, netoli Džerbos. Tačiau iais 
metais marokietiškoji hašišo kokybė buvo prastoka. Tas pats 
ir visame Magribe. Todėl Piteris nusprendė - velniai rautų! Jis 
važiuos į Pakistaną, kur auginama geriausia žaliava. 

Jis susitiko su Hasanu, savo senu bičiuliu, irgi hašišo par- 
davėju, jo jaukiame name Karačio priemiestyje. Palei plūkto 
molio sienas stovėjo sargybiniai su automatais, palaikydami 
saugumo atmosferą, labai svarbią prekiaujant narkotikais. Pi- 
teris su Hasanu sėdėjo sode, apsuptame aukšta siena, ir rūkė 
puikiausią hašišą, prieinamą tik patiems prekiautojams, per 
kaljaną, kaip ir dera. Nuostabios geidulingos moterys nešiojo 
jiems padėklus su saldumynais, šerbetą su ledu ir tikrą indišką 
arbatą. 

Jiedu aptarinėjo gausėjančius narkotikų prekybos sunku- 
mus. Kaip gerai buvo anksčiau! Narkotikų prekyba buvo tik- 

rų džentelmenų užsiėmimas. Šeimyninis verslas, paveldimas iš 
kartos į kartą. O dabar? 

- Kuo užsiims mano sūnus? - retoriškai klausė Hasanas. - 
Dabar aš nepatarčiau jam perimti mano verslą. Tai tampa per- 
nelyg pavojinga. Visokie akiplėšos iš šalies nuolat mėgina įsi- 
brauti ir užimti ne savo vietą. 

Piteris linktelėjo, kiek užliūliuotas įprastos, seniai įkyrė- 
jusios temos. 

- Taip, mano drauge, mudviejų reikalai kol kas puikiai 
klostosi, bet vieną dieną viskas gali subyrėti. Mums gresia pa- 
vojus. Mus nori išstumti. Rinką okupuoja visokios triados ir 
kitokios mafijos. Va, jeigu i1mtumėmės savo verslo, kuriame 
nedalyvautų niekas kitas, tik mes! Jei turėtume kažką savo! 

- Ak, - atsiduso Hasanas, - jeigu turėtume “somą"! 

- O kas tai yra? - pasidomėjo Piteris. 

- “Soma"' - pagrindinis senųjų indoeuropiečių tautų narko- 
tikas. Jis minimas Upanišadose. Buvo netgi specialus Somos 
dievas. 

- Ir kas su ja atsitiko? 

- Jos gamybos paslaptys pražuvo prieš kelis tūkstančius 
metų. Bet kol “soma" egzistavo, jai nebuvo lygių. 

- Ir niekas nebandė jos atkurti? 

- Kiek žinau, ne, - atsakė Hasanas. 

- O kodėl nepabandžius? Juk žinome, kokį turime gauti 
efektą! Nematau priežasčių, kodėl negalima būtų susintetinti 
“somos" arba kažko, į ją panašaus. 

- O tu galėtum? 

Piteris gūžtelėjo pečiais. 

- Galbūt. Bet tam prireiktų krūvos pinigų. Tektų išsinuo- 
moti laboratoriją, rasti sumanų biochemiką... Bet pasinaudo- 
dami šiuolaikinio mokslo pasiekimais tikrai galėtume pamė- 
ginti. 

Po kelių dienų Hasanas suvedė Piterį su Selimu. Selimas 
buvo indas; trapaus sudėjimo, tamsiaakis Bombėjaus gyven- 

tojas su ilgais riestais ūsais. Sprendžiant 1š to, kaip apie jį šo- 
kinėjo Hasanas, Selimas tikriausiai buvo svarbi persona. 

Užbaigęs tradicinį apsikeitimą mandagybėmis, Selimas 
perėjo prie reikalo. 

- Mano bičiulis Hasanas minėjo, kad jūs manote galįs su- 
kurti “somą"". 

- Aš sakiau - galbūt, - patikslino Piteris. - Iš anksto nega- 
lima nieko tvirtinti. Ir tai kainuos labai brangiai. Laboratori- 
ja, mano atlyginimas, biochemiko atlyginimas, kitokios išlai- 
dos... 

- Tarkime, mes galime sau tai leisti, - pasakė Selimas. - Ar 
sutiktumėte pamėginti? 

- Na, taip, žinoma, man būtų labai įdomu. Bet jūs turite su- 
prasti, kad nesėkmės tikimybė tikrai didelė. 

- Jeigu prižadate padaryti viską, kas įmanoma, - atsakė Se- 
limas, - visa kita manęs nejaudina. Aš galiu paskolinti jums 
reikiamą pinigų sumą. Jeigu iš jūsų užmačios nieko neišeis, 
tuos pinigus paprasčiausiai nurašysiu. Ir išsiskirsime be pik- 
tumų, kaip sakoma Amerikoje. 

- Norite sudaryti raštišką sutartį? 

- Nematau prasmės sudarinėti raštišką sutartį, kai rezulta- 
tai nenuspėjami. Mūsų sutartis bus žodinė ir remsis tuo, jog 
abu suprantame, ko norime. Bet pirmiausia man reikia žino- 
ti, ko norite jūs. Jūs tikrai sutinkate pamėginti? 

- Labai norėčiau, - patvirtino Piteris. 

- Man teks pasiųsti su jumis vieną žmogų. Tiesiog atsar- 
gumo dėlei. 

- Taip, žinoma, - sutiko Piteris. - O kas jis? 

- Ne jis, o ji. Mano duktė Devi. 

Kai po dviejų mėnesių Ibicoje Piteris pirmąsyk išvydo De- 
vi, jis iškart pametė galvą. 

Taip viskas ir prasidėjo. O.A.Klainas į sceną išėjo tik po 
pusmečio, kai Piteris trumpam grįžo į Niujorką. 

Pirmiausia jis aplankė savo seną koledžo laikų bičiulį Otą 

Albertą Klainą, arba tiesiog O.A., kaip tas dažniausiai prisis- 
tatydavo. 

Jie susitiko Tinete, Niudžersio valstijoje, dviaukščiame 
O.A. bute. O.A. pastorėjo 1r apaugo akiniais. Jo žmona Meri- 
lina buvo sausa filologė, kuri nenoriai sėdėjo namie su dviem 
vaikais, šešerių ir septynerių metų, o vakarais dėstė anglų li- 
teratūros kursą Tineko municipaliniame koledže. Jaunystėje 
O.A. buvo gabus vaikinas. Tačiau tokių kaip jis buvo devynios 
galybės. Administracinių talentų jis neturėjo. Todėl geriausia, 
ką jam pavyko gauti, buvo nuobodus darbas gamyklos labora- 
torijoje, kur O.A. tikrino sintetinio pluošto kokybę - monoto- 
niškas darbas, kurį galėjo atlikti ir beždžionė. 

Kai Merilina išdrožė vykdyti savo pareigos visuomenei, 
Piteris perėjo prie reikalo: 

- O narkotikais nebeužsiimi? 

Kadaise O.A. buvo žymus pogrindinis chemikas. 

- Ne, - atsakė O.A. - Bet mielai vėl užsiimčiau. 

Piteris išvardino jam “somos" ypatybes, minimas literatū- 
roje: jautiesi esąs dievas, tuo pat metu neprarasdamas ryšio su 
tikrove, neatsiranda priklausomybė, “soma" neturi neigiamo 
poveikio nei kūnui, nei protui, iššaukia energijos antplūdį, ne- 
sukelia depresijos ir abstinencijos, o svarbiausia, jokių hemo- 
rojų su valdžia, kadangi joje nėra nė vieno komponento, kurį 
draudžia vartoti mūsų nuobodi visuomenė. 

- Skamba klasiškai, - sutiko O.A. - O ką, argi yra toks nar- 
kotikas? 

- Kol kas nėra. Siūlau jį sukurti. 

O.A. žvelgė į pasiūlymą skeptiškai, kol Piteris užsiminė, 
kiek jis gali užmokėti: pradžiai septyniasdešimt tūkstančių per 
metus, visų išlaidų padengimas ir dalis pajamų iš prekybos 
naujuoju (tai yra gerai užmirštu senuoju) narkotiku, kai - jei- 
gu - jis bus sukurtas. 

- Skamba klasiškai, - pareiškė O.A. - O per kiek metų jūs 
tikitės sulaukti rezultato? 

- Per vienerius metus, - atsakė Piteris. - Per vienerius me- 
tus tu turi padaryti nors kažką. Jeigu mes su partneriais galė- 
sime tai panaudoti, padvigubinsime tau atlyginimą. Jeigu ne - 
o per metus tai paaiškės - ką gi, išsiskirsime be piktumų, taip 
sakant. 

- Metai - labai nedaug, - paprieštaravo O.A. - Man prireiks 
pusmečio vien įrengti laboratoriją, peržiūrėti reikiamą litera- 
tūrą ir 1mtis darbo. 

- Na, tebūnie pusantrų metų. 

- Tebūnie dveji metai. 

- Na, dveji, tai dveji, - sutiko Piteris. Juk pinigai ne jo, o 
Selimo. 

Pirmiausia jie ėmėsi laboratorijos. O.A. reikėjo geros ar 
bent patenkinamos priedangos. Geriausia buvo nupirkti kokią 
nors smulkią įmonę iš tų, kurios atsidūrė ant bankroto ribos ir 
parduodamos pusvelčiui. Teko pasitarti su Merilina. Merilinai 
jie pasakė, kad O.A. patikėta atkurti jau egzistuojantį maisto 
priedą, apeinant patentą. Jeigu jis sugebės rasti formulę, ją nu- 
pirks šveicarų firma, kuri dabar moka pasiutusiai daug už ori- 
ginalų produktą. Merilina pagalvojo, kad reikalas nelabai šva- 
rus, bet lyg ir viskas teisėta. Be to, tokie pinigai... Jie leistų jai 
mesti darbą koledže ir visiškai pasišvęsti jau seniai pradėtam, 
bet taip ir neužbaigtam romanui apie žydaitę, užaugusią tarp 
kinų mažame miestelyje Pietų Karolinoje. 

- Na, kaip sekasi? - paklausė Piteris Antrasis po penkių 
mėnesių. Jis atvyko iš Ibicos pažiūrėti, kaip kruta O.A. reika- 
lai. 

O.A. atrodė pavargęs. Akys raudonos kaip triušio, o elge- 
sys aiškiai rodė pakrikus nervus - dar kiek, ir jis pradės gau- 
dyti ant savęs krokodiliukus. 

- Regis, kažkas mezgasi, - pranešė O.A. - Paskutiniojo 
bandymo rezultatai išties daug žadantys. 

- Prastai atrodai, - tarstelėjo Piteris. - Ar į nieką neįjunkai? 

O.A. kimiai nusikvatojo. 

- O kaip tu manei? Turiu kažkaip išmėginti visa tai, ką 
gaunu? Merilinos negaliu prašyti. Vaikai iškart atpuola. Juk 
neduosi skelbimo į laikraštį: ieškau savanorių naujo kieto dar 
tik kuriamo narkotiko išbandymui! Tenka švirkštis pačiam. 

- Ir tavo balsas kažkoks keistas... 

- Na, žinoma! O ko tu tikėjaisi? Juk tai ne “soma"! Ją dar 
reikia sukurti. O tuo tarpu man tenka išbandyti visą tą nieka- 
lą, kuris neveikia - arba veikia, bet turi galingą pašalinį povei- 
kį: nuo vieno klaikus galvos skausmas, nuo kito širdis šokinė- 
ja, nuo trečio galūnės stingsta, nuo ketvirto... Ir taip visą lai- 
ką! 

- Blogai, - pasakė Piteris pastebėjęs, kad nusipurtęs sąstin- 
gį O.A. iškart puola į isteriją, 1r atvirkščiai. - Tikriausiai tai la- 
bai trukdo tau susikaupti... 

- Šitai tu man sakai? - suspigo O.A., perrėkdamas balsų 
gaudesį kavinėje. 

- Štai ką aš tau pasakysiu, - tęsė Piteris. - Šiek tiek atvėsk. 
Aš surasiu ką nors jūrų kiaulytės vaidmeniui. 

- Ar tai nepavojinga? 

- Kur kas mažiau pavojinga negu tai, ką tu dabar darai. 

Piteris tesėjo žodį. Tą patį vakarą jis atėjo pas O.A. su 
kresnu vyruku, sprendžiant iš išvaizdos - japonu, kirptu “ežiu- 
ku“, su atviru ir doru veidu. 

- Tai Irito Mutinamis. Mano senas bičiulis iš Ibicos. 

Vyrai paspaudė vienas kitam rankas. 

- Aš buvau ten šešiasdešimtaisiais ir šešiasdešimt pirmai- 
siais, - pasisakė Irito. - Klasiška vietelė! Kokios mergaitės! 
Kokie narkotikai! Jėga! O jūs ten esate buvęs? 

- Tik vieną vasarą, septyniasdešimt ketvirtaisiais, - atsakė 
O.A. 

Vienos vasaros, aišku, mažoka, bet užtenka, kad galėtum 
įstoti į Ibicos mylėtojų klubą. Jie paplepėjo apie bendrus pa- 
žįstamus, apie paplūdimius, kur deginosi, apie restoranus, ku- 
riuose pietavo, apie mergaites, su kuriomis susitikinėjo - Žo- 

džiu, pasidalino prisiminimais, kaip ir dera paguodos neran- 
dantiems tremtiniams. Ir abu liko labai patenkinti vienas kitu. 

- Aš papasakojau Irito apie mūsų užmačią, - pasakė Pite- 
ris. - Jis mielai sutinka bandyti tavo narkotikus. Irito gyvena 
Čainataune, tad jam bus patogu važinėti pas tave ir ryti tavo 
gaminius. Užmokesčiu aš pasirūpinsiu. 

- Puiku, puiku, - apsidžiaugė O.A., bet kadangi buvo gar- 
bingas žmogus, pridūrė: - Irito, tikiuosi, jūs suprantate, ką da- 
rote? 

- Vadinkite mane Tomu. Namie mane taip vadina. Vyru- 
čiai, bet tai juk jėga! Bandyti stiprius narkotikus ir dar gauti 
už tai pinigų! Klausykite, aš ir pats už tai primokėčiau, jei rei- 
kėtų! Kaip ten sakė Chajamas? “Sakyk, vyno pirkly, ką tu nu- 
pirksi vertingesnio už tai, ką mums parduodi?"* Iš esmės tai 
juk tas pat! 

- Jūs japonas? - pasidomėjo O. A. 

- Trečios kartos imigrantas. 

- Ar negalėčiau paklausti, kodėl gyvenate kinų kvartale? 

- Man pasisekė išsinuomoti vieno kambario butuką Klin- 
tonstrite. Žinot, vyručiai, ten aplink vien restoranai, kur mai- 
tina kaip rojuje! Visai kaip pasakoje! 

- O vietiniai prie jūsų nekimba? 

Irito, arba Tomas, gūžtelėjo pečiais. 

- Kodėl jie turėtų prie manęs kibti? Aš jiems tik dar vie- 
nas svetimšalis. 

- Ar galite pradėti jau šiandien? - paklausė O. A. 

- Kad ir dabar! 

- Tomai, tai gali pasirodyti ne taip klasiška, kaip jūs ma- 
note. 

- Jokių problemų. Su abstinencija kaip nors susidorosiu. 

- Na, aš jau eisiu, - atsisveikino Piteris, stodamasis nuo kė- 
dės. - Regis, šią problemą išsprendėme. Aš su tavimi susisiek- 
siu, O.A. 

Piteris išėjo. O.A. nuskubėjo į laboratoriją ir grįžo su mė- 

gintuvėliu, pilnu klampaus melsvo skysčio. 

- Kaip jis vadinasi? - pasidomėjo Irito, kilstelėdamas mė- 
gintuvėlį ir žvelgdamas į jį prieš šviesą. 

- Kol kas niekaip. Tiesiog “mėginys-342A"'. 

- Klasiškas pavadinimas! - pareiškė Irito. - Man jau patin- 
ka. 

Taip ir prasidėjo. Atsiradus Irito, O.A. gyvenimas gerokai 
supaprastėjo. Irito buvo vienas iš tų narkotikų mėgėjų, apie 
kuriuos sakoma, kad jie mėgsta Žaisti su mirtimi. Kai jis “gau- 
dydavo kaifą", tai jam patikdavo. Kai prasidėdavo abstinenci- 
ja, jis iš to juokdavosi. O.A. iškėlė jam vienintelę sąlygą - ne- 
vartoti kitų narkotikų ir alkoholio, kad nesupainiotų bandymų 
rezultatų. Irito gana nenoriai atsisakė savo marihuanos - ji pa- 
dėdavo jam studijuoti buhalterijos pagrindus Niujorko univer- 
sitete. Bet Irito davė žodį ir jo laikėsi. Kaip vėliau paaiškėjo, 
jis puikiausiai apsiėjo be marihuanos. O.A. triūso vaisiai pa- 
dovanojo jam nemažai svaiginančių valandų, kai kurios iš jų 
buvo malonios ir visos - nepaprastai įdomios. 

Aukos rūbai Hobui patiko. Jis užsivilko juos tuoj po to, 
kai Piteris išėjo prisiekinėdamas, kad padarytų viską, kas įma- 
noma, bet net neįsivaizduoja, ką būtų galima padaryti. Hobo 
garbintojai atnešė jam švarias kelnes, marškinius ir ilgą palai- 
dinę - viskas buvo pasiūta iš puikiausio japoniško krepo. Kai 
Hobas apsirengė, jį pašlakstė skaisčiai raudonu sandalu ir 
cinoberiu, o ant kaklo užkabino gėlių girliandą. 

Hobas taip susidomėjo Piterio pasakojimu, kad visai už- 
miršo apie jo laukiantį svarbų reikalą. Bet juk ir dievas gali 
būti išsiblaškęs, ar ne? Kas turi didesnę teisę už dievą būti iš- 
siblaškęs? Tačiau pasirodžius Selimui, Hobas iškart viską pri- 
siminė. 

Neaukštas judrus indas buvo užsivilkęs ilgą apdarą ir už- 
simaukšlinęs turbaną. Jis atėjo su dviem palydovais, taip pat 
turbanuotais. Šie palydėjo Hobą į mažą prieškambarį, pasakė, 
kad tuoj grįš, žemai nusilenkė jam ir išėjo, tyliai užverdami 
paskui save duris. 

Hobas pamatė pravirą langą, priėjo prie jo ir įkvėpė pilnus 
plaučius gaivaus oro. Apačioje buvo nuožulnus stogas. Kaip 
dabar būtų paprasta iššokti pro langą ant stogo, nusileisti liet- 
vamzdžiu ir pasislėpti miške! Jo garbintojai viskuo pasirūpi- 
no, o tokią smulkmeną praleido! Ak, tie žmonės! Stengiasi 
viską numatyti, bet visada ką nors užmiršta. Hobas pažvelgė 
pro langą. Kad jis, dievas, pabėgtų? Ne, jis nė už ką pasaulyje 
nepraleis to, kas dabar bus! 

Jis truputį pasėdėjo medituodamas. Ir kai Selimo Žmonės 
atėjo jo išsivesti, buvo visiškai tam pasirengęs. 

Hobas Žinojo, kad tuoj prasidės apeigos, ir nekantriai lau- 
kė jų pradžios. Jo širdis buvo kupina švenčiausio iš senų se- 
novės atėjusio religingumo. Savanorė auka! Mūsų laikais to- 
kį dalyką retai bepamatysi. 

Stengdamasis žengti grindimis, o ne sklęsti virš palydovų 
galvų - nors tai jam būtų buvę visai paprasta, - Hobas išsekė 
paskui Selimą ir dar kelis vyrus iš prieškambario, perėjo vie- 
nu koridoriumi, paskui kitu ir galiausiai atsidūrė didelėje sa- 
lėje, panašioje į auditoriją. Salė buvo pilna maldingai nusitei- 
kusių žmonių. Vien vyrų. Maždaug pusę jų sudarė indai bal- 
tais apdarais ir baltais turbanais. Jie sėdėjo vienoje salės pu- 
sėje. Kitoje pusėje, taip pat ant sudedamųjų kėdžių, sėdėjo eu- 
ropiečiai arba lotynų amerikiečiai dalykiniais kostiumais, pa- 
sidalinę į dvi grupes - tarytum jaunikio ir nuotakos giminaičiai 
per vestuves. | 

Hobui įėjus, sugriaudėjo aplodismentai. Hobas linkčiojo, 
žingsniuodamas per salę link nedidelės pakylos priekyje. Jis 
linkčiojo draugiškai, nors ir truputį atlaidžiai - mat jau apsi- 
sprendė, kad bus ne kokia nors rūsti, išdidi dievybė, o malo- 
ningas ir draugiškas dievas, kuris pasirengęs viską padaryti sa- 
vo pavaldinių gerovei. Selimas žingsniavo prie jo dešiniosios 
alkūnės, atsilikęs per pusę žingsnio, kaip ir dera vyriausiajam 
kulto saugotojui. 

Selimas užgiedojo kažkokį himną. Kiti turbanuotieji jam 
pritarė. Tai buvo žemas monotoniškas antifonas, pertraukia- 
mas rečitatyvo, kurio metu prabildavo pats Hobas - skambių, 
didingu balsu, primenančiu bronzinio gongo gaudesį, nauja, 
nežinoma kalba, kurios jis išmokys žmones vėliau, kai atgims. 

Vienoje pakylos pusėje stovėjo ilgas žemas marmurinis al- 
torius, užtiestas sniego baltumo avikailiu. Ant avikailio gulė- 
j0 ilgas durklas su juodais ašmenimis, kuriuo ir turėjo būti at- 
liktas aukojimo ritualas. Virš altoriaus kabantis prožektorius 
apšvietė jį ryškia balta šviesa. Hobas žinojo, kad jo vieta - ant 
aukuro. Jis priėjo arčiau, ir visi užgniaužė kvapą. Įsižiūrėjęs į 
altorių, Hobas pamatė, kad marmuras dailiai išskaptuotas ir at- 
rodo labai senas. Ten buvo pavaizduota kažkas panašaus į gy- 
vybės medį, o abipus jo - dvi figūros. Figūros buvo iškilios, 
reljefiškos, o medis, atvirkščiai, išrėžtas marmure giliomis va- 
gelėmis. Hobas ne iš karto suprato kodėl. Tik vėliau susipro- 
tėjo, kad šiomis vagelėmis turės nutekėti kraujas, kai jį paau- 

kos. Jis apsidžiaugė pamatęs apačioje pastatytą onikso indą. 
Nė vienas jo brangaus kraujo lašas nenutekės veltui. 

Dabar prie jo priėjo jaunuoliai patarnautojai elegantiškais 
tamsiai raudonais apsiaustais su gobtuvais, nešini smilkyklė- 
mis, iš kurių virto smilkalų dūmai. Smilkalai ir mira - kaip tik 
tai, ko reikia! Ne, sinagogose, kur kartais užsukdavo Hobas, 
nepamatysi nieko panašaus! Aromatingi dūmai kamuoliais ki- 
lo į palubę. 

Salėje buvo tamsu. Ne visai tamsu, veikiau prietema. Kai 
Hobo akys apsiprato su patamsiu, jis išvydo už giedančių pa- 
tarnautojų nugarų visą kaimenę fantastiškų gyvūnų: liūtai su 
zebrų kūnais, raganosiai su gyvatėmis vietoje kojų... Kaipgi 
vadinasi šie padarai? Chimeros! Chimeros - tai simboliniai gy- 
vūnai, ir šiuolaikinis mokslas tvirtina, kad jų nebūna ir būti ne- 
gali. Daug jis supranta, tas mokslas! Štai jie! 

Jo visažinystė sakė jam, kad Žemėje per amžius gyveno 
įvairūs padarai: ne vien tik Žmonės ir žvėrys, bet ir chimeros, 
taip pat, be abejo, dvasios ir dievai. Hobui buvo malonu žinoti, 
kad jo savanoriška auka prikels naujam gyvenimui senuosius 
dievus. 

O scenos vis keitėsi. Tai buvo nuostabu, nors ir truputį 
trikdė. Peizažus, kurių autorius galėjo būti Dali, keitė pastatai, 
kuriuos galėjo pastatyti Gaudi. Savo dešinėje Hobas pastebėjo 
atidarytą karstą. Karstas buvo tuščias. Hobas iš pradžių nuste- 
bo, paskui suprato, kad karstas skirtas jam. Ten paguldys jo 
kūną po aukojimo apeigų. Jo kūną - bet ne jį patį: juk jis ne- 
gali numirti. Atsisveikinęs su buvusiu kūnu, jis paprasčiausiai 
susikurs kitą. 

Dar sykį apžvelgęs salę, Hobas išvydo naują reginį, kuris 
iš pradžių taip sutrikdė jį, kad jis net įtarė tai esant haliucina- 
cija. Bet, žinoma, tai negalėjo būti haliucinacija. Per salę rėp- 
liojo kažkas plokščias. Vaikščiojanti plekšnė! O paskui ją 
strykčiojo dvigalvis veršiukas: viena galva gailiai mykė, 
kviesdama motiną, o kita bukai spoksojo į putlų hermafrodi- 
tą, kuris vedė veršiuką už virvės. 

Žodžiu, tai buvo visokie stebuklai, iš tų, kuriuos gali pa- 

matyti tik Gango pakrantėse. Ir tai negalėjo nedžiuginti. 

Paskui prie jo priėjo žmogus su įmantriu galvos apdanga- 
lu, puoštu auksu. 

- Tu pasiruošęs? - paklausė jis. Tai buvo Selimas. 

- Visada pasiruošęs! - nerūpestingai atsakė Hobas. Jis su- 
vokė, kad turėtų elgtis rimčiau, bet tai buvo ne taip jau leng- 
va - jam buvo taip gera, ir viskas aplinkui atrodė taip žavu. 
Hobui beliko tikėtis, kad savo zaratustrišku lengvumu nesuga- 
dins visos ceremonijos. 

Žmonės ėmė palengva stumti jį link aukuro. Pagaliau! Iš- 
mušė jo valanda! Kai Hobas atsidūrė prie pat aukuro, žmonės 
spūstelėjo jo pečius žemyn. Tai kvailiai! Galėjo tiesiog papra- 
šyti, kad jis atsiklauptų. Hobas taip 1r padarė, nuleisdamas gal- 
vą ten, kur jam nurodė. Dabar viskas paruošta. Hobas supra- 
to, ką sumanė jo garbintojai. Jam reikės tik pakelti galvą, ir 
kažkas perrėš jam gerklę tuo ilgu aštriu peiliu. “Kaip troškin- 
tos mėsos gabalą!'' - pagalvojo Hobas ir vos susilaikė nesuki- 
kenęs. 

Suskambo muzika. Keista, jis nematė salėje jokio orkest- 
ro. Tikriausiai muzikantai sėdi kažkur už pertvaros. Rytietiš- 
ka melodija - fleitos ir varpeliai. O gal tai tik įrašas... Susirin- 
kusiųjų giedojimas nustelbė orkestrą ir toliau vis garsėjo. Me- 
lodijos Hobas niekaip neišskyrė. 

Paskui į priekį išėjo Žynė ir paėmė peilį su juodais ašme- 
nimis. Žynės veidą dengė paukščio kaukė, kažkas panašaus į 
vanagą, ji vilkėjo brangakmeniais nusagstytą triko ir plačias 
kelnes iš permatomo gazo, surauktas ties kulkšnimis. Labai 
patrauklus kūnas, akinamai baltas prožektoriaus šviesoje. Ir ta- 
rytum pažįstamas... Hobas ištiesė ranką ir atsargiai nuėmė 
kaukę. Ir pernelyg nenustebo, pažinęs Anabelę. 

- Aš juk tau sakiau, kad manęs laukia iš tiesų aukšta pa- 
dėtis! - pareiškė Anabelė. Kaukė kiek išterliojo jos makiažą, 
bet ji vis tiek atrodė nuostabi. 

- Nė nenutuokiau, kad tu kalbėjai apie tai! - atsakė Hobas. 
Jis vis dar šypsojosi, bet jam nebebuvo taip gera kaip anks- 
čiau. Tiesą sakant, jis ėmė jaustis keistokai. 

- Apgailestauju, kad ant aukuro atsidūrei tu, - tęsė Anabe- 
lė. - Tačiau, kalbant objektyviai, galėtum pasidžiaugti mano 
sėkme, jeigu tikrai esi mano draugas! Būti naujausios pasau- 
lio religijos vyriausiąja Žyne - tai tau ne juokas! 

- Tavo tėtis ir mama gali tavimi didžiuotis, - patvirtino Ho- 
bas. 

Ir staiga iš salės gilumos pasigirdo kažkieno šūksnis, 
skambus ir aiškus: 

- Tai negarbinga! Aš šito nepakęsiu! 

Ir į sceną pakilo dar viena moteris. Ji taip pat pasirodė Ho- 
bui pažįstama. 

Tai buvo Devi su ilga balta suknia, piktu ir ryžtingu vei- 
du. Paskui ją ant pakylos užbėgo Piteris. Jis atrodė nelaimin- 
gas ir sutrikęs. 

- Prašau tavęs, Devi, - sumykė Piteris. 

- Šunsnukis! - atrėžė jam Devi. - Tu juk man žadėjai, kad 
vyriausiąja žyne būsiu aš! Ką čia veikia šita anglų kalė? 

- Pala, pala, sesute! - pertarė ją Anabelė. - Man šį vaidme- 
nį prižadėjo senjoras Arankė. O jis čia svarbiausias asmuo. Ir 
išvis visa tai tapo įmanoma tik mano dėka! 

- Tavo dėka! Dink iš čia, antraip sumalsiu snukį! - atšovė 
Devi, pademonstruodama puikias šnekamosios anglų kalbos 
žinias, kurių sėmėsi iš Stiveno Kingo romanų. - Ir apskritai kas 
tas tavo Arankė? Eilinis nusikaltėlis! O aš - vyriausiojo kul- 
to saugotojo duktė ir “somos" kūrėjo žmona! 

- Tučtuojau užsičiaupkite abi! - riktelėjo Hobas griausmin- 
gu balsu, kuris būtų padaręs gėdą bet kuriam policijos patru- 
liui. - Man regis, aš irgi turiu balso teisę! 

Iš salės pasigirdo šūksniai: 

- Tegu kalba auka! 

- Paklausykite, ką pasakys Farmakosas! 

Tą akimirką prasidėjo pasaulio pabaiga: galinės durys at- 
silapojo ir į salę įžengė aukštas anglas bei dar aukštesnis 10- 
tynų amerikietis. 


- 

Susirinkusiųjų eilėmis nuvilnijo nepasitenkinimo murme- 
sys. Kairiojoje salės pusėje sėdėjo tikrųjų Kali kulto tarnų at- 
stovai. Jų buvo apie septyniasdešimt, visi atvykę iš Indostano. 
Dauguma jų išvis pirmąsyk paliko gimtąją Indiją. Europa 
jiems atrodė keista bedievė vieta, o Ibica, Sibaritiškojo Vidur- 
žemio širdis - bedieviškiausia iš visų. Tai buvo rimti žmonės, 
didžiąją jų dalį sudarė ultrareligingi braminai, Indostano pat- 
riotai, nepatenkinti pernelyg kukliu Indijos vaidmeniu tarptau- 
tinėje arenoje ir ypač tuo, jog Indijos nusikaltėlių pasaulyje to- 
kį žymų vaidmenį vaidina kitų šalių kriminalinės grupuotės. 
Todėl jie leidosi Selimo įtraukiami į šį verslą, kur pagrindinis 
vaidmuo teks indams - pirmajai indų mafijai nuo pasaulio pra- 
džios. 

Selimas padėjo tam pagrindus, su Piterio pagalba sukurda- 
mas nepaprastą, sau lygių neturintį produktą - “somą"', narko- 
tikų karalienę. Bet jam teko eiti į kompromisą. Norint išvesti 
“somą" į tarptautinę areną - kad ji neliktų tik vietine egzoti- 
ka kaip kvatas Jemene ar neperdirbtos kokos lapas Peru bei 
Bolivijoje - jam teko sudaryti paktą su kitų šalių kriminaliniais 
elementais. 

Ir taip pastarieji, sėdintys dešinėje salės pusėje, tapo pil- 
nateisiais deivės Kali kulto apeigų dalyviais. 

Jų buvo penkiasdešimt septyni - užkietėję nusikaltėliai, su- 
važiavę iš visos Europos, Valstijų, Lotynų Amerikos bei Azi- 
jos. Visiems jiems labai nepatiko priklausomybė nuo senųjų 
narkotikų prekybos kartelių, egzistuojančių jų pačių šalyse, ir 
jie buvo pasirengę susivienyti su indais, siūlančiais naują nar- 
kotinklą, ir bet kuriuo momentu pradėti prekybą juo. 

Tačiau šios dvi grupės nejautė ypatingo prielankumo viena 
kitai. 

Indai laikė europiečius visuomenės atmatomis, niekingais 

nevykėliais, nesugebėjusiais prasimušti savo gimtinėje. 

Europiečiai laikė indus apkerpėjusiais tradicionalistais, ku- 
rie atsitiktinai aptiko aukso gyslą - ir dabar tikisi praturtėti, pa- 
sinaudodami svetima patirtimi bei veiklumu. 

Priešiškumas, tvyrantis tarp abiejų grupių, palaipsniui au- 
go. Ir kai susirinkusiųjų akyse dvi moterys, europietė ir indė, 
susiriejo dėl juodo peilio, įtampa pasiekė ribą. 

O paskutiniu lašu tapo du vyrai, netikėtai pasirodę salėje: 
aukštas raudonskruostis anglas su liūto veidu ir rausvai ruda 
ševeliūra bei dar aukštesnis tamsaus gymio kariūnas iš Brazi- 
lijos. 

Ir staiga, tarytum specialiai tam, kad scena taptų dar mįs- 
lingesnė, anglas uždainavo. Niekas iš susirinkusiųjų nežinojo 
šitos dainos. Ją atpažino tik Hobas Drakonianas, kurį ketino 
paaukoti. Ir daina, nors ir truputį pavėluotai, paskatino Hobą 
veikti. 

Jis jau pakankamai prablaivėjo, kad suvoktų, jog barzdo- 
tasis anglas - tai Naidželas, o aukštas, lieknas tamsiaodis jau- 
nuolis šalia jo - Etjenas. Bet kodėl Naidželas dainuoja? O 
svarbiausia, ką jis dainuoja? 

Hobas nugirdo kelias frazes pro trumpam pritilusį triukš- 
mą - net susiginčijusios moterys akimirkai nuščiuvo ir įsiklau- 
sė. Kažkas apie tai, kad anglo namai - jo tvirtovė... 

Dainos melodija buvo jam stebėtinai pažįstama, ir besi- 
klausant jos Hobo atminty iškilo vaizdas: didvyris su kariška 
apsauga prieš įniršusią turbanuotų, vien strėnas prisidengusių 
fanatikų ordą tamsiame požemyje, nušviestame liepsnojančių 
deglų... 

Na, taip, žinoma! Tai juk Kerio Granto daina “Mano na- 
mai - mano tvirtovė“, kurią jis dainuoja filme “Gunga Dinas" 
- toje vietoje, kur Kali garbintojų orda įvijo jį į spąstus Kali 
šventyklos požemiuose, ir jis stengiasi nukreipti fanatikų dė- 
mesį į save, kad Gunga Dinas galėtų pabėgti, įspėti pulkinin- 
ką, kad tas atvestų savo būrį... 

Bet kodėl Naidželas taip kvailai elgiasi? Ir Etjenas! Hobui 
net į galvą neatėjo, kad jie abu irgi galėjo paragauti “somos"', 

- Naidželai! - riktelėjo Hobas. 

- Laikykis, seni! - riktelėjo tas. - Pagalba artėja! 

- Pulkininkas su kareivių būrių? 

- Ne, deitenantas Novaras su savo ištikimaisiais gvardie- 
čiais. Tau pakaks ir jų. 

Tada pašoko Arankė, sėdėjęs tarp europiečių. 

- Užmuškite jį! - suriko jis, rodydamas į Hobą. 

- Tai auka! - paprieštaravo Selimas, taip pat pašokdamas 
iš savo vietos tarp indų. - Niekas neturi teisės paliesti jo, iš- 
skyrus vyriausiąją žynę! 

- Vyriausioji žynė - aš! - riktelėjo Devi, atimdama peilį iš 
Anabelės. 

- Eik šikt, kale! - suklykė Anabelė ir išplėšė peilį prieši- 
ninkei iš rankų. , 

- Vyriausioji žynė turėjo būti mano duktė! - sugriaudėjo 
Selimas. 

- Ne! Mano žmonės įdėjo į šį reikalą savo pinigus! Šitą 
darbą atliks mano mergina! - įtūžęs atkirto Arankė. 

Akimirkai visi sustingo. Išėjo kažkas panašaus į nebylią 
sceną. Ir Hobas deramai ją įvertino, nepaisant to, kad jau per- 
sirito per savąją palaimos viršūnę. 

Šioje didelėje salėje, kur lempos mirksėjo palubėje tarsi 
žaltvykslės, kai Anabelė ir Devi buvo pasirengusios perkrimsti 
nejudėdami žvelgė į susirinkusiųjų minią; kai Hobas nusiplėšė 
dievo kaukę ir pagaliau prisiminė savisaugą; kai Arankė ir Se- 
limas sustingo, įsmeigę akis vienas į kitą tarsi du į spąstus pa- 
tekę jaguarai džiunglėse, virš kurių kyla didžiulis geltonas mė- 
nulis, o tolumoje girdėti tamtamų dundesys; kai svečiai, tiek 
tradicijų prisilaikantys indai, tiek šiuolaikiniai kosmopolitai, 
visi kaip vienas siektelėjo pistoletų, paslėptų po drabužiais - 
tą akimirką, kai atmosfera grėsė sprogti tarytum parako stati- 
nė, įmesta į žėruojantį ugnikalnio kraterį, trūko tik paskutinės 
kibirkštėlės. 

Ir tą kibirkštėlę išskėlė - galbūt visai to nenorėdamas - Sil- 
verijus Vargasas. Jis pašoko iš savo vietos greta ištikimojo 

Vanos ir sušuko: 

- Etjenai! Eikš čionai! Aš ištrūksiu iš čia! 

Jis kalbėjo portugališkai, bet tai buvo nesvarbu. Tą aukš- 
čiausios įtampos akimirką visi jį suprato. 

Išmušė valanda, kai kiekvienas turėjo pats savimi pasirū- 
pinti - ir tegu velnias, Kali ar kitoks pragaro demonas pasiima 
nevykėlius! 

Ūmai salėje sušvilpė kulkos. 

Čia buvo visų kalibrų kulkos - mažytės, bet mirtinos dvi- 
dešimt antrojo kalibro kulkelės, kurios švelniai dainavo lėkda- 
mos tarytum geležinsparniai kolibriai; vidutinio kalibro kulkos 
- trisdešimt antrosios ir trisdešimt aštuntosios, rūsčios ir daly- 
kiškos, ieškančios taikinių atkakliai, bet neprarasdamos savi- 
garbos, o tuo tarpu stambiausios - karališkosios devynių mi- 
limetrų kulkos trys šimtai penkiasdešimt septintosios, taip pat 
beveik legendinės keturiasdešimt ketvirtosios ir keturiasdešimt 
penktosios - tratėjo kaip Raudonosios Mirties kastanjetės, už- 
duodamos toną visai Parakinei Kariaunai. Didelės ir mažos 
kulkos, rikošetu atšokusios nuo sienų ir grindų, daužė lempas 
ir vazas su užjūrių gėlėmis ir smigo į virpančius žmonių kū- 
nus, liedamos kraujo upes. Aklieji mirties pasiuntiniai zujo po 
salę, nekreipdami dėmesio nei į savo aukų rasę, nei į tautybę, 
nei į tikėjimą, skaldė kėdes, už kurių mėgino slėptis dauguma 
kovotojų kaip meksikiečiai banditai Semo Pekinpo “Laukinės 
gaujos" kulminacinėje scenoje. Žmonės lenkėsi pusiau, dejuo- 
dami ir keikdamiesi, o paskui iš naujo užsitaisydavo pistole- 
tus ir šaudė toliau. 

Ir kaip tik tą akimirką, kai scena pasiekė kulminaciją, pa- 
sigirdo dundesys, nuslopinęs šūvių pokšėjimą. Netikėtas 
triukšmas patraukė įsikarščiavusių kovotojų dėmesį ir privertė 
atsigręžti ton pusėn, iš kur jis sklido. Tai atsitiko tuo metu, kai 
žmonės krito kaip musės, papurkštos stipriausiu insekticidu, o 
iš visų pusių girdėjosi šnypščiantys bei gomuriniai prakeiks- 
mai puse pasaulio kalbų. 

Dundėjimas sklido nuo užrakintų dvivėrių šios nelemtos 
auditorijos durų. 

Kažkas bandė įsilaužti vidun. 

Stojo tyla. Visi lyg užkerėti stebėjo, kaip durys išsigaubė 
nuo sunkių smūgių iš lauko pusės. Pradedantis atsitokėti Ho- 
bas pagalvojo, kad tai panašu į lordo Danseni “Stabo akies" fi- 
nalinę sceną, kai gigantiška stabmeldžių statula, iš kurios aki- 
duobės vagys išplėšė brangakmenį, grįžta naikindama viską 
aplinkui lyg bedvasis griovimo demonas. 

Likusieji apeigų dalyviai nebuvo linkę ieškoti literatūrinių 
aliuzijų. Jie tiesiog Žiūrėjo - pridusę, kai kurie kruvini. Ir štai 
pagaliau durys pasidavė ir atsilapojo. 

Į salę įžengė leitenantas Ramonas Novaras, lydimas pus- 
tuzinio ištikimųjų gvardiečių - visai kaip pranašavo Naidželas! 

Įsiviešpatavo mirtina tyla. Paskui Novaras garsiai prabilo 
plieniniu balsu: 

- Kadangi ispanų vyriausybės ir tvarkos palaikymo pajė- 
gų atstovas, aukščiausio rango civilinės gvardijos karininkas 
saloje pulkininkas Sančesas, išvykęs į Madridą skubiai kon- 
sultacijai, pareiškiu, jog šiuo momentu Ispanijos vyriausybė 
neturi tvirtos pozicijos užsieniečių, valdančių nuosavybę mūsų 
salos teritorijoje, atžvilgiu. Tačiau mes suteikiame galimybę 
visiems Ispanijos piliečiams ir nuolatiniams Ibicos gyvento- 
jams nedelsiant palikti šį pastatą, kad jo savininkai galėtų ne- 
trukdomi tvarkyti savo reikalus. 

Penki ar šeši ispanai padavėjai, netikėtai užklupti kauty- 
nių, prasibrovė pas gvardiečius. Naidželas padarė tą patį. Po 
minutėlės ir Hobas pasekė jo pavyzdžiu. Jis jau pakankamai 
prasiblaivė, kad norėtų gyventi. Etjenas kiek padvejojo, pas- 
kui perkirto salę ir atsistojo šalia gvardiečių. 

- Tėte! - garsiai pašaukė jis. - Prašau tavęs, eime su mu- 
mis! 

- Ne! - prašvokštė Vargasas. - Aš liksiu iki galo! 

Piteris taip pat priėjo prie gvardiečių. 

- Devi, o tu? 

- Aš lieku, - lediniu tonu atrėžė Devi. - Aš - tikroji žynė! 

Anabelė norėjo paprieštarauti, paskui apsigalvojo, perėjo 
per salę ir atsistojo šalia būrelio žmonių, susispietusių aplink 
Novarą. 

- Na, jeigu tu Žynė, tai aš, matyt, ne. 

- Vaikeli, kurgi tu? - sušuko Arankė. 

- Atleisk, Ernestai, - atsiliepė Anabelė. - Aš jau pamaniau, 
kad pagaliau išmušė ir mano valanda, o paaiškėjo, kad vėl 
šnipštas. Tai nesiseka! 

- Aš padarysiu tave vyriausiąja žyne! - suriaumojo Aran- 
kė. 

- Ačiū, nereikia. Aš negaliu leisti, kad mane čia nudėtų. 

Juk turiu vaiką privačioje mokykloje Šveicarijoje. 
„ Negausus būrelis išsigavo iš salės, budriai saugomas ran- 
kiniais kulkosvaidžiais ginkluotų gvardiečių. Jie perėjo per 
viešbučio vestibiulį, dabar tylų ir tuščią, ir išėjo laukan pro di- 
deles stiklines duris. Kai jie buvo jau netoli mašinų stovėjimo 
aikštelės, kur laukė gvardijos “Lendroveris", Naidželas staiga 
stabtelėjo, suraukė kaktą ir jau norėjo sukti atgal. Hobas pa- 
čiupo jį už rankovės. 

- Kur tave velnias neša? 

- Turiu grįžti, - atsakė Naidželas. - Užmiršau vieną daik- 
tą. 

- Ką? 

- Dovaną mamai gimtadienio proga. Sidabrinį servizą, tik- 
rai labai mielą. Jis liko rūbinėje. 

Tą akimirką vėl supokšėjo šūviai. 

Naidželas pastovėjo, paklausė - ir gūžtelėjo pečiais. 

- Gaila, servizas buvo brangus... Nors vargu ar nepakeičia- 
mas. 


13 skyrius 


Kai visi daugmaž “padorūs žmonės“ ištrūko iš viešbučio, 
jie dar kurį laiką sutrikę stovėjo lauke. 

- Ir kas dabar? - paklausė Hobas Novaro. 

Tas gūžtelėjo pečiais. 

- Aš ir taip viršijau įgaliojimus. Tiesa, situacija to reika- 
lavo. 

- Norite pasakyti, kad mes laisvi ir galime keliauti namo? 
- pasitikslino Hobas. 

- Keliaukite, kad ir skradžiai žemę, jei norite! Štai kas nu- 
tinka, kai užsieniečiams leidžiama turėti nuosavybę tavo gim- 
tojoje šalyje! 

- Na, tokiu atveju gal važiuokime išgerti? - pasiūlė Nai- 
dželas. 

- Be manęs, - atsakė Novaras. - Dar turiu surašyti išsamią 
ataskaitą, kad ją kur galas! Bet gal rytoj kartu papietaukime? 

- Eime į “Sa Punta"! - pasiūlė Naidželas. Tai buvo geriau- 
sias restoranas Santa Eulalijoje. - Aš vaišinu. 

- Tikiuosi, - šyptelėjo Novaras ir nužingsniavo link jo lau- 
kiančios mašinos. 

- Na, seni, o tu neatsisakysi išgerti? - pasiteiravo 
Naidželas. 

- “El Kabaljo Negro" tikriausiai dar atidarytas, - atsiliepė 
Hobas. - Kaip manai, “Kruvinoji Merė" nuplaus “somos" sko- 
nį mano burnoje? 

- Laikui bėgant, - atsakė Naidželas. 

Jie susėdo į vieną iš taksi mašinų - šitie juodai balti mait- 
vanagiai visuomet sulekia ten, kur pakvimpa pelnu - ir drau- 
giškai tylėdami nuvažiavo į Santa Eulaliją, kur įsimaišė į 
linksmą triukšmingą minią bare “El Kabaljo Negro". 

- Tai ką, seni, - pratarė Naidželas po antros taurės, - ne 
taip jau blogai išėjo? 

- Tau gal ir neblogai, - atsakė Hobas. - Tikriausiai iš tie- 
sų pasipelnei iš Arankės užsakymo. 

Naidželas atsainiai numojo ranka. 

- Ne apie tai kalbu! Apie tą darbą, kurį gavau agentūrai. 

- Apie kokį darbą? - nusistebėjo Hobas. 

- Kaip! Nejaugi Žanas Klodas tau nepasakė? 

- Jis prikalbėjo man visokių mįslingų nesąmonių. 

- Nesąmonių? Mes, tai yra mūsų agentūra, esame vienin- 
teliai tarpininkai, įgalioti parduoti stambią meno kūrinių par- 
tiją iš San Isidro. 

- Tai ir yra tas reikalas, kurį norėjo aptarti Santosas? 

- Žinoma! Šita avantiūra su Aranke - tai tik smulkmena, 
priedas prie uždarbio. 

Hobas įsistebeilijo į savo bendradarbį. Jį užplūdo patys 
baisiausi įtarimai, bet tarp jų aiškiai šmėkščiojo stambios pi- 
nigų sumos. Ir tą akimirką prie jų priėjo Sendis, baro šeimi- 
ninkas, su popieriaus lapeliu rankose. 

- Hobai, tau atėjo telegrama. Dar vakar. O gal ir užvakar. 

Hobas paėmė telegramą ir perskaitė: “Krovinys priimtas 
Šerbure. Kol kas jokių problemų. Laukiu tolesnių nurodymų". 
Telegrama buvo nuo Žano Klodo. 

- Manau, turėtum man kai ką paaiškinti, - pasakė Hobas. 

- Be abejo! Bet gal iš pradžių vertėtų pradėti ruoštis kelio- 
nei? Juk negalime leisti, kad dešimties dvidešimties milijonų 
svarų vertės krovinys pūtų sandėlyje Šerbure? 

- Dvidešimt milijonų svarų?! 

- Na, gal aš kiek perdėjau... Bet Paryžiuje ir Briuselyje už 
šiuos mažmožius turėtume gauti krūvą pinigų. O dešimt pro- 
centų - mūsų. Tačiau aš vėl likau be dovanos mamai! 

Žano Klodo telegrama galutinai permušė “somos" skonį 
Hobo burnoje, pakeisdama jį saldžiu būsimo pelno prieskonių. 

Po mėnesio pietaudamas Paryžiuje su Fošonu Hobas, su- 
prantama, neužsiminė apie San Isidro lobius. Bet visa kita jis 
atvirai išklojo inspektoriui. 

- Vadinasi, tuo viskas ir baigėsi? - paklausė Fošonas, sė- 
dintis priešais Hobą prie staliuko dviem gatvėje šalia restorano 
“De Mago". 

- Na, ne visai, - atsakė Hobas. - Galima sakyti, kad ta aki- 
mirka, kai pasirodė leitenantas Novaras ir mus išvadavo, bu- 
vo veiksmo kulminacija. Bet po to įvyko dar šis tas. 

- O mūsų bičiulis Novaras mane gerokai nustebino, - įsi- 
terpė Fošonas. - Prisiėmė tokią atsakomybę... 

- Au contraire*, - paprieštaravo Hobas. - Jis paprasčiausiai 
vykdė savo viršininko, pulkininko Sančeso, įsakymą. Sanče- 
sas buvo - ir iki šiol yra - vyriausiasis civilinės gvardijos ka- 
rininkas saloje. Ir visos kriminalinės grupuotės, dalyvavusios 
tame susirinkime, dosniai jam užmokėjo. Tad jeigu jis būtų 
suėmęs viešbutyje ką nors iš “somos" prekeivių, būtų išplau- 
kęs paviršiun ne itin garbingas jo paties vaidmuo. Madrido pa- 
reigūnai, be abejo, irgi buvo “patepti"", bet tuo atveju jiems bū- 
tų nieko nelikę, tik sušerti jį vilkams kaip atskalūną. 

- “Sušerti vilkams kaip atskalūną"... - mąsliai pakartojo 
Fošonas. - Tai amerikietiškas posakis? 

- Amerikietiškas, - linktelėjo Hobas. - Pats ką tik sukūriau. 

- O pulkininkas Sančesas iš tikrųjų buvo Madride? 

- Ne, žinoma! Jis buvo civilinės gvardijos kareivinėse. Su- 
žinojęs, kas dedasi, pulkininkas įsakė Ramonui visiems pra- 
nešti, kad jo nėra, ir veikti savo nuožiūra. 

Fošonas palingavo galva. 

- Prancūzijoje tai būtų neįmanoma. 

- Ir dar kaip įmanoma! - paprieštaravo Hobas. - Prancūzų 
policija linkusi į tokius pat kraštutinumus, kaip ir jų kolegos 


* Atvirkščiai (pranc.). 

Ispanijoje: arba žiūri į viską pro pirštus, arba, atvirkščiai, ki- 
šasi pernelyg energingai ir iš adatos priskaldo vežimą. 

- Gal ir jūsų tiesa, - sutiko Fošonas. - O ką, Amerikoje ki- 
taip? | 

- Manyčiau, visur tas pats, - atsakė Hobas. 

- Na, tai kaipgi užsibaigė anas susitikimas viešbutyje? 

- Ogi kaip visada. Koks pustuzinis Žmonių žuvo susišau- 
dymo metu. Dar tuzinas ar panašiai buvo sužeisti. Likusieji su- 
sitaikė ir perdalino teritoriją. Viskas tapo paprasčiau, kai Ana- 
belė atsisakė vyriausiosios Žynės pareigų. 

- O Arankė? O Silverijus Vargasas? 

- Tikriausiai jums bus malonu išgirsti, kad abu jie liko gy- 
vi. 

- O Etjenas? 

- Gyvas ir sveikas. Tiesa, viena kulka jį lengvai kliudė, ir 
tai leidžia jam vaikščioti pasirišus ranką juodu šilkiniu raiščiu. 
Jam labai tinka. 

- Klausykite, o ką Etjenas apskritai veikė viešbutyje? Aš 
taip ir nesupratau... 

- Arankės Žmonės pagrobė jį iš Vargaso vilos ir atvežė į 
viešbutį, kad užsitikrintų jo tėvo paramą. Etjenas išguldė sar- 
gybinius - ar nesakiau, kad jis turi juodą karatė diržą? - ir iš- 
laisvino Naidželą. 

- Aišku, - nutęsė Fošonas. - Na, o tėtušis su sūneliu taip 
pat susitaikė? 

- Manau, kad taip. Nors savo akimis to nemačiau. 

- O Anabelė? Ji susitaikė su Aranke ar grįžo pas Etjeną? 

- Nei viena, nei kita. Anabelė išvyko į Holivudą. Ar ji su- 
gebėjo parduoti savo scenarijų, kol kas nežinia. Bet agentą jau 
susirado. 

- Na, o kas visgi nužudė Stenlį Bauerį? - paklausė Fošo- 
nas. 

- Arankė, - atsakė Hobas. - Bet vargu ar jūs kada nors ga- 
lėsite jį tuo apkaltinti. Toks jau gyvenimas, inspektoriau. 

- Stenlio brolis tikriausiai labai nusivils. 

- Aš pranešiau Timočiui viską, ką sugebėjau išsiaiškinti, 

kaip jis ir prašė. Jis man nieko neatsakė. 

- Matyt, liko patenkintas, - spėjo Fošonas. 

- Ko gero. 

- O ta “soma", kurią jūs radote rūsyje? 

- Gvardija apie ją nenorėjo nė girdėti. Kiek žinau, dabar ji 
pardavinėjama stambiuosiuose Amerikos ir Europos miestuo- 
se. Ir, kiek girdėjau, turi paklausą! Nors jūs tai žinote geriau 
už mane. 

- Be abejo, - linktelėjo Fošonas. - Jūs visiškai teisus. Pre- 
kyba “soma"' iš tiesų jau prasidėjo. Tačiau senesnės krimina- 
linės grupuotės - “koza nostra", jakudza, triados ir taip toliau 
- nedviprasmiškai skelbia, kad joms nepatinka, kai kažkas per- 
bėga joms kelią. Amerikoje jau įsiliepsnojo atviras karas tarp 
dviejų organizacijų - “Kali Kartel'' ir “Cali Cartel'*. Matyt, ar- 
ba vienai, arba kitai teks susigalvoti naują pavadinimą. Labai 
primena senų gerų laikų Čikagą. Narkotikų prekeiviai krenta 
kaip musės. Tiesą sakant, mums tai tik palengvina darbą. 

- Malonu girdėti, - pasidžiaugė Hobas. - Tai buvo tikrai ne 
mano reikalas. Ir labai džiaugiuosi pagaliau jo atsikratęs. 

- Sveikinu, - tarė Fošonas. - Na, o ką veikiate dabar? Ti- 
riate kokią nors naują bylą? 

- Kol kas ne, - atsakė Hobas. - Gavau truputį pinigų iš sa- 
vo dėdulės Floridoje ir dabar remontuoju savąją fazendą. 

Fošonas linktelėjo. 

- Ką gi, su visais išsiaiškinome. Aišku, išskyrus Naidželą. 
Jis taip ir neatgavo dovanos mamai? 

- Nupirkome jai kitą Barselonoje, “Rastro"' salone. Taip 
pat sidabrinį servizą, dar geresnį už pirmąjį. Jeigu tikėsime 
Naidželu, senutė liko patenkinta. 

- Puiku, - linktelėjo Fošonas. - Na, o kokie jūsų ateities 
planai? 

- Grįžtu į Ibicą, - atsakė Hobas. - Tuoj ruduo. Ten ruduo 
geriausias metų laikas. Turistai išsiskirsto po namus. Atsiranda 
laiko pamąstyti... 

- Ruduo - apskritai geriausias metų laikas, - atsiduso Fo- 
šonas. - Gaila, kad jis nesitęsia visus metus. 

"Alternatyviosios seklių agentūros" 
detcktyvas Hobas Drakonianas 
puola į neviltį. 

Negana to, kad beveik jo panosėje 
nužudomas žmogus, mėginęs 
prastumti šituos kvaišalus, 
dar pasirodo, jog naujieji nuodai 
buvo išpilstyti į buteliukus, 
kuriuos kadaise pats Hobas 
parsivežė iš Indijos, 
kad galėtų pardavinėti hipiams 
pigius kvepalus. 

Tai, ko nepardavė, tiesiog 
suvertė į dėže, numetė palėpėje 
ir pamiršo... iki tos dienos, 
kai užvirė visa ši košė... 


